
Rapport 

aprilkonferencen  1987 
i  Jesu  Kristi  Kirke 
af  Sidste  Dages  Hellige 

Taler  og  meddelelser  givet  i  Tabernaklet 
på  Tempelpladsen  i  Salt  Lake  City,  Utah, 
den  4.  og  5.  april  1987. 


Hvilken  velsignelse  ville  det  ikke  væ- 
re hvis  enhver  familie,  i  denne  på- 
ske, sammen  ville  læse  3  Nephi,  ta- 
le om  disse  hellige  begivenheder  og  derpå 
finde  ud  af  hvordan  de  kan  relatere  dem  til 
sig  selv  og  anvende  lærdommene  i  deres 
levevis, "  sagde  præsident  Ezra  Taft  Benson 
til  aprilkonferencens  åbningsmøde. 

„3  Nephi  er  en  af  de  bøger  der  burde  læses 
om  og  om  igen,"  sagde  præsidenten. 

Præsident  Benson  vendte  tilbage  til  dette 
emne  i  sin  slutningstale,  hvor  han  under- 
stregede vigtigheden  af  de  sidste  dages 
skrifter,  idet  han  sagde: 

„Mormons  Bog  fører  folk  til  Kristus.  Lære 
og  Pagter  hjælper  folk  ind  i  Kristi  rige  -  ja  ind 
i  Jesu  Kristi  Kirke  af  Sidste  Dages  Hellige  - 
,den  eneste  sande  og  levende  kirke  på  hele 
jordens  overflade'  (L&P  1:30)." 

Udover  dette  inspirerede  råd  om  at  læse 
og  anvende  sandhederne  i  de  sidste  dages 
skrifter  i  vort  liv,  gav  præsident  Benson  præ- 
stedømmets medlemmer  en  udfordring 
med  hensyn  til  hjemmelærerarbejdet: 

„Brødre,  hjemmelærerarbejdet  er  ikke  ba- 
re et  program  -  det  er  præstedømmets  meto- 
de til  at  våge  over  de  hellige  og  udføre  kir- 
kens mission. 

Det  er  ikke  bare  en  opgave  at  være  hjem- 
melærer -  det  er  et  helligt  kald. 

Hjemmelærerarbejdet  må  ikke  behandles 
lemfældigt.  En  hjemmelærer  skal  acceptere 
sit  kald  som  om  det  var  Herren,  Jesus  Kristus 
selv  der  havde  kaldet  ham  . . . 

Der  findes  ingen  større  kaldelse  i  kirken 
end  at  være  hjemmelærer,"  sagde  præsi- 
dent Benson. 

Præsident  Benson  præsiderede  begge  da- 
ge, under  hele  generalkonferencen.  Det  var 
førsterådgiveren,    præsident    Gordon    B. 


Hinckley,  og  andenrådgiveren,  præsident 
Thomas  S.  Monson,  der  ledede  møderne. 
Alle  generalautoriteterne  var  til  stede,  und- 
tagen præsident  Marion  G.  Romney,  præsi- 
dent for  De  tolvs  Kvorum,  og  ældste  John  H. 
Vandenberg,  som  var  syge. 

Til  de  administrative  opgaver  under  kon- 
ferencen hørte  opretholdelsen  af  otte  nye 
medlemmer  til  De  halvfjerds'  første  Kvo- 


rum, „for  en  periode  af  fem  år"  som  præsi- 
dent Monson  sagde,  og  en  ny  rådgiver  i 
Unge  Pigers  hovedbestyrelse. 

Det  var  ældste  George  R.  Hill  III  og  ældste 
John  R.  Lasater,  begge  fra  Utah,  der  blev  op- 
retholdt, samt  ældste  Douglas  J.  Martin  fra 
New  Zealand,  ældste  Alexander  B.  Morri- 
son  fra  Canada,  ældste  L.  Aldin  Porter  fra 
Idaho  og  ældste  Glen  L.  Rudd,  ældste  Doug- 
las H.  Smith  og  ældste  Lynn  A.  Sorensen,  al- 
le fra  Utah.  Dermed  nåede  De  halvfjerds' 
første  Kvorum  op  på  et  antal  af  62  med- 
lemmer. 

Som  førsterådgiver  til  præsidentinde  Ar- 
deth  Greene  Kapp,  Unge  Piger,  blev  Jayne 
B.  Malan  opretholdt  (hun  virkede  ellers  som 
andenrådgiver),  og  som  nyt  medlem  i  præsi- 
dentskabet blev  søster  Elaine  L.  Jack  kaldet 
som  andenrådgiver.  Søster  Maurine  J.  Tur- 
ley  blev  afløst,  idet  hun  er  kaldet  sammen 
med  sin  mand,  der  skal  være  missionspræsi- 
dent. 

Konferencen  blev  udsendt  i  tv  over  satellit 
til  mange  forsamlinger  af  kirkemedlemmer 
over  hele  USA  og  Canada.  Der  vil  blive  lavet 
videobånd  af  konferencen,  som  vil  blive  stil- 
let til  rådighed  for  medlemmer  de  fleste  sted- 
er i  verden. 

Fredag  den  3.  april  blev  der  afholdt  semi- 
nar for  regionalrepræsentanter  om  dagen  og 
leder skabsmøde  om  aftenen. 

Redaktørerne. 

Mødet  lørdag  formiddag 
den  4.  april  1987 


Frelserens  besøg  i  Amerika 


Præsident  Ezra  Taft  Benson 


„Hvilken  velsignelse  ville  det  ikke  være,  hvis  enhver  familie  sammen 
ville  læse  3  Nephi,  tale  om  disse  hellige  begivenheder,  og  derpå  finde 
ud  af  hvordan  de  kan  relatere  dem  til  sig  selv  og  anvende  lærdommene 
i  deres  levevis. " 


Kære  søskende.  Nu  hvor  vi  påny  skal 
indlede  en  af  kirkens  storslåede  gen- 
eralkonferencer fyldes  mit  hjerte 
med  kærlighed  og  taknemmelighed  til  de 
trofaste  hellige  over  hele  verden. 

Det  har  rørt  mig  dybt,  at  jeg  det  sidste  hal- 
ve år  har  erfaret  hvordan  kirkens  medlem- 
mer har  fulgt  mit  råd  om  atter  og  atter  at  læse 
Herrens  ord,  som  de  er  fremsat  i  Mormons 
Bog.  Det  har  resulteret  i  stadig  større  ånde- 
lighed og  det  hjælper  os  til  at  rense  karret 
indvendigt. 

Voksne,  unge  og  børn  har  båret  store  vid- 
nesbyrd om  hvordan  Mormons  Bog  har 
ændret  deres  tilværelse.  Også  min  tilværel- 
se ændres  til  stadighed  på  grund  af  dette 
hellige  skrift. 

Jeg  læste  for  nylig  atter  den  forunderlige 
beretning  i  Mormons  Bog  om  Frelserens  be- 
søg i  Amerika.  Nu,  hvor  vi  nærmer  os  på- 
sken, gør  det  et  dybt  indtryk  på  mig  at  læse 
om  den  skønhed  og  kraft,  som  ligger  i  denne 


hellige  beretning  i  3  Nephi,  der  har  så  stor 
værdi  for  vor  tid  og  vor  generation. 

I  optegnelsen  om  nephiternes  historie, 
lige  før  Frelserens  besøg,  ser  vi  mange 
lighedspunkter  med  vore  dage,  eftersom  vi 
nu  forventer  Frelserens  andet  komme.  Ne- 
phiternes civilisation  var  nået  et  meget  højt 
stade.  De  havde  velstand  og  var  flittige.  De 
havde  bygget  mange  byer,  som  var  forbun- 
det med  hinanden  af  hovedveje.  De  beskæf- 
tigede sig  med  skibsfart  og  handel.  De  byg- 
gede templer  og  paladser. 

Men  det  gik,  som  det  så  ofte  gør  -  folket 
fornægtede  Herren.  Stolthed  hørte  til  dag- 
ens orden.  Uærlighed  og  umoralitet  var  sær- 
deles udbredt.  De  hemmelige  sammen- 
slutninger blomstrede,  fordi,  som  Helaman 
siger,  Gadianton  røverne  „havde  forført 
størstedelen  af  de  retfærdige  og  fået  dem  så 
langt  med,  at  de  troede  på  deres  gerninger 
og  deltog  i  deres  rov"  (Helaman  6:38).  „Man 
begyndte  at  inddele  folket  i  klasser  efter  de- 
res rigdomme  og  mulighed  for  at  tilegne  sig 
kundskab"  (3Nephi6:12).  Og„Satan  havde 
stor  magt  til  at  ægge  folket  til  at  begå  alle  for- 
mer for  synd,  fylde  dem  med  hovmod  og  fri- 
ste dem  til  at  søge  efter  magt  og  myndighed 
og  verdens  tomme  ting"  (3  Nephi  6:15),  nøj- 
agtigt som  i  dag. 

Mormon  bemærkede  at  nephiterne  „ikke 
syndede  i  uvidenhed,  thi  de  vidste,  hvad 
Guds  vilje  var  angående  dem"  (3  Nephi 
6:18). 

Der  var  kun  nogle  få  retfærdige  blandt 
dem  (se  3  Nephi  6:14).  Nephi  styrede  kirken 
med  stor  magt  og  udførte  mange  mirakler, 
alligevel  „var  der  kun  få  der  omvendte  sig  til 
Herren".  Folket  som  helhed  afviste  Herren. 
De  stenede  profeterne  og  forfulgte  dem,  der 
forsøgte  at  følge  Kristus. 

Derpå  greb  naturens  Gud  ind,  selveste  Je- 
sus Kristus.  Det  begyndte  at  storme  så  kraf- 


tigt som  ingensinde  i  hele  landet.  Lynene 
gnistrede  og  det  buldrende  tordenvejr  ryste- 
de jorden.  Den  kraftige  storm  blæste  folk 
væk  og  man  så  dem  aldrig  igen. 

„Mange  store  og  betydende  byer  sank  i 
jorden,  mange  byer  brændte,  medens  andre 
rystedes,  så  bygningerne  faldt  sammen,  og 
indbyggerne  omkom,  og  stederne  blev  ladt 
øde. 

Hele  jordens  overflade  blev  forandret" 
(3  Nephi  8:14, 17). 

Naturens  kræfter  rasede  i  tre  timer.  Da  tor- 
denvejret, stormen,  uvejret  og  rystelserne 
stilnede  af,  sænkede  der  sig  et  tykt  mørke 
over  landet.  I  tre  dage  kunne  man  intet  lys 
se,  end  ikke  et  tællelys  kunne  tændes.  Den 
mørke  tåge  var  så  tyk  at  den  kunne  føles  „og 
der  var  til  stadighed  megen  gråd,  klage  og 
jammer  blandt  hele  folket  .  .  .  man  hørte 
dem  råbe  og  sige:  ,0,  gid  vi  dog  havde  om- 
vendt os  før  denne  store  og  forfærdelige 
dag,  og  gid  vi  ikke  havde  dræbt  og  stenet 
profeterne  og  kastet  dem  ud'"  (3  Nephi 
8:23,  25). 

Røsten,  der  henviste  til  disse  forfærdelige 
ødelæggelser,  sagde  at  dette  var  en  direkte 
følge  af  ugudeligheden  og  fordærvelsen 
iblandt  dem. 

Forestil  jer  hvad  folk  måtte  føle  da  røsten 
spurgte:  „Vil  I  nu  vende  tilbage  til  mig,  og 
angre  jeres  synder  og  blive  omvendt,  så  at 
jeg  kan  helbrede  jer?"  (3  Nephi  9:13). 

Røsten  præsenterede  sig:  „Se,  jeg  er  Jesus 
Kristus,  Guds  Søn."  (3  Nephi  9:15).  Det  var 
ham  der  talte,  i  egen  person,  ham  der  var 
blevet  hånet  og  latterliggjort  og  afvist  af  de 
ugudelige!  Det  var  hans  røst,  ham  som  pro- 
feterne havde  forkyndt  om  og  for  hvis  skyld 
de  blev  stenet  og  dræbt!  Det  var  Mesterens 
røst! 

Han  erklærede  at  forløsningen  ville  kom- 
me gennem  ham,  at  det  var  i  ham  at  mose- 
loven blev  opfyldt,  og  at  de  skulle  ofre  ham 
et  sønderknust  hjerte  og  en  angergiven  ånd. 

Da  mørket  spredtes,  samledes  en  stor  fol- 
keskare rundt  om  templet  i  Overflødighed- 
ens land.  Der  havde  samlet  sig  2500  menne- 
sker -  mænd,  kvinder  og  børn.  Mens  de  stod 
og  talte  om  denne  Jesus  Kristus,  om  de  tegn 
de  havde  fået  og  om  hans  død,  hørte  de  atter 
røsten. 

Mormon  siger:  „Det  var  ikke  en  barsk 
stemme  og  heller  ikke  en  høj  stemme;  men 
selv  om  det  var  en  stille,  sagte  røst,  så  gen- 
nemtrængte den  dem,  som  hørte  den,  til  det 
inderste,  så  at  der  ikke  fandtes  nogen  del  af 
deres  legeme,  som  den  ikke  fik  til  at  skælve; 
ja,  den  gennemtrængte  dem  i  selve  sjælens 
inderste  og  gjorde,  at  deres  hjerter  brænd- 
te" (3  Nephi  11:3).  Første  og  anden  gang  rø- 
sten lød,  kunne  folk  høre  den,  men  ikke  for- 
stå den. 

I  optegnelsen  står  der:  „Og  for  tredie  gang 


hørte  de  røsten  og  åbnede  ørerne  for  at  høre 
. .  .  Og  se,  tredie  gang  forstod  de  røsten,  som 
de  hørte,  og  den  sagde  til  dem:  ,Se,  min  Søn, 
den  elskede,  i  hvem  jeg  har  velbehag,  i  hvem 
jeg  har  herliggjort  mit  navn,  hør  ham"' 

(3  Nephi  11:5-7). 

Det  er  ikke  ret  mange  mennesker  i  hele 
verdenshistorien,  som  virkelig  har  hørt  Gud 
Faderens  røst  tale  til  dem.  Da  folket  kiggede 
op  mod  himlen  så  de  „et  menneske  stige  ned 
fra  himlen,  og  han  var  klædt  i  en  hvid  kjor- 
tel; og  han  kom  ned  og  stod  iblandt  dem". 


Det  var  et  herliggjort,  opstandent  væsen, 
et  medlem  af  Guddommen,  Skaberen  af 
utallige  verdener,  Abrahams,  Isaks  og  Ja- 
kobs Gud,  som  de  så  for  deres  øjne! 

„Og  det  skete  at  han  strakte  hånden  ud  og 
talte  til  folket  og  sagde:  Se,  jeg  er  Jesus  Kri- 
stus, om  hvem  profeterne  vidnede,  at  han 
skulle  komme  til  verden.  Og  se,  jeg  er  ver- 
dens lys  og  liv,  og  jeg  har  drukket  af  den  bi- 
tre kalk,  som  Faderen  har  givet  mig,  og  jeg 
har  herliggjort  Faderen  ved  at  påtage  mig 
verdens  synder,  hvori  jeg  har  underkastet 


Præsident  Ezra  Taft  Benson  i  Tabernaklet. 


mig  Faderens  vilje  i  alt  fra  begyndelsen." 

Hele  folkemængden  faldt  til  jorden.  Jesus 
befalede  dem  at  rejse  sig  og  komme  hen  til 
ham.  Han  bad  dem  stikke  deres  hænder  i  sin 
side  og  føle  naglegabene  i  sine  hænder  og 
fødder.  Og  alle  de  2500  der  var  til  stede  kom 
frem,  en  for  en. 

De  så  virkelig  „med  deres  egne  øjne  og  føl- 
te med  deres  egne  hænder,  og  nu  vidste  de 
med  sikkerhed  og  bar  vidnesbyrd  derom,  at 
det  var  ham,  om  hvem  profeterne  havde 
skrevet,  at  han  skulle  komme". 

Da  den  sidste  af  dem  havde  stået  ansigt  til 
ansigt  med  Frelseren,  og  fået  absolut  sikker- 
hed for  at  han  var  opstået,  „råbte  de  alle  som 
med  een  stemme  og  sagde:  Hosianna!  Vel- 
signet være  den  allerhøjeste  Guds  navn!  Og 
de  faldt  ned  for  Jesu  fødder  og  tilbad  ham". 

Han  kaldte  den  trofaste  profet,  Nephi,  og 
ligeledes  andre,  som  han  gav  fuldmagt  og 
myndighed  til  at  døbe  i  sit  navn. 

Frelseren  underviste  folk  og  sagde:  „I  må 
omvende  jer  og  blive  døbt  i  mit  navn  samt 
blive  som  et  lille  barn,  ellers  kan  I  ingenlun- 
de arve  Guds  rige"  (3  Nephi  11:38). 

Derpå  holdt  han  den  strålende  tale,  som  vi 
i  dag  kalder  bjergprædikenen. 

Og  så  sagde  han:  „Jeg  mærker,  at  I  er  sva- 
ge, og  at  I  ikke  kan  forstå  alle  mine  ord,  som 
Faderen  har  befalet  mig  at  tale  til  jer  nu.  Gå 
derfor  til  jeres  hjem  og  overvej  det,  som  jeg 
har  sagt,  og  bed  Faderen  i  mit  navn,  at  I  må 
kunne  forstå  det  og  bered  sindet  for  morgen- 
dagen, så  kommer  jeg  atter  til  jer"  (3  Nephi 
17:2-3). 

Da  Mesteren  forkyndte  at  han  måtte  forla- 
de dem,  „så  han  sig  atter  omkring  på  de  for- 
samlede og  så,  at  de  græd  og  så  vedholden- 
de på  ham,  som  om  de  ville  bede  ham  om  at 
blive  hos  dem  lidt  længere"  (3  Nephi  17:5). 

Den  opstandne  Herre,  som  i  sin  ømhed  for 
dem  var  stærkt  bevæget,  befalede  dem  at 
komme  med  deres  syge,  handicappede  og 
plagede. 

„Og  da  han  således  havde  talt,  kom  hele 
mængden  alle  som  een  frem  med  deres  syge 
og  lidende,  lamme  og  blinde,  med  deres 
stumme  og  med  alle  dem,  der  på  en  eller  an- 
den måde  var  behæftet  med  sygdom;  og  han 
helbredte  dem  alle,  efterhånden  som  de  før- 
tes frem  for  ham"  (3  Nephi  17:9). 

Derpå  bad  han  de  små  børn  komme  til  sig. 
Han  befalede  folkemængden  at  knæle  ned, 
mens  han  bad  til  Faderen. 

Mormon  siger  at  „ingen  tunge  kan  udtale 
og  intet  menneske  beskrive,  og  menneske- 
hjertet kan  heller  ikke  fatte  så  store  og  vidun- 
derlige ting"  som  blev  sagt  i  denne  bøn 
(3  Nephi  17:17).  Jesus  græd  af  glæde  alt 
imens  han  tog  de  små  børn  til  sig  -  en  efter 
en  -  og  velsignede  dem.  Til  sidst  vendte  han 
sig  om  imod  folkemængden  og  sagde:  „Se 
jeres  små!"  (3  Nephi  17:23). 


Da  folk  så  op  „så  de  himlene  åbne,  og  de  så 
englene  stige  ned  fra  himlen,  som  om  de  var 
omgivet  af  ild,  og  de  kom  ned  og  omringede 
de  små,  og  de  blev  omgivet  af  ild,  og  englene 
betjente  dem"  (3  Nephi  17:24). 

Der  er  ikke  tid  til  at  tale  om  alt  det  forun- 
derlige der  skete  denne  herlige  dag  og  i  de 
efterfølgende  dage.  Men  det  er  klart  at  3  Ne- 
phi indeholder  nogle  af  de  mest  gribende  og 
magtfulde  skildringer  af  alle  standardværk- 
erne. Her  vidnes  om  Jesus  Kristus,  hans  pro- 
feter og  frelsens  lærdomme.  Hvilken  velsig- 
nelse ville  det  ikke  være,  hvis  enhver  familie 
i  denne  påske,  sammen  ville  læse  3  Nephi, 
tale  om  disse  hellige  begivenheder,  og  derpå 
finde  ud  af  hvordan  de  kan  relatere  dem  til 
sig  selv  og  anvende  lærdommene  i  deres  le- 
vevis. 

3  Nephi  er  en  af  de  bøger  der  bør  læses  om 
og  om  igen.  Dens  vidnesbyrd,  om  den  op- 
standne Kristus  i  Amerika,  står  så  rent  og 
smukt.  Da  Frelseren  forberedte  sig  på  at  for- 
lade sine  disciple  sagde  han  til  dem:  „Se,  jeg 
har  givet  jer  mit  evangelium,  og  dette  er  det 
evangelium,  som  jeg  har  givet  jer  -  at  jeg 
kom  til  verden  for  at  gøre  min  Faders  vilje, 
fordi  min  Fader  sendte  mig. 

Og  min  Fader  sendte  mig,  for  at  jeg  kunne 
blive  løftet  op  på  korset  og  efter  at  jeg  havde 
været  opløftet  på  korset,  at  jeg  da  kunne  dra- 
ge alle  mennesker  til  mig,  så  at  ligesom  jeg 
har  været  opløftet  ved  menneskene,  således 
skulle  menneskene  opløftes  ved  Faderen 
til  at  stå  frem  for  mig  og  dømmes  efter 
deres  gerninger,  enten  de  er  gode  eller 
slette  .  . . 

Og  det  skal  ske,  at  den,  der  omvender  sig 
og  blive  døbt  i  mit  navn,  skal  blive  fyldt;  og 
dersom  han  holder  ud  indtil  enden,  se,  da 
skal  jeg  frikende  ham  for  min  Fader  på  den 
dag,  da  jeg  skal  stå  og  dømme  verden  .  .  . 

Intet  urent  kan  indkomme  i  hans  rige;  der- 
for indgår  ingen  til  hans  hvile,  uden  de,  der 
har  vasket  deres  klæder  i  mit  blod  som  følge 
af  deres  tro  og  omvendelse  fra  alle  deres 
synder  samt  deres  trofasthed  indtil  enden. 

Og  dette  er  befalingen:  Omvend  jer,  alle 
jordens  ender,  og  kom  til  mig  og  bliv  døbt  i 
mit  navn,  så  I  må  blive  herliggjort  ved  at 
modtage  den  Helligånd,  så  at  I  må  stå  uplet- 
tede for  mig  på  den  yderste  dag. 

Sandelig,  sandelig  siger  jeg  jer,  dette  er 
mit  evangelium"  (3  Nephi  27:13-14,  16, 
19-21). 

Den  opstandne  Kristi  mission  var  ikke  slut 
med  at  han  viste  sig  i  det  hellige  land  eller  be- 
søgte oldtidens  Amerika. 

Det  stadige  mirakel  er  at  han  atter  har 
åbenbaret  sig  for  mennesker  i  vore  dage. 

I  Lære  og  Pagter  afsnit  76  skriver  profeten 
Joseph  Smith  om  det  forunderlige  syn  som 
han  og  Sidney  Rigdon  fik.  Profeten  sagde: 
„Og  nu,  efter  de  mange  vidnesbyrd,  som  er 


^^ 


blevet  givet  om  ham,  er  dette  det  sidste  (se- 
neste), som  vi  giver  om  ham:  at  han  lever! 
Thi  vi  så  ham  ved  Guds  højre  hånd,  og  vi 
hørte  røsten,  som  vidnede,  at  han  er  Fader- 
ens Enbårne,  at  ved  ham,  gennem  ham  og  af 
ham,  eksisterer  og  skabtes  verdenerne,  og  at 
deres  indbyggere  er  sønner  og  døtre,  født  af 
Gud"  (vers  22-24). 

Men  hvad  betyder  nu  alt  dette  for  os?  Det 
betyder,  at  ligesom  Kristus  lever  med  et  op- 
standent  legeme  i  dag,  således  skal  også  vi 
leve.  Det  betyder  at  livet  er  en  prøvestand, 
som  efterfølges  af  død,  opstandelse  og  dom. 

Med  andre  ord,  som  der  står  i  Mormons 
Bog,  der  er  slutstenen  i  vor  religion:  „Døden 
kommer  til  menneskeheden  .  .  .  ikke  des- 
mindre var  der  givet  mennesket  et  tidsrum, 
hvori  det  kunne  omvende  sig;  derfor  blev 
dette  liv  til  en  prøvetid,  en  tid,  hvori  man 
kunne  berede  sig  til  at  møde  Gud,  en  tid  til  at 
berede  sig  til  den  evige  tilstand,  som  er  ble- 
vet omtalt  af  os,  og  som  er  efter  de  dødes  op- 
standelse (Alma  12:24) . . .  alle  skal  opstå  fra 
de  døde  .  . .  Ånden  og  legemet  skal  atter 
forenes  i  deres  fuldkomne  skikkelser;  både 
lem  og  led  skal  komme  på  rette  plads  igen 
...  og  (vi)  skal  fremføres  og  fremstilles  for 
Sønnen  Kristi,  Gud  Faderens  og  den  Hellig- 


ånds domstol ...  for  at  dømmes  efter  (vore) 
gerninger,  enten  de  er  gode  eller  onde"  (Al- 
ma 11:41,  43,  44). 

I  betragtning  af  vor  jordiske  prøvestand, 
vor  fremtidige  opstandelse  og  vor  endelige 
dom,  må  vi  erindre  os  de  spørgsmål,  som 
den  opstandne  Herre  fremsatte  for  sine  di- 
sciple og  som  står  i  3  Nephi  i  Mormons  Bog. 

Han  spurgte  dem:  „Hvad  slags  mænd 
burde  I  da  ikke  være?  Sandelig  siger  jeg  jer: 
Som  jeg  er"  (3  Nephi  27:27). 

Han  er  vort  eksempel,  vor  Forløser,  vor 
Herre. 

Jeg  vidner  om  at  3  Nephi  er  en  sand  beret- 
ning om  den  opstandne  Kristi  besøg  i  det 
gamle  Amerika  og  at  bogen  indeholder  hans 
lærdomme  i  deres  uberørte  sandhed. 

Jeg  vidner  om  at  Jesus  er  Kristus,  og  at  han 
står  som  sin  kirkes  overhoved  i  dag  -  nemlig 
Jesu  Kristi  Kirke  af  Sidste  Dages  Hellige. 

Jeg  vidner  om  at  han  vil  komme  igen  i  magt 
og  stor  herlighed,  og  at  han  ikke  vil  lade  no- 
get ugjort  for  vort  evige  velfærd. 

Må  vi  hver  især,  hver  dag  være  et  sådant 
menneske,  som  han  var,  og  således  forbere- 
de os  på  at  møde  ham  og  bo  sammen  med 
ham.  Det  beder  jeg  om  i  Jesu  Kristi  navn. 
Amen.  □ 


Livet  efter  livet 


Ældste  Russell  M.  Nelson 

De  tolvs  Kvorum 


„  Tusindvis  af  vidnesbyrd  fra  fordums  og  nyere  tid  vidner 

om  at  Jesus  opstod  og  er  menneskehedens  Frelser.  Han  udarbejdede 

en  verdensomfattende  opstandelse. " 


Jeg  er  meget  beæret  at  jeg  kan  stå  ved 
denne  talerstol  i  dag  lige  efter  kirkens 
præsident,  præsident  Ezra  Taft  Benson. 
Jeg  støtter  ham  som  en  af  Guds  levende 
profeter!  Han  blev  ordineret  til  apostel  i 
1943,  endnu  før  jeg  begyndte  at  studere 
medicin.  Nu  er  han  seniorapostel  på  jorden, 
og  jeg  har  fået  det  privilegium  også  at  ud- 
trykke min  taknemmelighed  for  en  profet  og 
for  hans  vejledende  og  inspirerende  bud- 
skab. 

Han  han  belært  om  den  opstandne  Herres 
mission  til  indbyggerne  i  det  gamle  Ameri- 
ka. Denne  uvurderlige  kundskab,  som  står 
optegnet  i  Mormons  Bog,  er  uhyre  vigtig  for 
alle  mennesker.  Mormons  Bog  er  afgjort 
endnu  et  vidnesbyrd  om  Jesus  Kristus! 

Mens  præsident  Benson  talte,  gik  mine 
tanker  uvilkårlig  tilbage  til  en  samtale  jeg  for 
nogle  år  siden  havde  med  en  bogforlægger. 
Han  var  interesseret  i  emnet  om  et  muligt  liv 
efter  det  vi  kender  som  døden.  Forlæggeren 
spurgte  om  jeg  kunne  bidrage  med  nogle 
hændelser  som  patienter  har  fortalt  om,  når 
de  har  været  døden  så  nær  at  de  oplevede 
noget  fra  den  anden  side,  men  overlevede  så 


de  kunne  fortælle  disse  beretninger.  Han 
fornemmede  den  offentlige  interesse  for 
dette  emne,  og  ville  kalde  bogen  Livet  efter 
Livet. 

Mens  jeg  overvejede  anmodningen,  min- 
dedes jeg  mange  sådanne  hændelser,  som 
jeg  har  fået  betroet  gennem  årene.  Men  de 
forekom  mig  for  hellige  til  at  fortælle  på 
verdslig  vis,  især  i  kommercielt  øjemed. 
Desuden  -  hvilken  værdi  ville  isolerede  be- 
retninger om  livet  efter  livet  have,  uden  vid- 
ners støttende  vidnesbyrd? 

For  mig  ville  det  virke  meget  mere  logisk 
og  overbevisende  at  studere  veldokumente- 
rede og  samvittighedsfulde  vidners  beviser 
på  livet  efter  livet. 

Præsident  Benson  har  talt  om  en  af  disse 
uvurderlige  optegnelser.  Hvordan  den  le- 
vende Kristus  virkede  i  Amerika  efter  sin  op- 
standelse fra  de  døde.  Der  er  mange  vidner 
forskellige  steder  som  har  set  den  opstandne 
Herre,  før,  under  og  efter  de  begivenheder 
som  præsident  Benson  henviste  til. 

Folk  i  det  hellige  land 

1.  Det  første  jordiske  menneske  der  no- 
gensinde så  den  opstandne  Frelser  var  Ma- 
ria Magdalene  (Joh.  20:16-17). 

2.  Der  var  ifølge  beretningerne  også  andre 
kvinder,  der  så  den  opstandne  Herre.  Det 
var  Maria  (Jakobs  mor)  og  Salome  (se  Mark. 
16: 1),  Johanna,  Susanna  og  mange  andre  (se 
Luk.  8:3). 

3.  Jesus  viste  sig  for  Simon  Peter  (se  1  Kor. 
15:5),  der  dengang  var  seniorapostel  og  i  be- 
siddelse af  præstedømmets  myndigheds- 
nøgler  her  på  jorden,  ligesom  præsident 
Benson  er  det  i  dag. 

4.  Senere  samme  dag  blev  Herren  set  af 
Kleopas  og  formodentlig  også  af  Lukas,  da 
de  var  på  vej  til  Emmaus.  Herren  spiste  sam- 
men med  dem  (se  Luk.  24:30,  33). 

5.  Han  åbenbarede  sig  også  for  apostlene  i 
det  øverste  værelse.  Der  viste  han  dem  sine 
hænder  og  fødder.  „Så  gav  de  ham  et  stykke 


af  en  stegt  fisk ...  og  (han)  spiste  det  i  deres 
påsyn"  (Luk.  24:42-43). 

6.  Otte  dage  efter  at  Jesus  havde  vist  sig  for 
sine  apostle  kom  han  atter  til  dem.  Denne 
gang  var  den  tvivlende  Tomas  til  stede  (se 
Joh.  20:26-28).  Kristus  sagde  til  Tomas: 
„Fordi  du  har  set  mig,  tror  du;  salige  er  de, 
som  ikke  har  set  og  dog  tror"  (Joh.  20:29). 

7.  Ved  Tiberias-søen  viste  Jesus  sig  for  syv 
af  de  tolv,  som  havde  været  ude  at  fiske  hele 
natten,  uden  at  fange  noget.  Mesteren  hjalp 
dem  til  at  få  deres  net  fyldt  med  fisk.  Senere 
fik  Peter  befaling  om  at  vogte  Guds  får  (se 
Joh.  21:1-24). 

8.  Den  største  skare,  som  har  set  den  op- 
standne Herre,  var  måske  dem  der  var  for- 
samlede ved  Genesaret  sø.  Her  blev  han  set 
af  over  „fem  hundrede  på  én  gang"  (1  Kor. 
15:6). 

9.  På  et  endnu  senere  tidspunkt  mødtes 
Mesteren  med  de  elleve  på  „et  bjerg,  hvor 
Jesus  havde  sat  dem  stævne".  Der  gav  han 
sine  apostle  en  tidløs  befaling:  „Gå  derfor 
hen  og  gør  alle  folkeslagene  til  mine  discip- 
le" (Matt.  28:16, 19). 

10.  Derpå  blev  Jesus  set  af  sin  bror,  Jakob, 
som  blev  en  af  hans  særlige  disciple  (se  1 
Kor.  15:7). 

11.  Paulus  tilføjede:  „Men  sidst  af  alle  blev 
han  set  også  af  mig"  (1  Kor.  15:8;  se  også 
Ap.G.  9:4-5). 

12.  Før  Jesu  himmelfart  fra  Oliebjerget  tog 
han,  som  forudsagt,  afsked  med  sin  kirkes 
ledere  i  Asien,  idet  han  sagde:  „I  skal  være 
mine  vidner.  .  .indtil  jordens  ende  "(Ap.G. 
1:8).  (Se  også  Mark.  16:19  og  Luk. 
24:50-51). 

13.  Da  Stefanus  blev  stenet  og  blev  martyr 
ved  Jerusalems  port  „stirrede  han  op  imod 
Himmelen  og  så  Guds  herlighed  og  Jesus 
stående  ved  Guds  højre  hånd"  (Ap.G.  7:55). 


Blandt  nephiterne 


14.  Præsident  Benson  har  talt  så  udførligt 
om  den  opstandne  Herres  mission  hos  ne- 
phiterne, som  boede  i  Amerika.  Han  sagde 
at  der  var  mindst  2500  sjæle  som  hørte  hans 
røst,  følte  naglegabene  i  hans  hænder  og 
fødder  og  stak  deres  hænder  i  hans  side  (se  3 
Nephi  17:25  og  3  Nephi  11:7-17).  Jeg  for- 
nemmer hvordan  mange  af  dem  vædede 
hans  fødder  med  glædens  og  tilbedelsens 
tårer. 


Hos  de  døde 


15.  Bagefter  fortsatte  Herren  sin  mission 
andre  steder. 

Jesus  betjente  derpå  de  døde,  som  havde 
levet  på  jorden  og  nu  var  i  åndeverdenen  (se 
3  Nephi  23:9-10).  Peter  vidnede  om  at 
„evangeliet  (blev)  forkyndt  også  for  døde, 
for  at  de  vel  skulle  dømmes  på  legemet,  som 
mennesker  dømmes,  men  leve  i  ånden,  lige- 
som Gud  lever"  (1  Peter  4:6,  se  også  1  Peter 
3:19-21). 

Johannes  belærte  også  om  dette: 

„De  døde  skal  høre  Guds  Søns  røst,  og  de, 
som  hører  den,  skal  leve"  (Joh.  5:25). 

Vi  har  i  vore  dage  fået  mere  hellig  skrift, 
som  vidner  om  den  levende  Herres  mission 
blandt  de  døde  (se  L&P  138). 


Blandt  de  ti  tabte  stammer 

16. 1  Mormons  Bog  kan  vi  læse  at  Jesus  be- 
søgte de  ti  tabte  stammer  af  Israels  slægt  -  vi 
formoder  at  han  gjorde  det  samme  for  dem, 
som  han  havde  gjort  for  de  andre  (se  2  Nephi 
29:13;  3  Nephi  17:4;  21:26). 


Blandt  dem,  som  lever  i  denne  uddeling 

Efter  næsten  2000  år  har  nye  vidner  om  Je- 
su opstandelse  tilføjet  deres  vidnesbyrd  om 
denne  forunderlige  sandhed. 

17.  Profeten  Joseph  Smith  så  i  1820  Gud 
Faderen  og  hans  Søn,  den  opstandne  Herre 
(se  Joseph  Smiths  Skrivelser  2:17).  Joseph  så 
dem  og  hørte  deres  stemmer.  Han  modtog  et 
personligt  vidnesbyrd  om  Jesu  guddomme- 
lige sønneforhold  til  Faderen  selv.  Joseph 
lærte  da  at  „Faderen  har  et  legeme  af  kød  og 
ben,  lige  så  følbart  som  et  menneskes.  Ligeså 
har  Sønnen"  (L&P  130:22). 

18.  Tolv  år  senere  viste  Frelseren  sig  atter 
for  Joseph  Smith  og  denne  gang  også  for 
Sidney  Rigdon.  „Vi  så  ham,  sagde  de,  ved 
Guds  højre  hånd,  og  vi  hørte  røsten,  som 
vidnede,  at  han  er  Faderens  Enbårne"  (L&P 
76:23). 

19.  Den  3.  april  1836  (i  går  for  151  år  siden) 
så  profeten  Mesteren  endnu  engang,  sam- 
men med  Oliver  Cowdery  i  Kirtland 
templet: 

„Vi  så  Herren  stå  på  talerstolens  bryst- 
værn foran  os  . . . 

Hans  øjne  var  som  en  ildslue,  hans  hår  var 
hvidt  som  nyfalden  sne,  og  hans  ansigt  over- 
gik solen  i  klarhed.  Hans  røst  var  som  vand- 
es brusen,  ja,  Jehovas  røst,  som  sagde: 

Jeg  er  den  første  og  den  sidste.  Jeg  er  den, 
som  lever.  Jeg  er  den,  der  blev  slået  ihjel,  og 
jeg  er  jeres  Talsmand  hos  Faderen"  (L&P 
110:2-4). 

Jo  -  Jesu  Kristi  opstandelse  er  en  af  de  mest 
veldokumenterede  begivenheder  i  histori- 
en. Jeg  har  nævnt  mange  af  dem  han  viste 
sig  for,  men  der  er  optegnelser  om  endnu 
flere  tilfælde. 

Endnu  mere  forunderlig  er  dog  den 
kendsgerning,  at  hans  mission  blandt  men- 


neskene -  forsoningen  og  opstandelsen  - 
indebærer  det  privilegium  for  hver  eneste  en 
af  os,  at  vi  kan  blive  forløst  fra  synd  og  få  en 
herlig  opstandelse!  På  en  eller  anden  fanta- 
stisk måde,  som  kun  Guddommen  fuldt  ud 
kan  fatte,  er  det  Hans  gerning  og  herlighed  - 
„at  tilvejebringe  udødelighed  og  evigt  liv  for 
mennesket"  (Moses  1:39). 

Det  er  det  som  kirkens  lærere  underviser 
de  gamle  og  de  unge  i.  Det  sker  ikke  altid 
uden  lune.  En  af  vore  ledere  har  fortalt  mig 
følgende: 

Da  han  som  dreng  en  dag  kom  hjem  fra 
primary,  spurgte  hans  mor  ham  hvad  han 
havde  lært,  og  han  sagde:  „Min  lærer  sagde 
til  mig  at  jeg  har  været  støv  og  at  jeg  vil  blive 
til  støv  igen.  Er  det  rigtigt?" 

„Ja,"  svarede  moderen.  „I  Bibelen  står 
der:  ,Støv  er  du,  og  til  støv  skal  du  vende  til- 
bage'(1  Mos.  3:19)." 

Den  lille  dreng  blev  meget  forbløffet  over 
dette.  Den  næste  morgen  da  han  styrtede 
rundt  og  ledte  efter  sine  sko,  for  at  blive  fær- 
dig til  at  gå  i  skole,  kravlede  han  ind  under 
sin  seng.  Men,  o  skræk  og  rædsel,  der  fik 
han  øje  på  nogle  nullermænd.  Han  løb  for- 
undret til  sin  mor  og  sagde:  „Mor,  mor,  der 
ligger  nogen  under  min  seng,  men  jeg  ved 
ikke  om  det  er  nogen  der  er  ved  at  komme  el- 
ler ved  at  gå." 

Naturens  opstandelse 

Ja,  der  kommer  meget  forskelligt  ud  af 
støv  -  jordens  elementer  forenes  og  bliver  til 
hver  eneste  levende  celle  i  vort  legeme.  Op- 
standelsens mirakel  tåler  kun  sammenlig- 
ning med  det  mirakel  der  skete,  da  vi  skabtes 
i  første  omgang.  Ingen  ved  helt  præcist 
hvordan  det  går  til  at  en  ægcelle  og  en  sæd- 
celle kan  forenes  og  blive  ét.  Vi  ved  heller  ik- 
ke hvordan  de  kan  blive  til  celler  i  massevis, 
som  deler  sig  og  skaber  andre  -  nogle  bliver 
til  øjne,  som  kan  se,  til  ører,  som  kan  høre,  til 
fingre  som  kan  føle  på  de  herligste  ting  om- 
kring os.  Hver  eneste  celle  indeholder  kro- 
mosomer med  tusindvis  af  gener,  som  ved 
hjælp  af  kemiske  forbindelser  sikrer  den  en- 
kelte sin  identitet  og  uafhængighed.  Vore 
legemer  bliver  hele  tiden  fornyet  efter  en  ge- 
netisk recept,  som  er  enestående  for  os. 
Hver  gang  vi  går  i  bad  mister  vi  ikke  kun 
snavs,  men  også  celler  som  er  døde  eller  ved 
at  dø,  mens  de  erstattes  af  en  gruppe  nye. 
Denne  genopbygning  og  fornyelse  er  blot  et 
forstadium  til  det  løfterige  fænomen  og  den 
fremtidige  kendsgerning,  at  vi  vil  opstå. 

„Om  manden  dog  døde  for  atter  at  leve!" 
funderede  Job  (Job  14:14).  Han  besvarede 
selv  sin  undren  i  tro: 

„Men  jeg  ved,  at  min  løser  lever,  over 
støvet  vil  en  forsvarer  stå  frem. 

Når  min  sønderslidte  hud  er  borte,  skal  jeg 


ud  fra  mit  kød  skue  Gud"  (Job  19:25-26). 

Når  vi  opstår,  vil  vi  påtage  os  udødelige  ta- 
bernakler. Legemer,  som  nu  ældes,  svækkes 
og  forfalder,  vil  ikke  længere  være  underlagt 
ældningsprocessen.  „Thi  dette  forkrænkeli- 
ge må  iføre  sig  uforkrænkelighed"  (1  Kor. 
15:53). 

Denne  verdens  Herre  er  i  besiddelse  af 
dette  storslåede  præstedømme,  som  har 
magt  til  at  oprejse  døde.  Han  sagde:  „Mig  er 
givet  al  magt  i  Himmelen  og  på  jorden" 
(Matt.  28:18).  Selv  om  Jesus  anmodede  sin 
Fader  om  hjælp  i  den  ellevte  time,  så  er  den 
endelige  sejr  over  døden  Sønnens  fortjene- 
ste. Sådan  lyder  hans  ord: 

„Derfor  elsker  Faderen  mig,  fordi  jeg  sæt- 
ter mit  liv  til,  for  at  tage  det  igen. 

Ingen  tager  det  fra  mig,  men  jeg  sætter  det 
til  af  mig  selv.  Jeg  har  magt  til  at  sætte  det  til, 
og  jeg  har  magt  til  at  tage  det  igen.  Dette  bud 
fik  jeg  af  min  Fader"  (Joh.  10:17-18). 

Han  proklamerede  underfundigt  denne 
magt,  da  han  sagde  til  jøderne: 

„Bryd  dette  tempel  ned,  og  på  tre  dage 
skal  jeg  rejse  det  igen .  . .  Men  det  var  om  sit 
legemes  tempel,  han  talte"  (Joh.  2:19-21). 

Opstandelsens  nøgler  ligger  sikkert  i  vor 
Herres  og  Mesters  varetægt.  Han  sagde: 

„Jeg  er  opstandelsen  og  livet;  den,  som 
tror  på  mig,  skal  leve,  om  han  end  dør. 

Og  enhver,  som  lever  og  tror  på  mig,  skal 
i  al  evighed  ikke  dø"  (Joh.  11:25-26). 

Men  det  er  en  forudsætning,  at  vi  adlyder 
Guds  bud  og  befalinger,  for  at  vi  kan  opstå 
med  et  celestialt  legeme.  Der  vil  til  denne 
konference  blive  talt  om  love  som  fører  til  ce- 
lestial  herlighed.  Det  er  en  udfordring  for  os 
at  lære  dem  at  kende  og  efterleve  dem. 

Jeg  takker  Gud  for  han  Søn,  Jesus  Kristus, 
for  den  mission  han  udførte  her  på  jorden  og 
for  hans  mission  som  den  opstandne  Herre. 
Han  udarbejdede  sin  egen  opstandelse.  Tu- 
sindvis af  vidnesbyrd  fra  fordums  og  nyere 
tid  vidner  om  at  Jesus  opstod  og  er  menne- 
skehedens Frelser.  Han  udarbejdede  en  ver- 
densomfattende opstandelse.  „Thi  ligesom 
alle  dør  i  Adam,  således  skal  også  alle  leven- 
degøres i  Kristus"  (1  Kor.  15:22.  Se  også 
Mosiah  3:16). 

Hans  offer  og  hans  herlighed  sikrer  os  at  - 

„Anden  og  legemet  skal . .  .  forenes  i  de- 
res fuldkomne  skikkelse;  både  lem  og  led 
skal  komme  på  rette  plads  igen,  ja,  som  vi  er 
nu"  (Alma  11:43). 

Jeg  bekræfter  i  taknemmelighed  at  der  er 
et  liv  efter  livet,  først  i  åndeverdenen  og  der- 
på i  opstandelsen,  for  enhver  af  os.  Jeg  ved 
at  Gud  lever  og  at  Jesus  Kristus  er  hans  Søn. 
Han  er  opstandelsen  og  livet.  Han  lever. 
Han  er  min  Mester.  Jeg  er  hans  tjener.  Jeg  el- 
sker ham  af  hele  mit  hjerte,  og  jeg  vidner  om 
ham,  i  hans  hellige  navn  -  i  Jesu  Kristi  navn. 
Amen.  □ 


Hvad  det  vil  sige 
at  være  en  hellig 


Ældste  Wm.  Grant  Bangerter 

De  tolvs  Kvorum 


„En  hellig  er  en,  der  følger  Kristus  i  hellighed  og  hengivenhed, 
med  særligt  henblik  på  evigt  liv. " 


God  morgen  kære  søskende,  jeg  vil 
gerne  tale  om  hvad  det  vil  sige  at 
være  en  hellig. 

Nogle  mennesker  kalder  os  mormoner. 
Nogle  kalder  os  en  sekt  eller  en  kult.  Vi  selv 
kalder  os  hellige.  Hvad  betyder  nu  disse  for- 
skellige betegnelser? 

En  mormon  kan  være  hvem  som  helt  der 
er  medlem  af  kirken. 

En  sekt  er  en  gruppe  mennesker  der  efter- 
lever visse  principper  eller  læresætninger. 
Frelserens  første  tilhængere  blev  kaldt  en 
sekt. 

En  kult  kendetegner  et  særligt  system  for 
religionsdyrkelse,  hvor  man  retter  sin  ærbø- 
dighed mod  et  menneske. 

En  hellig  er  en,  der  følger  Kristus  i  hellig- 
hed og  hengivenhed,  med  særligt  henblik 
på  evigt  liv. 

Hvis  man  har  den  rette  forståelse  for  det, 
er  der  intet  galt  ved  nogle  af  disse  betegnel- 
ser. Men  når  de  anvendes  for  at  latterliggøre 
eller  bagvaske,  så  kan  de  allesammen  være 
en  fornærmelse. 


Mange  af  kirkens  medlemmer  bliver  vre- 
de, når  de  hører  disse  betegnelser  anvendt 
som  øgenavne.  Det  er  en  ældgammel  skik,  at 
børn  bruger  øgenavne  for  at  gøre  nar  eller 
drille.  Børn  svarer  igen  med  ordsprog,  som 
rummer  en  vis  sandhed:  „Stok  og  sten, 
brækker  ben,  men  øgenavne  gør  ej  mén." 

Det  betyder  ikke  så  meget  hvad  uhøflige 
mennesker  kalder  denne  kirke  og  dens  med- 
lemmer. Øgenavne  har  næsten  altid  eksiste- 
ret blandt  mennesker  som  hævder  at  være 
religiøse.  Ord  som  kætter,  blasfemisk,  for- 
blindet, jøde,  hykler  og  hedning  har  været 
brugt  til  hver  sin  tid. 

Det,  der  egentlig  betyder  noget,  er  hvad  vi 
selv  tror  på,  hvad  vi  gør,  og  frem  for  alt  hvad 
vi  er.  „Er  du  kristen  og  født  påny?"  Måske 
ikke  i  den  forstand  som  andre  forstår  det, 
dersom  de  mener  noget  lignende  som  at  det 
eneste  krav  for  at  blive  frelst  er  at  have  „be- 
kendt sig  til  Kristus" .  På  den  anden  side  kan 
I  jo  tænke  lidt  over  et  godt  svar,  hvis  man 
skal  tage  dette  spørgsmål  bogstaveligt  og  se 
lærdomsmæssigt  på  det. 

Bror  Carman  Bria,  en  af  vore  brødre  som 
tidligere  var  medlem  af  en  anden  kirke,  har 
som  socialrådgiver  hjulpet  indsatte  i  et 
fængsel. 

En  af  de  unge  fanger  blev  interesseret  i 
evangeliet.  Hans  far,  der  var  præst  i  en  an- 
den kirke,  blev  meget  oprørt  da  han  besøgte 
drengen  og  opdagede  at  hans  søn  studerede 
mormonernes  lære.  Han  var  mere  oprevet 
over  dette  end  at  sønnen  sad  i  fængsel. 

Vore  ældster  gik  til  faderen  og  spurgte 
ham  hvorfor  han  var  så  ked  af  dette.  Faderen 
svarede:  „I  er  ikke  frelste." 

„Hvorfor  siger  De  det?"  spurgte  bror  Bria. 

„Jo, "  sagde  faderen,  „I  har  ikke  accepteret 
Kristus  som  jeres  personlige  Frelser.  I  er  ikke 
født  påny  i  Kristus." 

Bror  Bria  svarede:  „Lad  mig  forklare  Dem 
noget.  Vi  siger  det  måske  ikke  på  samme  må- 
de som  I  gør,  men  vi  tror  bestemt  på  en  bog- 

stavelig  frelse  gennem  Jesus  Kristus.  Vi  har 
accepteret  ham  som  vor  personlige  Frelser. 
Vi  har  påtaget  os  hans  navn  og  vi  er  blevet 
født  påny  i  Kristus." 

Paulus  sagde:  „  Vi  blev  altså  begravet  med 
ham  ved  dåben  til  døden,  for  at,  som  Kristus 
blev  opvakt  fra  de  døde  ved  Faderens  herlig- 
hed, således  skal  også  vi  leve  et  helt  ny  liv" 
(Rom.  6:4). 

Kirkens  medlemmer  bør  vide  at  de  er  født 
påny  „forløst  af  Gud",  som  profeten  Alma 
sagde,  for  at  „blive  regnet  til  dem,  der  hører 
til  den  første  opstandelse,  så  I  må  have  det 
evige  liv"  (Mosiah  18:9). 

Kong  Benjamin  sagde:  „Og  på  grund  af 
den  pagt,  I  har  gjort,  skal  I  kaldes  Kristi 
børn,  hans  sønner  og  døtre;  thi  se,  i  dag  har 
han  født  jer  åndeligt,  thi  I  siger,  at  jeres  hjer- 
ter er  forandret  ved  troen  på  hans  navn;  der- 
for er  I  født  af  ham  og  er  blevet  hans  sønner 
og  døtre"  (Mosiah  5:7). 

Hvis  vi  forstår  at  vi  er  født  igen,  og  har  på- 
taget os  Kristi  navn,  så  er  det  store  spørgs- 
mål bare:  Opfører  vi  os  derefter? 

En  hellig  er  én  som  følger  Kristus  i  hellig- 
hed og  hengivenhed.  Det  er  en  sidste  dages 
helligs  forpligtelse. 

Et  andet  spørgsmål  er:  Er  vi  fuldkomne? 
Jeg  vil  som  svar  på  dette  spørgsmål  gerne 
gentage  noget  som  en  taler  sagde  til  sine  til- 
hørere: „Hvis  nogen  af  jer  er  fuldkomne,  vil 
I  da  være  venlig  at  rejse  jer?"  Der  var  en 
mand  i  forsamlingen  som  rejste  sig,  og  tale- 
ren spurgte:  „Tror  du  virkelig  at  du  er  fuld- 
kommen?" 

Manden  svarede:  „Nej  da,  jeg  mener  ikke 
mig  selv,  men  jeg  står  her  som  stedfortræder 
for  min  kones  første  mand." 

Der  er  vist  ikke  mange  af  kirkens  medlem- 
mer, der  vil  påstå  at  de  er  fuldkomne,  skønt 
det  altid  burde  være  vort  mål.  Men  vi  be- 
stræber os  i  tro  og  hengivenhed  på  at  gå 
fremad  mod  fuldkommenhed,  for  at  kunne 
opnå  evigt  liv. 

Der  er  mange  måder  at  være  ufuldkom- 
men på.  Kong  Benjamin  sagde,  efter  en  lang 
formaningstale:  „Og  endelig  kan  jeg  ikke 
fortælle  jer  alle  de  ting,  hvormed  I  kan  begå 
synd;  thi  dertil  gives  der  forskellige  veje  og 
midler,  ja,  så  mange,  at  jeg  ikke  kan  opregne 
dem.  Men  så  meget  kan  jeg  sige  jer,  at  der- 
som I  ikke  vogter  jer  selv  og  jeres  tanker,  ord  og 
gerninger  og  iagttager  Guds  befalinger  og  ved- 
bliver i  troen  på  det,  I  har  hørt  om  Herrens  til- 
kommeise til  jeres  livs  ende,  da  skal  I  om- 
komme. Og  nu,  menneske,  husk  derpå  og 
omkom  ikke"  (Mosiah  4:29-30.  Fremhævel- 
se tilføjet). 

De  mange  ufuldkommenheder,  som  be- 
kymrer os  i  hverdagen,  kræver  at  vi  er  et  om- 
vendt folk  så  vel  som  et  folk  der  til  stadighed 
omvender  sig.  Vi  må  tage  de  milde  irettesæt- 
telser til  os,  såvel  som  dundertalerne. 


Ved  afslutningen  af  oktoberkonferencen  i 
1975,  sagde  præsident  Spencer  W.  Kimball: 
„Medens  jeg  har  siddet  her,  har  jeg  i  tanker- 
ne gjort  op  med  mig  selv,  at  når  jeg  i  aften  ta- 
ger hjem  fra  denne  konference,  er  der  man- 
ge, mange  områder  i  mit  liv,  som  jeg  kan 
fuldkommengøre . 

Jeg  har  i  tankerne  lavet  en  liste  over  dem, 
og  jeg  regner  med  at  gå  i  gang,  lige  så  snart  vi 
er  færdige  med  konferencen"  (Konference- 
taler 1973-75,  s.  254). 

Den  jordiske  del  af  vort  evige  liv  er  således 
en  prøvetid.  Før  vi  blev  født  ønskede  vi  at  gø- 
re disse  erfaringer.  Nu  befinder  vi  os  midt  i 
den  store  prøve.  „Og  vi  vil  prøve  dem  her- 
med, "  sagde  Herren,  „for  at  se,  om  de  vil  gø- 
re alt,  hvad  Herren,  deres  Gud,  vil  befale 
dem"  (Abraham  3:25). 

Der  er  en  masse  hellige  over  hele  verden, 
som  gør  det  vældig  godt.  De  tager  deres 
prøvetid  alvorligt.  De  har  etableret  lykkeli- 
ge, retfærdige  hjem.  Børnene  vokser  op  „i 
Herrens  tugt  og  formaning"  (Enos  1:1).  De- 
res motto  er  sangen  om  „et  kærligt  hjem". 
De  afholder  familieaftener,  elsker  skrifterne, 
går  til  møderne  sammen  med  deres  søsken- 
de, betaler  deres  tiende,  har  planer  om  at  ud- 
danne sig  og  tage  på  mission,  hvilket  er  den 
kurs  de  kæmper  for  at  følge,  med  et  stadigt 
blik  mod  templet. 


Det  er  meget  anderledes  end  at  „bekende 
sig  til  Kristus",  som  det  eneste  krav  for  at  op- 
nå frelse.  Hellige  tager  lignelsen  i  Mattæus 
kapitel  25,  om  dommens  dag,  bogstaveligt. 
De  rækker  hinanden,  de  fattige  og  nødliden- 
de en  hjælpende  hånd.  Og  således  vil  man 
kunne  finde  dem  ved  Guds  højre  hånd. 
Uanset  hvem  du  er  og  hvad  du  tror,  så  har 
Gud  fastsat  visse  krav  for  at  komme  tilbage 
til  ham.  „De,  der  består  deres  første  prøve- 
stand; og  de,  der  består  deres  anden  prøve- 
stand, skal  tildeles  herlighed  over  deres 
hoveder  i  al  evighed"  (Abraham  3:26). 

Hellige  vil  gå  endnu  videre  end  til  at  opfyl- 
de de  retfærdige  krav  og  leve,  så  de  kan  ind- 
gå pagter  og  modtage  evangeliets  ordinan- 
ser.  Disse  pagter  og  ordinanser  lærer  de  om 
og  administrerer  gennem  Guds  bemyndige- 
de tjenere  ved  det  hellige  præstedømmes 
kraft.  Ordinanserne  og  pagterne  sorterer 
under  dette  præstedømme.  Herren  har  sagt 
at  vi  ikke  „kan  komme  ind  i  Guds  rige"  uden 
at  være  døbt  (Joh.  3:5),  men  derudover  kan 
vi  modtage  yderligere  gaver  og  velsignelser 
i  templet.  Der  indgår  vi  højtidelige  pagter 
med  Gud.  Gennem  præstedømmet  modta- 
ger vi  ordinanser  som  hjælper  os  direkte 
igennem  sløret,  så  vi  atter  kan  komme  i  hans 
nærhed. 

Ordinanserne  alene  kan  naturligvis  ikke 


gøre  os  til  hellige.  Vore  gerninger  kan,  men 
ikke  engang  hellige  har  magt  til  at  komme  til- 
bage til  Guds  nærhed  uden  Kristi  uendelige 
forsoning.  Det  er  derfor  vi  indgår  disse 
pagter. 

Er  vort  perspektiv  kortsigtet  eller  evigt  i 
denne  anden  prøvestand?  Præsident  Spen- 
cer W.  Kimball  henledte  vor  opmærksom- 
hed på  dette  i  1968,  da  han  var  medlem  af  De 
tolvs  Kvorum.  Han  sagde:  „En  dag  var  jeg 
sammen  med  en  ven  ude  på  hans  farm.  Han 
åbnede  døren  til  en  stor,  ny  bil  og  sagde 
stolt:  ,Hvad  synes  du  om  min  nye  bil?'  Vi 
kørte  behageligt  og  luksuøst  af  sted ...  ud  til 
et  smukt  hus  i  et  nyanlagt  område,  og  han 
sagde,  ikke  uden  stolthed:  , Dette  er  mit 
hjem.' 

Så  kørte  han  ud  til  en  græsklædt  bakke- 
top. Solen  var  ved  at  gå  ned  bag  de  fjerne 
høje.  Han  stod  og  så  ud  over  sit  enorme  jord- 
område. 

Han  slog  ud  med  hånden  og  pralede:  Jeg 
ejer  hele  området  lige  fra  den  klynge  træer, 
til  søen,  ud  til  skrænten  og  hen  til  staldbyg- 
ningerne -  men  også  det  der  ligger  der  i  mel- 
lem er  altsammen  mit.' 

Jeg  så  ham  da  han  var  død, "  sagde  præsi- 
dent Kimball,  „han  lå  mellem  luksusmøbler 
i  et  fornemt  hus.  Han  var  ejer  af  mange  jorde 
og  ejendomme.  Jeg  talte  til  hans  begravelse 
og  jeg  var  med  i  følget .  .  .  der  fulgte  ham  til 
graven,  et  lille  aflangt  område,  så  langt  som 
en  høj  mand  og  så  bredt  som  en  kraftig 
mand. 

I  går  så  jeg  hans  jorde  med  gult  korn,  grønt 
græs,  hvide  bomuldsplanter  -  tilsyneladen- 
de ligeglade  med  ham  der  hævdede  at  det 
var  hans"  (Improvement  Em,  juni  1968,  s. 
81-82). 

Jorden  er  Herrens.  Vi  er  kun  forvaltere. 

Der  er  nogle  af  dem  der  har  indgået  pag- 
ter, som  ikke  tager  dem  alvorligt.  Dåben  var 
kun  en  formsag  for  dem  og  ikke  en  pagt,  de 
bevæger  sig  knap  nok  hen  til  nadverbordet. 
Hellige  vil  tage  sig  det  alvorligt.  Præstedøm- 
mets ordinanser  og  pagter,  som  vi  indgår  i 
templet,  hjælper  os  til  den  indviede  levevis, 
som  Gud  forventer  af  dem,  der  har  påtaget 
sig  Jesu  Kristi  navn,  vil  leve. 

Da  præsident  Ezra  Taft  Benson  talte  i  Lo- 
gan  i  1984,  belærte  han  om  at  Adam  og  hans 
efterkommere  havde  fået  befaling  om  „at 
indtræde  i  Guds  Søns  orden".  Han  sagde  at 
„indtrædelsen  i  Guds  Søns  orden  i  vore  da- 
ge er  ensbetydende  med  at  modtage  det  mel- 
kisedekske  præstedømme  i  dets  fylde,  hvil- 
ket kun  tildeles  i  Herrens  hus"  (Ensign,  au- 
gust 1985,  s.  8). 

„Thi  uden  dette  kan  intet  menneske  se 
Gud  Faderens  ansigt  og  leve"  (L&P  84:22). 

Jeg  beder  til  at  de  hellige  vil  antage  dette 
præstedømme,  modtage  dets  ordinanser  og 
holde  pagterne,  i  Jesu  Kristi  navn.  Amen.  D 


Livets  krav  må  være 
i  balance 


Ældste  Russel  Ballard 

De  tolvs  Kvorum 


„Hvis  vi  vil  koncentrere  os  om  et  par  grundlæggende  mål, 
så  kan  vi  bedre  klare  de  mange  krav  som  livet  stiller. " 


Kære  søskende.  Siden  sidste  general- 
konference har  jeg  i  mit  eget  liv 
mærket  kraften  i  præstedømmevel- 
signelser og  i  kirkemedlemmernes  tro  og 
bønner.  Jeg  har  i  mange  år  givet  velsignelser 
til  andre.  Jeg  har  fastet  og  bedt  for  deres  vel- 
befindende og  udøvet  tro  på  at  de  ville  kom- 
me sig.  For  nylig  fik  jeg  brug  for  en  sådan  tro, 
sådanne  bønner  og  velsignelser,  under  en 
alvorlig  sygdom.  Jeg  vil  gerne  takke  jer,  kæ- 
re søskende,  for  jeres  bønner  for  mig. 

En  af  mine  kolleger  sagde  til  mig,  at  der  vil- 
le komme  noget  godt  ud  af  min  sygdom. 
Han  mente  at  det  er  en  god  ting  for  alle  men- 
nesker af  og  til  at  møde  modgang,  især  hvis 
det  giver  anledning  til  selvransagelse.  Det 
sætter  os  i  stand  til  åbent  og  ærligt  at  tage 
vort  liv  op  til  vurdering.  Og  det  gjorde  jeg. 
Aftenen  før  jeg  blev  opereret,  fortalte  min 
læge  mig  at  det  kunne  være  kræft.  Da  jeg  var 
overladt  til  mig  selv,  kredsede  mine  tanker 
kun  om  min  familie  og  min  mission.  Jeg 
fandt  trøst  i  at  min  familie  og  jeg  er  bundet 
sammen  gennem  evangeliets  ordinanser, 


dersom  vi  er  trofaste. 

Jeg  indså  at  jeg  var  nødt  til  at  omprioritere 
min  tid,  for  at  kunne  nå  at  gøre  det  der  bety- 
der mest  for  mig. 

Somme  tider  har  vi  brug  for  en  person- 
lig krise,  for  at  bestyrke  vore  tanker  om 
hvad  der  har  ægte  værdi  og  hvad  vi  sætter 
højest.  Skrifterne  er  fyldt  med  eksempler 
på  mennesker  som  blev  udsat  for  kriser, 
før  de  lærte  hvordan  de  kunne  tjene  Gud 
og  mennesker  bedre.  Hvis  I  også  ville  ran- 
sage jeres  hjerter  og  modigt  bedømme 
hvordan  I  prioriterer  i  jeres  liv,  så  ville 
I  måske  opdage  det  samme  som  jeg  -  nem- 
lig at  I  hellere  må  skabe  en  bedre  balance  i 
jeres  prioriteter. 

Vi  må  allesammen  være  åbne  og  ærlige  i 
vor  selvransagelse,  og  rette  vores  opmærk- 
somhed mod  vort  indre,  så  vi  kan  finde  ud  af 
hvem  og  hvad  vi  ønsker  at  blive  til. 

Som  de  fleste  af  jer  ved,  så  er  det  ingen 
nem  opgave  at  klare  hverdagens  forskellige, 
indviklede  udfordringer.  De  kan  skabe  for- 
virring i  den  balance  og  harmoni  vi  søger  at 
opnå.  Mange  gode  mennesker,  som  er  meg- 
et interesserede  i  at  bevare  balancen,  og  gør 
hvad  de  kan  for  at  det  kan  lade  sig  gøre,  føler 
sig  somme  tider  overbebyrdede  og  synes  at 
det  hele  er  forgæves. 

En  mor  til  fire  små  børn  sagde  engang: 

„Jeg  kan  ikke  få  noget  som  helst  til  at  ba- 
lancere. Jeg  er  fuldt  optaget  af  børneopdrag- 
else. Jeg  har  knap  nok  tid  til  at  tænke  på  an- 
det!" 

En  ung  far,  som  følte  stresset  ved  at  være 
familieforsørger,  sagde: 

„Min  nye  forretning  kræver  al  min  tid.  Jeg 
kan  godt  se  at  jeg  forsømmer  min  familie  og 
mine  kirkepligter,  men  jeg  skal  bare  klare  et 
år  til,  så  har  jeg  tjent  så  mange  penge  at  ting- 
ene vil  ordne  sig." 

Gymnasieeleven  sagde: 

„Vi  hører  så  mange  modstridende  syns- 
punkter, at  det  kan  være  svært  hele  tiden  at 

vide  hvad  der  er  rigtigt  og  hvad  der  er  for- 
kert." 
Og  hvor  tit  har  vi  ikke  hørt  dette?: 
„Ingen  ved  bedre  end  jeg  hvor  vigtigt  det 
er  at  motionere,  men  jeg  har  altså  ikke  tid  til 
det  om  dagen." 
Og  en  enlig  mor  sagde: 
„Jeg  synes  næsten  at  det  er  umuligt  at  nå 
alt  det  jeg  skal,  for  at  klare  mit  hjem  og  mine 
børn.  Jeg  synes  faktisk  at  der  stilles  for  store 
krav  til  mig.  Uanset  hvor  hårdt  jeg  arbejder, 
så  vil  jeg  aldrig  kunne  leve  op  til  alles  for- 
ventninger." 
En  anden  mor  til  fire  bemærkede: 
„Jeg  kæmper  skiftevis  med  min  selvagtel- 
se, min  selvtillid  og  mine  mindreværds- 
komplekser, med  mine  depressioner  og  mit 
mismod  over  ikke  at  få  gjort  alt  det  jeg  får  at 
vide,  at  jeg  skal  gøre  for  at  komme  i  det  cele- 
stialerige." 


fliP 


WM 


Kære  søskende.  Vi  udsættes  allesammen 
for  den  slags  kampe  fra  tid  til  anden.  Det  er 
alment  menneskeligt. 

Der  stilles  store  krav  til  mange  i  deres  an- 
svarsopgaver som  forældre,  i  familien,  på 
arbejdet,  i  kirken  og  i  samfundet.  Det  kan 
virkelig  være  et  problem  at  få  det  hele  til  at 
balancere. 

Hvis  vi  af  og  til  vil  se  på  de  pagter  vi  har 
indgået  med  Herren,  vil  det  kunne  hjælpe  os 
til  at  prioritere  og  skabe  balance  i  vor  tilvæ- 
relse. Et  sådant  tilbageblik  kan  hjælpe  os  til 
at  se,  hvor  vi  trænger  til  at  omvende  os  og 
ændre  livsførelse,  så  vi  kan  sikre  os  at  vi  er 
værdige  til  at  få  opfyldt  de  løfter  som  følger 
med  vore  pagter  og  de  hellige  ordinanser  vi 
har  indgået.  Udarbejdelsen  af  sin  egen  frelse 
kræver  god  planlægning  og  bevidste,  tapre 
anstrengelser. 

Jeg  har  et  par  forslag,  som  jeg  håber  vil  væ- 

re  værdifulde  for  dem  af  jer  der  har  proble- 
mer med  at  skabe  balance  i  livets  krav. 

Disse  forslag  er  meget  grundlæggende, 
men  er  nemme  at  overse,  hvis  vi  ikke  passer 
på.  I  er  nødt  til  at  forpligte  jer  inderligt  og 
disciplinere  jer,  for  at  kunne  indføre  dem  i 
jeres  liv. 

For  det  første:  Tænk  over  jeres  levevis  og 
gør  jeres  prioriteringer.  Find  et  roligt  tids- 
punkt, hvor  I  regelmæssigt  kan  tænke  alvor- 
ligt over  hvad  I  vil,  og  hvad  I  skal  gøre  for  at 
opnå  det.  Jesus,  som  er  vort  eksempel,  „trak 
sig  (ofte)  tilbage  til  ørkenerne  og  bad"  (Luk. 
5:16).  Vi  er  nødt  til  lejlighedsvis  at  gøre  det 
samme,  for  at  få  åndelig  fornyelse,  ligesom 
Frelseren  gjorde  det.  Nedskriv  de  opgaver  I 
vil  have  udført  hver  dag.  Men  tænk  først  og 
fremmest  på  de  hellige  pagter  I  har  indgået 
med  Herren,  når  I  nedskriver  det  daglige 
skema. 

For  det  andet:  Sæt  dig  kortsigtede  mål  som 
du  kan  nå.  Sæt  mål  som  er  vel  afbalancerede 
-  ikke  for  mange  og  heller  ikke  for  få.  Sæt 
dem  heller  ikke  for  højt  og  ikke  for  lavt.  Ned- 
skriv mål  som  du  kan  nå  og  arbejd  med  dem 
efter  deres  vigtighed.  Vi  bør  bede  om  gud- 
dommelig vejledning  i  vore  målsætninger. 

I  husker  sikkert  at  Alma  sagde  at  han  ville 
ønske  at  han  var  en  engel  så  han  kunne 
„. .  .  tale  som  Guds  basun  .  . .  der  kunne  få 
jorden  til  at  skælve,  og  råbe  omvendelse  til 
alle  folk"  (Alma  29:1).  Derpå  sagde  han: 
„Men  jeg  er  et  menneske,  og  jeg  synder  i  mit 
ønske,  thi  jeg  burde  være  tilfreds  med  det, 
Herren  har  tildelt  mig  .  .  .  hvorfor  skulle  jeg 
da  ønske  mere  end  at  udføre  det  værk,  som 
jeg  er  blevet  kaldet  til?"  (Alma  29:3,6). 

For  det  tredie:  Vi  kommer  allesammen  ud 
for  økonomiske  kriser  i  vort  liv.  Læg  et  klogt 
budget,  hold  styr  på  de  virkelige  behov,  ved 
omhyggeligt  at  vurdere  dem  i  forhold  til  de 
mange  andre  ønsker  i  livet.  Alt  for  mange 
enkeltpersoner  og  familier  har  for  megen 
gæld.  Vær  forsigtig  med  at  acceptere  de 
mange  lokkende  tilbud  om  at  låne  penge. 
Det  er  meget  lettere  at  låne  penge  end  at  be- 
tale dem  tilbage.  Der  findes  ingen  genvej  til 
økonomisk  tryghed.  Der  findes  ingen  hur- 
tigere måde  at  blive  rig  på  end  ved  at  arbej- 
de. Måske  er  der  ingen  der  har  mere  brug  for 
afbalanceringens  princip  i  deres  liv  end  dem 
der  føler  sig  tillokket  af  at  samle  på  denne 
verdens  ting. 

Betro  ikke  jeres  penge  til  andre,  uden  først 
at  have  foretaget  en  grundig  undersøgelse  af 
forventede  renter.  Vort  folk  har  mistet  alt  for 
mange  penge,  fordi  de  har  betroet  deres  for- 
mue til  andre.  Vi  kan,  efter  min  mening,  al- 
drig få  balance  i  vort  liv,  hvis  vi  ikke  har 
vores  økonomi  ordentlig  under  kontrol. 

Profeten  Jakob  sagde  til  sit  folk: 

„Brug  derfor  ikke  penge  til  det,  som  ikke 
er  af  nogen  værdi,  brug  heller  ikke  jeres  ar- 

bejdskraft  på  det,  som  ikke  kan  tilfredsstille 
j  er.  Lyt  flittigt  til  mig  og  husk  de  ord,  som  j  eg 
har  talt  og  kom  til  den  Israels  Hellige  og  gør 
jer  til  gode  med  det,  som  ikke  forgår  og  ikke 
fordærves,  og  lad  jeres  sjæl  fryde  sig  ved 
fedmen  deraf"  (2  Nephi  9:51).  Og  endelig  - 
husk  altid  at  betale  fuld  tiende. 

For  det  fjerde:  Hold  dig  tæt  til  din  ægtefælle, 
dine  børn,  dine  slægtninge  og  venner.  De 
kan  hjælpe  dig  til  at  have  balance  i  dit  liv.  I  en 
undersøgelse,  som  kirken  har  foretaget  for 
nylig,  blev  voksne  i  De  forenede  Stater  bedt 
om  at  nævne  et  tidspunkt  hvor  de  var  meget 
lykkelige  og  beskrive  deres  oplevelse.  De 
blev  også  bedt  om  at  beskrive  et  tidspunkt 
hvor  de  var  meget  ulykkelige.  Der  var  én 
ting,  som  gjorde  de  fleste  mennesker  meget 
lykkelige  eller  meget  bedrøvede,  og  det  var 
deres  personlige  forhold  til  andre.  For  de  fleste 
var  deres  personlige  helbred,  arbejde,  pen- 
ge og  andre  materielle  ting,  mindre  vigtigt. 
Derfor  -  opbyg  et  godt  forhold  til  din  familie 
og  dine  venner  ved  at  kommunikere  åbent 
og  ærligt. 

Man  kan  bevare  et  godt  ægteskab  og 
gode  familieforhold  ved  at  kommunikere 
mildt,  kærligt  og  betænksomt.  Husk  at 
et  blik,  et  nik  eller  en  berøring  ofte  kan 
sige  mere  end  ord.  Humoristisk  sans  og 
evnen  til  at  lytte  er  også  vigtigt  for  en  god 
kommunikation . 

For  det  femte:  Studér  skrifterne.  De  er  den 
bedste  hjælpekilde  vi  har  til  at  bevare  forbin- 
delsen med  Herrens  ånd.  En  af  de  måder, 
hvorpå  jeg  har  fået  en  så  sikker  viden  om  at 
Jesus  er  Kristus,  er  ved  at  studere  skrifterne. 
Præsident  Ezra  Taft  Benson  har  bedt  kirkens 


medlemmer  om  at  gøre  sig  til  vane  at  læse 
hver  dag  i  Mormons  Bog  gennem  hele  deres 
liv.  Apostlen  Paulus'  råd  til  Timoteus  er  et 
godt  råd  til  enhver  af  os.  Han  skrev:  „Du 
kender  fra  barndommen  af  de  hellige  skrif- 
ter, som  kan  gøre  dig  viis  til  frelse  ved  troen 
på  Kristus  Jesus. 

Ethvert  skrift,  som  er  indblæst  af  Gud,  er 
også  gavnligt  til  at  belære,  til  at  irettesætte, 
til  at  genoprejse,  til  at  optugte  i  retfærdig- 
hed" (2  Tim.  3:15-16). 

For  det  sjette:  Mange  mennesker  -  blandt 
andet  jeg  -  har  svært  ved  at  få  tid  til  at  hvile 
tilstrækkeligt,  motionere  og  slappe  af.  Vi  må 
afsætte  tid  på  vort  daglige  skema  til  disse 
ting,  hvis  vi  vil  leve  et  sundt  og  velafbalance- 
ret liv.  Et  sundt  udseende  øger  selvagtelsen 
og  selvrespekten. 

For  det  syvende:  Profeterne  har  gentagne 
gange  sagt  at  familier  skal  undervise  hinan- 
den i  evangeliet.  Fortrinsvis  på  den  ugentli- 
ge familieaften.  Hvis  vi  ikke  passer  på,  kan 
vi  langsomt  komme  bort  fra  denne  familie- 
skik. Vi  må  ikke  gå  glip  af  denne  særlige  mu- 
lighed for  at  undervise  hinanden  i  „rigets 
lære"  (L&P  88:77).  Det  vil  føre  familierne  til 
evigt  liv. 

Satan  arbejder  uophørligt  på  at  ødelægge 
vore  vidnesbyrd,  men  han  har  ikke  magt  til 
at  friste  os  eller  forvirre  os,  når  vi  har  fået 
kræfter  til  at  stå  imod,  ved  at  studere  evan- 
geliet og  efterleve  dets  bud  og  befalinger. 

Mit  sidste  forslag  er  at  vi  ofte  skal  bede  per- 
sonligt og  i  familien.  Forældre  må  udøve  den 
fornødne  selvdisciplin,  så  de  kan  føre  an  og 
motivere  deres  børn  til  at  være  med  til  regel- 
mæssige familiebønner.  Vore  unge  kan  lære 


at  træffe  de  rette  beslutninger  hver  dag,  hvis 
de  konsekvent  beder  oprigtige  bønner. 

Profeten  Alma  sammenfattede  vigtighed- 
en af  at  bede,  i  følgende  ord:  „Men  at  I  vil  yd- 
myge jer  for  Herren  og  påkalde  hans  hellige 
navn  og  våge  og  bede  bestandigt,  så  I  ikke 
bliver  fristet  mere,  end  I  kan  udholde,  og  så- 
ledes blive  ledet  af  den  Helligånd  og  blive 
ydmyge,  sagtmodige,  underdanige  og  tål- 
modige, fulde  af  kærlighed  og  langmodig- 
hed" (Alma  13:28).  Når  jeg  er  i  harmoni  med 
Ånden,  så  har  jeg  lettere  ved  at  være  afba- 
lanceret på  alle  områder  i  mit  liv. 

Kære  søskende,  jeg  har  opdaget  at  der 
godt  kunne  tilføjes  andre  forslag.  Men  jeg 
tror,  at  hvis  vi  vil  koncentrere  os  om  et  par 
grundlæggende  mål,  så  kan  vi  bedre  klare 
de  mange  krav  som  livet  stiller.  Husk  -  at  for 
meget,  af  lige  meget  hvad,  kan  slå  os  ud  af 
balance.  Men  det  samme  kan  for  lidt  af  det 
vigtigste.  Kong  Benjamin  gav  dette  råd:  „Se 
til,  at  alt  dette  gøres  med  visdom"  (Mosiah 
4:27). 

Hvis  vi  ikke  klart  har  defineret  vor  kurs  og 
vore  mål,  kan  vi  spilde  vor  tid  og  vore  kræf- 
ter og  miste  balancen  i  vort  liv.  En  levevis, 
der  er  ude  af  balance,  er  som  en  bil  hvis  dæk 
ikke  er  afbalanceret.  Det  får  bilen  til  at  køre 
skævt  og  usikkert.  Dæk,  der  er  vel  afbalan- 
ceret, giver  en  jævn  og  behagelig  kørsel,  og 
det  samme  er  tilfældet  med  livet.  Turen  gen- 
nem jordelivet  kan  gå  jævnt  for  os,  hvis  vi 
bestræber  os  på  at  have  balance  i  vort  liv. 
Vort  hovedmål  burde  være  at  stræbe  efter 
„udødelighed  og  evigt  liv"  (Moses  1:39). 
Når  nu  dette  er  vort  mål,  hvorfor  så  ikke  ud- 
rydde dét  af  vor  tilværelse,  som  kræver  vor 
tid  og  opsluger  vore  tanker,  følelser  og  kræf- 
ter, uden  at  bidrage  til  at  vi  kan  nå  dette  mål? 

Og  lige  et  par  ord  til  vore  kirkeledere.  Vær 
meget  forsigtige,  så  det  I  beder  medlemmer- 
ne om  kan  hjælpe  dem  til  at  opnå  evigt  liv. 
Hvis  kirkens  medlemmer  skal  kunne  skabe 
balance  i  deres  tilværelse,  så  må  kirkeleder- 
ne passe  på  at  de  ikke  kræver  for  meget  af 
dem,  så  de  ikke  får  tid  til  at  nå  deres  egne  og 
familiens  mål. 

For  kort  tid  siden  sagde  et  af  mine  børn: 
„Far,  somme  tider  spekulerer  jeg  på  om  jeg 
mon  nogensinde  klarer  det."  Jeg  svarede 
hende  på  samme  måde  som  jeg  vil  svare  jer, 
hvis  I  har  det  på  samme  måde.  Gør  det  så 
godt  I  kan  hver  dag.  Gør  det  nødvendigste 
først,  og  før  I  ved  af  det  er  I  så  opfyldt  af  ån- 
delig forståelse  i  jeres  liv,  at  i  får  bekræftet  at 
jeres  himmelske  Fader  elsker  jer.  Når  først  et 
menneske  ved  dette,  så  vil  de  have  et  formål 
med  livet  og  det  vil  blive  meningsfyldt,  hvil- 
ket gør  det  lettere  at  holde  balancen. 

Kære  søskende,  lev  hver  dag  med  glæde  i 
hjertet.  Jeg  vidner  ydmygt  om  at  livet  kan 
være  vidunderligt.  I  Jesu  Kristi  navn.  Amen. 
□ 

Er  jeg  et  „levende"  medlem? 


Præsident  Howard  W.  Hunter 

Fungerende  præsident  for  De  tolv  Apostle 


„Men  spørgsmålet  til  os  er  så:  Har  jeg  helliget  mig  og  forpligtet  mig  til 
at  være  et  sandt  og  levende  medlem?" 


På  et  kritisk  tidspunkt  under  slaget  ved 
Waterloo,  da  alt  afhang  af  soldaternes 
standhaftighed,  kom  et  nidkært  ilbud 
stormende  ind  til  hertugen  af  Wellington 
med  besked  om  at  dersom  tropperne  ikke 
omgående  fik  hjælp  eller  trak  sig  tilbage, 
måtte  de  vige  for  den  indtrængende  franske 
hær.  Hertugen  svarede:  „Vær  standhaftig!" 

„Men  vi  vil  omkomme!"  tog  officeren  til 
genmæle. 

„Vær  standhaftig!"  svarede  den  store, 
stenhårde  hertug. 

„Du  vil  finde  os  der!"  samstemmede  il- 
budet, idet  han  styrtede  ud  af  døren. 

Og  briterne  sejrede  naturligvis  den  dag, 
som  følge  af  denne  loyalitet  og  beslut- 
somhed. 

I  dag  kæmpes  der  et  slag,  som  er  langt  me- 
re alvorligt.  Det  er  kampen  om  menneske- 
nes sjæle.  Kampens  udfald  afhænger  på 
samme  måde  af  soldaternes  standhaftighed. 
Hærchefens  klare  kommandoråb  høres  over 
ærkefjendens  glubske  armé:  „Vær  stand- 
haftig!" „Vær  trofast!" 

Kære  søskende.  Jeg  er  taknemmelig  for  at 
de  fleste  indenfor  min  stemmes  rækkevidde 
er  standhaftige  og  står  trofaste  i  Guds  rige. 


De  er  som  Helamans  tapre  krigere:  „De  står 
fast  i  den  frihed,  hvormed  Gud  har  frigjort 
dem;  og  de  holder  strengt  på  at  tilbede  Her- 
ren deres  Gud  fra  dag  til  dag;  ja,  de  iagttager 
hans  skikke,  hans  forordninger  og  hans  be- 
falinger bestandigt  og  har  stor  tro  på  prof  eti- 
erne  om  det  tilkommende"  (Alma  58:40).  Jeg 
henviser  til  de  af  kirkens  medlemmer,  som 
stille  og  roligt  efterlever  deres  kristne  tro  i 
den  almindelige  hverdag. 

Til  en  kirkekonference  den  1.  november 
1831  i  Hiram,  Ohio,  åbenbarede  Herren  for- 
ordet til  Lære  og  Pagter,  hvor  der  står  at  kir- 
ken er  „den  eneste  sande  og  levende  kirke 
på  hele  jordens  overflade"  -  og  så  tilføjede 
han:  „hvori  jeg,  Herren,  har  velbehag.  Dette 
siger  jeg  om  kirken  i  almindelighed  og  ikke 
om  dens  enkelte  medlemmer"  (L&P  1:30). 
Dette  burde  få  os  til  at  tænke  på  et  spørgsmål 
af  evig  betydning:  Vi  ved  at  dette  er  den  san- 
de og  levende  kirke  i  almindelighed,  men  er 
jeg  også  individuelt  et  sandt  og  levende 
medlem? 

Dette  spørgsmål  forekommer  måske  som 
en  ordleg  med  Herrens  ord,  hvor  han  sagde 
at  dette  er  den  eneste  sande  og  levende  kir- 
ke. Når  jeg  nu  spørger:  „Er  jeg  et  sandt  og  le- 
vende medlem?"  så  er  spørgsmålet,  om  jeg 
har  helliget  mig  dybt  og  helt  overholdelsen 
af  de  pagter  jeg  har  indgået  med  Herren? 
Har  jeg  forpligtet  mig  helt  til  at  efterleve 
evangeliet  og  være  ordets  gører  og  ikke  kun 
dets  hører?  Efterlever  jeg  min  religion?  Vil 
jeg  forblive  trofast?  Modstår  jeg  standhaftigt 
hver  dag  Satans  fristelser?  Han  forsøger  at  få 
os  til  at  gå  vild  i  latterliggørelsens  storme  og 
forfængelighedens  tidevand.  Men  vi  kan 
sejre,  hvis  vi  reagerer  på  den  indre  røst  der 
råber:  „Vær  standhaftig!" 

Hvis  vi  svarer  bekræftende  på  spørgsmål- 
et: „Er  jeg  et  levende  medlem, "  bekræfter  vi 
vor  forpligtelse.  Det  betyder  at  vi  nu  og  altid 
vil  elske  Gud  og  vor  næste  som  os  selv.  Det 
betyder  at  vi  i  vore  gerninger  afspejler  hvem 
vi  er  og  hvad  vi  tror  på.  Det  betyder  at  vi  er 
kristne  hver  eneste  dag  og  vandrer  den  vej 
Kristus  ønsker  vi  skal  gå. 


De  levende  medlemmer  er  dem  der  be- 
stræber sig  på  helt  at  forpligte  sig.  De  følger 
Nephis  advarsel: 

„Og  nu,  mine  elskede  brødre,  efter  at  I  er 
kommet  ind  på  den  lige  og  snævre  sti,  vil  jeg 
spørge,  om  I  har  gjort  alt?  Se,  jeg  siger  jer, 
nej;  thi  I  kan  ikke  være  kommet  så  vidt  uden 
ved  Kristi  ord  med  urokkelig  tro  på  ham, 
idet  I  helt  forlader  jer  på  hans  fortjeneste, 
som  er  i  stand  til  at  frelse. 

Derfor  må  I  stræbe  fremad  med  standhaf- 
tighed i  Kristus  og  have  et  fuldkomment 
klart  håb  og  kærlighed  til  Gud  og  alle  men- 
nesker. Og  om  I  således  stræber  fremad  og 
mætter  jer  med  Kristi  ord  samt  holder  ud 
indtil  enden,  se,  så  siger  Faderen,  skal  I  få 
det  evige  liv"  (2  Nephi  31:19-20). 

Levende  medlemmer  erkender  deres  pligt 
til  at  gå  fremad.  De  er  blevet  døbt,  som  deres 
første  skridt  på  deres  livs  rejse,  hvorved  de 
viser  Gud,  englene  og  Himlen  at  de  vil  følge 
Guds  vilje.  Vi  byder  især  velkommen  til  dem 
af  jer,  ud  over  hele  verden,  som  for  nylig  har 
indgået  disse  pagter.  Vi  udtrykker  vor  kær- 
lighed til  jer  og  ønsker  at  I  skal  vide  at  vi  er  in- 
teresseret i  jer  og  alle  andre  medlemmer 
overalt.  Vi  byder  jer  velkommen  i  de  sidste 
dages  helliges  søskendefællesskab.  Når  vi 
kalder  os  „hellige",  betyder  det  ikke  at  no- 
gen af  os  er  fuldkomne.  Det  betyder  bare  at 
vi  alle  forsøger,  at  vi  alle  er  tjenere  og  at  vi  al- 
le har  indgået  pagt  om  at  være  standhaftige 
i  troen. 

Et  levende  medlem  vil  aldrig  forlade  den 
sti  han  har  forpligtet  sig  til  at  gå.  En  mand 
kom  engang  til  Frelseren  og  sagde  til  ham: 

,/Jeg  vil  følge  dig,  Herre;  men  giv  mig  lov 
til  først  at  sige  farvel  til  dem  hjemme.' 

Men  Jesus  svarede  ham:  , Ingen,  som  ser 
sig  tilbage,  efter  at  han  har  lagt  sin  hånd  på 
ploven,  er  brugbar  for  Guds  rige"'  (Luk. 
9:61-62). 

Hvis  bonden  skal  pløje  en  lige  fure,  er  han 
nødt  til  at  rette  blikket  mod  et  bestemt  punkt 
foran  sig.  Så  kan  han  holde  den  rette  kurs. 
Men  hvis  han  ser  tilbage  til  hvor  han  har  væ- 
ret, så  er  hans  chancer  for  at  pløje  lige  blevet 
mindre.  Som  følge  deraf  vil  han  pløje  nogle 
bugtede  og  uregelmæssige  furer.  Vi  beder 
de  af  jer,  som  er  nye  medlemmer,  om  at  rette 
jeres  opmærksomhed  mod  jeres  nye  mål  og 
ikke  se  tilbage  på  jeres  tidligere  problemer 
eller  overtrædelser,  undtagen  som  en  på- 
mindelse om  jeres  udvikling  og  værdi  og  de 
velsignelser  Gud  har  givet  jer.  Hvis  vi  lader 
være  med  at  koncentrere  vore  kræfter  om 
det  der  ligger  bagude,  men  om  det  der  ligger 
foran  os  -  det  evige  liv  og  glæden  ved  frelsen 
-  så  skal  vi  nok  nå  det. 

Levende  medlemmer  retter  sig  efter  Ånd- 
en, som  fornyer  livet  indefra.  De  søger  hele 
tiden  dens  vejledning.  De  beder  om  styrke 
til  at  overvinde  vanskeligheder.  Deres  hjerte 

attrår  ikke  det  verdslige,  men  det  uendelige. 
De  ofrer  ikke  deres  åndelige  fornyelse  for  fy- 
siske fornøjelser. 

Levende  medlemmer  sætter  Kristus  først  i 
deres  liv,  for  de  ved  fra  hvilken  kilde  deres 
liv  og  fremgang  kommer.  Mennesker  har  en 
tendens  til  at  sætte  sig  selv  i  universets  cen- 
trum og  forvente  at  andre  indretter  deres  øn- 
sker og  behov  derefter.  Men  naturen  ærer 
ikke  den  slags  forkerte  antagelser.  Gud  spil- 
ler den  centrale  rolle  i  alt  liv .  Vi  bør  forsøge  at 
leve  i  harmoni  med  hans  vilje,  fremfor  at  be- 
de ham  om  at  gøre  som  vi  byder  ham,  og  på 
den  måde  hele  tiden  gå  fremad  som  levende 
medlemmer. 

Det  første  store  bud  lyder:  „Du  skal  elske 
Herren  din  Gud  af  hele  dit  hjerte;  af  hele  din 
sjæl  og  af  hele  dit  sind"  (Matt.  22:37).  Hvis  vi 
skal  elske  Herren  er  vi  nødt  til  at  gøre  det  han 
beder  os  om.  Vi  er  nødt  til  at  vise  at  vi  er  villi- 
ge til  at  blive  som  han. 

Når  levende  medlemmer  først  er  om- 
vendt, så  vil  de  efterkomme  befalingen  om 
at  styrke  deres  søskende.  De  vil  være  ivrige 
efter  at  dele  deres  glæder  med  andre  og  de 
vil  aldrig  miste  dette  ønske.  Patrick  Henry 
sagde  ved  afslutningen  af  sit  liv:  „Jeg  har  nu 
fordelt  alle  mine  ejendele  i  min  familie.  Men 


jeg  har  endnu  et  at  give  dem,  og  det  er  min 
religion.  Når  de  har  den,  vil  de  være  rige, 
selv  om  jeg  ikke  havde  en  eneste  shilling  at 
give  dem.  Og  hvis  de  ikke  har  den,  så  vil  de 
være  fattige,  selv  om  jeg  skænkede  dem  hele 
verden"  (Edwards:  Dictionary  ofThoughts,  s. 
561). 

Levende  medlemmer  erkender  deres  be- 
hov for  at  omsætte  deres  tro  i  gerninger.  Så- 
danne hellige  er  ivrigt  engageret  i  at  udføre 
mange  gode  og  ædle  gerninger  af  egen  fri 
vilje  og  valg.  Præsident  Henry  J.  Grant  be- 
mærkede: 

„Vi  har  kraften  i  os  til  at  handle  for  os  selv 
og  vi  bør  ikke  vente  til  vi  får  befaling  i  alt. 
Den  der  skal  tvinges  til  alt  er  en  doven  og  ik- 
ke en  klog  tjener.  Vi  må  have  ambitioner,  vi 
må  have  ønsket  og  vi  skal  gøre  op  med  os 
selv,  at  vi  vil  gøre  vores  fulde  del  i  livet,  efter- 
som den  almægtige  Herre  har  skænket  os 
evner  til. 

Det  bør  være  en  æressag  for  dig  at  gøre  lige 
så  meget  som  alle  de  andre,  i  forhold  til  dine 
evner,  for  at  fremme  Guds  værk  her  på 
jorden"  (Improvement  Era,  okt.  1939, 
s.  585). 

Levende  medlemmmer  elsker  hverandre. 
De  besøger  de  faderløse  og  enkerne  i  deres 


trængsler.  De  holder  sig  uplettede  af 
verden. 

Vi  medlemmer  af  den  levende  kirke  tror  på 
den  levende  Gud.  Før  Josua  gik  over  Jor- 
danfloden, samlede  han  israelitterne  og  sag- 
de til  dem:  „Kom  hid  og  hør  Herren  eders 
Guds  ord!  .  . .  Derpå  skal  I  kende,  at  der  er 
en  levende  Gud  iblandt  eder"  (Josua 
3:9-10).  Da  den  unge  David  svarede  Goliat 
på  hans  udfordring,  sagde  han  modigt  til  de 
mænd  der  stod  omkring  ham:  „Hvem  er  vel 
denne  uomskårne  filister,  at  han  vover  at  hå- 
ne den  levende  Guds  slagrækker?"  (1  Sa- 
muel 17:26).  Jeremias  henviste  på  samme 
måde  til  Herren  som  den  sande  og  levende 
Gud  (Jeremias  10:10). 

Vi  har  en  fast  tro  på  udtalelsen  om  at  dette 
er  den  sande  og  levende  Guds  sande  og  lev- 
ende kirke.  Men  spørgsmålet  til  os  er  så:  Har 
jeg  helliget  mig  den  og  forpligtet  mig  til  at 
være  et  sandt  og  levende  medlem? 

Må  vi  være  standhaftige,  sande  og  leven- 
de medlemmer  i  kirken,  så  vi  kan  modtage 
de  lovede  belønninger,  der  tildeles  dem  som 
Lære  og  Pagter  siger  „er  kommet  til  Zions 
bjerg  og  til  den  levende  Guds  stad,  det  him- 
melske sted,  det  allerhelligste"  (L&P  76:66). 
Det  er  min  bøn  i  Jesu  Kristi  navn.  Amen.  D 


Fra  venstre  til  højre:  Den  præsiderende  biskop,  Robert  D.  Hales  og  andenrådgiver,  biskop  Glenn  L.  Pace  sammen  med  ældste 
Howard  W.  Hunter  fra  De  tolvs  Kvorum. 


Mødet  lørdag  eftermiddag 
den  4.  april  1987 


Opretholdelse 
af  kirkens  ledere 


Præsident  Thomas  S.  Monson 

Andenrådgiver  i  Det  øverste  Præsidentskab 


Apostle  som  profeter,  seere  og  åbenbarere. 
Alle,  som  kan  godkende  dette,  bedes  vise 
det.  Nogen  imod,  samme  tegn. 

Det  er  foreslået  at  vi  opretholder  følgende 
brødre  som  yderligere  medlemmer  af  De 
halvfjerds' Kvorum,  for  en  periode  af  fem  år: 
George  R.  Hill,  John  R.  Lasater,  Douglas  J. 
Martin,  Alexander  B.  Morrison,  L.  Aldin 
Porter,  Glen  L.  Rudd,  Douglas  H.  Smith  og 
Lynn  A.  Sorensen. 

Alle,  som  kan  godkende  dette,  bedes  vise 
det.  Nogen  imod  samme  tegn. 


Søster  Maurine  J.  Turley  har  modtaget  en 
kaldelse  til  at  ledsage  sin  mand  i  hans  opga- 
ve som  præsident  for  Little  Rock  missionen  i 
Arkansas.  Det  er  derfor  nødvendigt  at  afløse 
hende  som  førsterådgiver  i  Unge  Pigers 
præsidentskab.  Samtidig  afløser  vi  søster 
Jayne  B.  Malan  som  andenrådgiver. 

Alle,  som  ønsker  at  takke  disse  to  søstre 
for  deres  hengivne  arbejde  i  deres  respek- 
tive stillinger,  bedes  vise  det  med  en  oprakt 
hånd.  Tak. 

Søster  Ardeth  G.  Kapp,  som  er  præsident- 
inde  for  Unge  Piger,  har  bedt  søster  Jayne  B. 
Malan  være  sin  førsterådgiver  og  søster  Elai- 
ne Low  Jack  om  at  være  sin  andenrådgiver. 

Alle,  som  kan  godkende  dette,  bedes  vise 
det.  Nogen  imod,  samme  tegn. 

Det  er  foreslået  at  vi  opretholder  alle  de  an- 
dre generalautoriteter  og  øverste  kirkelede- 
re som  de  nu  fungerer. 

Alle,  som  kan  godkende  dette,  bedes  vise 
det.  Nogen  imod,  samme  tegn. 

Præsident  Benson,  det  ser  ud  til  af  afstem- 
ningen blev  bekræftet  entstemmigt. 

Vi  vil  gerne  bede  de  brødre,  som  lige  er 
blevet  kaldet  samt  søster  Jack  om  at  indtage 
deres  pladser  på  forhøjningen  med  det  sam- 
me. □ 


i  v-o 


II 


Kære  søskende.  Nu  vil  jeg  præsentere 
generalautoriteterne  og  kirkens 
øverste  ledere  for  jer,  så  I  kan  opret- 
holde dem. 

Det  er  foreslået  at  vi  opretholder  præsi- 
dent Ezra  Taft  Benson  som  profet,  seer  og 
åbenbarer  i  Jesu  Kristi  Kirke  af  Sidste  Dages 
Hellige;  Gordon  B.  Hinckley  som  førsteråd- 
giver i  Det  øverste  Præsidentskab  og  Tho- 
mas S.  Monson  som  andenrådgiver  i  Det 
øverste  Præsidentskab. 

Alle,  som  kan  godkende  dette,  bedes  vise 
det.  Nogen  imod,  samme  tegn. 

Det  er  foreslået  at  vi  opretholder  Marion 
G.  Romney  som  præsident  for  De  tolv  apost- 
les Råd,  Howard  W.  Hunter  som  fungeren- 
de præsident  for  De  tolvs  Råd  og  følgende 
medlemmer  af  dette  råd:  Marion  G.  Rom- 
ney, Marvin  J.  Ashton,  L.  Tom  Perry,  David 
B.  Haight,  James  E.  Faust,  Neal  A.  Maxwell, 
Russell  M.  Nelson,  Dallin  H.  Oaks,  M.  Rus- 
sell Ballard  og  Joseph  B.  Wirthlin. 

Alle,  som  kan  godkende  dette,  bedes  vise 
det.  Nogen  imod? 

Det  er  foreslået  at  vi  opretholder  rådgiver- 
ne i  Det  øverste  Præsidentskab  og  De  tolv 


ifllflf 

Rapport  fra  kirkens  revisionskomité 


Forelagt  af  Wilford  G.  Edling 

Formand  for  kirkens  revisionskomité 


Til  Det  øverste  Præsidentskab  i  Jesu  Kristi  Kirke 
af  Sidste  Dages  Hellige 


Med  det  formål  at  vurdere  tilstræk- 
keligheden af  kontrollen  med  ind- 
tægter og  udgifter  i  kirkens  almin- 
delige fonde  og  ejede  organisationer,  har  vi 
gennemgået  systemet  for  budgettering, 
regnskabsføring  og  revision  og  de  dermed 
relaterede  finansielle  udtalelser  fra  kirken 
for  året  der  afsluttedes  den  31.  december 
1986  og  måden  hvorpå  fonde  modtages  og 
udgifter  bliver  kontrolleret. 

Anvendelsen  af  kirkens  midler  er  sket  ef- 
ter bemyndigelse  af  Det  øverste  Præsident- 


skab og  efter  budgettering.  Budgettet  er  be- 
myndiget af  rådet  for  tiendeanbringelse, 
sammensat  af  Det  øverste  Præsidentskab, 
De  tolvs  Råd  og  Det  præsiderende  Biskop- 
råd. Bevillingskomiteen  administrerer  ved 
ugentlige  møder  de  væsentligste  udgifter  i 
budgettet. 

Regnskaber  for  kirkens  almindelige  fonde 
føres  af  finans-  og  optegnelsesafdelingen 
som  anvender  moderne,  regnskabstekniske 
hjælpemidler,  så  de  kan  følge  med  kirkens 
hastige  vækst  og  dens  forskellige  aktiviteter. 


Revisionsafdelingen,  som  er  uafhængig  af 
alle  andre  afdelinger,  foretager  finansielle 
revisioner,  virksomhedsrevisioner  og  revisi- 
on af  computersystemer  som  kirken  anven- 
der. Dette  arbejde  udføres  løbende  inden  for 
alle  i  kirkens  afdelinger  og  andre  kirkestyre- 
de  organisationer,  som  beskæftiger  sig  med 
de  verdensomfattende  funktioner  -  blandt 
andet  missioner,  skoler,  administrative  kon- 
torer og  af  delingsaktiviteter.  Revisionsafde- 
lingens arbejde  og  beføjelser,  med  hensyn  til 
at  sikre  at  kirkens  midler,  øges  i  forhold  til 
kirkens  vækst  og  stadig  mere  omfattende 
aktiviteter. 

Revisionen  af  de  lokale  fonde  i  ward  og 
stave  foretages  af  stavsrevisorer.  Procedu- 
rerne for  revisionen  fastsættes  og  revisions- 
rapporter  gennemgås  af  kirkens  revisionsaf- 
deling. Andre  forretninger  som  kirken  ejer 
og  styrer,  og  hvis  regnskaber  ikke  føres  af 
kirkens  finans-  og  optegnelseskomité,  bliver 
revideret  af  interne  medarbejdere,  statsau- 
toriserede revisorer,  uafhængige  af  professi- 
onelle revisionsfirmaer  eller  statskontrolle- 
rede selskaber. 

På  baggrund  af  vor  gennemgang  af  den  år- 
lige finansrapport  og  andre  regnskaber, 
samt  vor  gennemgang  af  regnskabs-  og  revi- 
sionsmetoder,  hvorved  økonomien  kontrol- 
leres, samt  stadige  samtaler  med  funktionæ- 
rerne i  finans-  og  optegnelsesafdelingen,  re- 
visionsafdelingen og  kirkens  lovlige  repræ- 
sentanter, er  vi  af  den  mening  at  kontrollen 
med  budgettering,  regnskabsføring  og  revi- 
sion er  tilstrækkelig  for  kirkens  behov  og  for- 
mål og  at  på  alle  måder  er  kirkens  hoved- 
fond, modtaget  og  anvendt  i  1986,  retteligt 
bogført  i  overensstemmelse  med  den  etable- 
rede orden  for  dette. 

Med  højagtelse 
Kirkens  revisionskomité 

Wilford  G.  Edling 
David  M.  Kennedy 
WarrenE.  Pugh 
Merrill  J.  Bateman 
Ted  E.  Davis 

Statistisk  rapport  1986 


Forelagt  af  F.  Michael  Watson 

Det  øverste  Præsidentskabs  sekretær 


:      :  '■:■■ 


Til  orientering  for  kirkens  medlemmer 
fremlægger  Det  øverste  Præsident- 
skab følgende  statistiske  rapport  ved- 
rørende kirkens  vækst  og  status  pr.  31.  de- 
cember 1986.  (Medlemstallene  er  beregnet 
efter  de  1986 -rapporter,  som  var  tilgængeli- 
ge før  konferencen). 

Kirkeenheder 

Antal  stave 1622 

Antal  distrikter 346 

Antal  missioner 193 

Antal  ward 10527 

Antal  grene  i  stave 2792 

Antal  grene  i  missioner 2070 

Antal  uafhængige  lande,  hvor  der 

er  organiseret  ward  eller  grene  . .         98 
Antal  områder,  kolonier  og 

besiddelser  med  organiserede 

ward  eller  grene 24 

(Disse  tal  viser  en  vækst  på  40  stave 
og  379  ward  og  grene  i  1986). 

||iii'|iii|i||i  lllii  ii  JHi 

Kirkens  medlemstal 

Samlet  medlemstal  ved 
afslutningen  af  1986 6170000 

Kirkens  vækst  i  1986 

Stigning  i  indskrevne  børn 93000 

Døbte  indskrevne  børn 72000 

Døbte  omvendte 216210 

Præstedømmet 

Voksne  mænd  med  det 

melkisedekske  præstedømme  . .  745000 
Voksne  mænd  og  unge  mænd  med 

det  aronske  præstedømme 844000 

Missionærer 

Fuldtidsmissionærer   31803 

Fremstående  kirkemedlemmer, 

som  er  afgået  ved  døden  siden  april  1986 

Ældste  A.  Theodore  Tuttle  fra  De  halv- 
fjerds' første  kvorum;  ældste  Henry  D.  Tay- 
lor, emeritusmedlem  af  De  halvfjerds'  første 
Kvorum;  ældste  O.  Leslie  Stone,  emeritus 
medlem  af  De  halvfjerds'  første  Kvorum; 
May  J.  Dyer,  enke  efter  tidligere  medlem  af 
De  halvfjerds'  præsidium,  ældste  Alvin  R. 
Dyer;  BeverlyJ.  Call,  hustru  til  ældste  Waldo 
P.  Call  fra  De  halvfjerds'  første  Kvorum; 
G.  Carlos  Smith  jun.,  tidligere  formand 
for  GUF's  hovedbestyrelse  for  unge 
mænd.  □ 

Pagter 


Ældste  Boyd  K.  Packer 

De  Tolv  apostles  Kvorum 


„Ordinanser  og  pagter  bliver  vore  adgangstegn  til  Herren.  For  at 
modtage  dem  værdigt  må  vi  søge  hele  livet;  at  beholde  dem  derefter  er 
jordelivets  udfordring. " 


Jeg  håber  ikke  at  det  virker  anmassende 
at  jeg  i  optegnelserne  over  denne  konfe- 
rence, og  således  også  i  kirkens  historie, 
indskyder  en  bemærkning  for  at  fuld- 
stændiggøre den  tidligere  optegnelse. 

Til  sidste  oktoberkonference  holdt  ældste 
A.  Theodore  Tuttle  en  rørende  og  inspire- 
rende tale  om  tro.  Han  talte  lige  fra  hjertet, 
med  skrifterne  i  hånden,  uden  nogen  ned- 
skrevet tekst.  Da  han  var  færdig,  sagde  præ- 
sident Hinckley,  som  ledede  mødet: 

„Måske  er  det  indiskret,  men  jeg  tror  jeg 
vover  at  sige  at  bror  Tuttle  har  været  alvorlig 
syg  og  har  brug  for  vores  tro,  den  tro  som 
han  netop  har  talt  om.  Vi  vil  påskønne  om 
de,  der  har  lyttet  til  ham  rundt  omkring  i  kir- 
ken, vil  bede  til  vor  Fader  i  Himlen  for  ham, 
i  den  tro  som  han  netop  nu  har  beskrevet" 
(Conference  Report,  okt.  1986,  s.  93). 

Præsident  Ezra  Taft  Benson,  der  var  den 
afsluttende  taler,  understregede  hvad  præ- 
sident Hinckley  havde  sagt  og  sagde  hen- 
vendt til  sig  selv,  at  han  ville  faste  og  bede  i 
tro,  for  at  bror  Tuttle  måtte  komme  sig. 

Men  bror  Tuttle  kom  sig  ikke.  Han  døde 


syv  uger  senere. 

Dersom  der  nu  er  nogen,  der  har  fået  sin 
tro  rystet,  fordi  troens  bønner  ikke  blev  bøn- 
hørt, eller  der  skulle  være  en,  som  undrer  sig 
over  at  bror  Tuttle  alligevel  døde,  selvom 
profeten  selv  bad  hele  kirken  om  at  faste  og 
bede  for  ham,  så  skal  jeg  fortælle  jer  noget. 

Jeg  havde  tænkt  mig  at  fortælle  dette  til 
hans  begravelse,  men  jeg  var  for  bevæget 
den  dag  til  at  kunne  tale  om  det. 

En  søndag,  da  bror  Tuttle  var  hjemme,  næ- 
sten konstant  sengeliggende,  tilbragte  jeg  et 
par  timer  sammen  med  ham,  mens  Marné 
og  familien  tog  i  kirke. 

Han  var  dybt  rørt  over  den  kærlighed  der 
tilstrømmede  ham  fra  hele  verden.  I  hvert 
eneste  brev  stod  der  om  hvordan  troende 
bad  for  at  han  måtte  blive  rask.  Mange  af 
brevene  kom  fra  Sydamerika,  hvor  ældste 
Tuttle  og  hans  familie  har  arbejdet  i  mange 
år. 

Den  dag  gennemgik  vi  hans  liv,  lige  fra 
hans  fødsel  i  Manti,  Utah.  Hans  forældre  var 
ganske  almindelige  sidste  dages  hellige.  Vi 
talte  om  hans  far,  som  jeg  kendte,  og  om 
hans  mor,  en  trofast  tempeltjener. 

Han  fortalte  om  sin  mission,  sin  studietid, 
sit  ægteskab  med  Marné  Whitaker  og  sit  hel- 
temod i  flåden. 

Så  genoplevede  vi  den  tid,  hvor  vi  under- 
viste i  seminar  i  Brigham  City  og  førte  tilsyn 
med  seminar  og  institut. 

Han  talte  om  sine  syv  trofaste  børn  og  alle 
sine  børnebørn,  som  han  omtalte  som  „ver- 
dens bedste  børn" . 

Han  talte  om  sin  kaldelse  til  De  halvfjerds' 
første  Kvorum  og  de  dermed  følgende  opga- 
ver. Hurtigt  efter  blev  familien  Tuttle  kaldt  til 
Sydamerika.  Og  de  var  dårlig  nok  komme 
hjem,  før  Brødrene  interviewede  ham  med 
henblik  på  at  rejse  tilbage  igen. 

Andre  siger  måske:  „Naturligvis,  hvis  vi 
blev  hildet,  ville  vi  da  også  tage  af  sted. "  Men 
ikke  ham,  heller  ikke  Marné,  for  de  havde 
indgået  pagter.  Hans  hustru  og  børn  fulgtes 


med  ham  tilbage  gang  på  gang  i  fulde  syv  år, 
uden  at  beklage  sig. 

Og  det  var  på  trods  af  at  han  led  af  alvorli- 
ge fysiske  problemer,  som  begyndte  under 
hans  første  kaldelse  dertil.  Den  dag  talte  bror 
Tuttle  så  kærligt  om  de  ydmyge  mennesker  i 
Latinamerika.  De,  som  havde  så  lidt,  havde 
i  høj  grad  været  en  velsignelse  i  hans  liv. 

Han  holdt  på  at  han  ikke  fortjente  flere  vel- 
signelser, og  han  behøvede  dem  heller  ikke. 
Der  var  andre  som  havde  endnu  mere  brug 
for  dem.  Og  så  sagde  han  følgende:  „Jeg 
henvendte  mig  til  Herren  angående  disse 
bønner  om  at  jeg  skulle  blive  rask.  Jeg  spurg- 
te om  jeg  kunne  gøre  hvad  jeg  ville  med  dis- 
se velsignelser.  Hvis  dette  var  tilfældet,  sag- 
de jeg  til  Herren,  så  ville  jeg  ønske  at  han  vil- 
le tage  dem  tilbage  og  give  dem  til  nogen  der 
havde  mere  brug  for  dem." 

Han  sagde:  „Jeg  tryglede  Herren  om  at  ta- 
ge disse  velsignelser  tilbage  og  give  dem  til 
andre." 

Bror  Tuttle  ønskede  at  de  velsignelser,  der 
kom  af  vore  bønner,  skulle  gå  til  de  kæm- 
pende sjæle,  som  mange  af  os  næppe  kan  er- 
indre, men  som  han  aldrig  kunne  glemme. 

I  skriften  står  der  at  „en  retfærdigs  bøn  har 
en  mægtig  virkende  kraft"  (Jakobs  Brev 
5:16). 

Tror  I  ikke  at  Herren  har  foretrukket  at 
bønhøre  denne  hellige  mands  tryglen,  frem 
for  vore  bønner  om  at  han  måtte  blive  rask? 

Vi  ved  ikke  alt,  men  er  det  ikke  forkert  at 
antage  at  vore  bønner  var  forgæves?  Hvem 
af  os  vover  at  sige  at  dette  ydmyge  folk,  der 
bor  her  og  der  over  hele  Sydamerika,  ikke  vil 
modtage  uventede  velsignelser,  som  er 
overdraget  dem  af  den  mand,  som  var  uden 
svig? 

Mon  ikke  så  ædle  hensigter  som  disse  vil 
virke  i  vort  liv,  dersom  vi  underkaster  os? 

Jeg  ved  godt  at  skeptikere  vil  le  af  sådan 
noget.  Men  jeg  for  min  part  er  tilfreds  med  at 
tro  på  at  vore  bønner  blev  accepteret,  ned- 
skrevet og  omdirigeret  til  dem,  med  ned- 
hængende hænder  i  fortvivlelse,  nøjagtigt 
som  bror  Tuttle  bad  om. 

Men  burde  vi  i  alle  tilfælde  ikke  slutte  alle 
vore  bønner  med:  „Din  vilje  ske,  O  Herre"? 

I  ældste  Tuttles  sidste  uger  var  han  hele  ti- 
den elskværdig,  han  trøstede  uvægerligt 
dem  der  kom  for  at  trøste  ham.  Jeg  var  til  ste- 
de da  han  ringede  til  sine  læger,  bad  dem 
komme  til  sit  sygeleje  og  takkede  dem  en  for 
en  for  den  omsorg  de  havde  vist  ham. 

Han  var  fast  besluttet  på  at  leve  Taksigel- 
sesdagen  over,  for  at  hans  død  ikke  skulle 
kaste  en  sorgens  skygge  over  hans  familie  på 
denne  helligdag  fremover.  Den  aften  havde 
han  kontakt  med  hver  eneste  af  sine  børn  - 
han  ringede  til  dem  der  ikke  var  der  -  gav 
udtryk  for  sin  kærlighed  til  dem  og  sagde 
farvel  til  dem.  Det  blev  sent  inden  de  fik  fat 

i  Clarie,  som  bor  i  Alaska,  men  han  kunne  ik- 
ke gå  bort  før  dette  var  gjort. 

Tidligt  næste  morgen,  gik  han  bort,  uden 
modstand,  med  en  rolig  forventningsfuld 
ånd.  I  dette  øjeblik  fyldtes  værelset  af  en 
fredens  ånd  som  overgår  al  forstand. 

Marné  har  altid  været,  var  dengang  og  har 
lige  siden  været  det  fuldkomne  eksempel  på 
en  ophøjet  ro  og  forståelse. 

Nu  skal  vi  drage  lære  af  denne  oplevelse. 

Bror  Tuttle  arbejdede  i  28  år  som  general- 
autoritet. Han  rejste  verden  rundt.  Han  før- 
te tilsyn  med  arbejdet  i  Europa  for  en  tid. 
Men  trods  det,  at  han  har  været  mange  ste- 
der og  gjort  mange  ting,  så  sagde  han  gen- 
tagne gange  at  kronen  på  hans  arbejde  var 
det  han  udførte  som  præsident  for  Provo 


templet  sammen  med  sin  elskede  Marné  ved 
sin  side. 

Der  er  ikke  mange  der  ved  hvilket  kræven- 
de skema  en  tempelpræsident  har.  Dagen 
kan  begynde  klokken  3  om  morgenen  og 
slutte  kort  før  dette  samme  tidspunkt. 

Det  var  ikke  det  at  han  præsiderede  over 
templet,  men  det  var  kaldelsen  der  tillod 
ham  at  være  i  templet.  Han  ville  have  været 
fuldt  tilfreds  med  at  arbejde  under  en  an- 
den. Hans  kærlighed  til  denne  opgave 
skyldtes  ikke  så  meget  hans  forståelse  for 
hvad  dette  kald  betød,  som  hans  forståelse 
for  hvad  en  pagt  er. 

En  pagt  er  et  helligt  løfte,  som  der  står  i 
skrifterne,  et  højtideligt,  uophørligt  løfte 
mellem  Gud  og  mennesker.  Evangeliet  i  sin 


Det  øverste  Præsidentskab  hilser  på  (fra  venstre):  Ældste  Boyd  K.  Packer  og  ældste  Marvin  J.  Ashton 
fra  De  tolvs  Kvorum. 


fylde  defineres  i  sig  selv  som  den  nye  og  evi- 
ge pagt  (se  L&P  22:1;  66:2). 

For  nogle  år  siden  indsatte  jeg  en  stavs- 
præsident  i  England.  Han  sidder  her  i  for- 
samlingen i  dag  i  en  anden  kaldelse.  Han  har 
en  usædvanlig  fornemmelse  for  at  lede.  Han 
var  som  en  sømand,  der  ved  hjælp  af  en  sek- 
stant lader  sig  lede  af  stjernerne.  Jeg  har 
mødt  ham  hver  gang  han  har  været  herovre 
til  konferencer  og  var  imponeret  af  hvordan 
han  holdt  kursen  for  sig  selv  og  sin  stav. 

Heldigvis  for  mig  fik  jeg  til  opgave  at  reor- 
ganisere staven,  da  han  blev  afløst.  Det  var 
dengang  jeg  opdagede  hvad  denne  sekstant 
var  og  hvordan  han  indstillede  den  til  at 
kontrollere  sin  stilling,  til  gavn  for  sig  selv  og 
sine  medlemmer. 

Han  accepterede  sin  afløsning  og  sagde: 
„Jeg  sagde  med  glæde  ja  til  at  arbejde  som 
stavspræsident,  og  jeg  er  lige  så  glad  for  at 
blive  afløst.  Jeg  arbejdede  ikke  bare  fordi  jeg 
var  kaldet  til  det.  Jeg  gjorde  det  fordi  jeg  lever 
under  en  pagt .  Og  jeg  kan  holde  mine  pagter 
nøjagtigt  lige  så  godt  som  hjemmelærer, 
som  jeg  kan  som  stavspræsident." 

Denne  præsident  forstod  hvad  pagt  er. 

Selv  om  han  hverken  var  skriftklog  eller 
lærd  i  evangeliet,  så  havde  han  på  en  eller 
anden  måde  lært  at  ophøjelse  kun  kan  opnås 
ved  at  holde  pagter,  ikke  ved  at  sidde  i  store 
stillinger. 

Sømanden  sætter  sin  kurs  efter  det  lys  der 
kommer  fra  himmelske  legemer  -  solen  om 
dagen,  stjernerne  om  natten.  Denne  stavs- 
præsident behøvede  ikke  en  sømands  sek- 
stant for  at  sætte  sin  kurs.  Han  havde  en  al- 
tid fungerende  sekstant  i  sit  indre,  og  den 
var  langt  mere  ædel  og  præcis  end  noget  sø- 
mandsudstyr. 

Den  åndelige  sekstant,  som  vi  alle  har  i  os, 
fungerer  også  ifølge  lyset  som  kommer  fra 
en  celestial  kilde.  Sæt  i  tankerne  denne  sek- 
stant sammen  med  ordene  pagt  eller  ordinan- 
se.  Lyset  vil  bryde  igennem.  Så  kan  du  finde 
din  position  og  sætte  den  rette  kurs  i  livet. 

Uanset  hvor  du  har  dit  borgerskab  eller 
hvilken  race  du  tilhører,  uanset  om  du  er 
mand  eller  kvinde,  uanset  dit  erhverv,  din 
uddannelse  eller  hvilken  generation  du  til- 
hører, så  er  livet  en  rejse  hjemad  for  os  alle- 
sammen, tilbage  til  Gud  i  hans  celestiale 
rige. 

Ordinanser  og  pagter  bliver  vore  adgangs- 
tegn til  Herren.  For  at  modtage  dem  værdigt 
må  vi  søge  hele  livet;  at  beholde  dem  deref- 
ter er  jordelivets  udfordring. 

Når  vi  først  har  modtaget  dem  for  os  selv 
og  vor  familie,  så  er  vi  forpligtet  til  at  gøre 
stedfortrædende  arbejde  for  vore  kære  afdø- 
de, ja  faktisk  for  hele  den  menneskelige  fa- 
milie. 

Der  er  nogen  som  gør  nar  ad  stedfortræd- 
ende ordinanser,  som  udføres  til  frelse  for 

sjæle.  De  synes  at  det  er  meget  underligt. 

Det  burde  ikke  være  en  lære  som  overra- 
skede kristne.  Var  Kristi  offer  ikke  et  sted- 
fortrædende offer  for  hele  menneskeheden? 
Selve  forsoningen  var  stedfortrædende. 

Herren  gjorde  noget  for  os,  som  vi  ikke 
kunne  gøre  for  os  selv.  Er  det  så  ikke  en  kri- 
sten gerning  at  vi  udfører  tempelordinanser 
for  dem  der  ikke  kan  gøre  det  for  sig  selv? 

Genealogier  eller  familiehistorier,  som  jeg 
foretrækker  at  kalde  dem,  er  uadskilleligt 
forbundet  med  tempelarbejde.  Templer  hol- 


des i  live  ved  navne.  Uden  genealogisk  ar- 
bejde, kunne  der  kun  udføres  ordinanser  for 
de  levende.  Det  er  en  absolut  pligt  for  os  at 
finde  navnene  på  vore  kære  afdøde.  Dette 
arbejde  er  ledsaget  af  en  ånd,  som  ligner  den 
der  er  til  stede  i  selve  templet. 

Missionærer  og  folk  med  små  børn  kan 
måske  ikke  bruge  så  megen  tid  til  dette  arbej- 
de, men  de  kan  bevare  ånden  i  det.  De  kan 
tale  med  ældre  mennesker  og  skrive  ned 
hvad  de  siger,  føre  familieoptegnelser  og  gå 
i  templet. 

Nogle  har  en  tendens  til  at  betragte  genea- 
logisk arbejde  som  en  kedelig  og  tung  byrde. 
Og  de  er  helt  tilfredse  med  at  overlade  det  til 
de  ældre  eller  andre,  „som  er  interesseret  i 
disse  ting". 

Vær  forsigtig!  Det  kan  meget  vel  blive  dem 
der  har  denne  interesse,  som  har  valgt  den 
bedste  del.  Så  jeg  siger  til  jer,  hvis  I  er  kaldet 
til  anden  tjeneste,  eller  ikke  er  interesseret  i 
genealogi,  så  lad  være  med  at  ringeagte  eller 
stå  dem  i  vejen,  som  gør  det.  Giv  dem  al  mu- 
lig opmuntring  og  bidrag  efter  bedste  evne. 

Profeten  Joseph  Smith  sagde:  „Profeten 
Elias'  lære  eller  beseglingsmagt  er  som  føl- 
ger: -  Hvis  vi  har  magt  til  at  besegle  på  jord- 
en og  i  himlen,  burde  vi  være  vise  og  kloge. 
Det  første  I  gør,  gå  hen  her  på  jorden  og  be- 
segl jeres  sønner  og  døtre  til  jer  og  jer  selv  til 
jeres  fædre  i  evig  herlighed"  (Profeten  Joseph 
Smiths  Lærdomme,  s.  410). 

Profeten  Elias'  ånd,  som  profeterne  har 
talt  om,  er  virkelig  nok,  og  den  er  med  dem 
der  søger  optegnelser  om  deres  kære  af- 
døde. 

Jo  mere  jeg  har  at  gøre  med  genealogisk  ar- 
bejde, jo  vanskeligere  har  jeg  ved  at  tage  det 
ord  der  hedder  død.  Jeg  kender  bare  ikke  no- 
get passende  synonym  for  det.  Jeg  tror  at  har 
forladt  os  ville  passe  mig  såvel  som  andre  be- 
dre. Jeg  har  haft  for  mange  hellige  oplevel- 
ser, af  den  slags  som  vi  aldrig  omtaler  ligeg- 
yldigt, til  at  jeg  synes  at  ordet  død  kan  be- 
skrive dem  der  er  gået  bag  sløret. 

Tempelarbejde  og  genealogi  er  levende 
vidnesbyrd  om  vor  tro  på  opstandelsen  og 
Herren,  Jesu  Kristi  forsoning.  Skal  vi  så  tviv- 
le på  at  vi  vil  leve  igen  på  den  anden  side  af 
sløret,  hvorfor  skulle  vi  ellers  gøre  som  vi  gør 
her? 

Dette  værk  vidner  for  os  om  Herrens,  Jesu 
Kristi  offers  forløsende  kraft. 

Men  hvad  nu  med  bror  Tuttle  eller  hans  fa- 
milie? Jeg  vil  gerne  minde  om  at  det  er  et  slør 
og  ikke  en  mur  der  adskiller  os  fra  åndeverd- 
enen. Han  holdt  sine  pagter.  Sløret  kan  blive 
tyndt,  ja  det  kan  blive  trukket  til  side.  Vi  er 
ikke  alene  om  dette  arbejde. 

De,  som  har  arbejdet  med  dette  før  os  og 
vore  forgængere,  er  til  tider  meget  nær  os. 
Jeg  har  et  vidnesbyrd  om  dette  arbejde;  det 
er  et  overjordisk  arbejde  i  kirken.  Jeg  vidner 
om  at  de,  der  er  gået  på  den  anden  side  af 
sløret,  endnu  lever  og  arbejder  der,  lige  til 
dette  arbejde  er  fuldført. 

Gud  give  at  vi,  som  har  mulighed  for  at  ta- 
ge del  i  det,  vil  søge  mulighed  for  det  og  ar- 
bejde af  hele  vor  styrke,  i  Jesu  Kristi  navn. 
Amen.  □ 

Åndelig  sikkerhed 


Ældste  Charles  Didier 

De  halvfjerds'  første  Kvorum 


,,At  vende  sig  til  Herren  og  have  tillid  til  hans  åbenbaringer, 

er  en  levevis  der  kan  modstå  tvivlens  og  usikkerhedens  strømninger 

og  storme. " 


Lige  fra  tidernes  begyndelse  har  men- 
neskene haft  et  naturligt  ønske  om  at 
kende  sandheden  om  sig  selv  og  sine 
omgivelser,  og  det  har  ført  til  store  videnska- 
belige opdagelser,  men  også  til  diskutable 
teorier.  Det  er  som  om  der  ikke  er  nogen 
grænse  for  de  spørgsmål  folk  stiller  og  de  an- 
tagelige svar,  som  kan  være  sand  i  går,  men 
formodentlig  ændres  i  dag  og  atter  engang  i 
morgen. 

Det  er  spørgsmål,  som  ikke  kun  stilles  vi- 
denskaben, men  i  alle  afskygninger  af  vort 
liv.  Vore  værdinormer  og  roller  som  mænd, 
kvinder  og  børn  stilles  overfor  stadigt  større 
udfordringer  og  ransagelser  -  formodentlig 
for  at  fjerne  folks  angst,  afhængighed,  frygt 
og  hykleri,  og  for  at  give  dem  tryghedsfølel- 
se.  Det  virker  som  om  det  naturlige  menne- 
ske altid  ønsker  at  sikre  sig  sandheder  og 
kundskab,  som  passer  ind  i  deres  egen 
verdslige  sikkerhed. 

Når  man  ligger  under  for  denne  stadige 
strøm  af  modstridende  overvejelser  af  en- 
hver tænkelig  værdi,  bør  det  ikke  overraske 
nogen,  når  disse  stadige  omskiftelser  bi- 
bringer en  stigende  utryghed  fremfor  tryg- 


hed i  almindelige  menneskers  liv,  indtil 
mange,  især  de  unge,  fralægger  sig  deres  an- 
svar og  mange  endda  opgiver  at  leve.  Hvil- 
ket paradoks! 

Det  er  klart  at  vi  alle  søger  en  vis  form  for 
tryghed  i  vort  livs  stadige  prøvelser,  vanske- 
ligheder og  omskiftelser  -  noget  fast  og 
urokkeligt  at  støtte  sig  til  -  og  vi  omgiver  os 
med  alle  mulige  genstande  eller  organisatio- 
ner, som  hedder  noget  med  sikkerhed.  Vi  in- 
stallerer sikkerhedssystemer  for  at  beskytte 
vore  hjem  og  vore  ejendele.  Socialsikker- 
hedstjenesten blev  oprettet  for  at  beskytte  os 
mod  timelige  storme.  I  det  politiske  liv  har 
man  oprettet  De  forenede  Nationers  sikker- 
hedsråd (FN),  i  et  forsøg  på  at  bevare  freden 
mellem  verdens  nationer.  Af  og  til  morer  vi 
os  over  denne  altopslugende  søgen  efter  sik- 
kerhed, men  vi  kræver  den  og  er  villige  til  at 
betale  for  den.  Og  til  trods  for  alle  vore  an- 
strengelser, opnår  vi  ikke  helt  den  sikkerhed 


som  vi  søger.  Er  det  nu  fordi  vi  sætter  vor  lid 
til  en  arm  af  kød? 

Sikkerhed  er  en  nødvendig  ting  i  livet.  Det 
medfører  blandt  andet  at  vi  kender  vor  san- 
de identitet  og  formålet  med  livet,  hvordan 
vi  skal  begå  os  mellem  andre  og  hvordan  vi 
skal  imødekomme  vor  daglige  modgang  og 
udfordringer.  Det  kan  betyde  liv  eller  død. 
Vi  stilles  hver  eneste  dag  overfor  at  skulle 
vælge  mellem  godt  og  ondt,  hvad  der  er  rig- 
tigt og  hvad  der  er  forkert.  Lige  fra  vi  er  børn 
til  vi  bliver  gamle  vil  vore  holdninger,  mål  og 
forhold  til  andre  mennesker  lide  under  det, 
dersom  vi  føler  os  utrygge  eller  lever  på 
falsk,  verdslig  tryghed.  Når  vi  oplever  en 
tryghedsfølelse  sammen  med  kærlige  for- 
ældre som  børn  og  fortsat  kan  nyde  denne 
tryghed  ved  at  adlyde  lovene,  så  vil  vort  liv 
blive  velsignet  og  vi  vil  være  til  velsignelse 
for  andre.  Spørgsmålet  har  således  altid  væ- 
ret, hvor  og  hvordan  man  finder  retfærdig 
sikkerhed  i  modsætning  til  timelig  sikker- 
hed. Derfor  vil  jeg  kalde  retfærdig  tryghed 
for  åndelig  tryghed. 

Åndelig  tryghed  har  nogle  interessante 
fordele:  Man  skal  ikke  betale  skat  af  den  og 
den  ændres  ikke,  den  fratager  os  ikke  frihed- 
en eller  handlefriheden,  og  den  giver  posi- 
tive, behagelige,  åndelige  og  evige  resul- 
tater. 

Man  kan  ikke  garanteres  tryghed  eller  sik- 
kerhed, fordi  handlefriheden  også  giver 
usikkerhed,  og  åndelig  sikkerhed  vil  ikke 
automatisk  undertrykke  eller  fjerne  farer, 
modgang  eller  opposition. 

Men  hvordan  opnår  vi  så  åndelig  tryghed 
eller  sikkerhed?  Svaret  er  måske  for  enkelt 
for  alt  for  mange:  For  det  første:  Vend  dig  til 

Herren.  Kong  Limhi  sagde:  „Men  hvis  I  af 
hele  hjertet  vil  omvende  jer  til  Herren  og 
sætte  jeres  lid  til  ham  og  tjene  ham  med  al 
sindets  flid,  vil  han  udfri  jer  af  trældom  efter 
sin  vilje  og  sit  behag"  (Mosiah  7:33). 

For  det  andet:  Stol  på  Herren.  Således  som 
Nephi  på  sine  gamle  dage  sagde 

„O,  Herre,  jeg  har  sat  min  lid  til  dig,  og  jeg 
vil  forlade  mig  på  dig  for  evigt.  Jeg  vil  ikke 
forlade  mig  på  en  arm  af  kød,  for  jeg  ved,  at 
den,  der  forlader  sig  på  en  arm  af  kød,  er  for- 
bandet. Ja,  forbandet  er  den,  der  forlader  sig 
på  mennesket  eller  holder  kød  for  sin  arm. 

Ja,  jeg  ved,  at  Gud  giver  gerne  den,  som 
beder"  (2  Nephi  4:34-35). 

At  vende  sig  til  Herren  og  have  tillid  til 
ham  er  at  lære  af  hans  åbenbaringer.  Ande- 
lig sikkerhed  kommer  fra  åbenbaring,  hvori 
guddommens  sande  natur  afsløres.  Den 
slags  gud  vi  tror  på  er  i  reglen  også  afgøren- 
de for  hvad  slags  menneske  vi  er  og  vil  blive . 
Hvis  det  naturlige  menneske  ikke  får  åben- 
baring om  guddommens  sande  natur,  vil 
han  gå  „på  sin  egen  vej  og  efter  sin  egen 
guds  billede,  hvis  billede  er  i  verdens  lignel- 
se" (L&P  1:16). 

Vi  kan  hente  åndelig  sikkerhed  gennem 


åbenbaring  om  frelsesplanen,  som  er  givet 
til  gavn  for  os.  „Derfor  talte  Gud  til  menne- 
skene og  kundgjorde  dem  forløsningsplan- 
en,  som  havde  været  beredt  fra  verdens  be- 
gyndelse" (Alma  12:30).  Frelsesplanen  anvi- 
ser os  hvilken  vej  vi  skal  gå,  en  sikker  vej, 
som  kan  styrke  os  mod  verdens  faldgruber. 

Åndelig  sikkerhed  er  åbenbaring,  der 
handler  om  kilden  til  frelse:  Jesus  Kristus. 

„Og  vi  taler  om  Kristus,"  sagdeNephi,  „vi 
glæder  os  i  Kristus,  vi  prædiker  om  Kristus, 
vi  profeterer  om  Kristus,  og  vi  skriver  i  over- 
ensstemmelse med  vore  profetier,  for  at  vore 
børn  kan  vide,  til  hvilken  kilde  de  kan  se  hen 
for  at  få  forladelse  for  deres  synder"  (2  Ne- 
phi 25:26).  Kilden  er  klart  defineret  og  god- 
kendt. Vi  behøver  ikke  at  lede  andre  steder. 

Andelig  sikkerhed  kommer  gennem  åben- 
baring som  fjerner  dødsangsten.  „Men  der 
er  en  opstandelse;  derfor  har  graven  ingen 
sejr,  og  dødens  brod  er  opslugt  i  Kristus" 
(Mosiah  16:8).  Hvilken  sikkerhed  det  giver 
at  vide  at  vi  ikke  alene  vil  opstå,  men  også  le- 
ve evigt. 

„Og  hvad  skal  I  håbe?  Se,  jeg  siger  jer,  at  i 
skal  håbe  gennem  Kristi  forsoning  og  hans 
opstandelses  kraft  at  blive  oprejst  til  evigt 


Ih/' (Moroni  7:41). 

Andelig  sikkerhed  øges  som  følge  af  de 
åbenbarede  løfter  om  en  uforanderlig,  evig 
levemåde. 

„Thi  læser  vi  ikke,  at  Gud  er  den  samme  i 
går  og  i  dag  og  til  evig  tid,  og  at  der  ikke  hos 
ham  findes  forandring  eller  skiftende  skyg- 
ge?" (Mormon  9:9).  Vi  behøver  ikke  dagligt 
gennemgå  disse  hjertegribende  spekulatio- 
ner eller  genovervejelser  af  vore  værdi- 
normer. 

Den  åndelige  tryghed  bliver  stadig  større 
på  grund  af  åbenbaringer,  hvor  vi  lærer  om 
vor  sande  identitet  og  vort  slægtskab  med 
Gud.  I  begyndelsen  modtog  Adam  denne 
åbenbaring:  „Se,  du  er  ét  med  mig,  en  Guds 
søn"  (Moses  6:68).  Derpå  fik  også  andre 
denne  åbenbaring,  som  for  eksempel  Mo- 
ses: „Du  er  min  søn"  (Moses  1:4).  „Du  er  i 
min  Enbårnes  lignelse,  og  min  Enbårne  er  og 
skal  være  Frelseren"  (Moses  1:6).  I  vore  dage 
fik  Joseph  Smith  og  Oliver  Cowdery  også 
denne  åbenbaring,  foruden  mange  andre: 
„Se,  jeg  siger  dig,  min  søn"  (L&P  9:1). 

Når  vi  ved  hvem  vi  i  virkeligheden  er,  så  er 
vi  parate  til  at  benytte  os  af  denne  viden  til  at 
imødegå  fristelser,  til  at  modstå  dem  og  der- 
på handle  retfærdigt.  Moses,  der  vidste  at 
han  var  søn  af  Gud,  således  som  det  blev 
åbenbaret  ham,  sagde  til  Satan:  „Vig  bort, 
Satan;  bedrag  mig  ikke,  thi  Gud  sagde  til 
mig:  Du  er  i  min  Enbårnes  lignelse"  (Moses 
1:16).  Resultatet  lod  ikke  vente  på  sig,  efter- 
som Herren  kaldte  på  ham  og  sagde:  „Vel- 
signet er  du,  Moses,  thi  jeg,  den  Almægtige, 
har  udvalgt  dig,  og  du  skal  blive  stærkere 
end  mange  vande,  thi  de  skal  adlyde  dine 
befalinger,  som  om  du  var  Gud  selv"  (vers 
25).  Den  åndelige  tryghed  blev  åbenbar,  da 

Herren  tilføjede:  „Jeg  er  med  dig,  ja,  til  dine 
dages  ende"  (vers  26). 

Andelig  sikkerhed  næres  ved  åbenbaring- 
er, som  beskriver  mænds  og  kvinders  roller. 
Efter  syndefaldet  talte  vor  himmelske  Fader 
til  Adam  og  Eva  personligt  og  gav  dem  di- 
rektiver om  deres  roller.  Deres  indbyrdes 
forhold,  køn,  adfærd,  ægteskab  -  alt  vedrø- 
rende mænd  og  kvinder  blev  og  er  stadig 
klart  defineret,  for  at  styrke  os  i  vore  gud 
dommelige  roller. 

Den  åndelige  sikkerhed  styrkes  gennem 
åbenbaring,  der  forklarer  konsekvenserne 
ved  at  adlyde  budene.  „Endvidere  ønsker 
jeg,  at  I  vil  tænke  på  deres  velsignede  og  lyk- 
kelige tilstand,  der  holder  Guds  bud.  Thi  se, 
de  blev  velsignet  i  alle  ting,  både  timelige  og 
åndelige,  og  dersom  de  holder  trofast  ud  til 
enden,  bliver  de  modtaget  i  himlen  for  at  bo 
hos  Gud  i  evigtvarende  salighed"  (Mosiah 
2:41). 

Og  endelig,  den  åndelige  sikkerhed  styr- 
kes trin  for  trin  gennem  åbenbaring,  og  den- 
ne sikkerhed  bliver  en  kraft,  efterhånden 
som  vi  modtager  frelsens  ordinanser,  en  for 
en.  Frelsens  ordinanser  er  pagter  med  Her- 
ren. John  A.  Widtsoe  sagde:  „Når  der  gives 
ordinanser,  overdrages  velsignelser,  som 
giver  mennesket  magt,  magt  til  at  være  med 
i  dette  hverdagsliv  såvel  som  et  fremtidigt 
liv.  Det  er  ikke  kun  kundskab,  ikke  kun  ind- 
vielse, men  det  er  reel  overdragelse  af  magt, 
som  kan  anvendes  hver  eneste  dag"  (The 
Message  ofthe  Doctrine  and  Covenants,  s.  161. 


Ed.  G.  Homer  Durham,  Bookcraft,  SaltLake 
City,  1969). 

Åbenbaringerne  fordum  gav  folk  sikker- 
hed for  at  Jesus  Kristus  ville  komme,  og  de 
forsikrede  dem  om  at  de  ord,  som  Herren  ta- 
ler til  de  hellige  profeter,  altid  vil  blive  op- 
fyldt. De  åbenbaringer  i  Mormons  Bog,  som 
jeg  i  dag  med  velberåd  hu  har  henvist  til,  giv- 
er det  samme  løfte.  Præsident  Ezra  Taft  Ben- 
son  har  erklæret:  „Gud  forventer  at  vi  be- 
nytter Mormons  Bog  på  mange  måder.  Vi 
skal  selv  læse  den  .  . . 

Vi  skal  benytte  Mormons  Bog  som  grund- 
lag for  vor  undervisning  . . . 

Vi  skal  anvende  Mormons  Bogs  hellige 
skrift  så,  at  den  kunne  blive  os  til  gavn  og 
lærdom'  (1  Nephi  19:23). 

Vi  skal  benytte  Mormons  Bog  til  at  klare 
angreb  på  kirken  .  .  . 

Vi .  .  .  skal . . .  fortælle  og  vidne  om  Mor- 
mons Bog  til  jordens  ender"  (Ensign,  maj 
1975,  s.  64-65). 

Eftersom  budskabet  i  Mormons  Bog  er  be- 
regnet for  vor  tid,  så  hjælper  den  os  til  at  rea- 
gere på  kaldet  fra  Gud  og  en  levende  profet 
til  at  tage  del  i  frelsesplanen  og  opbygge  ån- 
delig sikkerhed,  fordi  den  hjælper  os  til  at 
modstå  og  bekæmpe  vor  tids  falske  begreber 
og  dårlige  indflydelser,  som  fører  til  usikker- 
hed og  sorger  og  som  nedbryder  vore  etiske 
og  moralske  værdier. 

Det  vil  være  en  hjælp  for  ethvert  menne- 
ske, på  ethvert  tidspunkt  og  hvor  som  helst 
i  verden,  at  vende  sig  til  Herren,  og  forstå  og 


tolke  dette  livs  erfaringer  rigtigt  i  det  eneste 
sande  perspektiv,  hvilket  er  Herrens  per- 
spektiv, som  han  åbenbarer  til  menneskene. 
At  vende  sig  til  Herren  og  have  tillid  til  hans 
åbenbaringer,  er  en  levevis  der  kan  modstå 
tvivlens  og  usikkerhedens  strømninger  og 
storme. 

Det  er  det  rette  grundlag  for  vor  forpligtel- 
se til  at  tjene  og  træffe  de  rette  valg.  Det 
bringer  også  ægte  sikkerhed,  og  fremsætter 
de  løfter  som  Jesus  Kristus  giver  dem  der 
kommer  til  ham.  Så  er  hans  åg  bestemt  ikke 
tungt  og  hans  byrde  vil  blive  lettet. 

Jeg  vidner  om  den  kraft  der  ligger  i  person- 
lig åbenbaring  og  i  skrifterne  i  mit  liv.  Jeg  ved 
at  Gud  lever  og  at  præsident  Ezra  Taft  Ben- 
son  er  en  levende  profet.  I  Jesu  Kristi  navn. 
Amen.  □ 

Mormons  Bogs  vidnesbyrd 
om  Jesus  Kristus 


Ældste  J.  Thomas  Fy  ans 

De  halvfjerds'  første  Kvorum 


„Fyld  jeres  åndelige  lunger  med  det  evige  livs  ilt, 
ved  hele  tiden  at  indånde  sandhederne  i  Mormons  Bog. 


Vi  er  ankommet  til  denne  konference 
ved  hjælp  af  mange  forskellige 
transportmidler.  Nogle  er  rejst  over 
landjorden  -  i  biler,  busser  eller  tog.  Andre 
er  kommet  ad  luftvejen.  Men  uanset  hvor- 
dan vi  er  kommet  hertil,  så  er  vi  ankommet 
til  samme  bestemmelsessted. 

Vi  havde  dog  også  andet  til  fælles  i  forbin- 
delse med  dette  rejsemål  -  noget  som  vi  alle- 
sammen var  nødt  til  for  at  ankomme  sikkert 
hertil.  De  af  os,  som  kom  ad  luftvejen,  blev 
mindet  forsigtigt  om  det  af  flypersonalet.  Da 
vi  var  kommet  ombord  blev  vi  budt  venligt 
„velkommen  ombord".  Derpå  fik  vi  nogle 
omhyggeligt  forberedte  instruktioner:  „I  til- 
fælde af  iltmangel  i  kabinen  vil  I  automatisk 
blive  forsynet  med  iltmasker.  Sæt  først  ma- 
sken over  næse  og  mund,  og  hjælp  derpå 
andre,  som  eventuelt  har  brug  for  det,  for 
eksempel  børn." 

Ilten  i  luften  er  livsvigtig.  Vore  fysiske  leg- 
emer er  fuldstændig  afhængige  af  stadig  at 
blive  forsynet  med  dette  kostbare  element. 
Hvis  vi  mangler  ilt  bare  nogle  minutter  eller 


sekunder  kan  der  ske  alvorlige  skader  i 
hjernen  og  på  legemet.  Hvis  vi  mangler  ilt  i 
længere  tid  kan  det  koste  os  vort  jordiske  liv. 
Men  det  var  kun  de  af  os,  som  rejste  ad  luft- 
vejen, som  blev  mindet  om  dette,  fordi  vi 
normalt  altid  er  omgivet  af  ilten  i  luften.  Det 
eneste  vi  skal  gøre  er  at  fylde  vore  lunger,  så 
ilten  kan  tilflyde  de  livsvigtige  organer  i  vort 
legeme. 

Men  selv  om  vi  får  tilstrækkeligt  af  dette 
livsbevarende  element,  så  vil  vort  jordiske 
legeme  alligevel,  efter  et  vist  antal  år,  ophøre 
med  at  fungere.  Hvad  er  det  så  vi  tager  med 
os  fra  dette  jordeliv?  Hvad  er  det  af  os  der 
kommer  på  den  anden  side?  I  Mormons  Bog 
kan  vi  lære  af  Amulek: 

„Den  samme  ånd,  som  er  i  besiddelse  af 
jeres  legeme,  når  I  går  ud  af  dette  liv,  den 
samme  ånd  vil  have  magt  til  at  tage  jeres  leg- 
eme i  besiddelse  i  den  evige  verden"  (Alma 
34:34). 

Hvad  er  det  der  er  ilt  for  ånden,  således 
som  den  ilt  legemet  behøver?  Det  er  sikker 
viden  om  Faderen  og  hans  Søn. 

„Og  dette  er  det  evige  liv,  at  de  kender  dig, 
den  eneste  sande  Gud,  og  ham,  som  du  har 
sendt,  Jesus  Kristus"  (Johannes  17:3). 

Vort  evige  liv  er  lige  så  afhængigt  af  ånde- 
lig næring  som  vort  jordiske  liv  er  det  af  ilt. 
Den  vigtigste  næring  for  vore  ånder  er  kund- 
skab om  Gud  og  hans  Søn.  Vi  kender  Fade- 
ren, hvis  vi  kender  Sønnen.  Hvad  er  det 
bedste  middel  på  jordens  overflade,  til  at  læ- 
re Sønnen  at  kende?  Det  er  et  studium  af  det 
andet  vidne  om  ham,  almindeligvis  kendt 
som  Mormons  Bog,  og  derpå  at  få  Helligånd- 
en til  at  bære  vidnesbyrd  om  bogens 
sandhed. 

Mange  vidnesbyrd  er  blevet  og  vil  endnu 
blive  båret  til  denne  konference,  om  sandhe- 
derne i  Mormons  Bog,  endnu  et  vidne  om  Je- 
sus Kristus.  Vi  er  velsignede  med  Det  gamle 
Testamentes  profeters  udsagn  om  Jesus  Kri- 
stus, som  de  forudså  ville  komme.  Vi  er  dob- 


belt velsignede  fordi  vi  også  har  Det  nye  Te- 
stamente, om  den  tid  hvor  han  viste  sig  i  kø- 
det og  mange  lærte  ham  at  kende.  Vi  er  tre- 
dobbelt velsignede,  fordi  vi  har  endnu  et 
vidne  om  ham.  Min  hustru,  Helen,  og  jeg 
har  læst  Mormons  Bog  adskillige  gange  ind- 
enfor de  sidste  par  måneder.  Vi  har  spurgt 
os  selv:  „Hvis  dette  er  endnu  et  vidne  om  Je- 
sus Kristus,  hvordan  udfører  bogen  så  den- 
ne opgave?" 

Vi  besluttede  os  til  at  notere  os  hver  eneste 
henvisning  til  Frelseren,  idet  vi  bad  og  forbe- 
redte os  på  en  ransagelse  af  dette  særlige 
vidne.  Allerede  da  vi  slog  op  på  den  allerfør- 
ste side  i  denne  hellige  optegnelse,  blev  et 
forhæng  trukket  til  side  for  et  panorama  af 
vidnesbyrd  om  at  Jesus  er  Kristus. 

Her  kommer  første  scene.  Lehi  beder  af 
hele  sit  hjerte,  og  får  denne  oplevelse: 

„Og  det  skete,  medens  han  bad  til  Herren, 
at  der  kom  en  ildstøtte  og  hvilede  på  en  klip- 
pe foran  ham;  og  han  så  og  hørte  meget .  . . 

Og  han  så  én  stige  ned  midt  ud  af  himlen, 
og  han  så  at  dennes  glans  overgik  solens,  når 
den  står  højest. 

Og  han  så  også  tolv  andre  der  fulgte  ham, 
og  deres  glans  overgik  stjernernes  på 
himlen. 

Og  de  kom  ned  og  vandrede  på  jorden.  Og 
den  første  kom  hen  til  min  fader  og  stod  for- 
an ham  og  gav  ham  en  bog  og  bød  ham  læse 
den"  (1  Nephi  1:6,  9-11).  Hvordan  reagere- 
de Lehi  på  dette  himmelsendte  syn? 

„Han  bevidnede,  at  det,  som  han  så  og 
hørte  og  ligeledes  det,  han  læste  i  bogen,  ty- 
deligt tilkendegav,  at  der  skulle  komme  en 
Messias,  og  ligeledes  verdens  forløsning" 
(vers  19). 

Vi  var  endnu  ikke  nået  længere  end  til  det 
første  kapitel  i  1  Nephi,  og  var  kun  lige  be- 
gyndt vore  undersøgelser.  Vi  fortsatte,  og 
vers  efter  vers,  kapitel  efter  kapitel  bar  vid- 
nesbyrd om  at  Kristus  er  en  realitet. 

Stadig  i  1  Nephi,  men  i  kapitel  13,  opdage- 
de vi  at  der  alene  i  16  vers  er  22  henvisninger 
til  Lammet,  et  andet  af  Herrens  navne,  til 
Forløseren,  Messias,  Jesus  Kristus. 

Det  viste  sig  med  tiden  at  der  findes  dusin- 
vis, ja  hundredevis  af  henvisninger  til  den- 
ne, menneskehedens  Frelser,  i  denne  helli- 
ge optegnelse.  Der  gik  600  år  og  det  var  tid  at 
dvæle  lidt.  Vi  standsede  op  for  at  tage  en  dyb 
indåndning,  så  vi  kunne  meditere  åndeligt 
mens  vi  studerede  dette  billede: 

„En  stor  mængde  af  Nephis  folk  var  for- 
samlet rundt  omkring  templet .  .  . 

Og  de  talte  også  med  hinanden  om  denne 
Jesus  Kristus,  om  hvem  tegnet  var  blevet 
givet  for  at  forkynde  hans  død"  (3  Nephi 
11:1-2).  De  hørte  røsten.  De  hørte  atter  rø- 
sten og  forstod  den  ikke. 

„og  for  tredie  gang  hørte  de  røsten  og  åb- 
nede ørerne  for  at  høre,  og  deres  øjne  var  ret- 

tet  mod  det  sted,  hvorfra  lyden  kom,  og  de 
så  bestandig  op  mod  himlen,  hvorfra  lyden 
kom. 

Og  se,  tredie  gang  forstod  de  røsten,  som 
de  hørte,  og  den  sagde  til  dem: 

Se,  min  Søn,  den  elskede,  i  hvem  jeg  har 
velbehag,  i  hvem  jeg  har  herliggjort  mit 
navn,  hør  ham"  (vers  5-7). 

Og  Frelseren  adlød  Faderens  anmodning 
om  at  tale  således: 

„Se,  jeg  er  Jesus  Kristus,  om  hvem  profe- 
terne vidnede,  at  han  skulle  komme  til 
verden. 

Og  se,  jeg  er  verdens  lys  og  liv,  og  jeg  har 
drukket  af  den  bitre  kalk,  som  Faderen  har 
givet  mig,  og  jeg  har  herliggjort  Faderen  ved 
at  påtage  mig  verdens  synder,  hvori  jeg  har 
underkastet  mig  Faderens  vilje  i  alt  fra  be- 
gyndelsen. 

Og  da  Jesus  havde  talt  disse  ord,  faldt  hele 
mængden  ned  på  jorden;  thi  de  kom  i  hu,  at 
det  var  blevet  forudsagt  iblandt  dem,  at  Kri- 
stus skulle  vise  sig  for  dem  efter  sin  himmel- 
fart. 

Og  Herren  talte  til  dem  og  sagde: 

Stå  op  og  kom  hen  til  mig,  så  I  kan  stikke 
jeres  hænder  i  min  side  og  føle  naglegabene 
i  mine  hænder  og  i  mine  fødder,  så  at  I  kan 
vide,  at  jeg  er  Israels  Gud  og  hele  jordens 
Gud,  som  har  lidt  døden  for  verdens  synder. 

Og  mængden  trådte  frem  og  stak  hænder- 
ne i  hans  side  og  følte  arrene  efter  naglerne  i 
hans  hænder  og  i  hans  fødder;  og  dette  gjor- 
de de,  den  ene  efter  den  anden,  indtil  de  alle 
var  gået  frem,  og  de  så  med  deres  egne  øjne 
og  følte  med  deres  egne  hænder,  og  nu  vid- 
ste de  med  sikkerhed  og  bar  vidnesbyrd  der- 
om, at  det  var  ham,  om  hvem  profeterne 
havde  skrevet,  at  han  skulle  komme"  (vers 
10-15). 

Himlene  blev  åbnet  og  berørte  jorden  med 
sine  læbers  sikre  kundskab.  Derpå  fortsatte 
Frelseren: 

„Og  dette  er  min  lære,  og  det  er  den  lære, 
min  Fader  har  givet  mig . .  .  Jeg  vidner  at  Fa- 
deren befaler  alle  mennesker  overalt  til  at 
omvende  sig  og  tro  på  mig. 

Og  den,  der  tror  på  mig  og  bliver  døbt,  skal 
blive  salig  (frelst);  og  det  er  dem,  der  skal  ar- 
ve Guds  rige"  (vers  32-33). 

Vi  passerede  atter  engang  adskillige  hen- 
visninger og  mange  hundrede  år  i  denne 

hellige  historie.  Vi  var  nu  nået  til  den  sidste 
side  i  denne  optegnelse,  hvor  den  bekendte 
røst  lyder  igen:  „Ja,  kom  til  Kristus  og  bliv 
fuldkommen  i  ham  og  fornægt  jer  selv  alt, 
hvad  der  er  ugudeligt;  og  dersom  I  fornæg- 
ter jer  selv  alt,  hvad  der  er  ugudeligt  samt  el- 
sker Gud  af  hele  jeres  magt,  sind  og  styrke, 
da  er  hans  nåde  tilstrækkelig  for  jer,  så  at  I 
gennem  hans  nåde  kan  blive  fuldkomne  i 
Kristus;  og  dersom  I  ved  Guds  nåde  er  fuld- 
komne i  Kristus,  kan  I  ingenlunde  fornægte 
Guds  kraft .  .  . 

Dersom  I  gennem  Guds  nåde  er  fuldkom- 
ne i  Kristus  og  ikke  fornægter  hans  kraft,  da 
er  I  helliggjort  i  Kristus  ved  Guds  nåde  gen- 
nem Kristi  blods  udgydelse,  hvilket  er  Fade- 
rens pagt  til  jeres  synders  forladelse,  så  at  I 
kan  blive  helligede  og  uplettede"  (Moroni 
10:32-33). 

Vi  er  kommet  sikkert  til  dette  fælles  rejse- 
mål -  med  fly  eller  bil  eller  bus  eller  tog.  Men 
vi  har  et  andet  fælles  rejsemål  som  vinker  ad 
os  -  til  det  evige  liv  hos  vor  Fader  i  Himlen. 
Og  ligesom  vore  legemer  er  afhængige  af  ilt 
under  vor  fysisk  rejse,  således  er  vi  på  vor 
åndelige  rejse  afhængig  af  åndelig  næring. 

Vi  byder  jer  nu  „velkommen  ombord"  på 
jeres  rejse  til  evigt  liv. 

Fyld  jeres  åndelige  lunger  med  det  evige 
livs  ilt,  ved  hele  tiden  at  indånde  sandheder- 
ne i  Mormons  Bog,  som  er  endnu  et  vidnes- 
byrd om  Jesus  Kristus,  så  I  kan  ankomme 
sikkert  tilbage  igen  til  vor  evige  Fader. 

Frelseren  lever  i  dag.  Dette  vidner  jeg  for 
jer  om  i  Jesu  Kristi  hellige  navn.  Amen.  □ 

Tålmodighed  - 
indgangen  til  lykke 


Ældste  Joseph  B.  Wirthlin 

De  tolv  apostles  Råd 


„Alt  for  ofte  .  .  .  er  det  som  om  vi  kræver  vore  ønsker  opfyldt 
her  og  nu,  uanset  om  vi  har  fortjent  dem  og  om  det  er  godt 
eller  rigtigt  for  os. " 


En  af  de  mest  storslåede  sentenser,  som 
det  menneskelige  øre  kan  opfatte,  står 
i  Mormons  Bog:  „Adam  faldt,  for  at 
menneskene  kunne  blive  til,  og  menneske- 
ne er  til  for  at  kunne  nyde  glæde"  (2  Nephi 
2:25).  I  denne  sentens  har  vi  et  koncentrat  af 
livets  største  muligheder.  Lad  mig  tilføje,  at 
vi  kun  oplever  ægte  glæde  og  lykke,  efter- 
hånden som  vi  lærer  at  være  tålmodige. 

I  ordbøgerne  defineres  tålmodighed  som, 
at  tage  smerte  eller  sorg  med  ophøjet  ro  og 
uden  beklagelser;  at  stå  fast  trods  modgang, 
vanskeligheder  eller  problemer. 

Et  sted  i  Mormons  Bog  hjælper  Alma  os  til 
at  forstå  noget  om  tålmodighed.  Han  fortæl- 
ler først  om  at  så  et  sædekorn,  som  kan  vok- 
se op  og  blive  til  et  træ,  og  så  tilføjer  han  dis- 
se indsigtsfulde  ord:  „Og  når  træet  begyn- 
der at  vokse  ...  og  dersom  I  nu  passer  det 
med  megen  omhu,  vil  det  slå  rod  og  vokse 
op  og  bære  frugt . . . 

Og  på  grund  af  jeres  flid,  jeres  tro  og  jeres 
tålmodighed  . .  .  skal  I  . .  .  plukke  frugten 


deraf,  som  er  ganske  dejlig,  ja  sødere  end 
alt,  hvad  der  er  sødt ...  og  I  skal  gøre  jer  til- 
gode med  denne  frugt,  til  I  er  mætte,  så  I  ik- 
ke sulter  og  heller  ikke  tørster  .  .  . 

I  skal  høste  lønnen  for  jeres  tro  og  jeres 
flid,  tålmodighed  og  langmodighed"  (Alma 
32:37,  42-43). 

Jeg  ved  ikke  hvorvidt  kirkens  medlemmer 
fuldt  ud  værdsætter  Mormons  Bog,  en  af  vo- 
re hellige  standardværker,  således  som  vi 
bør  gøre  det.  En  af  de  tydeligste  forklaringer 
på  at  vi  er  nødt  til  at  være  tålmodige  og  fort- 
sætte ad  sporet  til  evigt  liv,  har  Nephi  frem- 
sat i  disse  slående  ord: 

„Thi  det  er  nødvendigt,  at  der  er  en  mod- 
sætning i  alle  ting.  Hvis  det  ikke  var  så  .  . . 
kunne  retfærdighed  ikke  finde  sted,  ej  heller 
ugudelighed,  og  hverken  hellighed  eller 
elendighed,  hverken  godt  eller  ondt.  Og  alle 
ting  måtte  følgelig  være  en  sammenblan- 
ding i  et . . . 

og  dersom  I  siger,  at  der  ikke  eksisterer  no- 
gen lov,  da  vil  I  også  sige,  at  der  ikke  eksiste- 
rer nogen  synd.  Dersom  I  siger,  at  der  ikke 
findes  synd,  da  vil  I  også  sige,  at  der  ikke 
eksisterer  nogen  retfærdighed.  Og  dersom 
der  ingen  retfærdighed  er,  da  er  der  ingen 
lykke.  Og  findes  der  hverken  retfærdighed 
eller  lykke,  så  er  der  heller  ingen  straf  eller 
elendighed.  Og  dersom  disse  ting  ikke  er,  så 
er  der  ingen  Gud.  Og  er  der  ingen  Gud,  da 
er  vi  ikke  til,  heller  ikke  jorden;  thi  der  kunne 
ikke  være  noget  skabt,  hverken  til  selv  at  ud- 
føre noget  eller  til  at  blive  tilskyndet  dertil, 
hvorfor  alt  må  være  forsvundet"  (2  Nephi 
2:11, 13). 

Apostlen  Paulus  fortalte  om  formålet  med 
at  være  tålmodig,  i  sit  brev  til  de  hellige  i 
Rom:  „Vi  priser  os  også  lykkelige  over  vore 
trængsler,  da  vi  véd,  at  trængselen  virker 
udholdenhed, 

og  udholdenheden  prøvet  fasthed,  og  den 
prøvede  fasthed  håb"  (Rom.  5:3-4). 


For  kun  40  år  siden  holdt  præsident  J.  Reu- 
ben  Clark  jun,  som  var  medlem  af  Det  øver- 
ste Præsidentskab,  en  tale  som  han  kaldte 
„Løsrivelse  fra  vores  gamle  kajplads".  Han 
beskrev  hvordan  vi  langsomt  kom  bort  fra  at 
efterleve  de  ti  bud  (Church  News,  8.  marts 
1947,  s.  1,  8-9). 

Hvis  vi  havde  revet  os  løs  dengang,  hvad 
er  vi  så  nu,  40  år  efter?  1 1947  var  tv  og  com- 
putere endnu  i  deres  spæde  barndom.  Vi 
havde  ingen  satellit  udsendelser  eller  video- 
bånd og  ingen  computersvindel.  I  virkelig- 
heden er  vor  moralske  standard,  vor  velan- 
stændighed og  respekt  for  ejendom,  kom- 
met bort  fra  det  sted  den  var  i  1947.  Sjofelhe- 
der, nøgenhed  og  andre  former  for  porno- 
grafi, som  ville  have  fået  os  til  at  rødme  og 
vende  os  skamfulde  bort  i  1947,  får  vi  nu 
åbenlyst  smidt  i  hovedet  fra  både  tv,  film, 
aviser  og  ugeblade.  Vi  ser  det  oven  i  købet  i 
vore  hjem,  hvis  vi  ikke  passer  på  at  holde  det 
borte .  Vi  er  som  folk  i  vore  dage  ved  at  rive  os 
løs  fra  vores  gamle  ankerplads,  fordi  vi  ikke 
følger  vore  profeter. 

Det  ville  være  godt  med  et  vist  kvantum 
tålmodighed,  som  kunne  stimulere  og  mo- 
tivere os  til  at  handle.  Men  jeg  tror  at  utålmo- 
dighed er  en  af  hovedårsagerne  til  de  van- 
skeligheder og  de  bedrøveligheder  der  er  i 
verden  i  dag.  Alt  for  ofte  er  vi  utålmodige 
overfor  os  selv,  vores  familie  og  venner,  ja 
selv  overfor  Herren.  Det  er  som  om  vi  kræv- 
er vore  ønsker  opfyldt  her  og  nu,  uanset  om 
vi  har  fortjent  dem  og  om  det  er  godt  eller 
rigtigt  for  os.  Nogle  forventer  omgående  til- 
fredsstillelse eller  gevinst  af  alt  hvad  de  fore- 
tager sig,  ved  at  ty  til  alkohol  og  narkotika, 
mens  andre  søger  omgående  velstand  ved  at 
investere  i  tvivlsomme  foretagender  eller  på 
uærlig  vis,  uden  at  tænke  nøjere  over  konse- 
kvenserne. Måske  er  det  vanskeligere  at  væ- 
re tålmodig  nu  end  tidligere,  selv  om  det  er 
mere  nødvendigt. 

Skrifterne  underviser  i  tålmodighed 

Herren  har  fortalt  sidste  dages  hellige  at 
tålmodighed  er  en  guddommelig  egenskab, 
som  kvalificerer  et  menneske  til  at  tjene  (se 
L&P  4:6),  Han  rådede  dem  til  at  være  tålmo- 
dige i  deres  trængsler  (se  L&P  24:8;  31:9; 
54:10;  98:23-24),  og  han  formanede  dem  til 
at  træffe  deres  beslutninger  med  tålmodig- 
hed (se  L&P  107:30).  Frelseren  sagde  at  vi 
skulle  være  fuldkomne  (se  Mattæus  5:48  og 
3  Nephi  12:48),  og  han  sagde:  „I  kan  ikke  tåle 
Guds  nærværelse  eller  engles  betjening. 
Hold  derfor  tålmodigt  ud,  indtil  I  er  fuld- 
komne" (L&P  67:13). 

Eksempler  på  tålmodighed 

Herren,  Jesus  Kristus,  er  vort  fuldkomne 
eksempel  på  tålmodighed.  Skønt  han  abso- 
lut urokkeligt  holdt  sig  til  sandheden,  så  var 
han  alligevel  gentagne  gange  et  eksempel  på 
tålmodighed  under  sin  jordiske  mission. 
Han  var  tålmodig  med  sine  disciple,  blandt 
andet  de  Tolv,  til  trods  for  deres  mangelful- 
de tro  og  deres  tøven  med  at  erkende  og  for- 
stå hans  guddommelige  mission.  Han  hav- 
de tålmodighed  med  folkemængden,  da  de 
pressede  sig  rundt  omkring  ham,  med  kvin- 
den der  blev  taget  i  en  synd,  med  dem  der 
søgte  at  få  del  i  hans  helbredende  kraft,  og 
overfor  små  børn.  Og  endelig  forblev  han 
tålmodig  under  sine  lidelser,  under  den  fal- 
ske anklage  og  korsfæstelsen. 

I  de  30  år  Paulus'  mission  varede  -  fra  hans 
omvendelse  til  han  døde  som  martyr  i  Rom  - 
blev  han  pisket  tre  gange,  alvorligt  mishand- 
let mindst  tre  gange,  var  i  fængsel  adskillige 
gange,  led  skibbrud  tre  gange  og  blev  stenet 
næsten  til  døde  én  gang  (se  2  Korinter 
11 :  23-27) .  Under  alle  disse  trængsler  fortsat- 
te han  sin  magtfulde  mission.  Han  skrev  til 
romerne  at  Gud  „skal  , gengælde  enhver 
efter  hans  gerninger'; 

evigt  liv  til  dem,  der  med  udholdenhed  i 
god  gerning  søger  herlighed  og  ære  og 
uforkrænkelighed; 

over  dem  derimod,  der  søger  deres  eget  og 
er  ulydige  mod  sandheden,  men  lydige  mod 
uretfærdigheden,  kommer  vrede  og  harme. 

Trængsel  og  angst"  (Romerne  2:6-9). 

Profeten  Joseph  Smiths  trængsler  og  lidel- 
ser var  på  mange  måder  omtrent  de  samme 
som  Paulus'.  Udover  at  han  blev  fængslet, 
hånet  og  slået,  måtte  han  også  lide  under 
falsk  anklage  af  illoyale,  utro  omgangsf æl- 
ler .  Men  han  tilbød  en  venskabs  hånd  og  fæl- 
lesskab, endog  til  dem  der  havde  opponeret 
imod  ham  og  forrådt  ham. 

For  nogle  år  siden  måtte  en  af  kirkens  ene- 
stående missionspræsidenter,  præsident 
Roy  A.  Welker  i  den  tysk-østrigske  mission, 
sætte  en  missionær  til  at  arbejde  i  Salzburg, 

for  at  løse  et  problem  i  en  gren.  Kort  tid  efter 
skulle  der  ankomme  otte  nye  missionærer  til 
missionen.  Han  bad  til  at  der  måtte  være  en 
af  dem  som  egnede  sig  til  at  arbejde  i  Østrig. 
Han  bad  og  ventede  i  to  uger  på  at  få  et  svar. 
Aftenen  før  de  otte  nye  missionærer  ankom, 
hviskede  Herrens  ånd  missionspræsidenten 
navnet,  på  den  missionær  som  skulle  arbej- 
de i  Salzburg.  Den  missionær,  hvis  navn 
missionspræsidenten  fik,  var  netop  ham  der 
egnede  sig  bedst  til  at  sende  til  Østrig.  Det 
var  mig. 

Præsidentens  tålmodighed  hjalp  ham  ikke 
alene  til  at  få  løst  et  problem  i  grenen,  men 
det  blev  også  til  velsignelse  for  mig  og  min 
familie  på  en  måde  som  jeg  aldrig  havde 
kunnet  forudse.  Kort  efter  ankom  jeg  til 
Salzburg,  det  var  den  del  af  den  tysk-østrig- 
ske mission  som  senere  blev  den  schweiz- 
østrigske  mission.  Senere  blev  jeg  overflyt- 
tet til  Zurich  i  Schweiz,  hvor  jeg  mødte  bror 
Julius  Billeter,  et  rart  og  varmhjertet  med- 
lem, som  var  genealog.  Han  kendte  de  gene- 
alogiske optegnelser  på  mine  forfædre.  Han 
fandt  6000  navne  på  mine  forfædre,  som  der 
senere  blev  gjort  tempelarbejde  for. 

Tålmodighed  i  vore  dage 

Vi  må  lære  at  være  tålmodige  med  os  selv, 
ved  at  erkende  vore  stærke  og  svage  sider  og 
bestræbe  os  på  at  anvende  en  sund  døm- 


mekraft i  alle  vore  valg  og  beslutninger,  idet 
vi  udnytter  enhver  mulighed  og  gør  vort 
bedste  i  enhver  opgave  vi  påtager  os.  Vi  må 
ikke  være  urimelige  og  blive  mismodige  eller 
fortvivlede,  når  vi  har  gjort  vort  bedste.  Vi 
bør  derimod  være  tilfredse  med  vor  frem- 
gang, selv  om  det  måske  til  tider  går  lidt 
langsomt. 

Vi  må  være  tålmodige,  mens  vi  udvikler  og 
styrker  vore  vidnesbyrd.  I  stedet  for  at  for- 
vente omgående  eller  overnaturlige  åben- 
baringer -  selv  om  de  kommer  når  der  er 
brug  for  det  -  så  bør  vi  bede  om  at  få  et  vid- 
nesbyrd, studere  skrifterne,  følge  vor  pro- 
fets og  andre  kirkelederes  råd  og  efterleve 
evangeliets  principper.  Så  vil  vort  vidnes- 
byrd vokse  og  modnes  på  naturlig  vis,  til  ti- 
der måske  uden  at  vi  lægger  mærke  til  det, 
indtil  de  bliver  en  drivkraft  i  vort  liv. 

Det  er  nødvendigt  for  os  at  være  tålmodig 
over  for  de  andre  i  vores  familie,  som  står  os 
nærmest,  for  at  vi  kan  have  et  lykkeligt 
hjem.  Det  virker  dog  ofte  som  om  at  vi  er  me- 
re tilbøjelige  til  at  vise  fremmede  høflighed 
og  venlighed  end  dem  inden  for  vores  egen 
familiekreds.  Af  en  eller  anden  grund  er  det 
som  om  man  alt  for  ofte  accepterer  kritik, 
skarp  tale  og  skænderier  indenfor  hjemmet 
end  udenfor  hjemmet. 

Ægtemænd,  vær  tålmodige  over  for  jeres 
hustruer,  og  hustruer,  vær  tålmodige  over 
for  jeres  mænd.  Lad  være  med  at  forvente 

fuldkommenhed.  Bliv  enige  om  nogle 
måder,  hvorpå  I  kan  udjævne  de  uenig 
heder  der  opstår.  Husk  præsident  David 
O.  McKays  kloge  råd  om  ægteskab:  Hold 
jeres  øjne  godt  åbne  før  I  gifter  jer  og  halvt 
lukket  når  I  har  giftet  jer  (Conference 
Report,  apr.  1956,  s.  9).  Vore  hustruer 
skulle  måske  af  og  til  sætte  sig  ud  i  bilen 
og  bruge  hornet,  mens  manden  får  børnene 
gjort  klar. 

Forældre  vær  tålmodige  med  jeres  børn. 
Læs  for  jeres  små  børn  og  hjælp  dem  med 
deres  lektier,  selv  om  også  I  er  nødt  til  at  vise 
eller  forklare  dem  det  samme  mange  gange. 
Ældste  Richard  L.  Evans  sagde:  „Hvis  de 
opdager  at  de  kan  stole  på  os,  når  de  kom- 
mer med  deres  kedsommelige  spørgsmål,  så 
vil  de  senere  komme  til  os  med  spørgsmål  af 
større  betydning"  (Ensign,  maj  1971,  s.  12). 
Udnyt  deres  naturlige  nysgerrighed  og 
hjælp  dem  til  at  udvikle  kærlighed  til  at  lære. 
Lær  dem  evangeliets  principper  på  en  enkel 
måde.  Vær  tålmodig  med  dem,  hvis  de  brin- 
ger forstyrrelser  under  familiehjemmeaf ten- 
en eller  familiebønnen.  Viderefør  den  ærbø- 
dighed, du  føler  for  evangeliet,  kirkens  lede- 
re og  Frelseren,  til  dine  børn. 

Vær  tålmodig  med  jeres  unge,  især  i  over- 
gangen fra  barn  til  voksen.  Mange  af  dem 
ligner  voksne  og  tænker  som  voksne,  men 
de  har  ikke  megen  erfaring  for  at  bedømme 
som  voksne.  Hjælp  dem  til  at  opnå  den  nød- 
vendige erfaring  og  til  at  undgå  faldgruber 
som  kan  skade  dem. 


På  den  anden  side  vil  jeg  kraftigt  opfordre 
jer  børn  til  at  være  tålmodige  med  jeres  for- 
ældre. Hvis  det  virker  som  om  de  ikke  har 
begreb  om  sådan  noget  som  at  gå  ud  sam- 
men parvis,  tøjmode,  moderne  musik  og 
hvem  der  skal  køre  i  familiens  bil,  så  lyt  alli- 
gevel til  dem.  De  har  den  erfaring  som  I 
mangler.  Det  er  kun  meget  få,  hvis  der  over- 
hovedet er  nogen,  af  de  udfordringer  og  fri- 
stelser som  I  møder,  der  er  nye  for  dem.  Hvis 
I  ikke  synes  at  de  ved  noget  om  de  vigtige 
emner  jeg  netop  har  nævnt,  så  gennemgå 
grundigt  skolebøgerne  fra  deres  ungdoms- 
år. Det  vigtigste  er,  at  de  elsker  jer  og  er  para- 
te til  at  gøre  hvad  som  helst  for  at  hjælpe  jer 
til  at  blive  rigtig  lykkelige. 

Jeg  råder  jer  til  at  være  tålmodige  i  penge- 
sager. Lade  være  med  at  træffe  forhastede 
økonomiske  beslutninger  -  økonomiske  be- 
slutninger kræver  tålmodighed  og  under- 
søgelser. De  planer,  der  går  ud  på  at  blive  ri- 
ge i  en  fart,  virker  sjældent.  Vær  forsigtige 
med  at  stifte  gæld.  Pas  især  på  de  kreditter 
som  er  nemme  at  opnå,  selv  om  renterne  kan 
trækkes  fra  i  skat.  I  unge  ægtepar  må  ikke 
forvente  at  kunne  påbegynde  jeres  ægte- 
skab med  eget  hus,  biler,  udstyr  og  bekvem- 
melighedsgoder  som  dem  jeres  forældre  har 
brugt  år  på  at  samle  sig. 

Og  endelig  et  par  ord  om  tålmodighed 
overfor  vor  himmelske  Fader  og  hans  plan 
for  evig  fremgang.  Det  er  utrolig  dumt  at  væ- 
re utålmodig  overfor  ham,  vore  ånders  Fa- 
der, som  ved  alt  og  hvis  gerning  og  ære  er, 

gennem  sin  Søn,  Jesus  Kristus,  „at  tilveje- 
bringe udødelighed  og  evigt  liv  for  menne- 
sket" (Moses  1:39). 

„Tålmodighed  er,"  som  ældste  Neal  A. 
Maxwell  har  sagt,  „tæt  knyttet  til  troen  på 
vor  himmelske  Fader.  Når  vi  er  urimeligt 
utålmodige,  så  antyder  vi  faktisk  at  vi  ved 
bedre  -  bedre  end  Gud.  Eller  også  mener  vi 
i  det  mindste  at  vort  tidsskema  er  bedre  end 
hans.  I  begge  tilfælde  betvivler  vi  at  Gud  er 
almægtig"  {Ensign,  okt.  1980,  s.  28). 

Ældste  Richard  L .  Evans  sagde :  „  Der  er  ik- 
ke meget  bevis  på  at  universets  Skaber  no- 
gensinde skyndte  sig.  Overalt  på  denne  rige 
og  smukke  jord  og  ud  til  det  fjerneste  sted  i 
rummet,  ser  vi  beviser  på  tålmodighed,  for- 
mål, planlægning,  arbejde  og  afventning" 
(Conference  Report,  okt.  1952,  s.  95). 

Og  et  citat  af  ældste  Marvin  J.  Ashton:  „Vi 
behøver  ikke  at  bekymre  os  om  Guds  tålmo- 
dighed, for  han  er  den  personificerede  tål- 
modighed. Uanset  hvor  vi  har  været,  hvad 
vi  har  gjort  og  hvad  vi  indtil  dette  øjeblik  har 
tilladt  os  at  tænke  om  os  selv  .  . . 

Så  vil  Gud  ikke  vende  (os)  ryggen"  (Spee- 
ches  of  the  Year:  BYU  Devotional  Addresses 
1972-73,  a.  104.  Brigham  University  Press, 
Provo,  Utah,  1973). 

Jeg  er  meget  taknemmelig  for  at  Herren 
har  tålmodighed  med  sine  børn.  Jeg  er  uen- 
delig taknemmelig  for  hans  tålmodighed 
med  mig,  og  for  det  privilegium  jeg  har,  at 
virke  som  et  særligt  vidne  for  Jesus  Kristus. 

Når  jeg  rejser  rundt  omkring  til  kirkens 
medlemmer  er  jeg  taknemmelig  for  at  se  så 
mange  der  virkelig  efterlever  evangeliets 
principper.  Jeg  vil  gerne  for  dem  citere  et  løf- 
te som  Herren  har  givet:  „De,  der  lever,  skal 
arve  jorden,  og  de,  der  dør,  skal  hvile  fra  de- 
res arbejde  ...  og  de  skal  modtage  en  krone 
i  min  Faders  boliger,  som  jeg  har  beredt  for 
dem. 

Ja,  salige  er  de,  hvis  fødder  står  i  Zions 
land,  og  som  har  adlydt  mit  evangelium;  thi 
de  skal  som  belønning  modtage  jordens  go- 
de ting  .  .  . 

de  skal  også  krones  med  velsignelser  fra 
oven"  (L&P  59:2-4). 

Jeg  beder  til  at  vi  må  være  tålmodige,  især 
i  modgang,  når  vi  møder  udfordringer  som 
gør  os  usikre,  prøvelser,  stress  og  problemer 
i  vore  dages  verden. 

Jeg  vil  gerne  slutte  med  at  bære  mit  vidnes- 
byrd for  jer  om  at  tålmodighed  er  en  gud- 
dommelig egenskab.  Jeg  vidner  om  at  vor 
himmelske  Fader  elsker  enhver  af  os  og  at  Je- 
sus er  Kristus,  vor  Herre  og  Frelser.  Joseph 
Smith  er  den  profet  hvorved  Herren  genop- 
rettede sit  evangelium  i  disse  sidste  dage. 
Præsident  Ezra  Taft  Benson  er  Herrens  pro- 
fet og  han  leder  dette  værk  i  dag.  Jeg  bærer 
dette  vidnesbyrd  i  Jesu  Kristi  navn.  Amen. 
□ 

„Opbyg  i  forening 
Guds  rige" 


Ældste  L.  Tom  Perry 

De  tolvs  Kvorum 


„Er  vi  blevet  mindre  misundelige  og  bagtalende?  Glæder  vi  os  lige 
så  meget,  når  en  af  vore  søskende  har  succes  som  når  vi  selv  har  det? 
Deler  vi  ud  af  vore  midler,  så  alle  kan  blive  lige  så  rige  som  vi? 
Og  endelig,  er  vi  vore  søskendes  vogtere?" 


Præsident,  jeg  modtog  en  bestemt  ind- 
skydelse da  jeg  lyttede  til  dig.  Jeg  vil 
også  tage  udgangspunkt  i  Mormons 
Bog  -  denne  storslåede,  gamle  optegnelse, 
hvorved  vi  kan  opnå  det  særlige  perspektiv, 
som  man  kun  kan  få  ved  at  studere  rundt 
regnet  et  årtusinde  af  menneskehedens  hi- 
storie. Vi  kan  se  nationernes  cyklus  når  de 
søger  retfærdighed  eller  vender  den  ryggen. 
Vi  ser  det  fællesskab  som  kommer  af  at  tro  på 
Gud  og  et  ønske  om  at  opbygge  hans  rige. 
Og  vi  ser  spliden  som  opstår,  når  folk  vender 
deres  hjerter  mod  selviske  ønsker  for  at  be- 
hage kødet,  og  til  rigdomme  og  verdsligt 
gods. 

En  af  de  første  advarsler,  som  de  fordums 
amerikanske  profeter  gav,  står  i  2.  kapitel  af 
Jakobs  bog.  Han  anklager  sit  folk,  fordi  de  el- 
sker rigdomme  og  for  den  stolthed  som  bor  i 
deres  hjerter.  Han  trygler  dem  om  atter  at 
vende  deres  hjerter  til  Herren.  Han  begynd- 
er således: 


„Forsynet  har  smilet  til  jer  med  velbehag, 
så  at  I  har  fået  store  rigdomme,  og  da  nogle 
af  jer  har  fået  mere  end  andre  af  jeres  brødre, 
så  er  I  opblæste  og  stolte  i  hjertet  og  løfter 
hovedet  højt  og  knejser  med  nakken  på 
grund  af  jeres  kostbare  klæder  og  forfølger 
jeres  brødre,  da  I  antager,  at  I  er  bedre  end 
de.  Og  tror  I  nu,  mine  brødre,  at  Gud  retfær- 
diggør jer  i  disse  ting?  Se,  jeg  siger  jer,  nej. 
Men  han  fordømmer  jer,  og  dersom  I  bliver 
ved  med  disse  ting,  skal  hans  dom  hurtigt 
komme  over  jer"  (Jabobs  bog  2:13-14). 

Her  ser  vi,  at  folk  ofte  vender  sig  fra  Her- 
ren når  de  er  velstående.  De,  som  er  mest 
velstående,  fyldes  måske  med  stolthed,  ser 
ned  på  de  af  deres  søskende  som  har  mindre 
og  betragter  dem  som  mindre  værd.  Selv  om 
Jakob  ikke  kommer  ind  på  det,  så  kan  det 
modsatte  også  ske,  således  at  de  som  er 
mindre  heldigt  stillet  begynder  at  føle  sig 
forbigået.  De  bliver  så  opslugt  af  at  tænke  på 
det  de  ikke  har,  at  de  beskylder  andre  og 
Herren  for  deres  forlegenhed.  Også  de  ven- 
der deres  hjerter  bort  fra  Herren. 

Det  vigtigste  er  at  Herren  fordømmer  dem 
både  for  at  være  optaget  af  deres  verdslige 
ejendele  og  for  ikke  at  opbygge  hans  rige, 
uanset  om  det  er  fordi  de  har  for  meget  eller 
for  lidt. 

Jakob  giver  endvidere  disse  råd:  „Tænk  på 
jeres  brødre  som  på  jer  selv  og  vær  omgæn- 
gelige mod  alle  og  villige  til  at  dele  jeres 
gods,  at  de  må  blive  rige  ligesom  I"  (Jakobs 
bog  2:17). 

Her  ser  vi  kærlighedens  andet  store  bud, 
om  at  elske  sin  næste,  direkte  anvendt  i 
praksis.  Jakob  siger  til  sit  folk,  at  de  ikke  må 
diskriminere  deres  søskende,  som  har 
mindre  end  de  selv,  men  at  de  skal  dele  det 
de  har  med  dem. 

„Men  førend  I  søger  efter  rigdom,  søg 
Guds  rige. 


Og  efter  at  I  har  fået  håb  i  Kristus,  skal  I  få 
rigdomme,  om  I  søger  dem  i  den  hensigt  at 
gøre  godt,  at  klæde  den  nøgne,  at  føde  den 
sultne,  at  sætte  de  fangne  fri  og  at  bringe  den 
syge  og  nødlidende  lindring"  (Jakobs  bog 
2:18-19). 

Det  er  derfor  ofte  tingenes  orden  der  er  det 
fundamentale  i  Herrens  befalinger  til  os. 
Herren  siger  ikke  at  vi  ikke  må  være  velhav- 
ende. Det  ville  være  ulogisk  med  de  mange 
optegnelser  vi  har  fra  ham  om  hvordan  han 
har  velsignet  sit  folk  med  velstand.  Men  han 
siger  at  vi  først  må  søge  efter  rigdomme,  når 
vi  har  søgt  og  fundet  ham.  Derpå  vil  vi  vælge 
at  anvende  de  rigdomme  vi  opnår  til  at  op- 
bygge hans  rige,  fordi  vi  er  retfærdige  i  vore 
hjerter  og  fordi  vi  elsker  ham  først  og  mest. 

En  af  de  vigtigste  grunde  til  at  Mormons 
Bog  er  blevet  bevaret  og  på  en  så  mirakuløs 
måde  kom  Joseph  Smith  i  hænde  for  at  blive 
oversat,  var,  som  vore  profeter  har  sagt,  for 
at  den  kunne  være  en  advarsel  til  folk  i  den- 
ne generation.  Derfor  er  vi  nødt  til  at  tage  os 
Jakobs  råd  efterretteligt.  Vi  bør  læse  denne 
hellige  skrift,  som  om  den  er  skrevet  netop 
til  os  i  vor  tid,  fordi  det  virkelig  er  tilfældet. 
Guds  ord  bør  få  os  til  at  stille  os  selv  sjæls- 
ransagende  spørgsmål.  Tager  vi  tingene  i 
den  rette  orden  i  vores  levevis?  Investerer  vi 
først  og  fremmest  i  det  som  er  evigt?  Ser  vi 
tingene  i  et  evigt  perspektiv?  Eller  er  vi  gået 
i  den  fælde  at  vi  først  og  fremmest  investerer 
i  det  verdslige  og  derpå  glemmer  Herren? 

Det  er  naturligvis  nogle  vanskelige 
spørgsmål  at  besvare.  Somme  tider  kan  en 
kontrast  få  os  til  at  se  et  perspektiv,  som  vi  ik- 
ke på  anden  vis  kan  opnå.  Beretninger  om 
kirkens  første  ledere  har  altid  være  et  eksem- 
pel, som  har  hjulpet  mig  til  at  se  hvad  det  vil 
sige  at  sætte  Guds  rige  først.  Disse  beret- 
ninger blev  levende  for  mig  som  ung  missio- 
nær. Dengang  var  missionærerne  ikke  vel- 
signede med  så  mange  undervisnings  hjæl- 
pemidler som  vi  har  i  vore  dage.  Vi  havde 
standardværkerne  og  en  stor,  sort  kasse, 
med  en  grammofon  og  et  sæt  plader  som  vi 
kaldte  Tidernes  fylde.  (Jeg  håbede  og  bad  altid 
til  at  få  en  lille  kammerat,  for  vi  skulle  bære 
denne  store  sorte  kasse  på  et  kosteskaft  imel- 
lem os.  Hvis  jeg  var  højere,  så  lå  det  meste  af 
vægten  på  min  kammerat).  På  disse  gram- 
mofonplader havde  vi  en  historisk  beretning 
om  kirkens  første  tid  -  lige  fra  Den  første 
Åbenbaring  til  tiden  i  Nauvoo. 

På  pladerne  blev  beskrevet  en  episode, 
som  næsten  kunne  fremkalde  tårer  hos  mig, 
når  min  kammerat  og  jeg  lyttede  til  den,  den 
ene  gang  efter  den  anden.  Det  var  beretnin- 
gen om  Brigham  Young  og  Heber  C.  Kim- 
ball,  der  forlod  deres  hustruer,  børn  og  be- 
skedne hjem  for  at  rejse  til  Storbritannien, 
fordi  de  accepterede  en  missionærkaldelse 
til  dette  fjerne  land.  Heber  C.  Kimballs  op- 

tegneiser  om  denne  begivenhed  er  beskre- 
vet med  disse  ord: 

„14.  september  . . .  Præsident  Brigham 
Young  forlod  sit  hjem  i  Montrose  for  at  tage 
på  mission  til  England.  Han  var  så  syg  at  han 
ikke  uden  hjælp  kunne  gå  ned  til  Mississippi 
floden,  som  kun  lå  et  par  hundrede  meter 
væk.  Da  han  var  kommet  over  floden  sad 
han  bag  på  Israel  Barlows  hest,  mens  de  red 
hen  til  mig,  hvor  han  lå  syg  lige  til  den  18.  Da 
han  tog  hjemmefra  var  hans  hustru  syg  og 
havde  lige  født  et  barn,  som  kun  var  3  uger 
gammelt.  Alle  hans  andre  børn  var  syge  og 
ude  af  stand  til  at  opvarte  hinanden.  Ingen  af 
dem  kunne  gå  ud  til  brønden  efter  en  kande 
vand,  og  de  ejede  ikke  skiftetøj  at  tage  på 
kroppen,  for  pøbelhoben  i  Missouri  havde 
frataget  dem  alt  hvad  de  ejede.  Den  17.  fik 
søster  Mary  Ann  Young  en  dreng  til  at  køre 
sig  hen  til  mig  i  sin  hestevogn,  så  hun  kunne 
pleje  og  trøste  bror  Brigham  indtil  han  skulle 
af  sted. 

18.  september  sendte  Charles  Hubbard  sin 
dreng  hen  til  mig  med  en  hestevogn.  Vore 
kufferter  blev  sat  op  på  vognen  af  nogle 
brødre.  Jeg  gik  hen  til  min  seng  og  gav  min 
hustru  hånden,  hun  rystede  af  kulde  og  hav- 
de to  syge  børn  liggende  ved  siden  af  sig.  Jeg 
omfavnede  hende  og  mine  børn  da  jeg  sagde 
farvel  til  dem.  Det  eneste  af  mine  børn,  som 
var  rask,  var  lille  Heber  P,  og  han  kunne  næ- 
sten ikke  bære  en  kande  med  en  liter  vand 
hen  til  de  syge,  så  de  kunne  slukke  deres 
kvælende  tørst. 

Det  var  kun  med  store  vanskeligheder  at 
det  lykkedes  os  at  komme  ind  i  vognen  og 
begynde  turen  ned  ad  bakken  de  par  hund- 
rede meter  der  var.  Det  var  som  om  mine 
indvendige  dele  skulle  smelte  i  mig,  da  jeg 
forlod  min  familie  i  den  tilstand,  næsten  som 
at  overlade  dem  i  dødens  arme.  Jeg  syntes 
næsten  ikke  jeg  kunne  udholde  det.  Jeg  bad 
kusken  om  at  standse  ved  bror  Brighams 
hus,  ,Det  er  temmelig  hårdt,  ikke?  Lad  os 
rejse  os  og  råbe  hurra  for  dem.'  Vi  rejste  os, 
svingede  vore  hatte  tre  gange  over  vore  hov- 


eder og  råbte: , Hurra,  hurra,  hurra  for  Isra- 
el.' Vilate,  som  kunne  høre  råbene,  stod  op 
af  sin  seng  og  gik  hen  til  døren.  Hun  smile- 
de. Vilate  og  Mary  Ann  Young  råbte  til  os: 
, Farvel,  Gud  velsigne  jer!'  Vi  takkede,  og 
bad  kusken  om  at  fortsætte.  Derefter  følte 
jeg  en  glædens  og  taknemmelighedens  ånd, 
fordi  jeg  fik  den  tilfredsstillelse  at  se  min  hu- 
stru stå  på  sine  ben,  fremfor  at  ligge  i  sin 
seng,  og  så  vidste  jeg  at  jeg  skulle  se  dem 
igen  om  2-3  år' "  (Orson  F.  Whitney:  Life  of 
Heber  C.  Kimball,  s.  265-66.  Bookcraft,  Salt 
Lake  City,  1967). 

Jeg  har  ofte  spekuleret  på  hvordan  disse 
brødre  kunne  gøre  dette,  om  de  var  nok  så 
tapre.  De  var  virkelig  villige  til  at  yde  de  ofre 
de  blev  bedt  om  for  at  opbygge  Guds  rige. 
De  samlede  sig  „skatte  i  Himmelen,  hvor 
hverken  møl  eller  rust  fortærer"  (Matt. 
6:20). 

Der  er  dog  også  noget  andet  i  den  historie, 
som  altid  har  fængslet  mig.  Da  Brigham 
Young  og  Heber  C.  Kimball  tog  af  sted  på  de- 
res missioner  til  Storbritannien,  så  det  ud 
som  om  de  fik  en  masse  hjælp  og  støtte  af  de- 
res brødre  på  vejen.  Israel  Barlow  hjalp  Brig- 
ham Young  over  Mississippifloden.  Senere 
var  det  Charles  Hubbard  der  sendte  sin  søn 
afsted  med  sin  hestevogn  hen  til  familien 
Kimball  for  at  hjælpe  de  to  missionærer  ved 
påbegyndelsen  af  deres  lange  rejse. 

Hvis  vi  ser  nærmere  på  denne  historie,  vil 
vi  opdage  et  glimt  af  det  sammenhold  der 
må  have  eksisteret  blandt  de  hellige  i  den 
første  tid.  Når  ægtemænd  og  fædre  tog 
hjemmefra  på  mission,  blev  afskeden  lindret 
fordi  de  vidste  at  der  var  søskende,  præste- 
dømmeledere og  venner,  som  trådte  til  for  at 
udfylde  den  tomme  plads  som  deres  fravær 
efterlod. 

Disse  brødre  var  i  stand  til  at  opbygge 
Guds  rige  i  fjerne  lande,  fordi  de  vidste  at 
der  var  andre  som  ville  investere  i  opbygnin- 
gen af  riget  derhjemme  og  hjælpe  deres  kæ- 
re, når  de  havde  brug  for  det.  I  de  helliges 
samfund  var  de  knyttet  sammen  på  en  ene- 


stående måde  i  en  særlig  tro,  de  havde  hel- 
liget sig  et  fælles  mål  og  de  havde  de  samme 
formål.  Hvis  vi  læser  Jakobs  råd  til  sit  folk, 
kan  vi  se  at  han  giver  dem  det  samme  bud- 
skab, da  han  befaler  dem  at  være  omgænge- 
lige mod  alle  og  dele  frivilligt  ud  af  deres 
gods  (se  Jakob  2:17). 

Det  vidner  for  mig  om  at  vi  kan  se  hvorvidt 
vi  sætter  Guds  rige  først,  ved  at  lægge  mær- 
ke til  hvordan  vi  behandler  vore  søskende  i 
kirken.  Er  vi  knyttet  sammen  af  et  særligt 
bånd?  Er  vi  blevet  mindre  misundelige  og 
bagtalende?  Glæder  vi  os  lige  så  meget,  når 
en  af  vore  søskende  har  succes,  som  når  vi 
selv  har  det?  Deler  vi  ud  af  vore  midler,  så  al- 
le kan  blive  lige  så  rige  som  vi?  Og  endelig,  er 
vi  vore  søskendes  vogtere? 

Når  jeg  rejser  rundt  i  kirken,  forundres  jeg 
over  alt  det  gode  der  sker.  Men  alligevel  føler 
jeg  aldrig  at  vi  som  folk  lever  op  til  vore  vir- 
kelige muligheder.  Jeg  har  på  fornemmelsen 
at  vi  ikke  altid  samarbejder,  at  vi  stadig  er  for 
interesseret  i  at  søge  personlig  ære  og  suc- 
ces, og  viser  for  lidt  interesse  for  vort  fælles 
mål  -  at  opbygge  Guds  rige. 

Når  vi  ser  på  alt  det  som  Herren  beder  os 
om,  kan  det  virke  overvældende.  Hvor  meg- 
et er  givet  vil  der  naturligvis  også  forventes 
meget.  Jeg  tror  at  det  ville  være  en  hjælp, 
hvis  vi  betragtede  vore  enorme  udfordringer 
som  noget  der  skal  imødekommes  skridt  for 
skridt.  Vi  skal  begynde  med  det  første 
skridt,  og  derpå  fortsætte  med  at  tage  et 
skridt  ad  gangen.  Jeg  er  sikker  på  at  Herren 
er  glad,  hvis  vi  bare  ville  begynde  i  det  små, 
fordi  han  i  sin  uendelige  visdom  ved  at  af  de 
små  ting  kommer  ofte  det  som  er  stort. 

Det  første  skridt  indebærer  altid  en  dyb 
forpligtelse  overfor  Herren  og  hans  strålen- 
de værk.  Men  også  her  er  det  en  forpligtelse 
til  først  at  betragte  hans  værk.  Det  næste 
skridt  er  en  følge  af  denne  indledende  for- 
pligtelse, men  den  kan  naturligvis  føre  i  for- 
skellige retninger. 

Vi  kan  hjælpe  med  ved  at  tjene  vore  sø- 
skende i  kirken.  Vi  kan  gå  ud  til  dem  som 
endnu  ikke  har  modtaget  evangeliet,  og  få 
dem  til  at  omvende  sig  til  sandheden.  Vi  kan 
gå  i  templet  og  udføre  det  store,  forløsende 
arbejde  for  de  døde.  Når  vi  engagerer  os  i 
Herrens  arbejde,  vil  han  øge  vore  evner  sam- 
tidig med  at  vore  ønsker  forøges.  Vi  vil  tage 
os  sammen  som  et  folk  og  gøre  os  fælles  an- 
strengelser. Gennem  de  ofre,  vi  gør  for  hi- 
nanden og  for  ham,  vil  vi  opdage  vore  mu- 
ligheder som  hans  børn  og  berede  vejen  for 
hans  sidste,  herlige  komme  til  jorden. 

Må  vi  hver  især  acceptere  udfordringen  til 
først  at  søge  Guds  rige  før  noget  andet,  og 
derved  som  folk  komme  hinanden  nærme- 
re, lige  til  vi  er  af  et  hjerte  og  et  sind.  Det  be- 
der jeg  ydmygt  om  i  Jesu  Kristi  navn.  Amen. 
□ 

Præstedømmets  møde 
den  4.  april  1987 


Præstedømmevelsignelser 


Ældste  Dallin  H.  Oaks 

De  tolv  apostles  Kvorum 


„Vær  forberedt  på  at  give  præstedømmevelsignelser  under 
Helligåndens  indflydelse,  når  som  helst  I  bliver  bedt  om  det  i 
oprigtighed  og  tro. " 


Under  det  vi  kaldte  Black  Hawk  krig- 
en i  foråret  1866,  kæmpede  vore  pi- 
onerer mange  steder  i  det  sydlige 
Utah,  for  at  slå  indianernes  dødbringende 
angreb  tilbage.  To  af  præsident  Heber  C. 
Kimballs  sønner  blev  indkaldt  til  3  måneders 
militærtjeneste  under  en  ekspedition  mod 
indianerne.  Før  de  tog  hjemmefra  gav  deres 
far  dem  en  præstedømmevelsignelse.  Han 
var  åbenbart  bange  for  at  hans  sønner  kom 
til  at  udgyde  deres  lamanitiske  brødres  blod, 
for  han  fortalte  dem  først  om  de  store  løfter 
Gud  havde  til  denne  del  af  Israels  hus.  Der- 
på velsignede  han  sine  sønner  og  lovede 
dem  at  de  de  ikke  ville  møde  en  eneste  india- 
ner på  deres  tur.  Hans  sønner,  der  var  fyldt 
med  kampiver  og  lyst  til  at  føle  lugten  af 
krudt,  blev  skuffede  over  dette  løfte,  men 
velsignelsen  gik  i  opfyldelse.  Da  de  kom 
hjem  tre  måneder  efter,  fortalte  de: 

„Vi . . .  red  hundreder  af  kilometre  i  for- 
skellige spor  efter  fjendtlige  indianere,  og  vi 


var  mange  gange  tæt  på  dem.  De  angreb 
bopladser  rundt  omkring  os,  dræbte  nybyg- 
gere og  drev  deres  kvæg  bort."  Men  kom- 
pagniet så  ikke  en  eneste  indianer.  (Orson  F. 
Whitney:  Life  of  Heber  C.  Kimball,  an  Apostle, 
2.  udg.  s.  429.  Stevens  and  Wallis,  Salt  Lake 
City,  1945). 

Under  en  præstedømmevelsignelse  be- 
nytter en  Herrens  tjener  præstedømmet, 
som  han  bevæges  dertil  af  Helligånden,  for 
at  nedkalde  Himlens  kræfter  til  gavn  for  den 
person  der  velsignes.  Sådanne  velsignelser 
gives  af  medlemmer  af  det  melkisedekske 
præstedømme,  som  har  nøglerne  til  alle  ån- 
delige velsignelser  i  kirken  (se  L&P  107:18, 
67). 

Der  er  mange  slags  præstedømmevelsig- 
nelser. Når  jeg  nu  nævner  forskellige  eks- 
empler, så  vær  rar  at  huske  på  at  enhver, 
som  har  brug  for  det,  kan  få  en  velsignelse, 
men  de  skal  bede  om  at  få  den. 

Velsignelser  til  helbredelse  af  syge  bliver 
indledt  med  en  salvelse  med  olie,  som  skrif- 
ten har  forordnet  det  (se  Jakobs  Brev 
5:14-15;  Markus  6:13;  L&P  24:13-14; 
42:43-48;  66:9).  Patriarkalske  velsignelser 
gives  af  en  ordineret  patriark. 

Når  folk  ønsker  vejledning  i  vigtige  beslut- 
ninger kan  de  få  en  præstedømmevelsignel- 
se. Mennesker,  som  har  brug  for  ekstra  ån- 
delig kraft  til  at  overvinde  personlige  proble- 
mer, kan  få  en  velsignelse.  Gravide  kvinder 
kan  få  en  velsignelse  før  de  skal  føde.  I  man- 
ge SDH  familier  mindes  sønner  og  døtre  en 
værdig  fars  velsignelse  som  en  hellig  begiv- 
enhed, når  de  skulle  giftes.  Mange  gange  be- 
der børnene  deres  far  om  en  præstedømme- 
velsignelse før  de  forlader  hjemmet  for  at  få 
en  videreuddannelse,  indkaldes  til  milli- 
tærtjeneste  eller  skal  ud  på  en  længere  rejse. 

Nykaldede  missionærer  beder  ofte  deres 
far  om  en  velsignelse  før  de  tager  af  sted.  Jeg 


har  en  ven  der  er  blind.  Han  husker  hvordan 
hans  far  velsignede  ham  med  at  kunne  udfø- 
re en  mission,  trods  sit  handicap,  at  han  ville 
få  succes  i  sin  kaldelse  og  udvikle  stor  kær- 
lighed til  folket.  Jeg  kan  vidne  om  at  denne 
velsignelse  gik  i  opfyldelse  for  en  vidunder- 
lig sidste  dages  hellig. 

Velsignelser,  der  gives  i  de  her  nævnte  si- 
tuationer, kaldes  velsignelser  til  trøst  og  vej- 
ledning. Det  er  i  reglen  fædre,  ægtemænd 
eller  andre  ældster  i  familien  der  giver  dem. 
De  kan  nedskrives  og  gemmes  i  familiens 
optegnelser  som  en  personlig,  åndelig  vej- 
ledning for  den  som  fik  velsignelsen. 

For  10  år  siden  kom  en  teenager  dreng  til 
præsident  Ezra  Taft  Benson  og  bad  om  en 
velsignelse.  Selv  om  drengens  far  ikke  var 
aktiv  ældste,  spurgte  præsident  Benson: 
„Kunne  du  ikke  tænke  dig  at  tale  med  din  far 
ved  lejlighed  og  spørge  ham  om  han  vil  give 
dig  en  fars  velsignelse?"  Selv  om  den  unge 
mand  var  tvivlrådig  lovede  han  at  forsøge. 
Senere  fortalte  han: 

„Bror  Benson,  det  er  det  bedste  der  nogen 
sinde  er  sket  i  vores  familie  .  .  .  Han  gav  mig 
en  af  de  smukkeste  velsignelser  jeg  kunne 
ønske  mig  ...  Da  han  var  færdig  følte  vi  os  i 
familien  knyttet  sammen  af  påskønnelse, 
taknemmelighed  og  kærlighed  for  hinan- 
den, som  vi  aldrig  før  har  gjort  i  vores  hjem" 
(Ensign,  s.  32.  Nov.  1977). 

Der  gives  også  præstedømmevelsignelser 
i  forbindelse  med  præstedømmets  ordinati- 
oner eller  når  mænd  og  kvinder  indsættes  i 
stillinger  i  kirken.  Det  er  formodentligt  ved 
sådanne  lejligheder  at  der  oftest  gives  præ- 
stedømmevelsignelser. 

Mange  af  os  har  bedt  om  en  præstedøm- 
mevelsignelse, når  vi  har  påtaget  os  nye  op- 
gaver i  vort  erhverv.  Jeg  fik  en  sådan  velsig- 
nelse for  mange  år  siden,  og  følte  omgående 
trøst  og  vejledning,  og  det  holdt  sig  gennem 
lang  tid. 

Ved  indsættelsen  af  dr.  Russell  M.  Nelson 
som  stavspræsident,  velsignede  en  general- 
autoritet ham  med  magt  til  at  klare  de  yderst 
krævende  opgaver,  som  han  til  tider  kom  ud 
for  som  hjertekirurg.  Ældste  Nelson  har  for- 
talt hvordan  denne  velsignelse  gik  i  opfyl- 
delse, så  risikoen  ved  særlige  hjerteindgreb 
blev  betydeligt  nedsat  og  også  virkede  un- 
der plejen  i  tiden  efter  operationen.  Otte  år 
senere  blev  den  mand,  som  gav  velsignel- 
sen, ældste  Nelsons  patient.  Det  var  ældste 
Spencer  W.  Kimball,  som  skulle  gennemgå 
en  vanskelig  hjerteoperation.  Præsidenter- 
ne Harold  B.  Lee  og  N.  Eldon  Tanner  velsig- 
nede dr.  Nelson  og  sagde  „at  operationen 
ville  blive  udført  uden  fejl,  at  alt  ville  gå 
godt,  og  at  (han)  ikke  behøvede  at  nære  frygt 
for  ikke  at  slå  til,  for  Herren  havde  oprejst 
(ham)  til  at  udføre  denne  operation"  (En- 
sign,  maj  1984,  s.  88).  Denne  velsignelse  gik 

i  opfyldelse.  Lidt  over  et  år  senere  blev  pati- 
enten, som  da  atter  var  rask  og  livskraftig, 
kirkens  præsident,  og  ledede  kirken  til  be- 
givenheder og  en  udvikling  som  aldrig  vil 
blive  glemt. 

Hvilken  betydning  har  nu  en  præstedøm- 
mevelsignelse? Tænk  på  en  ung  mand  der 
forbereder  sig  på  at  forlade  sit  hjem  for  at 
søge  lykken  i  verden.  Hvis  hans  far  gav  ham 
et  kompas,  kunne  han  bruge  dette  verdslige 
redskab  som  hjælp  til  at  finde  vej .  Hvis  hans 
far  gav  ham  penge,  kunne  han  bruge  dem  til 
at  opnå  noget  verdsligt.  En  præstedømme- 
velsignelse er  overdragelsen  af  magt  over 
åndelige  ting.  Selv  om  den  ikke  er  håndgri- 
belig eller  kan  vejes,  så  er  den  af  største  be- 
tydning og  kan  hjælpe  os  til  at  overvinde  for- 
hindringer på  livets  evige  vej. 

Husk  på  hvordan  Frelseren  greb  ind  for  at 
forsikre  os  om  at  små  børn  kunne  komme  til 
ham.  Og  derpå  tog  han  „  dem  i  favn  og  lagde 
hænderne  på  dem  og  velsignede  dem" 
(Markus  10:16).  Da  den  opstandne  Herren 
besøgte  folk  på  dette  kontinent  tog  han  „de- 
res små  børn,  det  ene  efter  det  andet,  og  vel- 
signede dem  og  bad  til  Faderen  for  dem" 
(3  Nephi  17:21). 

Det  er  et  meget  helligt  ansvar  et  medlem  af 
det  melkisedekske  præstedømme  har,  når 
han  giver  en  præstedømmevelsignelse .  Som 
Herren  siger  i  en  nutidsåbenbaring:  „Mit 
ord  .  . .  skal  gå  i  opfyldelse,  enten  ved  min 
egen  røst  eller  mine  tjeneres,  thi  det  er  det 
samme"  (L&P  1:38).  Hvis  en  Herrens  tjener 
taler  som  han  drives  dertil  af  Helligånden,  så 
er  hans  ord  „Herrens  vilje,  . .  .  Herrens 
sind,  .  .  .  Herrens  ord"  (L&P  68:4). 

Men  hvis  ordene  i  en  velsignelse  kun  er 
den  pågældende  præstedømmebærers  egne 
ønsker  og  meninger  og  ikke  er  inspireret  af 
Helligånden,  så  er  velsignelsen  ikke  givet 
under  de  betingelser,  hvorved  den  repræ- 
senterer Herrens  vilje. 


Værdige  medlemmer  af  det  melkisedek- 
ske præstedømme  kan  give  sine  efterkom- 
mere velsignelser.  I  skrifterne  er  der  mange 
eksempler  på  sådanne  velsignelser,  blandt 
andet  Adam  (se  L&P  107:53-57),  Isak  (se  1 
Mosebog  27:28-29,  39-40;  28:3-4;  Hebr. 
11:20),  Jakob  (se  1  Mos.  48:9-22;  Hebr. 
11:21),  og  Lehi  (se  2  Nephi  1:28-32;  4). 

Da  Joseph  Smith  sen.  lå  for  døden,  samle- 
de han  sine  børn  omkring  sig  for  at  give  dem 
en  sidste  velsignelse.  Fader  Smith  velsigne- 
de først  sin  hustru,  derpå  begyndte  han  med 
sin  ældste  søn,  Hyrum,  og  gav  derpå  hvert 
barn  hvad  han  kaldte  en  „døendes  velsig- 
nelse" (Lucy  Mack  Smith:  History  of Joseph 
Smith,  s.  308-13,  Bookcraft,  Salt  Lake  City, 
1956;  Pearson  H.  Corbett:  Hyrum  Smith,  Pat- 
riarch,  s.  240-41.  Deseret  Book  Co.,  Salt  La- 
ke City,  1963). 

I  en  nutidsåbenbaring  befales  forældre, 
som  er  medlemmer  af  kirken,  at  bringe  deres 
børn  „frem  for  menigheden  til  ældsterne,  og 
disse  skal  lægge  hænderne  på  dem  i  Jesu 
Kristi  navn  og  velsigne  dem  i  hans  navn" 
(L&P  20:70).  Det  er  derfor  forældre  fører  de- 
res børn  frem  ved  et  nadvermøde,  så  en  æld- 
ste -  i  reglen  faderen  -  kan  give  dem  et  navn 
og  en  velsignelse. 

Hvis  nogen  af  I  unge  mænd,  som  er  her  til 
dette  præstedømmemøde,  ikke  tror  at  I  no- 
gen sinde  har  fået  en  præstedømmevelsig- 
nelse, så  håber  jeg  at  I  nu  er  klar  over  at  I  alle- 
rede har  fået  mindst  to,  men  måske  også 
flere. 

Præstedømmevelsignelser  er  ikke  kun 
som  de  her  nævnte,  når  præstedømmet  læg- 
ger deres  hænder  på  hovedet  af  et  menne- 
ske. Somme  tider  udtales  der  velsignelser 
over  grupper  af  mennesker.  Profeten  Moses 
velsignede  alle  israelitterne  før  sin  død  (se  5 
Mos.  33:1).  Profeten  Joseph  Smith  „gav  en 
velsignelse  til  de  søstre"  som  arbejdede  på 
Kirtland  templet.  Han  velsignede  også  „for- 


samlingen" (History  of  the  Church,  2:399). 
Det  er  ikke  længere  siden  end  til  aprilkonfe- 
rencen at  præsident  Benson  velsignede  de 
sidste  dages  hellige  og  „gode  mennesker 
overalt . . .  med  stigende  kraft  til  at  gøre  godt 
og  modstå  det  onde"  og  „med  stadig  bedre 
at  kunne  forstå  Mormons  Bog"  (Ensign,  maj 
1986,  s.  78). 

Der  udtales  også  præstedømmevelsignel- 
ser over  steder.  Nationer  bliver  velsignet  og 
indviet  til  evangeliets  forkyndelse.  Templer 
og  andagtsbygninger  bliver  indviet  til  Her- 
ren ved  en  præstedømmevelsignelse.  An- 
dre bygninger  kan  også  velsignes,  når  de 
skal  anvendes  i  Herrens  tjeneste.  „Kirkens 
medlemmer  kan  indvie  deres  hjem  . .  .  som 
ophøjes  til  at  være  hellige  steder,  som  op- 
holdssted for  Helligånden"  (Instruktions- 
håndbog  for  Kirkens  Ledere,  s.  11-5).  Missio- 
nærer og  andre  præstedømmemedlemmer 
kan  give  de  hjem,  hvor  de  bliver  lukket  ind, 
en  præstedømmets  velsignelse  (se  L&P 
75:19;  Alma  10:7-11).  Unge  mænd,  I  vil  må- 
ske snart  blive  bedt  om  at  give  en  sådan  vel- 
signelse. Jeg  håber  at  I  har  forberedt  jer  ån- 
deligt. 

I  den  resterende  tid  jeg  har  fået  tildelt,  vil 
jeg  gerne  nævne  nogle  andre  eksempler  på 
præstedømmevelsignelser . 

For  omkring  100  år  siden  var  Sarah  Young 
Vance  færdiguddannet  som  jordemoder. 
Før  hun  påbegyndte  sit  arbejde  blandt 
kvinderne  i  Arizona,  gav  en  præstedømme- 
leder hende  den  velsignelse  at  hun  altid 
„kun  ville  gøre  hvad  der  var  rigtigt  og  hvad 
der  var  bedst  for  hendes  patienter" .  I  løbet  af 
45  år  forløste  Sarah  ca  1500  børn,  uden  at  en 
eneste  mor  eller  et  eneste  barn  gik  tabt.  „Når 
som  helst  jeg  stødte  på  et  vanskeligt  pro- 
blem," mindes  hun,  „var  det  altid  som  om 
jeg  blev  inspireret,  og  på  en  eller  anden  må- 
de vidste  hvad  der  var  rigtigst  at  gøre"  (L.  J. 
Arrington  and  S.  A.  Madsen:  Sunbonnet  Si- 
sters:  True  Stories  of  Mormon  Women  and  Fron- 
tier  Life,  s.  105.  Bookcraft,  Salt  Lake  City, 
1984). 

1 1864  blev  Joseph  A.  Young  kaldet  på  en 
særlig  mission,  hvor  han  skulle  udføre  nogle 
forretninger  for  kirken  i  Østen.  Hans  far, 
præsident  Brigham  Young,  velsignede  ham 
til  at  tage  af  sted  og  komme  hjem  i  sikkerhed. 
På  vej  en  hj  em  var  han  med  i  en  alvorlig  togu- 
lykke .  „Hele  toget  blev  knust, "  fortalte  han, 
„blandt  andet  den  vogn  hvor  jeg  sad,  lige  til 
det  sæde  hvor  jeg  sad,  (men)  jeg  slap  uden 
en  skramme"  (Letters  of  Brigham  Young  to  His 
Sons,  s.  4.  Ed.  Dean  C.  Jessee,  Deseret  Book 
Co.,  Salt  Lake  City,  1974). 

Som  dreng  følte  jeg  mig  inspireret  af  en  hi- 
storie om  mod  i  Nauvoo,  som  blandt  andet 
handlede  om  min  bedstefars  onkel.  I  foråret 
1844  rottede  nogle  mænd  sig  sammen  mod 
profeten  Joseph  Smith.  En  af  lederne,  Wil- 

liam  Law,  afholdt  et  hemmeligt  møde  i  sit 
hjem  i  Nauvoo.  Han  inviterede  blandt  andet 
den  19-årige  Dennison  Lott  Harris  og  hans 
ven,  Robert  Scott.  Dennisons  far,  Emer  Har- 
ris, som  var  min  tipoldefar,  var  også  invite- 
ret. Han  spurgte  profeten  Joseph  Smith  til 
råds,  og  fik  at  vide  at  han  ikke  selv  skulle  gå 
til  mødet,  men  lade  de  unge  mænd  deltage  i 
det.  Profeten  gav  dem  besked  på  at  være 
meget  opmærksomme  og  fortælle  hvad  der 
blev  sagt. 

Mødets  første  taler  erklærede  at  Joseph 
Smith  var  en  falden  profet,  og  fortalte  om 
deres  beslutninger  om  at  ødelægge  ham.  Da 
profeten  hørte  dette,  bad  han  de  unge 
mænd  om  også  at  gå  til  det  næste  møde.  Det 
gjorde  de  og  fortalte  om  sammensværg- 
elsen. 

Der  blev  afholdt  et  tredie  møde  ugen  efter. 
Profeten  bad  atter  de  unge  mænd  om  at  del- 
tage, men  han  sagde  at  det  var  sidste  gang. 
„Pas  på  og  forhold  jeg  tavse .  I  må  ikke  indgå 
pagter  med  dem  eller  love  dem  noget, "  rå- 
dede han  dem  til.  Han  advarede  dem  også 
mod  en  større  fare  ved  deres  mission.  Selv 
om  han  ikke  mente  at  det  var  sandsynligt,  så 
var  der  mulighed  for  at  de  ville  blive  dræbt. 
Derpå  velsignede  profeten  Joseph  Smith 
Dennison  og  Robert  ved  præstedømmets 
magt  og  lovede  dem  at  dersom  de  blev 
dræbt,  så  ville  de  få  store  belønninger  for 
det. 

Styrket  af  denne  præstedømmevelsignel- 
se deltog  de  i  det  tredie  møde  og  hørte  om  de 
morderiske  planer.  Men  da  hver  enkelt  blev 
bedt  om  at  aflægge  ed  på  at  de  ville  deltage  i 
komplottet  og  bevare  det  som  en  hemmelig- 
hed, så  nægtede  de  tappert  at  gøre  dette.  Da 
alle  de  andre  havde  svoret  i  hemmelighed, 
vendte  de  sig  allesammen  om  mod  Denni- 


son og  Robert  og  truede  med  at  dræbe  dem, 
med  mindre  de  også  ville  aflægge  ed.  Efter- 
som ethvert  nej  til  at  sværge  var  en  trussel 
mod  de  hemmelige  planer,  foreslog  halvde- 
len af  de  sammensvorne  at  de  to  unge  mænd 
omgående  blev  dræbt.  De  trak  deres  knive 
og  begyndte  i  vrede  at  tvinge  dem  ned  i  kæl- 
deren, hvor  de  ville  dræbe  dem. 

Andre  af  de  sammensvorne  råbte  at  de 
skulle  vente  lidt.  Forældrene  vidste  formod- 
entlig hvor  de  var.  Hvis  de  ikke  kom  tilbage 
ville  der  blive  slået  alarm  og  en  eftersøgning 
ville  afsløre  drengenes  død  og  de  hemmelige 
planer.  Under  den  lange  diskussion  hang  de 
to  unges  liv  i  en  tråd.  Omsider  besluttede 
forsamlingen  sig  til  at  true  de  unge  mænd  på 
livet  hvis  de  afslørede  noget  som  helst  af  det 
der  havde  fundet  sted,  hvorpå  de  ville  løsla- 
de dem.  Og  det  gjorde  de  så.  Trods  denne 
trussel,  og  fordi  de  fulgte  profetens  råd  om 
ikke  at  indgå  noget  løfte  med  de  sammen- 
svorne, refererede  Dennison  og  Robert  om- 
gående til  profeten  Joseph  Smith  hvad  de 

havde  hørt.  Profeten  fik  disse  modige  unge 
mænd  til  at  love  aldrig  nogensinde  at  afsløre 
denne  oplevelse  for  nogen,  end  ikke  deres 
fædre,  i  mindst  20  år,  af  hensyn  til  deres 
egen  beskyttelse.  Et  par  måneder  efter  blev 
profeten  Joseph  Smith  myrdet. 

Der  gik  mange  år,  og  kirkens  medlemmer 
bosatte  sig  i  vesten.  Mens  Dennison  L.  Har- 
ris virkede  som  biskop  i  Monroe  ward  i  det 
sydlige  Utah,  mødte  han  et  medlem  af  Det 
øverste  Præsidentskab  til  et  kirkemøde  i 
Ephraim.  Det  var  søndag  den  15.  maj  1881  - 
37  år  efter  at  profeten  havde  forseglet  hans 
læber,  for  at  beskytte  ham  mod  pøbelens 
hævn  -  at  Dennison  Harris  fortalte  præsi- 
dent Joseph  F.  Smith  om  denne  hændelse. 
(Verbal  Statement  of  Bishop  Dennison  L. 
Harris,  15.  maj  1881,  MS2725,  Historical  De- 
partment, The  Church  of  Jesus  Christ  of  Lat- 
ter-day  Saints,  Salt  Lake  City.  Beretningen 
blev  offentliggjort  i  Contributor,  apr.  1884,  s. 
251-60).  Dennison  Harris'  efterkommere 
tæller  mange  agtværdige  sidste  dages  helli- 
ge, blandt  andet  Franklin  S.  Harris,  som  i 
lang  tid  var  præsident  for  Brigham  Young 
universitetet. 

Mens  jeg  har  talt  om  præstedømmevelsig- 
nelser, er  der  dukket  en  lang  række  minder 
op  i  mit  hoved:  Jeg  husker  hvordan  mine 
sønner  og  døtre  har  bedt  om  velsignelser,  for 
at  få  hjælp  til  at  komme  igennem  de  mest 
stressede  oplevelser  i  deres  liv.  Jeg  nyder  at 
mindes  de  inspirerede  løfter  og  den  styrken- 
de tro  man  får,  når  de  bliver  opfyldt.  Jeg  er 
stolt  over  en  ny  generations  tro,  når  jeg  tæn- 
ker på  en  søn  som  var  nervøs  da  han  skulle 
op  til  en  embedseksamen  og  ikke  kunne 
komme  i  kontakt  med  sin  far  der  var  langt 
væk,  og  hvordan  han  bad  om  en  præste- 
dømmevelsignelse af  det  nærmeste  familie- 
medlem som  havde  præstedømmet  -  sin  sø- 
sters mand.  Jeg  husker  en  forvirret  ung 
mand,  som  var  omvendt  til  kirken.  Han  bad 
om  en  velsignelse  for  at  få  hjælp  til  at  ændre 
sin  nedbrydende  livsførelse  til  det  bedre. 
Han  fik  en  så  usædvanlig  velsignelse  at  jeg 
forbløffedes  da  jeg  hørte  ordene  udtalt. 

Brødre,  unge  som  gamle,  lad  være  med  at 
tøve  med  at  bede  om  en  præstedømmevel- 
signelse, når  I  har  brug  for  åndelige  kraft. 
Fædre  og  andre  ældster,  opelsk  og  øg  det 
privilegium  I  har  at  kunne  velsigne  jeres 
børn  og  andre  af  vor  himmelske  Faders 
børn.  Vær  forberedt  til  at  give  præstedøm- 
mevelsignelser under  Helligåndens  indfly- 
delse, når  som  helst  I  bliver  bedt  om  det  i  op- 
rigtighed og  tro. 

Dette  er  vor  Frelsers  sande  kirke.  Jeg  vid- 
ner om  Jesu  Kristi  frelsende  mission.  Vi  har 
præstedømmet  hver  især.  Gud  velsigne  os 
til  at  benytte  dette  præstedømme  under 
hans  vejledning  til  velsignelse  for  hans 
børn.  I  Jesu  Kristi  navn.  Amen.  O 

Ingen  genveje 


Ældste  Robert  L.  Simpson 

De  halvfjerds'  første  kvorum 


„  Unge  mænd  i  et  kongeligt  præstedømme,  sørg  for  at  blive  moderne 
Nephi'er  i  jeres  tro.  Ja,  vi  er  enige  om  at  det  er  svære  tider, 
men  belønningerne  er  overvældende. " 


Kære  brødre  -  og  prægtige  unge 
mænd  i  det  aronske  præstedømme. 
Jeg  har  ikke  ord  for  hvor  godt  I  ser 
ud.  Det  er  skønt  at  se  jer  her,  og  dejligt  at  I 
holder  jeres  aftale  med  Herren  ved  at  være 
til  dette  vigtige  præstedømmemøde. 

Hvor  ville  vi  være  uden  de  unges  tro?  Jeg 
tænker  på  en  dreng  der  hed  David,  fra  Det 
gamle  Testamente.  Jeg  tænker  på  en  ung 
knægt  ved  navn  Nephi,  fra  Mormons  Bogs 
historie.  Jeg  tænker  på  en  ung  15-årig,  der 
hed  Joseph  Smith,  som  havde  tro  og  som 
blev  overhoved  for  denne  uddeling.  Jeg  er  så 
taknemmelig  for  de  unges  tjenesteiver  og 
tro. 

En  lille  historie:  En  prædikant  kom  omsi- 
der dertil  hvor  han  mente  at  have  tro  nok  til 
at  gå  på  vandet.  Han  sendte  bud  ud  over  he- 
le landet,  og  folk  kom  strømmende  fra  fjern 
og  nær.  Der  var  tusindvis  til  stede.  Men  i  for- 
reste række  stod  en  diakon  fra  SDH-kirken. 
Han  var  meget  interesseret  i  denne  form  for 
tro.  Han  havde  hørt  om  den  i  søndagsskolen 
og  til  familieaftener,  og  han  stod  nu  i  forreste 
række  -  højst  4-5  meter  væk. 


Da  prædikanten  gik  ud  til  vandet,  stod 
han  stille  et  øjeblik  og  idet  han  bøjede  sig  for 
at  rulle  sine  bukseben  op,  sagde  drengen: 
„Hr.  pastor,  det  klarer  De  aldrig."  Og  det 
gjorde  han  heller  ikke. 

For  nylig  imponeredes  jeg  af  en  gruppe 
unge  medlemmer  af  det  aronske  præste- 
dømme, som  var  samlet  med  deres  biskop- 
per og  vejledere  til  en  uformel  samtale  om 
evangeliet.  Det  var  en  lille,  af  slappet  forsam- 
ling, som  bare  talte  om  tingene  med  hinan- 
den. Under  velkomsten  og  de  indledende 
bemærkninger  stod  det  klart,  at  enhver  af  de 
unge  mænd  respekterede  deres  biskop  og 
satte  stor  pris  på  deres  kvorumsvejledere. 
Det  fremgik  også  tydeligt  af  deres  kommen- 
tarer at  de  elskede  Herren.  Men  trods  alt  det- 
te, var  der  alligevel  et  par  stykker  som  kæm- 
pede og  spekulerede  over  et  par  ting.  Der 
var  især  tre  spørgsmål,  der  bekymrede  dem, 
og  som  kom  frem  under  samtalen  den  for- 
middag. For  det  første:  „Hvorfor  skal  livet 
være  så  svært?" 

Lidt  senere  var  en  15  -årig  dreng  tilsynela- 
dende bekymret  over  det  stigende  pres  fra 
skolekammeraternes  side,  og  han  sagde: 
„Jeg  er  ikke  sikker  på  at  det  er  alt  dette 
værd." 

Og  endelig  dette  -  de  ville  gerne  vide: 
„Hvordan  kan  jeg  være  sikker  på  at  kirken  er 
sand?" 

Disse  spørgsmål  er  ikke  nye.  De  er  lige  så 
gamle  som  mennesket.  De  stilles  heller  ikke 
kun  af  nogle  få.  Jeg  tvivler  på  at  der  er  nogen 
her  i  denne  kæmpeforsamling  som  ikke  har 
stået  overfor  de  samme  sikkerhedsspørgs- 
mål gennem  årene. 

Lad  os  begynde  med  det  første  spørgsmål 
om  hvorfor  livet  skal  være  så  svært.  Jeg  kan 
godt  lide  noget,  som  en  seminarelev  har 
sagt.  Han  sagde:  „Livet  her  på  jorden  er  ikke 
anderledes  end  hvad  vi  fik  at  vide  i  vor  før- 
jordiske tilværelse."  Han  fortsatte:  „I  hen- 
hold til  vores  søndagsskolelærer,  så  råbte  vi 
af  glæde  og  vi  sagde  ikke  bare  ja  til  at  komme 


til  jorden,  men  vi  tiggede  bogstavelig  talt  om 
at  få  denne  mulighed." 

En  af  vejlederne  slog  op  på  et  skriftsted, 
for  at  vise  hvordan  Herren  altid  er  parat  til  at 
hjælpe  os  over  de  vanskelige  punkter,  hvis 
vi  gør  vores  del. 

Han  læste:  „Se,  jeg  står  for  døren  og  ban- 
ker, "  sagde  Frelseren,  „om  nogen  hører  min 
røst  og  åbner  døren,  da  vil  jeg  gå  ind  til  ham 
og  holde  nadver  med  ham,  og  han  med  mig" 
(Ab.  3:20).  Fattede  I  meningen,  unge  mænd, 
at  det  er  op  til  os  at  åbne  døren?  Jeg  tror  Frel- 
seren gav  os  en  anden  vigtig  hjælp,  da  han 
erklærede:  „Thi  skilt  fra  mig  kan  I  slet  intet 
gøre"  (Joh.  15:5).  Det  har  stor  magt! 

Husker  I  den  næste  bemærkning?  „Jeg  er 
ikke  sikker  på  at  det  er  alt  dette  værd. "  En  af 
biskopperne  stillede  omgående  dette 
spørgsmål:  „Tror  du  at  det  er  det  hele  værd, 
når  du  en  dag  får  ret  til  at  modtage  alt  hvad 
Faderen  har?"  Han  fortsatte  med  at  minde 
os  om  at  det  er  kærnen  i  præstedømmets  ed 
og  pagt  at  kunne  modtage  alt  hvad  Faderen 
har.  Lad  os  igen  sammen  læse  de  ord  som 
står  i  Lære  og  Pagter  afsnit  84,  om  den  helli- 
ge pligt,  en  pligt  som  vi  alle  er  fælles  om. 
Vær  rar  at  høre  godt  efter.  Jeg  vil  begynde 
med  vers  33: 

„Thi  de,  der  er  trofaste  og  får  disse  to  præ- 
stedømmer, hvorom  jeg  har  talt,  og  som 
ærer  deres  kaldelse,  bliver  helliggjort ..." 

Og  videre  i  det  38.  vers: 

„Og  den,  som  modtager  min  Fader,  mod- 
tager min  Faders  rige.  Derfor  skal  alt  det, 
som  min  Fader  har,  gives  ham. 

Og  dette  er  i  overensstemmelse  med  den 
ed  og  pagt,  der  hører  til  præstedømmet" 
(vers  33,  38-39). 

Kære  unge  venner,  vær  venlig  at  indse  at 
det  er  fastsatte  betingelser,  som  jeg  her  har 
læst  op.  De  er  allesammen  bekræftet.  Vi  har 
allerede  fået  overdraget  præstedømmets 
myndighed.  Herren  har  lovet  alle  dem,  der 
ærer  dette  præstedømme,  en  bestemt  skæb- 
ne, og  det  er  evigt  liv,  som  i  henhold  til  skrif- 
terne er  den  største  af  alle  gaverne  (se  L&P 
14:7).  Vi  er  blevet  ordineret,  og  derfor  er  vi 
allerede  på  vej.  Vi  er  ikke  alene  på  vej,  men 
det  ser  ud  som  om  vi  er  nået  til  det  punkt 
hvor  der  ikke  er  nogen  vej  tilbage,  for  Frelse- 
ren forsikrer  os,  at  det  er  Faderens  ed  og  pagt 
„som  han  ikke  kan  bryde  eller  ophæve" 
(L&P  84:40). 

Lad  mig  lige  indskyde  en  interessant  be- 
mærkning. Da  jeg  læste  det  sidste  skriftsted 
for  de  unge  mænd,  om  den  ed  og  pagt  som 
ikke  kan  brydes  eller  ophæves,  var  der  en  af 
dem  som  sagde:  „Hvad  så  med  min  handle- 
frihed?" En  ung  mand  der  lige  var  blevet  or- 
dineret til  præst  brød  ind:  „Du  brugte  din 
handlefrihed  i  din  førjordiske  tilværelse. 
Folk  bruger  den  når  de  går  ind  på  at  blive 
døbt.  Vi  vælger  at  forny  vores  dåbspagt  hver 

uge  under  nadveren.  Under  vore  interview 
med  biskoppen  går  vi  med  til  at  overholde 
betingelserne  for  at  have  præstedømmet. 
Nej,"  sagde  han,  „jeg  synes  ikke  at  det  øde- 
lægger handlefriheden." 

Han  havde  ret .  Der  bliver  ikke  øvet  vold  på 
vores  handlefrihed. 

Jeg  håber  ikke  at  nogen,  som  har  indgået 
den  hellige  præstedømmepagt,  nogensinde 
vil  række  hånden  op,  gå  sin  vej  og  sige:  „Jeg 
beklager,  det  er  bare  for  svært."  Nephi  hav- 
de problemer  i  massevis:  med  Laman,  Le- 
muel,  Laban  og  en  lang  række  andre.  Men  i 
nødens  stund  opdagede  han  at  alle  Himlens 
kræfter  stod  til  hans  rådighed.  I  husker  sik- 
kert at  han  erklærede:  „Jeg  vil  gå  og  gøre 
det,  som  Herren  har  befalet,  thi  jeg  ved,  at 
Herren  ikke  giver  menneskene  nogen  befa- 
ling, uden  at  han  åbner  en  udvej  for  dem,  så 
at  de  kan  udføre  det,  som  han  befaler  dem" 
(1  Nephi  3:7). 

Her  var  der  en  af  de  unge  diakoner  som 
ironisk  bemærkede:  „Ja,  men  Nephi  gik  ikke 
i  min  skole."  Dermed  sagde  han  at  hans 
problem  var  omtrent  lige  så  stort  som  Ne- 
phis,  selv  om  det  var  lidt  anderledes.  Og  han 


havde  måske  ret,  men  sagen  er  den,  at  Her- 
ren ikke  lod  Nephi  i  stikken.  Han  lod  ikke 
profeten  Joseph  Smith  i  stikken.  Og  han  vil 
heller  ikke  lade  en  dreng  i  stikken,  når 
drengen  udsættes  for  kammeraternes  pres  i 
skolen  eller  har  et  hvilket  som  helst  andet 
problem. 

Alle  vi,  som  skal  være  beredt  til  de  store 
velsignelser  der  er  forbundet  med  denne 
præstedømmemyndighed  som  vi  har  fået, 
må  fra  tid  til  anden  helliggøres  efter  den  pro- 
ces som  Herren  har  i  sinde  at  benytte .  Lige  så 
sikkert  som  at  vi  er  forsamlet  her,  og  uanset 
om  det  drejer  sig  om  en  generalautoritet,  en 
biskop,  en  ældste  eller  en  diakon,  er  proces- 
sen nøjagtig  den  samme.  Det  må  vi  prøve  at 
forstå,  når  vi  møder  modgang,  det  er  de  mid- 
ler hvorved  vi  beredes  til  noget  som  ligger 
forude.  Ja  -  og  det  er  det  hele  værd.  Tro  mig, 
unge  mænd,  det  er  det  hele  værd. 

Og  så  til  det  tredie  store  spørgsmål: 
„Hvordan  kan  jeg  være  sikker  på  at  kirken  er 
sand?"  Er  der  nogen  som  kan  opnå  et  så- 
kaldt fuldkomment  vidnesbyrd  her  på  jord- 
en? Jeg  tror  at  alle  vi,  der  er  her,  er  inde  i  en 
proces  uden  ende,  hvor  vi  til  stadighed  ud- 

Fra  venstre  til  højre:  Ældste  Robert  L.  Simpson  og  ældste  }.  Thomas  Fyans  fra  De  halvfjerds'  første 
Kvorum. 


vikler  vort  vidnesbyrd.  Zions  unge  -  glem 
alt  om  at  se  mirakler  eller  at  få  de  såkaldte 
tegn  fra  Himlen.  Der  findes  ingen  genvej  til 
evigheden.  Derfor  er  det  nødvendigt  at  have 
den  yderste  tålmodighed,  for  at  udvikle  sit 
vidnesbyrd  livet  igennem.  Det  sker  ganske 
enkelt  „linie  på  linie  og  bud  på  bud",  som 
skriften  siger  (L&P  128:21). 

Der  er  visse  uforanderlige  grundprincip- 
per for  at  udvikle  et  vidnesbyrd. 

Lad  os  benytte  Mormons  Bog  som  et  eks- 
empel. I  det  store  løfte,  der  omtales  i  Moroni 
10:4,  og  som  vi  alle  kender  så  godt,  siges  det 
at  vi  skal  læse  bogen  og  derpå  bede  til  vor 
himmelske  Fader  af  et  oprigtigt  hjerte,  med 
tro  på  Kristus.  Og  når  vi  har  gjort  dette,  siger 
han,  vil  sandheden  blive  åbenbaret  ved  Hel- 
ligåndens kraft. 

Men  hvad  enten  det  drejer  sig  om  et  vid- 
nesbyrd om  Mormons  Bog,  om  tiende,  om 
visdomsordet,  om  fasteloven,  om  at  holde 
sabbaten  hellig  eller  et  hvilket  som  helst  an- 
det princip,  så  er  processen  nøjagtig  den 
samme.  Ført  må  vi  forstå  det  gennem  skrif- 
terne og  derpå  må  vi  efterleve  det  efter  bed- 
ste evne.  Så  skal  vi  bede  til  vor  himmelske 
Fader  af  et  oprigtigt  hjerte,  med  tro  på  Kri- 
stus, og  så  vil  sandheden  i  det  pågældende 
princip  blive  åbenbaret  for  os  ved  Helligånd- 
ens kraft. 

Hvis  du  ønsker  at  kende  sandheden,  må 
du  lade  dig  informere  om  den,  være  villig  og 
stille  dig  til  rådighed. 

Lad  dig  informere  om  sandheden  ved  at 
læse  skrifterne  og  ved  at  lytte  til  inspirerede 
ledere. 

Vær  villig  til  at  efterleve  denne  sandhed 
efter  bedste  evne. 

Og  stil  dig  derpå  til  rådighed  for  de  åndeli- 
ge gaver,  ved  at  gøre  dig  personlig  værdig, 
så  du  kan  få  vejledning  og  erkende  de  svar 
der  kommer  til  dig. 

I  unge,  som  er  ædle  af  fødsel,  unge  mænd 
i  et  kongeligt  præstedømme,  sørg  for  at  blive 
moderne  Nephi'er  i  jeres  tro.  Ja,  vi  er  enige 
om  at  det  er  svære  tider,  men  belønningerne 
er  overvældende.  Men  glem  aldrig,  at  en- 
hver som  er  blevet  forudordineret,  således 
som  I  er  det,  enhver  som  har  fået  overdraget 
Helligånden,  således  som  I  har  det  og  en- 
hver som  har  fået  overdraget  præstedøm- 
memyndighed, således  som  I  har,  vil  helt  be- 
stemt have  evnen  til  at  erhverve  sig  et  stærkt 
vidnesbyrd  indenfor  sin  rækkevidde  -  et 
vidnesbyrd,  som  til  stadighed  vil  blive  stør- 
re. Jeg  siger  som  gamle  Josua:  „Vælg  i  dag, 
hvem  I  vil  tjene . .  .  Men  jeg  og  mit  hus,  vi  vil 
tjene  Herren!"  (Josua  24:15).  Og  dersom  I 
gør  dette,  så  er  det  lige  så  sikkert  at  „præste- 
dømmets lære  skal  falde  på  (jeres)  sjæl  som 
himlens  dug"  (L&P  121:45).  At  dette  må  ske 
beder  jeg  ydmygt  til  i  Jesu  Kristi  navn. 
Amen.  □ 

Tårer,  prøvelser, 
tillid,  vidnesbyrd 

Præsident  Thomas  S.  Monson 

Andenrådgiver  i  Det  øverste  Præsidentskab 


„En  fast  tro,  en  stadig  tillid  og  et  brændende  ønske 

har  altid  været  egenskaber,  som  karakteriserer  dem  der  tjener  Herren 

af  hele  deres  hjerte. " 


Har  I  nogensinde  tænkt  nærmere 
over  en  menneskesjæls  værdi?  Har 
I  nogensinde  spekuleret  på  hvilke 
muligheder  vi  hver  især  har? 

Kort  efter  jeg  var  blevet  medlem  af  De 
tolvs  Råd  var  jeg  til  konference  i  Monument 
Park,  West  staven  i  Salt  Lake  City.  Jeg  var 
sammen  med  et  medlem  af  kirkens  vel- 
færdskomité,  Paul  C.  Child,  til  denne  konfe- 
rence. Præsident  Child  er  en  som  studerer 
skrifterne.  Han  var  min  stavspræsident 
mens  jeg  var  i  det  aronske  præstedømme. 
Nu  var  vi  ude  sammen  for  at  overvære  en 
konference. 

Da  præsident  Child  fik  mulighed  for  at  si- 
ge noget,  tog  han  Lære  og  Pagter,  forlod  ta- 
lerstolen og  stillede  sig  blandt  de  præste- 
dømmemedlemmer, som  han  ville  give  sit 
budskab.  Han  slog  op  på  afsnit  18  og  be- 
gyndte at  læse: 

„Kom  i  hu,  at  sjæle  er  af  stor  værdi  i  Guds 
øjne  . .  . 

Og  om  det  skulle  ske,  at  I  måtte  arbejde  he- 


le jeres  liv  med  at  råbe  omvendelse  til  dette 
folk  og  kun  førte  een  sjæl  til  mig,  hvor  stor 
skal  da  ikke  jeres  glæde  være  med  ham  i  min 
Faders  rige"  (vers  10, 15). 

Derpå  hævede  præsident  Child  blikket  fra 
bogen  og  spurgte  præstedømmebrødrene: 
„Hvad  er  en  menneskesjæl  værd?"  Han  bad 
ikke  en  biskop,  en  stavspræsident  eller  en 
højrådsvejleder  om  at  svare,  nej  -  han  valgte 
en  kvorumspræsident  for  ældsterne  -  en 
bror  som  havde  siddet  lidt  og  døset  og  ikke 
havde  hørt  dette  vigtige  spørgsmål. 

Den  forbløffede  mand  svarede:  „Bror 
Child,  vil  du  være  venlig  at  gentage  spørgs- 
målet?" Spørgsmålet  blev  gentaget:  „Hvad 
er  en  menneskesjæl  værd?" 

Jeg  kendte  præsident  Childs  facon.  Jeg 
bad  inderligt  for  kvorumspræsidenten.  Det 
var  som  om  hans  tavshed  varede  en  evig- 
hed, men  så  sagde  han:  „Bror  Child,  menne- 
skesjælens værdi  er  dens  evne  til  at  blive 
som  Gud." 

Alle  de  tilstedeværende  tænkte  alvorligt 
over  dette  svar.  Bror  Child  gik  tilbage  til  ta- 
lerstolen, lænede  sig  hen  over  mig  og  sagde: 
„Hvilket  dybsindigt  svar  -  et  meget  dybsin- 
digt svar!"  Han  gik  videre  med  sit  budskab, 
men  jeg  spekulerede  fortsat  over  dette  inspi- 
rerede svar. 

Det  er  en  enorm  opgave  at  nå  ud  til  disse 
kostbare  sjæle  og  undervise  og  berøre  dem, 
som  vor  Fader  har  beredt  til  at  modtage  sit 
budskab.  Det  er  ikke  så  enkelt  at  opnå  suc- 
ces. Den  opnås  i  reglen  først  efter  tårer, 
prøvelser,  tillid  og  vidnesbyrd. 

Tænk  på  disse  storslåede  belæringer,  som 
Frelseren  gav  sine  apostle: 

„Gå  derfor  hen  og  gør  alle  folkeslagene  til 
mine  disciple,  idet  I  døber  dem  i  Faderens, 
Sønnens  og  Helligåndens  navn, 

og  idet  I  lærer  dem  at  holde  alt  det,  som  jeg 
har  befalet  jer.  Og  se,  jeg  er  med  jer  alle  dage 
indtil  verdens  ende"  (Matt.  28:19-20). 


De  mænd,  som  Jesus  gav  disse  instruktio- 
ner, var  ikke  jordbesiddere  og  de  havde  in- 
gen uddannelse .  Det  var  jævne  mennesker  - 
mænd  som  havde  tro,  var  hengivne  og  „kal- 
det af  Gud". 

Paulus  vidnede  således  for  korinterne  at 
de  „ikke  var  mange  verdsligt  vise,  ikke  man- 
ge mægtige,  ikke  mange  fornemme; 

men  det,  der  var  dårskab  for  verden,  ud- 
valgte Gud  for  at  gøre  de  vise  til  skamme,  og 
det,  der  var  svagt  for  verden,  udvalgte  Gud 
for  at  gøre  det  stærke  til  skamme"  (1  Kor. 
1:26-27). 

Her  i  Amerika  rådgav  Alma  sin  søn,  Hela- 
man,  på  samme  måde:  „Jeg  siger  dig,  at  ved 
de  små  og  ringe  ting  bliver  der  udrettet  store 
ting"  (Alma  37:6). 

Guds  tjenere  finder  nu  og  da  trøst  i  Meste- 
rens forsikring:  „Jeg  er  med  jer  alle  dage" 
(Matt.  28:20).  Dette  storslåede  løfte  er  en 
støtte  for  jer  brødre  i  det  aronske  præste- 
dømme, som  er  kaldet  til  lederstillinger  i  dia- 
konernes, lærernes  og  præsternes  kvorum- 
mer.  Det  er  en  opmuntring  for  jer  under  je- 
res forberedelser  til  at  aftjene  en  mission. 
Det  er  en  trøst  for  jer  i  de  skuffelsens  øjeblik- 
ke, som  vi  alle  udsættes  for.  Denne  samme 
forsikring  motiverer  og  inspirerer  jer  brødre 
i  det  melkisedekske  præstedømme,  mens  I 
leder  og  styrer  arbejdet  i  ward,  stave  og  mis- 
sioner. 

„Bliv  derfor  ikke  trætte  af  at  gøre  godt," 
sagde  Herren,  „thi  I  lægger  grundvolden  til 
et  stort  værk,  og  af  de  små  ting  kommer  det, 
som  er  stort.  Se,  Herren  fordrer  hjertet  og  et 
villigt  sindelag"  (L&P  64:33-34). 

En  fast  tro,  en  stadig  tillid  og  et  brændende 
ønske  har  altid  været  egenskaber,  som  ka- 
rakteriserer dem  der  tjener  Herren  af  hele 
deres  hjerte. 

Denne  beskrivelse  var  typisk  for  påbe- 
gyndelsen af  missioneringen  ved  evangeli- 
ets gengivelse.  Allerede  i  april  1830  fik  Phi- 
neas  Young  en  Mormons  Bog  af  Samuel 
Smith,  profetens  bror,  og  et  par  måneder  se- 
nere rejste  han  til  det  nordlige  Canada.  I 
Kingston  bar  han  det  første  vidnesbyrd  man 
kender  til,  om  den  genoprettede  kirke,  ude- 
nfor De  forenede  Stater, 

1 1833  rejste  profeten  Joseph  Smith,  Sid- 
ney Rigdon  og  Freeman  Nickerson  til  Mount 
Pleasant  i  det  nordlige  Canada.  Der  undervi- 
ste de  og  døbte  folk,  og  de  organiserede  en 
gren  af  kirken.  På  et  tidspunkt  i  juni  1835  af- 
holdt seks  af  De  Tolv  en  konference  i  dette 
land. 

I  april  1836  trådte  ældste  Heber  C.  Kimball 
og  flere  andre  ind  i  Parly  P.  Pratts  hjem  og, 
fyldt  af  profetiens  ånd,  lagde  de  deres  hæn- 
der på  bror  Pratt  og  erklærede:  „Du  skal  tage 
til  Canada,  ja  til  selveste  Toronto  ...  og  der 
vil  du  finde  et  folk,  som  er  beredt  til  evange- 
liet i  dets  fylde,  og  de  skal  modtage  dig  og  du 

skal  organisere  kirken  iblandt  dem,  og  man- 
ge skal  komme  til  kundskab  om  sandheden 
og  blive  opfyldt  af  glæde.  Og  udfra  denne 
mission  skal  evangeliet  i  dets  fylde  spredes 
til  England  og  blive  årsag  til  et  stort  arbejde, 
som  vil  blive  udført  i  dette  land." 

I  juli  måned  i  år  vil  England  kunne  fejre 
150 -årsdagen  for  værkets  indførelse.  Vi 
fryder  os  meget  over  det  enorme  arbejde 
som  disse  første  missionærer  gjorde,  og  over 
dem  som  Herren  beredte  til  at  spille  så  stor 
en  rolle  for  at  sidste  dages  værket  kunne  få 
denne  fremgang. 

Kaldet  til  at  tjene  har  altid  været  eneståen- 
de i  Herrens  arbejde.  Det  kommer  sjældent 
på  et  bekvemt  tidspunkt.  Det  skaber  ydmyg- 
hed, det  fremprovokerer  bønner,  det  inspi- 
rerer til  at  forpligte  sig.  Kaldet  kom  til  Kirt- 
land.  Derpå  fulgte  åbenbaringer.  Kaldet 
kom  til  Missouri.  Der  kom  store  forfølgelser. 
Kaldet  kom  til  Nauvoo.  Profeten  døde.  Kal- 
det kom  til  den  store  saltsødal.  Prøvelserne 
vinkede  forude. 

Den  lange  rejse,  som  blev  foretaget  under 


så  vanskelige  forhold,  var  en  prøve  på  tro. 
Men  den  tro  der  smedes  i  prøvelsens  og  tår- 
ernes ild  mærkes  af  tillid  og  vidnesbyrd. 
Kun  Gud  kan  tælle  ofrene.  Kun  Gud  kan 
måle  sorgen.  Kun  Gud  kender  hjertet  i  de 
mennesker  som  tjener  ham  -  dengang  som 
nu.  Det,  vi  har  lært  af  fortiden,  tydeliggør 
vore  minder,  berører  vort  liv  og  leder  vore 
gerninger.  Vi  inspireres  til  at  standse  op  og 
mindes  dette  guddommelige  løfte: 

„Da  I  nu  .  .  .  går  Herrens  ærinde,  så  er  alt, 
hvad  I  gør  efter  Herrens  vilje,  Herrens  ger- 
ning" (L&P  64:29). 

En  sådan  lektie  fik  vi  i  radio  og  på  tv,  hvil- 
ket mange  i  kærlighed  vil  erindre.  Program- 
met hed  „Dage  i  Dødens  Dal".  Det  var  som 
om  at  fortælleren,  der  er  kendt  som  en  gam- 
mel farmer,  kom  lige  ind  i  stuen  til  os,  mens 
han  fortalte  eventyrerne  om  vesten. 

I  et  af  programmerne  fortalte  den  gamle 
farmer  hvordan  man  fik  ruder  til  vinduerne 
i  St.  George  tabernaklet.  Ruderne  var  fabri- 
keret østpå.  Derpå  var  det  lastet  på  et  skib  til 
New  York,  som  gjorde  en  lang  og  besværlig 


sejlrur  rundt  om  Cape  Horn  og  op  langs 
Amerikas  vestkyst.  De  kostbare  ruder,  der 
var  pakket  i  papkasser,  blev  derpå  transpor- 
teret til  San  Bernardino  i  Californien,  inden 
det  blev  ført  over  landjorden  til  St.  George. 

Det  var  David  Cannon  og  brødrene  i  St. 
George  der  fik  ansvaret  for  at  tage  til  San 
Bernardino  med  hestevogn  for  at  hente  ru- 
derne, så  Herrens  tabernakel  kunne  blive 
færdigbygget.  Der  var  dog  et  problem:  De 
manglede  den  fantastiske  sum  af  800  dol- 
lars, som  ruderne  kostede.  De  havde  ingen 
penge.  David  Cannon  sagde,  henvendt  til 
sin  hustru  og  søn:  „Tror  I  at  vi  kan  skaffe  de 
penge,  så  vi  kan  få  fat  i  ruderne  til  taberna- 
klet?" 

Den  lille  søn,  David  jun.,  sagde:  „Far,  jeg 
ved  at  vi  kan! "  Derpå  tog  han  to  cents  af  sine 
egne  penge  og  gav  sin  far  dem.  Davids  hu- 
stru, Wilhelmina  Cannon,  gik  hen  til  det 
hemmelige  skjulested,  som  alle  kvinder 
dengang  havde  i  deres  hjem.  Her  fandt  hun 
3,50  dollars  i  sølv.  Samfundet  blev  renset  for 
penge  og  efterhånden  havde  de  indsamlet 


Præsident  Ezra  Taft  Benson  sammen  med  præsident  Thomas  S.  Monson,  andenrådgiveren  i  Det  øverste  Præsidentskab. 


37 


den  nette  sum  af  200  dollars  -  600  dollars  for 
lidt. 

David  Cannon  drog  et  fortvivlelsens  suk, 
som  en  der  kom  til  kort  trods  det  at  han  hav- 
de gjort  sit  bedste.  Den  lille  familie  var  for 
nedbrudte  til  at  kunne  sove  og  for  mismodi- 
ge til  at  kunne  spise,  så  de  bad.  Morgenen 
gryede.  Udenfor  spændte  kuskene  deres  he- 
ste for  vognene  og  gjorde  sig  parate  til  den 
lange  rejse  til  San  Bernardino.  Men  de 
manglede  stadig  de  600  dollars. 

Så  bankede  det  på  døren  og  ind  trådte  Pe- 
ter Nielsen  fra  nabokommunen,  Washing- 
ton. Han  sagde  til  David  Cannon:  „Bror  Da- 
vid, jeg  har  gentagne  gange  drømt  at  jeg 
skulle  bringe  dig  de  penge  som  jeg  har  spa- 
ret op  til  at  udvide  mit  hus  -  og  at  der  er  et 
formål  med  at  du  skal  have  dem." 

Alle  mændene  samledes  rundt  omkring 
bordet,  også  lille  David  jun.,  mens  Peter 
Nielsen  tog  en  bylt  frem  i  et  rødt  tørklæde  og 
smed  guldstykkerne  på  bordet,  et  for  et.  Da 
David  Cannon  talte  dem  var  der  ialt  600  dol- 
lars -  nøjagtigt  det  beløb  som  var  nødven- 
digt for  at  hente  ruderne.  I  løbet  af  en  time 
vinkede  mændene  farvel  og  deres  hestevog- 
ne var  på  vej  til  San  Bernardino  for  at  hente 
ruderne  til  tabernaklet. 

Da  denne  sandfærdige  historie  blev  fortalt 
i  „Dage  i  Døden  Dal",  var  den  lille  David 
Cannon  jun.  87  år  gammel.  Han  lyttede  be- 
taget til  historien.  Jeg  følte  at  han  atter  i  tan- 
kerne kunne  høre  guldstykkerne  falde  ud  på 
bordet,  mens  de  forbløffede  mænd  med  de- 
res egne  øjne  så  at  deres  bønner  blev  be- 
svaret. 

Der  er  blevet  bygget  mange  tabernakler  og 
templer,  uden  der  er  brugt  mange  sten  og 
meget  cement,  træ  og  glas.  Det  gælder  især 
de  templer  som  apostlen  Paulus  beskrev: 
„Ved  I  ikke,  at  I  er  Guds  tempel,  og  Guds 
And  bor  i  jer?"  Sådanne  templer  bliver  op- 
bygget ved  tro  og  faste.  De  bliver  opbygget 
gennem  tjenesteydelser  og  ofre.  De  bliver 
opbygget  gennem  prøvelser  og  vidnesbyrd. 

Hvis  der  er  brødre  indenfor  hørevidde 
som  føler  sig  uforberedt,  eller  endog  ikke  sy- 
nes at  de  har  evner  til  at  tage  imod  en  kaldel- 
se til  at  tjene,  til  at  ofre,  til  at  velsigne  andres 
tilværelse,  så  husk  at  sandheden  er  den: 
„Den  som  Gud  kalder,  gør  han  også  egnet  til 
at  t j  ene . "  Han,  som  bemærker  selv  en  spurv 
der  falder  til  jorden,  vil  ikke  overse  en  tjener 
i  nød. 

Gud  velsigne  jer,  mine  brødre  - 1  som  har 
præstedømmet.  I  „er  en  udvalgt  slægt,  et 
kongeligt  præsteskab"  (1  Peter  2:9). 

Må  vi  svare  bekræftende  på  Joseph  Smiths 
indtrængende  bøn:  „Brødre,  skal  vi  ikke  gå 
fremad  for  denne  store  sag?  Gå  fremad  og  ik- 
ke tilbage.  Frisk  mod,  brødre,  og  fremad  til 
sejr!"  (L&P  128:22).  Det  er  min  ærlige  og  yd- 
myge bøn  i  Jesu  Kristi  navn.  Amen.  □ 


Ærbødighed  og  moral 


Præsident  Gordon  B.  Hinckley 

Førsterådgiver  i  Det  øverste  Præsidentskab 


„Bevis  din  styrke  og  vis  din  uafhængighed  ved  at  sige  nej, 

når  kammeraterne  forsøger  at  lokke  dig  undervejs.  Din  styrke  vil  styrke 

de  svage.  Dit  eksempel  vil  få  andre  til  at  stå  fast. " 


Præsident  Benson  og  Brødrene  har 
bedt  mig  behandle  2-3  emner  som  be- 
kymrer os  alle. 

Det  første  er  ærbødigheden  ved  vore  mø- 
der, især  ved  nadvermøderne.  Det  er  en  sag 
der  bør  interessere  ethvert  medlem  af  præ- 
stedømmet, hvad  enten  det  er  det  aronske 
præstedømme  eller  det  melkisedekske  præ- 
stedømme såvel  som  alle  andre  af  kirkens 
medlemmer. 

Hvorfor  kommer  vi  til  nadvermøde?  Vi 
kommer  naturligvis  for  at  forny  vore  pagter 
ved  at  deltage  i  nadveren.  Det  er  det  vigtig- 
ste ved  disse  møder.  Men  vi  kommer  også 
for  at  blive  belært,  for  at  meditere  over  det 
der  hører  Gud  til  og  for  at  tilbede  Herren  i 
ånd  og  sandhed.  Vi  kommer  fordi  Herren  i 
en  åbenbaring  har  befalet: 

„Du  skal  bringe  Herren,  din  Gud,  et  offer 
i  retfærdighed,  nemlig  et  sønderknust  hjerte 
og  en  angergiven  ånd. 

Og  for  at  du  kan  holde  dig  fuldstændig 
uplettet  af  verden,  skal  du  gå  til  bedehuset 
og  ofre  dine  sakramenter  på  min  hellige  dag. 

Thi  sandelig,  dette  er  en  dag,  der  er  be- 
stemt for  dig  til  at  hvile  fra  dit  arbejde  og  til- 


egne den  Allerhøjeste  din  andagt"  (L&P 
59:8-10). 

Hver  eneste  en  af  os  er  nødt  til  at  holde  en 
pause  fra  det  hektiske  liv,  og  meditere  over 
det  som  er  helligt  og  guddommeligt.  Jeg  hu- 
sker da  jeg  var  missionær  i  London  for  over 
50  år  siden,  at  vi  holdt  vore  møder  i  Battersea 
rådhus,  hvor  vi  havde  lejet  os  ind.  Gulvene 
var  hårde  og  vi  sad  på  stole.  Hver  gang  vi 
rykkede  en  stol  lavede  det  spektakel.  Men 
det  var  ikke  det  værste  af  det  hele.  Den  støj, 
som  medlemmerne  lavede  når  de  kom  sam- 
men, var  langt  værre. 

Engang  havde  vi  inviteret  en  familie,  som 
vi  havde  mødt  da  vi  bankede  på  døre.  Vi 
missionærer  stod  forventningsfulde  ved  dø- 
ren, for  at  byde  dem  velkommen.  Der  var  en 
usædvanlig  gemytlig  ånd  i  hallen,  hvor 
medlemmerne  talte  højt  sammen.  Da  denne 
familie  kom  ind  i  lokalet  gik  de  stille  hen  til 
nogle  stole,  knælede  ned  et  øjeblik  og  lukke- 
de deres  øjne,  mens  de  bad  en  lille  bøn.  Der- 
på satte  de  sig  ærbødigt  ned,  midt  i  det  hele. 

Jeg  blev  ærlig  talt  flov.  De  var  kommet  til 
noget  som  de  betragtede  som  en  gudstjene- 
ste og  de  opførte  sig  derefter. 

Efter  mødet  gik  de  stille  bort,  og  da  vi  mød- 
tes næste  gang  fortalte  de  om  hvor  skuffede 
de  var  over  det  som  de  havde  oplevet.  Det 
har  jeg  aldrig  glemt. 

Jeg  vil  gerne  bede  jer  brødre  i  præstedøm- 
met, hvor  I  end  er,  og  især  jer  medlemmer  af 
biskoprådene,  om  at  påbegynde  en  ærlig 
indsats  for  generelt  at  skabe  en  smukkere  og 
andægtigere  ånd  til  vore  nadvermøder, 
samt  en  mere  ærbødig  indstilling  til  vore  kir- 
kebygninger. 

Jeg  er  taknemmelig  for  at  vi  nu  har  tæpper 
på  gangene  og  i  mange  af  vore  kirkebygnin- 
ger på  alle  gulve.  At  vi  har  faste  stole  og  bæn- 
ke i  stedet  for  klapstole.  I  vore  planer  for  re- 
novering og  vedligeholdelse  af  vore  byg- 
ninger bør  vi  altid  tænke  på,  hvor  meget  dis- 
se fysiske  faciliteter  bidrager  til  en  andægtig 
ånd. 

Musikken  spiller  naturligvis  også  en  vigtig 

rolle.  Vore  bygninger  er  for  det  meste  udsty- 
ret med  orgler,  som,  når  der  spilles  af  kvalifi- 
cerede, kan  gøre  meget  til  at  øge  den  andæg- 
tige atmosfære  ved  gudstjenesten.  Salme- 
sangen og  udførelsen  af  den  musik  som  war- 
dets  kor  udvælger  fra  de  store,  hellige  orato- 
rier, er  altsammen  med  til  at  berige 
tilbedelsens  ånd. 

Det  sociale  aspekt  er  en  vigtig  del  af  vore 
programmer  i  kirken.  Vi  opfordrer  til  opbyg- 
gelsen af  venskaber  ved  at  folk  taler  lykkeligt 
med  hinanden.  Men  det  bør  foregå  i  forhal- 
len, og  når  vi  træder  ind  i  kirkesalen  må  vi 
forstå  at  vi  befinder  os  på  helligt  område.  Vi 
kender  allesammen  beretningen  i  2  Mose- 
bog, hvor  Herren  viser  sig  for  Moses  i  den 
brændende  tornebusk.  Da  Herren  kaldte, 
svarede  Moses:  „Se,  her  er  jeg!"  (2  Mos. 
3:4).  Og  Herren  sagde:  „Kom  ikke  nærmere! 
Drag  dine  sko  af  dine  fødder,  thi  det  sted,  du 
står  på,  er  hellig  jord"  (vers  5). 

Vi  siger  ikke  til  folk  at  de  skal  tage  deres 
sko  af,  når  de  går  ind  i  kirkesalen.  Men  alle, 
som  kommer  ind  i  Herrens  hus,  bør  fornem- 
me at  de  går  og  står  på  hellig  grund  og  at  det 
er  op  til  dem  at  opføre  sig  derefter. 

Det  eksempel,  som  vises  af  dem  der  sidder 
på  forhøjningen,  gør  meget  til  at  skabe  den 
rette  atmosfære.  Hvis  forberedelserne  er 
gjort  i  forvejen,  hvis  der  bliver  afholdt  et  kort 
bønnemøde  før  nadvermødet,  så  vil  de  der 
sidder  på  forhøjningen  kun  undtagelsesvis 
have  brug  for  at  tale  sammen  lige  før  mødet 
begynder. 

De  unge  mænd  i  det  aronske  præstedøm- 
me bør  oplæres,  så  de  ved,  at  den  nadver 
som  de  administrerer,  er  hellig  for  dem  og 
Herren.  De  bør  opmuntres  og  oplæres,  så 
bønnerne  bliver  bedt  ordentligt  og  i  åndelig 
kommunikation  med  vor  Fader  i  Himlen. 

Præsterne  ved  nadverbordet  samler  hele 
forsamlingen  under  en  hellig  pagt.  Bønner- 
ne bedes  ikke  som  et  ritual,  uden  omtanke. 
Det  er  snarere  pligtens  røst  og  et  løfte.  Præ- 
sterne, som  administrerer  ved  nadverbord- 
et, skal  have  rene  hænder  såvel  som  renhed 
i  hjertet. 

Når  nadveren  er  uddelt  er  det  ikke  ualmin- 
deligt at  se  præsterne  og  endog  diakonerne 
sprede  sig  ud  over  hele  kirkesalen.  Det  er 
måske  fordi  diakonernes  bænk  ikke  er  beha- 
gelig at  sidde  på.  Hvis  dette  er  tilfældet  kun- 


v-W 


■ ..  ■■■■■ . 


ne  der  måske  reserveres  nogle  pladser  til 
dem  på  den  forreste  række,  som  de  stille 
kunne  gå  hen  til  når  nadvertjenesten  er 
forbi. 

Men  det  vigtigste  er,  at  vort  folk  lærer  hvor 
vigtigt  det  er  at  være  ærbødig  i  kirkesalen, 
især  de  unge  mennesker. 

Jeg  ville  ønske  at  enhver  far  i  kirken  ville 
tage  dette  emne  op  i  familien  til  den  næste 
familieaften  og  lejlighedsvis  til  familieaften- 
erne derefter.  Samtaleemnet  kunne  lyde  no- 
genlunde således:  „Hvad  kan  vi  hver  især 
gøre  for  at  skabe  en  bedre  ånd  ved  vore  nad- 
vermøder." Hvis  vi  vil  gøre  dette,  så  vil  der 
ske  noget  vidunderligt. 

Nu,  hvor  vi  har  den  samlede  mødeplan, 
kan  det  være  længe  for  små  børn  at  være  til 
møder.  Det  er  længe  for  en  mor  med  små 
børn  omkring  sig.  Men  med  betænksomhed 
i  oplæringen  og  omhyggelig  hensyn  til  alle 
afskygninger  ved  situationen,  kan  der  ske 
en  stor  forbedring.  Mødre  med  spædbørn 
må  sætte  sig  ved  gangen,  så  de,  om  nødven- 
digt, kan  gå  stille  udenfor  og  tage  sig  af  deres 
børn. 

Jehova  sagde  til  de  fordums  israelitter: 
„Mine  sabbater  skal  I  holde,  og  min  helligdom 
skal  I  frygte  (vise  ærbødighed).  Jeg  er  Herren!" 
(3  Mos.  19:30.  Fremhævelse  tilføjet). 

Brødre,  vi  beder  jer  tale  om  denne  vigtige 
sag  i  jeres  hjem,  og  at  I  ledere  vil  drøfte  det  til 
jeres  planlægningsmøder.  Der  er  rigelig 
plads  til  forbedringer  og  med  en  lille  smule 
anstrengelser  vil  det  kunne  lade  sig  gøre.  Ef- 
terhånden som  der  bliver  større  ærbødighed 

vil  alle  blive  velsignet.  Jeg  lader  det  op  til  jer 
at  gøre  det. 

Nu  vil  jeg  tale  om  et  emne  som  er  meget 
følsomt.  Jeg  har  tænkt  meget  over  om  jeg 
skulle  omtale  det  til  lederskabsmødet  i  aftes 
eller  nu  her  til  præstedømmets  konference- 
møde.  Jeg  blev  enig  med  mig  selv  om  at  em- 
net er  af  så  omfattende  betydning  og  at  no- 
get af  det  er  så  generelt,  selv  for  drenge  og  pi- 
ger i  diakonalderen,  at  jeg  godt  kunne  tale 
om  det  her.  Det  vil  jeg  forsigtigt  gøre  af  hen- 
syn til  emnets  natur. 

Der  findes  en  sygdom  af  frygtindgydende 
dimensioner,  som  bevæger  sig  rundt  i  hele 
verden.  De  offentlige  sundhedsmyndighed- 
er er  dybt  bekymrede  og  det  bør  alle  andre 
også  være. 

The  Surgeon  General  of  the  United  States 
har  forudset  at  170000  amerikanerne  vil  dø 
af  AIDS  i  løbet  af  kun  4  år.  Men  situationen 
er  endnu  værre  i  flere  andre  områder  i 
verden. 

AIDS  er  almindeligvis  et  skæbnesvangert 
onde,  og  smitten  overføres  hovedsageligt 
seksuelt  eller  ved  narkotikamisbrug.  De- 
sværre er  det  her,  som  med  enhver  anden 
epidemisk  sygdom,  at  også  uskyldige  men- 
nesker kan  blive  ofre  for  den. 

Vi  håber,  som  alle  andre,  at  der  vil  blive 
gjort  opdagelser  som  gør  det  muligt  både  at 
forebygge  og  helbrede  denne  forfærdelige 
sygdom.  Men  uanset  om  der  gøres  sådanne 
opdagelser,  så  kunne  overholdelsen  af  en 
klart  forståelig  og  guddommeligt  given  regel 
gøre  mere  end  noget  andet  til  at  få  kontrol 


over  denne  epidemi.  Det  er  kyskhed  før  æg- 
teskabet og  fuldkommen  troskab  indenfor 
ægteskabet. 

Guds  profeter  har  gentagne  gange  gen- 
nem tiderne  sagt  at  homoseksualitet,  utugt 
og  hor  er  alvorlige  synder.  Herren  har  for- 
budt seksuelle  forbindelser  udenfor  ægte- 
skabet. Vi  vil  gerne  understrege  disse  lær- 
domme. Menneskene  har  fået  deres  hand- 
lefrihed til  at  vælge  mellem  rigtigt  og  forkert . 
Profeten  Lehi  sagde  til  Jakob: 

„Derfor  er  menneskene  fri  efter  kødet;  og 
alle  ting,  der  er  tjenlige  for  menneskene,  er 
givet  dem.  Og  de  kan  frit  vælge  frihed  og 
evigt  liv  ved  den  store  formidling  for  alle 
mennesker,  eller  fangenskab  og  død  efter 
djævelens  magt  og  fangenskab;  thi  han  søg- 
er at  gøre  alle  mennesker  ulykkelige,  lige- 
som han  selv  er"  (2  Nephi  2:27). 

Jeg  gentager,  vi  har  hver  især  ret  til  at  væl- 
ge mellem  hvad  der  er  rigtigt  og  forkert.  Men 
ethvert  valg  får  uundgåeligt  konsekvenser. 
De,  som  vælger  at  overtræde  Guds  bud, 
sætter  sig  selv  i  stor  åndelig  og  fysisk  fare. 
Apostlen  Paulus  sagde:  „Syndens  løn  er  dø- 
den" (Rom.  6:23). 

Jakob  sagde:  „Husk:  at  være  kødeligt  sin- 
det er  død,  at  være  åndeligt  sindet  er  evigt 
liv"  (2  Nephi  9:39). 

Jesus  gav  befaling  om  at  vi  skulle  styre  vo- 
re tanker  såvel  som  vore  gerninger.  Han  sag- 
de: „Enhver,  som  ser  på  en  andens  hustru, 
så  han  begærer  hende,  har  allerede  bedrevet 
hor  med  hende  i  sit  hjerte"  (Matt.  5:28). 

Der  er  noget  der  hedder  regnskabets  time, 


et  princip  som  henviser  til  den  menneskeli- 
ge adfærd.  Profeten  Alma  erklærede: 

„Thi  vore  ord  vil  fordømme  os,  ja,  alle  vo- 
re gerninger  vil  fordømme  os;  vi  vil  ikke 
blive  fundet  uplettede,  og  vore  tanker  vil 
Ugeledes  fordømme  os,  og  i  denne  forfær- 
delige tilstand  vil  vi  ikke  vove  at  se  op  til  vor 
Gud . . . 

Men  dette  kan  ikke  ske;  vi  skal  komme 
frem  og  stå  for  ham  i  hans  herlighed  og  i 
hans  kraft  og  i  hans  magt,  højhed  og  herre- 
dømme og  til  vor  evige  skam  bekende,  at  alle 
hans  domme  er  retfærdige,  at  han  er  retfær- 
dig" (Alma  12:14-15). 

Vor  mentale  kontrol  må  være  stærkere  end 
vore  fysiske  ønsker  eller  kødets  lyst.  Når 
tankerne  bringes  helt  i  overensstemmelse 
med  den  åbenbarede  sandhed,  så  vil  vi  opfø- 
re os  passende. 

Det  tidløse  ordsprog  er  lige  så  sandt  nu 
som  da  det  første  gang  blev  udtalt: 

„Som  et  menneske  tænker  i  sit  hjerte,  så- 
dan er  han"  (Ordspr.  23:7.  Den  engelske  ud- 
gave). 

Enhver  af  os  kan,  ved  selvdisciplin  og  den 
rette  indsats,  have  styr  på  vore  tanker  og 
gerninger.  Det  hører  med  til  udviklingen  ån- 
delig, fysisk  og  følelsesmæssig  modenhed. 

En  af  profeterne  har  sagt  at  „det  naturlige 
menneske  er  en  fjende  af  Gud ...  og  vil  ved- 

blive  at  være  det  i  al  evighed,  medmindre 
det  underkaster  sig  den  Helligånds  ledelse, 
aflægger  det  naturlige  menneske  og  bliver 
en  hellig  gennem  forsoningen  ved  den  Her- 
re Kristus"  (Mosiah  3:19). 

Vi  bønfalder  vort  folk  alle  steder  om  at  ef- 
terleve vor  Skabers  lærdomme  og  hæve  sig 
over  de  verdslige  ting,  som  kan  virke  tiltræk- 
kende, og  som  ofte  fører  til  de  tragedier,  som 
kommer  af  at  overtræde  moralloven. 

Herren  har  forkyndt  at  ægteskabet  mellem 
en  mand  og  en  kvinde  er  indstiftet  af  Gud, 
og  at  det  er  meningen  at  det  skal  være  evigt 
og  bygge  på  tillid  og  troskab.  Sidste  dages 
hellige  bør  frem  for  alle  andre  mennesker 
have  dette  hellige  formål  i  tankerne  når  de 
gifter  sig.  Ægteskabet  må  ikke  betragtes  som 
en  terapi,  man  benytter  til  at  få  løst  proble- 
mer, som  for  eksempel  homosexualitet  eller 
sådanne  vaner.  De  må  først  overvindes  med 
en  fast  beslutning  om  aldrig  nogensinde  me- 
re at  falde  tilbage  til  sådanne  vaner  igen. 

Med  disse  ord  ønsker  jeg  at  lægge  vægt  på, 
at  vor  bekymring  for  at  nogen  skal  høste  syn- 
dens bitre  frugter,  er  parret  med  sympati  for 
ofrene  for  den  -  om  de  nu  er  uskyldige  eller 
uagtsomme.  Vi  følger  Herrens  eksempel  - 
han  fordømte  synden,  men  elskede  synde- 
ren. Vi  må  række  de  ramte  en  kærlig  og  trø- 
stende hånd  og  efter  behov  hjælpe  dem  til  at 
få  løst  deres  problemer.  Vi  vil  dog  gentage, 
at  vejen  til  sikkerhed  og  lykke  ligger  i  afhol- 
denhed før  ægteskabet  og  troskab  derefter. 
Herren  har  i  denne  uddeling  erklæret: 
„Pryd  altid  dine  tanker  med  dyd"  (L&P 
121:45).  Derpå  følger  et  bemærkelsesvær- 
digt og  vidunderligt  løfte:  „Da  skal  du  have 
større  frimodighed  for  Herrens  åsyn  . . . 

Den  Helligånd  skal  være  din  stadige  ledsa- 
ger, og  dit  scepter  retfærdighedens  og  sand- 
hedens uforanderlige  scepter,  og  dit  herre- 
dømme skal  være  et  evigt  herredømme" 
(vers  46). 

Og  nu  til  slut  vil  jeg  gerne  berøre  et  emne, 
som  har  tilknytning  til  det  nævnte,  og  det  er 
de  sexuelle  udskejelser  der  breder  sig  som 
en  pest  over  hele  verden. 

En  lang  række  mennesker  hælder  til  den 
filosofi  at  seksualundervisningen  i  vore  sko- 
ler har  ansvaret  for  de  forfærdelige  proble- 
mer med  teenage-graviditeter,  aborter  og 
andre  alvorlige  sager. 

Jeg  har  ikke  tænkt  mig  i  dette  forum  at 
komme  ind  på,  om  det  nu  har  værdi  eller  ej 
at  der  gives  seksualundervisning  i  de  offent- 
lige skoler.  Men  lad  mig  forbigående  nævne 
at  jeg  er  tilbøjelig  til  at  give  én  ret,  som  for  ny- 
lig blev  citeret  i  den  amerikanske  avis  USA 
Today:  „Mere  seksualundervisning  i  de  of- 
fentlige skoler  vil  ikke  mindske  ødelæggel- 
serne ved  legaliseringen  af  den  seksuelle  re- 
volution, med  mindre  der  klart  belæres  om 
dyd  inden  ægteskabet  og  derefter  kun  én 


Præsident  Ezra  Taft  Benson  og  førsterådgiver,  præsident  Gordon  B.  Hinckley. 


ægteskabspartner."  Skribenten  fortsætter: 
„Der  er  mange  mangler  i  seksualundervis- 
ning. Filosofien,  som  ligger  bag  dem,  er  at 
latterliggøre  kyskhed,  håne  troskab  og  for- 
herlige seksuelle  udskejelser.  De  belærer  om 
at  der  ikke  er  noget  der  hedder  rigtigt  eller 
forkert .  . . 

I  de  30  år,  hvor  man  har  slået  til  lyd  for  sek- 
suel frihed,  har  der  været  stor  stigning  i  an- 
tallet af  kønssygdomme  og  teenage-gravidi- 
teter .  .  . 

Det  meste  af  den  seksualundervisning, 
der  gives  i  de  offentlige  skoler,  har  nedbrudt 
elevernes  moral,  fremfor  at  udruste  dem  til 
at  træffe  de  rette  valg  i  forbindelse  med 
sex .  .  . 

Seksualundervisning  bekæmper  velan- 
stændighed og  den  dermed  følgende  moral- 
ske opfattelse  i  menneskenes  liv"  (Tottie  El- 
lis: „Teaching  abour  Sex  Endangers  Child- 
ren",  16.  marts  1987,  s.  12A): 

Vi  er  hver  især  i  besiddelse  af  den  velan- 
stændighed og  moralske  opfattelse,  som 
ovenstående  skribent  taler  om.  Jeg  vil  gerne 
sige  til  de  unge  mænd  som  er  her  i  aften,  at 
Herren  har  gjort  det  klart  at  der  ikke  er  no- 
gen lykke  i  umoralitet,  men  derimod  i  afhol- 
denhed, hvilket  også  erfaringerne  gennem 
århundreder  kan  bekræfte.  Der  er  en  stem- 
me som  bønfalder  om  styrke  til  at  holde  sig 
fra  det  som  er  ondt.  Det  er  en  stemme  som 
erklærer  at  seksuelle  overtrædelser  er  syndi- 
ge. Det  er  imod  Herren  vilje.  Det  er  imod  kir- 
kens lærdomme.  Det  modvirker  den  invol- 
veredes lykke  og  velbefindende. 

I  må  og  skal  indse  at  både  erfaringerne  og 
guddommelig  visdom  viser  at  dyd  og  mo- 
ralsk renhed  er  vejen  til  karakterstyrke,  fred 
i  hjertet  og  lykke  i  livet.  Will  og  Ariel  Dur- 


rant,  der  har  skrevet  11  tykke  bind  om  ver- 
dens historie  gennem  tusinder  af  år,  har  er- 
klæret: 

„Et  ungt  menneske,  hvis  hormoner  koger, 
vil  undre  sig  over  at  han  ikke  frit  kan  give  ef- 
ter for  sine  seksuelle  lyster.  Men  hvis  han 
ukontrolleret  giver  efter,  på  grund  af  skikke, 
moral  eller  love,  så  kan  han  ødelægge  sit  liv 
før  han  er  moden  nok  til  at  forstå,  at  sex  er  en 
ildløs  som  må  afgrænses  og  afkøles  af  hund- 
reder af  restriktioner,  hvis  den  ikke  skal  vir- 
ke opslugende  og  det  hele  ende  i  kaos,  både 
for  den  enkelte  og  hele  gruppen"  (The  Les- 
sons  of  History,  s.  35-36.  Simon  and  Schu- 
ster,  New  York  1968). 

Mine  kære,  unge  brødre.  Herren  har  væ- 
ret meget  god  ved  jer .  Han  har  ladet  jer  kom- 
me frem  i  den  største  tidsalder  i  jordens  hi- 
storie. Han  har  velsignet  jer  med  sit  herlige 
evangelium,  som  blev  gengivet  til  jorden  til 
jeres  gavn.  Ingen  anden  generation  har  væ- 
ret velsignet  med  så  megen  kundskab,  med 
så  store  erfaringer,  med  så  megen  velstand 
og  så  store  muligheder. 

Afsky  seksuelle  overtrædelser  som  pe- 
sten, for  jeres  egen  skyld,  for  jeres  lykke  nu 
og  i  årene  fremover,  og  af  hensyn  til  kom- 
mende generationers  lykke. 

Bevis  din  styrke  og  vis  din  uafhængighed 
ved  at  sige  nej,  når  kammeraterne  forsøger 
at  lokke  dig  undervejs.  Din  styrke  vil  styrke 
de  svage.  Dit  eksempel  vil  få  andre  til  at  stå 
fast. 

Gud  velsigne  jer,  mine  kære  brødre  - 1  er 
ædle  af  fødsel,  I  har  fået  store  løfter.  „Se 
frem  til  Gud  og  lev"  (Alma  37:47).  At  I  må 
gøre  dette  beder  jeg  ydmygt  om,  idet  jeg  er- 
klærer jer  min  kærlighed  og  velsigner  j  er  i  Je- 
su Kristi  navn.  Amen.  D 

Til  kirkens  hjemmelærere 


Præsident  Ezra  Taft  Benson 


„Der  findes  ingen  større  kaldelse  i  kirken  end  kaldet  til  at  være 
hjemmelærer.  Ingen  kan  yde  nogen  større  tjenestegerning  i  kirken  end 
den  som  en  ydmyg,  hengiven,  pligtopfyldende  hjemmelærer  yder. " 


Kære  præstedømmebrødre.  Det  har 
været  en  glæde  for  mig  at  være  sam- 
men med  jer  denne  aften  og  blive  be- 
lært af  disse  udvalgte  Guds  mænd.  Jeg  har 
fornemmet  jeres  magt  og  tro,  og  jeg  roser  jer 
for  jeres  tilstedeværelse  her  i  aften. 

Jeg  er  glad  for  denne  mulighed  j  eg  har  til  at 
sige  et  par  ord  til  jer  i  aften.  Jeg  føler  mig  til- 
skyndet til  at  tale  til  jer  om  et  præstedømme- 
program, et  program  der  var  inspireret  lige 
fra  dets  begyndelse  -  et  program  som  rører 
hjerter,  som  ændrer  folks  tilværelse  og  frel- 
ser sjæle.  Et  program  som  bærer  vor  him- 
melske Faders  godkendelsesstempel.  Et 
program  der  er  så  levende  at  dersom  det  tro- 
fast bliver  gennemført,  vil  det  være  med  til  at 
forny  kirken  åndeligt  og  ophøje  dens  enkel- 
te medlemmer  sammen  med  deres  familier. 

Jeg  taler  om  præstedømmets  hjemmelæ- 
rerprogram.  Jeg  beder  af  hele  mit  hjerte  til  at 
I,  med  Andens  hjælp,  nøjagtigt  vil  forstå  mi- 
ne følelser  for  hjemmelærerarbejdet. 

Brødre,  hjemmelærerprogrammet  er  ikke 
et  program  som  alle  andre.  Det  er  præste- 
dømmets måde  at  våge  over  de  hellige  på,  og 
den  metode  hvorved  kirkens  mission  kom- 
mer til  udførelse.  Hjemmelærerarbejdet  er 


ikke  bare  en  opgave  -  det  er  et  helligt  kald. 

Hjemmelærerarbejdet  må  ikke  behandles 
lemfældigt.  Kaldet  til  at  være  hjemmelærer 
skal  accepteres  som  om  det  var  Herren,  Je- 
sus Kristus,  personligt  der  havde  kaldt  jer. 

Frelseren  var  selv  lærer.  Den  eneste  fuld- 
komne mand,  der  har  gået  på  jordens  over- 
flade, var  en  ydmyg,  pligtopfyldende,  inspi- 
reret lærer,  som  førte  sine  tilhængere  til  frel- 
se og  ophøjelse. 

Hvis  dog  bare  alle  kirkens  brødre  kunne  se 
for  sig  hvad  hjemmelærerarbejdet  i  virkelig- 
heden er! 

Jeg  vil  ikke  komme  med  nogen  ny  lærdom 
i  aften,  men  j  eg  vil  påny  bekræfte  en  gammel 
læresætning.  I  afsnit  20  i  Lære  og  Pagter  har 
vi  en  åbenbaring  til  profeten  Joseph  Smith 
fra  april  1830,  hvor  Herren  siger  til  præste- 
dømmet: 

I  skal  „bestandigt  våge  over  menigheden, 
.  .  .  være  hos  medlemmerne  og  styrke  dem 

og  påse,  at  der  ikke  findes  nogen  uretfær- 
dighed i  menigheden  . . . 

Og  påse,  at  menigheden  ofte  kommer 
sammen,  og  at  alle  medlemmer  gør  deres 
pligt"  (vers  53-55). 

„At  besøge  hvert  enkelt  medlems  hjem  og 
formane  dem  til  at  bede  lydeligt  og  i  løndom 
samt  opfylde  alle  huslige  pligter"  (vers  51). 

Brødre,  her  er  tale  om  hjemmelærerar- 
bejdet. 

Det  var  den  form  for  undervisning,  som 
Kristi  første  disciple  udførte  i  sin  tid.  Således 
blev  der  også  undervist  på  Mormons  Bogs 
tid.  I  Jakobs  bog  kapitel  1,  kan  vi  læse: 

„Thi  jeg,  Jakob,  og  min  broder  Joseph  var 
blevet  indsat  som  præster  og  lærere  for  dette 
folk  under  Nephis  hånd. 

og  vi  ærede  vort  embede  for  Herren  og  på- 
tog os  ansvaret  at  lade  folkets  synder  komme 
over  vort  eget  hoved,  hvis  vi  ikke  lærte  dem 
Guds  ord  med  al  flid"  (vers  18-19). 

Lige  siden  dette  inspirerede  program  blev 
påbegyndt  i  vore  dage,  har  kirkens  ledere 
gang  på  gang  lagt  vægt  på  hjemmelærerar- 
bejdets  vigtighed. 

Præsident  Marion  G.  Romney  sagde  til  en 


generalkonference :  „Hjemmelærerarbejdet 
fungerer  som  det  skal,  når  to  guddommeligt 
kaldede  og  bemyndigede  præstedømme- 
medlemmer bliver  udsendt  af  deres  præste- 
dømmeleder og  biskop  til ,  hvert  enkelt  med- 
lems hjem'.  Disse  hjemmelærerer  -  præste- 
dømmemedlemmer -  har  fået  overdraget 
det  tunge  og  herlige  ansvar  at  repræsentere 
Herren,  Jesus  Kristus,  idet  de  ser  til  at  hvert 
eneste  kirkemedlem  befinder  sig  vel.  De  op- 
muntrer og  inspirerer  hver  af  de  medlem- 
mer, som  de  har  fået  ansvaret  for,  til  at  udfø- 
re deres  pligter,  både  i  hjemmet  og  familien" 
(Home  Teaching  meeting,  8.  april  1966). 

Præsident  David  O.  McKay  sagde: 
„Hjemmelærerarbejdet  er  en  af  vore  mest 
påtrængende  og  mest  lønsomme  mulighe- 
der for  at  nære  og  inspirere  vor  himmelske 
Faders  børn,  for  at  rådgive  dem  og  give  dem 
direktiver . .  .  Det  er  et  guddommeligt  arbej- 
de, et  helligt  kald.  Det  er  vores  pligt  som 
hjemmelærer  at  bringe  den  guddommelige 
ånd  ind  i  ethvert  hjem  og  ethvert  hjerte.  Det 
giver  enhver  ædel,  hengiven  lærer  for  Guds 
børn  en  uendelig  fred,  glæde  og  tilfredsstil- 
lelse" (forord  til  Leaders'  Handbook). 

Mine  gode  brødre  i  det  melkisedekske 
præstedømme  og  i  det  aronske  præstedøm- 
me -  hjemmelærerarbejdet  er  et  inspireret 
program. 

Det  er  omsorgens  og  kærlighedens  inder- 
ste væsen  at  række  andre  en  hjælpende 
hånd  -  aktive  såvel  som  mindre  aktive. 

Det  er  præstedømmets  barmhjertigheds- 
tjeneste. 

På  den  måde  giver  vi  udtryk  for  vor  tro  i 
vore  gerninger. 

Det  er  en  af  prøverne  på  om  vi  er  sande  di- 
sciple. 

Det  er  hjertet  i  kirkens  aktiviseringsar- 
bejde. 

Det  er  en  kaldelse,  som  hjælper  os  til  at  op- 
fylde skriftens  ord:  „Af  de  små  ting  kommer 
det,  som  er  stort"  (L&P  64:33). 

Der  findes  ingen  større  kaldelse  i  kirken 
end  kaldet  til  at  være  hjemmelærer.  Ingen 
kan  yde  nogen  større  tjenestegerning  i  kir- 
ken end  det  som  en  ydmyg,  hengiven,  pligt- 
opfyldende hjemmelærer  gør. 

Der  er  tre  fundamentale  ting,  som  er  nød- 
vendige for  at  udføre  effektivt  hjemmelærer- 
arbejde.  Lad  mig  ganske  kort  tale  om  dem. 

For  det  første  kend  dem  du  besøger  som  hjem- 
melærer godt. 

I  skal  virkelig  kende  dem!  I  kan  ikke  betje- 
ne dem  godt,  dersom  I  ikke  kender  dem 
godt.  Præsident  Marion  G.  Romney  har 
fremhævet  dette: 

„Ethvert  hjemmelærerpar  må  gøre  sig  til 
en  ,  personlig'  bekendt  med  ethvert  barn, 
enhver  ung  og  enhver  voksen  i  de  familier 
de  har  fået  tildelt. 

For  helt  at  kunne  udføre  vor  pligt  som 

hjemmelærer,  må  vi  hele  tiden  være  op- 
mærksomme på  familiemedlemmernes 
holdninger,  deres  aktiviteter  og  interesser, 
deres  problemer,  arbejde,  helbred,  lykke, 
planer  og  hensigter,  deres  fysiske,  timelige 
og  åndelige  behov  og  ethvert  af  deres  for- 
hold -  og  det  både  alle  børnenes,  de  unges 
og  alle  de  voksnes,  som  bor  i  de  hjem  og  fa- 
milier, vi  har  fået  betroet  at  drage  omsorg 
for,  som  medlemmer  af  præstedømmet  og 
biskoppens  repræsentanter." 

Men  hemmeligheden  ved  effektivt  hjem- 
melærerarbejde  i  en  familie  er  en  tæt  kontakt 
med  faderen.  Kend  hans  retfærdige  ønsker 
for  sin  familie,  og  hjælp  ham  til  at  realisere 
dem.  Jeg  vil  gerne  opfordre  jer  til  at  gøre  de 
små  ting,  som  betyder  så  meget  for  en  fami- 
lie. Kend  for  eksempel  alle  familiemedlem- 
mernes navne.  Vær  opmærksomme  på  fød- 
selsdage, velsignelser,  dåb  og  bryllupper. 
Skriv  lejlighedsvis  passende  anerkendelses- 
kort  eller  ring  op  og  ønsk  et  familiemedlem 
til  lykke  med  særlige  bedrifter  eller  resul- 
tater. 

Gennemgå  regelmæssigt  sammen  med 
din  hjemmelærerkammerat  Det  Melkisedek- 
ske  Præstedømmes  Håndbog,  hvor  der  gives 
nogle  fortrinlige  forslag  til  hvordan  man  kan 
hjælpe  dem  man  besøger  som  hjemmelærer. 

Men  fremfor  alt,  vær  en  oprigtig  ven  for 
den  enkelte  og  de  familier  I  besøger.  Som 
Frelseren  sagde  til  os:  „Jeg  vil  kalde  jer  ven- 
ner; thi  I  er  mine  venner"  (L&P  93:45).  En 
ven  nøjes  ikke  med  et  pligtbesøg  hver  må- 
ned. En  ven  bekymrer  sig  mere  om  at  hjælpe 
folk  end  for  at  få  et  kryds  i  en  bog.  En  ven 
drager  omsorg.  En  ven  nærer  kærlighed.  En 
ven  lytter  og  en  ven  rækker  en  hjælpende 
hånd. 

Vi  husker  sikkert  den  historie  som  præsi- 
dent Romney  gerne  fortalte  om  den  såkaldte 
hjemmelærer,  der  engang  kom  hjem  til  fa- 
milien Romney  en  kold  aften.  Han  stod  med 
sin  hat  i  hånden  og  skiftede  nervøst  vægten 
fra  den  ene  fod  til  den  anden,  mens  han  ven- 
tede på  at  blive  budt  en  stol,  så  han  kunne 
sætte  sig  og  komme  med  sit  budskab.  „Jeg 
vil  bare  sige  dig,  bror  Romney,"  sagde  han, 
„det  er  meget  koldt  udenfor,  så  jeg  har  ladet 
motoren  i  min  bil  køre,  for  at  den  ikke  skal  gå 
i  stå.  Jeg  har  bare  lige  standset  op  en  gang 
hos  de  forskellige,  så  jeg  kan  fortælle  min  bi- 
skop at  jeg  har  været  ude." 

Vi  må  kunne  gøre  det  bedre  end  som  så  - 
brødre  -  meget  bedre. 

Den  anden  vigtige  ting  ved  effektivt  hjem- 
melærerarbejde  er:  Sæt  dig  godt  ind  i  det  bud- 
skab du  vil  overbringe  hvert  enkelt  hjem.  Og  Vær 
klar  over  at  det  er  netop  det  budskab,  som 
Herren  vil  have  ud  til  familierne  og  de  enli- 
ge, som  du  har  fået  til  opgave  at  tjene. 

Hjemmelærerne  bør  have  et  formål  eller  et 
mål  i  tankerne,  og  lægge  planer  for  hvert  en- 


kelt besøg,  så  de  bedre  kan  opnå  dette  for- 
mål. Inden  hjemmelærerne  går  ud  på  deres 
besøg,  skal  de  mødes  for  at  bede  sammen, 
for  at  gennemgå  instruktioner  fra  deres  lede- 
re, for  at  se  på  det  budskab,  som  de  vil  give 
familierne  og  for  at  tale  om  særlige  behov. 

Hjemmelærerne  bør  komme  med  et  be- 
tydningsfuldt budskab,  som  de  har  forbe- 
redt eller  som  de  videregiver  fra  deres  præ- 
stedømmeledere. Vi  anbefaler  på  det  kraf- 
tigste hjemmelærerne  til  at  benytte  det  må- 
nedlige budskab  som  står  i  budskabet  fra  Det 
øverste  Præsidentskab,  i  Stjernen.  Familiens 


overhoved  kan  også  bede  om  at  der  bliver 
givet  familien  et  særligt  budskab. 

Og,  som  noget  meget  væsentligt  i  dette 
budskab,  læs  i  skriften,  når  som  helst  det  er 
muligt,  sammen  med  de  familier  I  besøger. 
Gør  dette  til  en  vane  under  jeres  besøg.  Læs 
især  nogle  vers  sammen  fra  Mormons  Bog, 
som  kan  understrege  jeres  budskab,  idet  I  al- 
tid erindrer  jer  profeten  Josephs  ord  om  at 
„et  menneske  kommer  Gud  nærmere  ved  at 
efterleve  de  forskrifter,  der  findes  i  Mor- 
mons Bog,  end  (dem  der  findes)  i  nogen  an- 
den bog."  (Forordet  til  den  nye  udgave  af 


Medlemmerne  af  Det  øverste  Præsidentskab  smiler  til  korets  medlemmer. 

den  engelske  Mormons  Bog).  Jeres  familier 
har  brug  for  den  fortsatte  styrke  som  Mor- 
mons Bog  kan  give  dem. 

Må  vort  budskab  lyde  som  de  instruktio- 
ner, Alma  gav  lærerne  i  sin  tid:  „Og  han  for- 
bød dem  at  lære  andet  end  det,  som  han  hav- 
de lært  dem,  og  som  var  talt  ved  de  hellige 
profeters  mund"  (Mosiah  18:19). 

Gå  ud  med  det  rette  budskab,  og  undervis 
ved  Anden.  Ånden  er  det  vigtigste  element 
i  dette  værk.  Det  er  gennem  Anden  at  de  en- 
lige og  familierne,  du  besøger,  vil  komme  til 
at  vide  at  du  elsker  dem  og  er  interesseret  i 
dem,  og  derved  vil  de  også  vide  at  jeres  bud- 
skab er  sandt,  og  få  et  ønske  om  at  efterleve 
det. 

I  må  som  hjemmelærere  leve  således  at  I 
indbyder  Ånden  til  at  være  hos  jer.  Efterlev 
evangeliet,  så  I  kan  undervise  effektivt  i  det. 

Alma  giver  os  disse  instruktioner:  I  må 
„ikke  betro  nogen  at  være  jeres  lærer  eller 
præst,  uden  at  han  er  en  Guds  mand,  som 
vandrer  på  hans  veje  og  holder  hans  bud.  . . 

Derfor  indviede  han  (Alma)  alle  deres 
præster  og  alle  deres  lærere,  og  ingen  blev 
indviet,  medmindre  det  var  retfærdige 
mænd. 

Derfor  vågede  de  over  deres  folk  og  nære- 
de dem  med  det,  der  hører  til  retfærdighe- 
den" (Mosiah  23:14, 17-18). 

Husk  også  at  bede  i  de  hjem  I  besøger,  når 
som  helst  det  er  muligt.  Når  I  bliver  bedt  om 
at  bede  bønnen,  så  bed  ved  Ånden,  bed  i  en 
oprigtig  hensigt,  og  nedbed  Herrens  velsig- 
nelser over  de  enlige  og  familierne  som  I  be- 
søger. 

Ja  -  det  andet  her,  som  er  grundlæggende 
for  effektive  hjemmelærerbesøg,  er  at  I  skal 
være  godt  inde  I  jeres  budskab,  undervise 
ved  Ånden  og  lade  bøn  og  læsning  i  skriften 
indgå  i  jeres  budskab. 

Lad  mig  nævne  et  tredie  og  sidste  betyd- 
ningsfuldt element  for  effektive  hjemmelæ- 
rerbesøg -  og  det  er  forstør  jeres  kaldelse  som 
hjemmelærer. 

Lad  jer  ikke  nøje  med  det  middelmådige  i 
dette,  præstedømmets  storslåede  hjemme- 
lærerprogram.  Vær  en  fortrinlig  hjemmelæ- 
rer i  alle  afskygninger  af  arbejdet.  Vær  en 


ægte  hyrde  for  jeres  får.  Foretag  hjemmelæ- 
rerbesøgene  først  på  måneden,  så  I  har  til- 
strækkelig tid  til  at  skabe  yderligere  kontak- 
ter, dersom  det  skulle  blive  nødvendigt. 

Træf  en  fast  aftale  for  hvert  besøg,  hvor 
som  helst  det  er  muligt.  Lad  jeres  familier  vi- 
de hvornår  I  kommer,  og  respektér  deres 
planlægning. 

I  medlemmer  af  det  melkisedekske  præ- 
stedømme, når  I  går  ud  sammen  med  en  ung 
mand  fra  det  aronske  præstedømme,  så  op- 
lær ham  godt.  Benyt  ham  så  effektivt  som 
muligt  i  arbejdet  med  jeres  familier  og  i  un- 
dervisningen. Lad  disse  unge  mænd  for- 
nemme jeres  kærlighed  til  hjemmelærerar- 
bejdet,  så  de,  når  de  bliver  seniorkammera- 
ter, vil  elske  deres  kaldelser  og  forstørre 
dem,  sådan  som  du  gjorde  det. 

Husk  at  både  kvaliteten  og  kvantiteten  er 
væsentlig  i  hjemmelærerarbejdet,  for  at  I 
kan  være  effektive  hjemmelærere.  Jeres  be- 
søg bør  være  kvalitetsbesøg,  men  I  skal  også 
kontakte  hver  eneste  af  jeres  familier  hver 
måned.  I  bør,  som  hyrder  for  alle  jeres  fami- 
lier, både  aktive  og  mindre  aktive,  ikke  stille 
jer  tilfreds  med  kun  at  nå  ud  til  de  99.  Jeres 
mål  må  være  100%  hver  måned. 

Vi  opfordrer  præstedømmets  ledere  til  ik- 
ke at  tildele  hvert  hjemmelærerpar  mere  end 
3-5  familier  eller  enlige,  så  de  kan  foretage 
kvalitetsbesøg.  Det  vil  under  alle  omstæn- 
digheder være  en  udfordring,  men  vi  beder 
jer  om  at  overveje  disse  opgaver  med  en  bøn 
i  hjertet. 

Det  er  vigtigt  at  holde  trofast  øje  med  hver 
enkelt  af  de  medlemmer  I  er  kaldet  til  at  be- 
søge. Mormons  Bog  underviser  så  smukt  i 
dette  princip.  I  Moroni,  6.  kapitel,  kan  vi  læ- 
se: „Og  efter  at  de  havde  modtaget  dåben 
.  . .  blev  de  regnet  blandt  Kristi  kirkes  folk; 
og  deres  navne  blev  nedskrevet,  så  at  de 
kunne  blive  ihukommet  og  få  næring  gen- 
nem Guds  gode  ord  for  at  holde  dem  på  den 
rette  vej  og  altid  holde  dem  årvågne  i  bøn, 
alene  stolende  på  Kristi  fortjenester,  på 
ham,  som  var  deres  tros  ophavsmand  og 
fuldkommengører"  (vers  4). 

Brødre,  må  vi  erindre  os  alle  vore  enlige  og 
familier,  og  „regne"  dem  alle  med  hver  må- 

ned,  må  vi  nære  dem  med  Guds  ord  og  der- 
ved holde  dem  på  den  rette  vej. 

Vi  beder  præstedømmelederne  om  at  af- 
holde åndelige  interview  hver  måned,  få  en 
rapport  om  hjemmelærerarbejdet,  vurdere 
de  aktuelle  behov,  tildele  opgaver  for  den 
kommende  måned  og  undervise,  styrke  og 
inspirere  hjemmelærerne  i  deres  hellige  kal- 
delse. Sådanne  interview  med  hjemmelæ- 
rerne giver  lederne  en  mulighed  for  at  vur- 
dere fremgang  og  til  bedre  at  kunne  betjene 
de  enkelte  medlemmer,  som  de  er  kaldet  til 
at  tjene. 

Lad  mig  slutte  med  at  bære  mit  personlige 
vidnesbyrd  om  hjemmelærerarbejdet.  Jeg 
husker  som  var  det  i  går,  min  opvækst  som 
dreng  i  Whitney,  Idaho.  Vi  var  landmænd  i 
min  familie,  og  når  vi  drenge  var  ude  at  ar- 
bejde i  marken  kan  jeg  huske  hvordan  min 
far  begejstret  kaldte  os  ind:  „Tøjr  jeres  heste 
drenge,  og  kom  ind,  wardslærerne  er  her." 
Dette  var  signalet  til  at  vi  skulle  samles  i  dag- 
ligstuen og  lytte  til  wardslærerne,  uanset 
hvad  vi  var  i  færd  med. 

Disse  to  trofaste  medlemmer  af  præste- 
dømmet, kom  hver  eneste  måned  -  enten  til 
fods  eller  riddende.  Vi  vidste  altid  hvornår 
de  ville  komme.  Jeg  mindes  ikke  at  de  har 
svigtet  en  eneste  gang.  Og  vi  havde  det 
pragtfuldt  sammen  med  dem.  De  stod  bag 
en  stol  og  talte  til  familien.  Derpå  gik  de 
rundt  i  kredsen  og  spurgte  hvert  barn  hvor- 
dan han  eller  hun  havde  det  og  om  vi  passe- 
de vore  pligter.  Somme  tider  belærte  vores 
mor  og  far  os  før  wardslærerne  kom,  så  vi 
kunne  svare  rigtigt.  Det  var  noget  betyd- 
ningsfuldt for  os  i  familien.  De  havde  altid  et 
budskab  til  os,  og  det  var  altid  et  godt  bud- 
skab. 

Siden  dengang  i  Whitney  er  hjemmelæ- 
rerarbejdet blevet  forbedret.  Men  grundvol- 
den er  den  samme.  Det  bygger  på  de  samme 
principper  -  omsorg,  at  nå  ud  til  hver  enkelt, 
undervisning  ved  Ånden,  aflevering  af  et 
vigtigt  budskab  hver  måned  og  interesse  og 
kærlighed  til  hver  enkelt  i  familien. 

Gud  velsigne  denne  kirkes  hjemmelære- 
re. I  hører  til  i  den  forreste  række  i  forsvaret, 
så  I  kan  våge  over  og  styrke  de  enlige  og  fa- 
milierne. 

I  må  forstå  helligheden  i  jeres  kaldelse  og 
det  guddommelige  ved  jeres  ansvarsop- 
gave. 

Lær  de  medlemmer  godt  at  kende,  som  I 
besøger.  Kend  jeres  budskab  grundigt,  og 
giv  det  med  Åndens  hjælp,  og  endelig,  for- 
stør for  alvor  jeres  kaldelse  som  hjemme- 
lærer. 

Hvis  I  vil  gøre  dette,  så  lover  jeg  jer  Him- 
lens velsignelser  og  en  ubeskrivelig  glæde 
ved  at  være  med  til  at  røre  hjerter,  ændre 
folks  tilværelse  og  frelse  sjæle.  I  Jesu  Kristi 
navn.  Amen.  □ 


48 


Mødet  søndag  formiddag 
den  5.  april  1987 


Herrens  hånds  lange  skygge 


Præsident  Gordon  B.  Hinckley 

Førsterådgiver  i  Det  øverste  Præsidentskab 


„Aldrig  før  har  Jesu  Kristi  Kirke  af  Sidste  Dages  Hellige 
set  lysere  tider  end  i  dag. " 

Kære  søskende.  Jeg  er  taknemmelig 
for  det  privilegium  og  den  mulighed 
jeg  har  for  at  stå  her  sammen  med  jer 
til  denne  store  verdenskonference. 

Jeg  er  taknemmelig  fordi  jeg  lever  i  denne 
tid  og  kan  se  profetierne  ske  fyldest  i  Her- 
rens storslåede  værk. 

Aldrig  før  har  Jesu  Kristi  Kirke  af  Sidste 
Dages  Hellige  set  lysere  tider  end  i  dag.  Der 
har  aldrig  før  været  noget  tidspunkt,  hvor 
Herrens  værk  har  haft  den  fremgang  som 
det  har  nu. 

Der  har  aldrig  været  noget  tidspunkt  hvor 
sidste  dages  hellige  overalt  har  kunnet  glæ- 
de sig  så  meget  og  haft  så  meget  at  være  tak- 
nemmelig for. 

I  går  blev  I  delagtiggjort  i  kirkens  statisti- 
ske rapport.  For  nogle  var  det  måske  ret  så 
kedeligt  at  høre  på  alle  de  tal.  Men  for  mig  vi- 
ste disse  oplysninger  noget  af  et  mirakel. 
Ved  sidste  års  afslutning  passerede  kirkens 
medlemstal  de  6  millioner.  Hvilket  mirakel 
og  hvilken  bemærkelsesværdig  opblom- 
string, udfra  de  små  sædekorn  der  blev  sået 


den  6.  april  1830  i  Peter  Whitmers  lille  bjæl- 
kehytte, hvor  der  kun  var  6  mænd,  som  offi- 
cielt organiserede  kirken. 

I  slutningen  af  1986  havde  vi  1622  organi- 
serede Zions  stave.  Hvilken  fremgang,  fra 
den  første  lille  stav  der  blev  organiseret  i 
Kirtland  i  1831! 

Ved  afslutningen  af  sidste  år  havde  vi  over 
15  000  lokale  forsamlinger  spredt  ud  over  122 
kolonier,  territorier  og  uafhængige  natio- 
ner. Der  var  193  organiserede  missioner 
med  ialt  næsten  32000  missionærer.  Hvil- 
ken forandring  fra  Samuel  Smiths  missio- 
nærindsats, da  han,  endnu  før  kirken  var  or- 
ganiseret, lagde  5  eksemplarer  af  Mormons 
Bog  i  sin  taske  og  traskede  ad  vejene  i  det 
vestlige  New  York,  for  at  aflevere  en  bog  her 
og  en  bog  der,  til  evigt  gavn  for  dem  der  læ- 
ste dem. 

Der  blev  trykt  5000  eksemplarer  af  Mor- 
mons Bogs  førsteudgave,  hvilket  var  muligt 
fordi  Martin  Harris  så  gavmildt  satte  sin  gård 
på  spil.  Sidste  år  fik  vi  trykt  og  uddelt 
1643000  eksemplarer  af  denne  bog,  på  en- 
gelsk alene.  Det  samlede  antal  bøger  distri- 
bueret på  alle  sprog  beløb  sig  til  3000000. 

Uanset  Martin  Harris'  problemer,  som  af- 
sløredes i  løbet  af  hans  lange  liv,  så  nærer  jeg 
stor  kærlighed  til  ham,  som  pantsatte  sin 
gård  for  at  denne  hellige  optegnelse  kunne 
blive  trykt.  Det  blev  gjort  i  tro,  og  det  har  bå- 
ret de  dejligste  frugter  -  omvendelsens  og 
vidnesbyrdets  frugter,  kærlighed  til  Herren 
-  i  tilværelsen  for  mange  millioner  over  hele 
jorden.  Jeg  er  taknemmelig  for  vor  nutidige 
profets  gentagne  opfordringer  i  dag,  om  at 
læse  denne  hellige  optegnelse  med  et  løfte 
om  at  dersom  vi  gør  det,  vil  vi  komme  Her- 
ren nærmere. 

Kirkens  bevillingskomité  mødes  hver  uge 
for  at  overveje  og  yde  penge  fra  kirkens  fon- 
de til  opførelse  af  kirkebygninger  og  til  andre 
formål.  Dagsordenen  består  hovedsageligt 
af  en  lang  række  navne  på  ward  og  stave, 


sammen  med  mange  udgiftsbeløb. 

At  se  på  den  slags  ting,  uge  efter  uge  kun- 
ne virke  temmelig  verdsligt.  Men  for  mig  er 
det  et  stadigt  mirakel  som  gentager  sig.  Jeg 
har  taget  et  lille  eksempel  med  fra  en  typisk 
dagsorden:  (1)  En  ny  kirkebygning  i  Mikeli 
ward  i  Helsingfors'  stav  i  Finland.  Den  næ- 
ste er  fra  Obrajes  ward  i  La  Paz,  Miraflores 
stav  i  Bolivia.  Der  er  en  fra  Quilmes  Oeste 
ward,  Buenos  Aires'  Quilmes  stav  i  Argenti- 
na, og  fra  Bu  Chon  ward,  Seoul  staven  i  Se- 
oul, Korea,  fra  Kennedys  1.  ward  i  Kennedy 
stav,  Bogota,  Colombia,  og  fra  Caurimare 
ward,  Caracas  stav  i  Venezuela.  Og  der  er 
flere  andre.  Jeg  nævner  kun  dette  for  at  vise 
hvordan  dette  værk  vokser  på  verdensplan. 

Og  således  går  det,  uge  efter  uge,  i  dette 
store  arbejde  for  at  skaffe  husly  til  kirkens 
enheder  fjern  og  nær. 

Kirtland  templet  var  den  første  bygning 
kirken  opførte  i  denne  uddeling.  Det  er  kun 
151  år  siden.  Hvilken  mirakuløs  ændring  si- 
den da. 

Her  til  formiddag  tænker  jeg  på  denne 
tempelplads,  hvor  vi  mødes  her  i  taberna- 
klet. Det  er  blevet  en  af  landets  betydeligste 
turistattraktioner,  med  2.6  millioner  besøg- 
ende alene  sidste  år.  Lad  mig  læse  et  par 
kommentarer  fra  disse  besøgende  fra  en  en- 
kelt uge: 

Fra  en  presbyterianer  fra  Michigan:  „Jeg 
kan  se  i  hvor  høj  grad  jeres  folk  har  forpligtet 
sig  overfor  Jesus  Kristus." 

Fra  en  kristen  i  Californien:  „Tempelplad- 
sen har  imponeret  mig  utroligt.  Jeg  må  høre 
noget  mere." 

Fra  en  baptistpræst  fra  Californien:  „Det 
har  været  pragtfuldt  at  besøge  dette  sted.  Jeg 
er  forbløffet.  Gud  velsigne  jer." 

Fra  en  turist  fra  Argentina:  „Jeg  har  brug 
for  jer." 

Fra  en  lutheraner  fra  Wisconsin:  „Mit  liv 
var  kommet  ud  af  kurs.  Jeg  har  læst  Mor- 
mons Bog  og  den  har  gjort  et  dybt  indtryk  på 
mig." 

Fra  Australien:  „Jeg  påskønner  hvad  jeres 
rundvisning  i  Kristi  liv  har  vist  mig." 

Fra  Illinois:  „Jeg  håber  at  I  har  en  kirke  i 
Chicago." 

Fra  en  baptist  fra  Canada:  „Jeg  ville  ønske 
at  jeg  kunne  have  den  indre  fred  hos  mig  al- 
tid, som  jeg  følte  da  jeg  var  på  Tempelplad- 
sen." 

Fra  et  medlem  af  Den  engelske  Kirke: 
„Jeg  ønsker  at  være  med  i  dette .  Jeg  vil  gerne 
være  medlem  af  denne  kirke.  Er  det 
muligt?" 

Er  alt  dette  ikke  også  et  mirakel,  kære  sø- 
skende? Lad  mig  i  forbifarten  nævne  en  an- 
den storslået  og  bemærkelsesværdig  begiv- 
enhed. I  juli  vil  kirkens  medlemmer  på  De 
britiske  Øer  kunne  fejre  en  særlig  begiven- 
hed. Det  er  150 -årsdagen  for  åbningen  af 

den  britiske  mission.  Det  var  også  et  spørgs- 
mål om  tro. 

1 1837  bosatte  de  sidste  dages  hellige  sig  to 
steder,  de  fleste  af  dem  i  og  omkring  Kirt- 
land,  Ohio,  mens  andre  slog  sig  ned  i  Mis- 
souri ca  1200  km  derfra.  Det  var  en  tid  med 
stor  økonomisk  nedgang.  Banker  gik  fallit  og 
formuer  gik  tabt.  Også  banken  i  Kirtland  gik 
fallit.  Kirken  var  truet  af  kritiske  røster  og 
bagvaskelse.  Da  var  det  at  Joseph  Smith  sag- 
de til  Heber  C.  Kimball:  „Bror  Heber,  Her- 
rens ånd  har  hvisket  dette  til  mig:  Lad  min 
tjener  Heber  tage  til  England  og  forkynde 
mit  evangelium  og  åbne  frelsens  dør  for 
andre  lande"  (Life  of  Heber  C.  Kimball,  s. 
103-104). 

Det  er  svært  for  os  at  fatte  storheden  i  den- 
ne kaldelse.  Et  sådant  krav  fra  et  almindeligt 
menneske  til  et  andet,  ville  have  været  ufor- 
ståeligt. Det  betød  at  en  familie  ville  synke  i 
armod.  Det  betød  at  han  skulle  rejse  til  New 
York  og  videre  over  havet  uden  penge  på 
lommen.  Det  betød  at  en  mand  med  meget 
lidt  skoleuddannelse,  som  var  vokset  op  og 
boede  i  et  nybyggerområde,  skulle  tage  til  de 
store  byer  på  De  britiske  Øer,  ud  mellem 
mennesker  der  var  kendt  som  et  højt  uddan- 
net og  oplyst  folk. 

Heber  C.  Kimball  var  betænkelig.  Han 
tænkte  på  alle  disse  problemer.  Han  skrev  i 
sin  dagbog:  „Alle  disse  betænkeligheder  fik 
mig  ikke  til  at  vige  fra  pligtens  vej .  I  det  øje- 
blik jeg  forstod  at  det  var  vor  himmelske  Fa- 
ders vilje,  var  jeg  besluttet  på  at  tage  alle 
vanskelighederne,  i  troen  på  at  han  ville 
støtte  mig  med  sin  almægtige  kraft,  og  ud- 
styre mig  med  alle  de  kvalifikationer  jeg  fik 


brug  for,  og  selv  om  jeg  holdt  meget  af  min 
familie  og  måtte  efterlade  dem  i  yderste  nød, 
så  følte  jeg  at  sagen  for  Kristi  sande  evangeli- 
um overskyggede  enhver  betænkelighed" 
{Life  of  Heber  C.  Kimball,  s.  104). 

Denne  opgave  vil  blive  meget  omtalt  i  de 
kommende  måneder.  Det  er  nok  her  at  sige 
at  Heber  C.  Kimball  og  hans  seks  ledsagere 
forlod  deres  hjem,  efter  at  Joseph  Smith  hav- 
de kaldet  dem,  for  at  tage  til  De  britiske  Øer, 
hvor  de  åbnede  døren  for  at  værket  kunne 
spredes  ud  over  Europa  og  derfra  til  hele 
verden. 

Hvad  er  det  nu  jeg  taler  om?  Det  er  de  lan- 
ge skygger  et  redskab  i  Guds  hænder  kaster. 
Det  er  de  lange  skygger  fra  resultater,  som 
en  stor  profet,  Joseph  Smith,  opnåede.  Han 
blev  kaldet  og  ordineret  til  at  indlede  denne 
tidernes  fyldes  uddeling,  som  omtalt  i  skrif- 
terne. Rygterne  og  kritikken  lever  nu  som 
tidligere,  og  de  forsøger  at  bortforklare  det 
han  gav  verden. 

Men  jeg  spørger  bare  -  hvor  troværdig  er 
deres  bedømmelse  i  sammenligning  med  de 
meninger  som  de  havde,  der  opholdt  sig  ved 
profetens  side  og  var  med  til  at  lægge  grund- 
en til  denne  voksende  og  stadig  stærkere 
sag? 

Lad  mig  nævne  4-5  vidnesbyrd,  fra 
mænd  der  kendte  ham,  som  arbejdede  sam- 
men med  ham,  som  bad  med  ham,  som  led 
med  ham,  som  gav  afkald  på  bekvemmelig- 
hed, velstand  og  behageligheder,  på  grund 
af  deres  overbevisning  om  at  han  var  salvet 
af  den  Almægtige,  en  profet  for  denne  gene- 
ration. 

Jeg  vil  begynde  med  Brigham  Young,  der 


undersøgte  kirken  i  to  år  før  han  tilsluttede 
sig  den.  Han  sagde  om  denne  leder:  „Hvem 
kan  overhovedet  sige  noget  mod  Joseph 
Smith?  Jeg  kendte  ham  så  godt  som  noget 
menneske.  Jeg  tror  ikke  at  hans  far  og  mor 
kendte  ham  bedre  end  jeg.  Jeg  tror  ikke  at 
der  findes  noget  levende  menneske,  der 
kendte  ham  bedre  end  jeg,  og  jeg  er  ikke 
bange  for  at  sige  at  der  ikke  findes  noget  be- 
dre menneske,  som  nogensinde  har  levet  el- 
ler som  lever  på  denne  jord,  bortset  fra  Jesus 
Kristus.  Det  kan  jeg  vidne  om"  (Discourses  of 
Brigham  Young,  s.  702). 

John  Taylor  var  en  begavet  og  højt  uddan- 
net englænder.  Han  var  lægprædikant  og 
anerkendt  for  sin  intelligens.  Han  sagde: 
„Jeg  kendte  Joseph  Smith  i  årevis.  Jeg  rejste 
sammen  med  ham.  Jeg  har  været  sammen 
med  ham  både  offentligt  og  privat.  Jeg  har 
siddet  sammen  med  ham  til  rådsmøder  af  al- 
le mulige  slags.  Jeg  har  hundredevis  af  gan- 
ge lyttet  til  hans  offentlige  taler,  og  hans  råd 
til  venner  og  bekendte  af  mere  privat  karak- 
ter ...  jeg  var  sammen  med  ham  mens  han 
levede,  og  da  han  døde.  Da  han  blev  myrdet 
i  Carthage  fængslet  af  en  ubarmhjertig  pø- 
belhob, med  sortmalede  ansigter,  blev  jeg 
selv  såret.  Jeg  har  set  ham  i  alle  mulige  situa- 
tioner, og  jeg  vidner  for  Gud,  engle  og  men- 
nesker, at  han  var  en  god,  ærlig  og  dydig 
mand,  at  hans  karakter  både  privat  og  of- 
fentligt var  upåklagelig,  og  at  han  levede  og 
døde  som  en  Guds  mand"  (Ezra  Dalby  Ma- 
nuscript,,  s.  13). 

Wilf ord  Woodruf f  blev  først  døbt  3-  4  år  ef- 
ter at  kirken  var  organiseret.  Han  tog  til  Kirt- 
land for  at  møde  Joseph  Smith  der.  Han  fulg- 
tes med  ham  til  Missouri  og  han  sagde:  „Vi 
rejste  over  1500  km  sammen.  Da  oplevede 
jeg  for  første  gang  Guds  omgang  med  sin 
profet.  Jeg  forstod  helt  at  han  var  en  profet. 
Jeg  læste  om  synet,  jeg  læste  hans  åbenba- 
ringer og  jeg  ved  at  de  ikke  kunne  komme  fra 
noget  menneske  på  denne  jord,  uden  ved 
den  almægtige  Guds  inspiration"  (Wilford 
Woodruff,  af  Cowley,  s.  610). 

Orson  Pratt  var  en  meget  skarpsindig 
mand,  og  han  sagde:  „I  1830  lærte  jeg  profe- 
ten Joseph  Smith  inderligt  at  kende,  og  det 
fortsatte  lige  til  hans  død.  Jeg  fik  det  store 
privilegium ...  at  få  lov  at  bo  ...  i  hans  hus, 
og  derfor  så  jeg  ham  ikke  kun  som  en  offent- 
lig lærer,  men  også  som  privat  borger,  og 
som  ægtemand  og  far.  Jeg  bærer  vidnesbyrd 
om  hans  ærlighed  og  ydmyge  hengivenhed 
til  sin  familie,  både  morgen  og  aften.  Jeg  hør- 
te det  evige  livs  ord  fra  hans  læber,  når  han 
gav  sin  familie,  sine  naboer  og  venner  ånde- 
lig føde,  trøstede  og  hjalp  dem.  Jeg  så  hans 
ansigt  lyse,  når  Helligånden  hvilede  på  ham 
og  han  modtog  inspiration,  når  han  diktere- 
de de  store  og  værdifulde  åbenbaringer, 
som  nu  er  trykt  til  vort  gavn .  .  .  jeg  vidste  at 

han  var  en  Guds  mand.  Det  var  ikke  et 
spørgsmål  om  min  egen  mening,  for  jeg 
modtog  et  vidnesbyrd  fra  Himlen  i  denne 
sag"  (Ezra  Dalby  Manuscript,  s.  14). 

Disse  lovord  kommer  fra  4  af  dem  der 
kendte  ham  bedst  og  som  var  parate  til  at  of- 
re deres  liv  for  ham. 

Der  var  dog  også  andre  i  hans  generation, 
som  ikke  delte  hans  tro,  men  som  alligevel 
roste  hans  person.  Den  mest  citeret  er  Josiah 
Quincy,  den  dygtige  englænder  der  besøgte 
Nauvoo  43  dage  før  profetens  død,  og  som 
derefter  blev  borgmester  i  Boston.  Hans  be- 
mærkninger om  profeten  Joseph  Smith  har 
før  været  citeret:  „Født  i  den  yderste  fattig- 
dom, uden  nogen  boglig  lærdom  under  de 
mest  beskedne  menneskelige  forhold,  ud- 
viklede han  sig  ved  egen  hjælp,  i  en  alder  af 
39  år,  til  en  magtfuld  position  på  jorden. 
Blandt  de  mange  Smith-familier  ...  er  der 
ingen  der  har  vundet  menneskers  hjerter  og 
formet  menneskers  tilværelse  som  denne  Jo- 
seph. Hans  indflydelse  gør  sig  gældende  i 
dag  -  på  godt  og  ondt  -  og  ingen  har  endnu 
set  enden  derpå"  (Figures  ofthe  Past,  s.  376). 

En  mand,  som  holdt  meget  af  denne  store 
profet,  sagde  om  ham:  „Når  et  menneske 
giver  sit  liv  for  den  sag  han  forsvarer,  så  be- 
står han  den  største  prøve  på  ærlighed  og 
oprigtighed,  som  hans  eller  nogen  fremtidig 
generation  ærligt  kan  bede  om.  Når  han  dør 
for  det  vidnesbyrd  han  har  båret,  bør  enhver 
giftig  tunge  forstumme  og  alle  røster  tie  i  ær- 
bødighed for  et  så  fuldkomment  offer"  (Ezra 
Dalby  Manuscript,  s.  1. 12.  december  1926). 

Denne  Mormons  Bog,  som  han  frembrag- 
te ved  den  Almægtiges  magt  og  inspiration, 
er  alene  så  bemærkelsesværdig  at  det  er  me- 
re end  nok  til  at  garantere  ham  en  evig  plads 
i  historien.  Dertil  kommer  de  forunderlige 
åbenbaringer,  som  han  fik  ved  Guds  kraft, 
og  vi  har  dermed  en  profet,  hvis  storhed 
overgår  alle  hans  ubetydelige  bagvaskeres, 
som  en  hellig  kæmpe,  der  ser  ned  på  en  flok 
pygmæer. 

Lad  mig  citere  en,  som  forrådte  og  fornær- 
mede profeten,  men  senere  oplevede  hans 
tilgivelse  og  kærlighed: 

„Stor  er  hans  vælde, 

hans  præstedom  varigt, 

evigt  og  altid  han  nøglerne  har; 

ædel  og  tro  han  sit  rige  vil  arve, 

hyldet  af  hellige  kronen  han  ta'r" 

(„Priser  profeten" ,  Sange,  nr97). 

Er  det  noget  under  at  dette  værk  er  gået  fra 
land  til  land,  fra  folk  til  folk?  Er  det  noget  un- 
der at  det  vokser  i  styrke  og  antal,  i  indflydel- 
se og  i  folks  interesse,  uanset  kritik  og  afvis- 
ninger? Det  er  Guds  værk,  som  er  genopret- 
tet på  jorden  gennem  en  profet,  om  hvem 
Parley  P.  Pratt,  en  af  hans  medarbejdere, 


sagde:  „Hans  værk  vil  leve  i  uendelige  tider, 
og  utallige  ufødte  millioner,  vil  nævne  hans 
navn  med  ære,  som  et  ædelt  redskab  i  Guds 
hænder,  han,  som  i  sin  korte  ungdommelige 
karriere  lagde  grunden  til  det  rige,  profeten 
Daniel  omtalte,  det  som  skulle  knuse  alle  an- 
dre riger  og  selv  bestå  for  evigt"  (Parley  P. 
Pratt  Autobiography,  s.  46). 

Jeg  begyndte  med  at  sige  at  jeg  er  forund- 
ret over  som  værket  har  udviklet  sig,  og  alli- 
gevel ved  jeg  at  vi  i  dag  kun  har  berørt  over- 


fladen af  det  endnu  større  som  skal  komme. 
Jeg  vidner  om  dette  ved  Helligåndens  kraft. 
Jeg  vidner  om  at  Gud,  den  evige  Fader  og 
hans  Søn,  Herren,  virkelig  eksisterer.  Jeg 
vidner  om  profeten  Joseph  Smiths  guddom- 
melige kaldelse  og  om  alle  hans  efterfølgere 
i  denne  profetiske  kaldelse.  Jeg  vidner  om 
denne  kirkes  sandhed  og  livskraft,  i  hans 
navn,  som  dette  værk  er  opkaldt  efter  -  i  Jesu 
Kristi  navn.  Amen.  □ 


■■.■■.:.■.■ 

Gordon  B.  Hinckley,  førsterådgiver  i  Det  øverste  Præsidentskab. 

Min  næste  -  min  bror! 


Ældste  David  B.  Haight 

De  tolv  apostles  Kvorum 


„Ægtepar  er  ofte  de  mest  produktive  missionærer,  på  grund  af  deres 
modenhed,  erfaring,  indsigt  og  barmhjertighed,  som  åbner  mange  døre 
på  en  usædvanlig  måde. " 


Jesus  blev  engang  stillet  et  provokerende 
spørgsmål  af  en  lovkyndig:  „Hvem  er 
min  næste?"  Det  er  selvfølgelig  et 
spørgsmål  som  alle  burde  stille  sig: 
„Hvem  er  min  næste?" 

Frelserens  svar  var  skarpsindigt  og  uven- 
tet .  Han  belærte  med  en  lignelse  -  den  barm- 
hjertige  samaritaner. 

En  rejsende  på  vej  til  Jeriko  var  uheldig  at 
falde  blandt  røvere.  Han  blev  bestjålet,  slået 
og  overladt  til  at  dø. 

En  præst,  på  vej  til  templet,  så  ham  og  gik 
forbi.  Det  samme  gjorde  en  levit,  som  på  den 
tid  hjalp  præsterne.  For  en  jøde  på  Jesu  tid 
blev  en  sådan  mangel  på  omsorg,  som  i  lig- 
nelsen, betragtet  som  passende  for  en  religi- 
øs adfærd.  Deres  rabbinere  lærte:  „Vi  skal 
ikke  spekulere  i  ikke-j  øders  død;  selv  hvis  de 
er  i  dødsfare,  er  vi  ikke  tvunget  til  at  hjælpe 
dem  ...  for  en  sådan  er  ikke  vor  næste." 
(Dummelow:  A  Commentary  on  theHoly  Bible, 
s.  751). 

Samaritaneren,  som  var  foragtet  af  jøder- 
ne, så  ofrets  lidelser  og  gjorde  tre  ting:  Han 
fik  medlidenhed,  han  gik  hen  til  ham,  for- 


bandt hans  sår,  og  tog  sig  af  ham  (se  Luk. 
10:30-35). 

Da  Jesus  havde  fortalt  lignelsen,  spurgte 
han  den  lovkyndige  hvem  af  de  tre  der  var 
den  mands  næste,  som  faldt  iblandt  røvere  - 
præsten,  levitten  eller  samaritaneren?  Den 
lovkyndige  kunne  ikke  komme  uden  om 
den  åbenlyse  sandhed  og  sagde:  „Den,  som 
øvede  barmhjertighed  imod  ham."  Hvortil 
Frelseren  svarede:  „Gå  du  hen  og  gør  lige- 
så!" (Luk.  10:37). 

En  bedre  lignelse  kunne  ikke  gives  om  den 
evige  sandhed,  at  Gud  er  Fader  til  os  alle  og 
at  vi  derfor  er  søskende. 

Min  næste  -  min  bror!  Det  er  vor  Herres  og 
Frelsers  lære.  Vi  skal  betragte  alle  menne- 
sker som  vore  søskende,  vor  næste  som  os 
selv  (se  L&P  18:24). 

Denne  sandhed  danner  grundlag  for  vor 
inspirerede  mission  i  hele  verden  -  at  dele 
disse  herlige  sandheder  om  det  gengivne 
evangelium  med  vore  medmennesker,  som 
er  vore  søskende. 

Fra  den  første  dag  har  vore  profeter  -  lige 
fra  Joseph  Smith  -  belært  om  at  det  forventes 
at  alle  værdige  medlemmer  vidner  for  og  ad- 
varer sin  næste.  Mange  præstedømmemed- 
lemmer blev  kaldet  på  mission  for  kortere 
tid.  Nogle  hørte  deres  navne  blive  nævnt  til 
generalkonferencen  og  blev  kaldet  på  missi- 
on uden  forvarsel.  Tusindvis  reagerede  på 
kaldet  til  at  tjene. 

Vi  har  hørt  præsident  Benson  fortælle 
hvordan  hans  far  blev  kaldet  fra  „Box  B" .  Et 
brev  fra  Box  B  var  på  den  tid  en  kaldelse  fra 
Det  øverste  Præsidentskab  til  at  tage  på  mis- 
sion. Præsident  Bensons  far  svarede  ja  til 
dette  kald  -  forlod  sin  hustru  og  sine  børn  - 
og  det  resulterede  i  en  stor  missionærånd  i 
dette  hjem,  til  velsignelse  for  utallige  men- 
nesker. 

I  vore  dage  lyder  kaldet  -  i  Box  B's  ånd  -  til 
alle  unge  mænd.  De  forbereder  sig  fra  små  til 
at  tjene  Herren.  Tusinder  og  atter  tusinder 
har  reageret.  Box  B's  ånd  -  kaldet  til  at  tjene 


-  påhviler  ikke  kun  unge  mænd,  men  også 
hengivne  unge  piger  som  ønsker  det,  og  det 
er  i  nogen  tid  også  gået  ud  til  modne  æg- 
tepar. 

For  elleve  år  siden  sagde  præsident  Spen- 
cer W.  Kimball: 

„Vi  kunne  bruge  hundredevis  af  ægtepar, 
ældre  som  yngre,  hvis  børn  er  voksne,  ægte- 
par, som  er  pensioneret,  som  kan  tage  af  sted 
og  for  egen  regning  undervise  i  evangeliet. 
Vi  kan  bruge  hundrede  vis  af  ægtepar.  I  skal 
bare  gå  til  jeres  biskop,"  fortsatte  han,  „an- 
det behøver  I  ikke.  Sig  til  ham:  ,Vi  er  parate 
til  at  tage  af  sted  hvis  I  kan  bruge  os.'  Så  tror 
jeg  at  I  vil  få  en  kaldelse,"  sagde  han.  (Ed- 
ward L.  Kimball:  The  Teachings  of  Spencer  W. 
Kimball,  s.  551.  Bookcraft,  Salt  Lake  City, 
Utah). 

Siden  præsident  Kimball  kom  med  denne 
opfordring  er  kravene  blevet  stadig  større, 
og  i  dag  kan  vi  ikke  kun  bruge  hundreder, 
men  tusindvis  af  ægtepar  som  er  parate. 

Der  er  mange  hundreder  erfarne,  hengiv- 
ne ægtepar  - 1  ved,  dem  der  er  gråhårede  og 
måske  har  en  rynke  hist  og  her,  som  adskil- 
ler sig  på  grund  af  modenhed  -  de  er  pensio- 
neret, men  har  endnu  nogle  produktive  år 
foran  sig  -  inden  de  „gyldne  år",  hvis  børn 
har  skabt  deres  egen  tilværelse,  de  som  er 
sunde  og  drømmer  om  den  begivenhedsrige 
dag  hvor  de  kan  sige  til  deres  biskop:  „Vi  er 
rede  -  rede  til  at  udrette  noget  betydnings- 
fuldt -  til  at  tage  på  mission,  til  at  gå  derhen 
hvor  Herren  har  brug  for  os." 

Dette  var  tilfældet  for  Hollis  og  Gwen  Ker- 
sey.  De  solgte  deres  hus,  købte  en  lille  gård, 
moderniserede  huset,  for  at  de  kunne  have 
det  lunt  og  godt,  ryddede  jorden  og  anlagde 
en  have.  „Vi  slog  os  til  ro,  nu  vi  var  pensio- 
neret," sagde  de. 

De  var  baptister  og  havde  ikke  drømt  om 
at  skifte  religion  så  sent  i  livet.  Men  missio- 
nærerne og  en  nabofamilie  kom  ind  i  deres 

liv  og  de  blev  døbt,  hvorpå  de  på  deres  40- 
års  bryllupsdag  blev  beseglet  i  Atlanta  temp- 
let. De  blev  hurtigt  kaldet  som  stavsmissio- 
nærer  og  senere  på  en  fuldtidsmission. 

Da  de  ankom  til  MTC,  bemærkede  ægte- 
parret: 

„Vi  forærede  vore  høns,  kalkuner  og  kani- 
ner væk,  bragte  vores  pony  og  to  hunde  til 
vores  søn  ...  vi  tømte  fryseren  og  forærede 
kattene  væk.  . .  slog  brædder  for  vinduer  og 
døre  og  fik  lukket  for  alt,  tog  hen  og  kyssede 
vore  10  børnebørn  farvel,  og  her  er  vi!" 

Hvilken  forunderlig  indstilling! 

De  af  jer,  som  har  holdt  jer  tilbage  -  måske 
fordi  I  er  ængstelige  eller  føler  jer  utilstræk- 
kelige -  gå  til  jeres  biskop,  sådan  som  vore 
profeter  har  foreslået,  og  skab  denne  første 
kontakt,  som  kan  indføre  jer  i  den  inspire- 
rende mission  med  at  forkynde  vor  Herre  og 
Frelsers  evangelium. 

Noget  af  det  vigtigste,  jeg  har  lært,  er  at 
vore  evner  som  Guds  børn  bliver  som  be- 
stemt. Vi  må  aldrig  ringeagte  eller  undervur- 
dere vore  evner  til  at  klare  de  udfordringer  vi 
kommer  ud  for.  Udfordringens  størrelse  el- 
ler vanskelighed  behøver  ikke  at  alarmere 
os.  Menneskets  muligheder  er  måske  den 
mest  uudtømmelige  kilde  her  på  jorden,  og 
den  der  tappes  mindst  af. 

Måske  er  det  næstvigtigste,  efter  personlig 
kundskab  om  Gud  vor  evige  Fader  og  Jesus 
Kristus,  som  han  sendte,  vor  frihed  og  evne 
til  at  lære  at  imødegå  problemer  med  evne  til 
at  forstå  og  derpå  gøre  det. 

Mange  af  jer  påskønner  måske  ikke  hvad  I 
kan.  I  kan  blive  en  fast  støtte  i  en  ny  gren  el- 
ler et  svagt  ward. 

Det  er  ikke  nødvendigt  for  jer  at  banke  på 
døre,  som  vore  unge  ældster  og  søstre.  Æg- 
tepar er  ofte  de  mest  produktive  missionæ- 


rer, på  grund  af  deres  modenhed,  erfaring, 
indsigt  og  barmhjertighed,  som  åbner  man- 
ge døre  på  en  usædvanlig  måde. 

Vi  har  et  eksempel  fra  en  missionspræsi- 
dent  som  har  beskrevet  et  uforglemmeligt 
ægtepar: 

„Jeg  indrømmer,"  sagde  han,  „at  da  æld- 
ste og  søster  Leslie  ankom,  da  spekulerede 
jeg  på  hvor  godt  de  ville  klare  det.  Han  var 
temmelig  overvægtig  og  havde  høreappa- 
rat. Hun  havde  fået  nye  knæskaller  indope- 
reret. Men  deres  ånd  var  så  smuk  og  deres 
begejstring  så  stor.  To  vidunderlige,  almindeli- 
ge mennesker  -  fuld  af  kærlighed. 

Jeg  blev  inspireret  til  at  sende  dem  til 
Jamestown  i  Tennesee, "  sagde  han,  „hvor  vi 
havde  en  lille  gren,  der  kæmpede  sig  frem, 
og  havde  været  uden  missionærer  i  nogle  år. 

Jeg  vidste  at  de  ikke  kunne  gå  ud  og  banke 


på  døre,  og  de  første  par  uger  stod  der  intet 
i  deres  ugerapporter.  De  skrev:  ,Vi  er  ved  at 
lære  folk  at  kende.' 

I  løbet  af  et  par  uger  skrev  de  om  ikke-med- 
lemmer  som  de  fulgtes  med  til  kirke,  først  to, 
så  fire,  så  syv.  De  havde  hele  24  undersøgere 
med  i  kirken  ved  en  bestemt  lejlighed.  Snart 
efter  begyndte  de  at  døbe.  Intet  missionær- 
par," sagde  missionspræsidenten  -  „ung  el- 
ler gammel,  kom  på  højde  med  dem  hvad 
dåb  angik." 

Og  missionspræsidenten  fortsatte:  „Jeg 
tvivler  på  om  nogen  af  dem  kunne  give  mis- 
sionærlektierne tilnærmelsesvis  på  den 
foreslåede  måde,  som  almindelige  missio- 
nærer. De  lod  sig  optage  i  det  lille  samfund, 
hvor  de  vandt  sig  venner,  ydede  barmhjer- 
tighedsgerninger og  viste  et  forstående 
hjerte. 

I  dag  blomstrer  grenen  i  Jamestown,  der  er 
en  kirkebygning,  og  mere  end  100  medlem- 
mer deltager.  Mange  bidrager  med  deres  tro 
og  gerninger,  men  ingen  mere  betydnings- 
fuldt og  gavmildt  end  Harry  og  Frances  Les- 
lie." 

Barmhjertighedstjeneste  og  omsorg  - 
egenskaber  hos  mennesker  som  virkelig  el- 
sker deres  næste  som  sig  selv. 

Selv  om  I  måske  har  været  gift  i  mange  år, 
så  vil  I  opdage  nye  velsignelser.  I  vil  aldrig 
kunne  komme  til  at  arbejde  så  tæt  og  så  in- 
tenst sammen  som  i  dette  berigende  arbej- 
de. Jeres  kærlighed  til  hinanden  vil  vokse  og 
I  vil  se  nye  vidunderlige  sider  af  jeres  ægte- 
fælles indre  sjæl.  I  vil  føle  større  samhørig- 
hed og  se  jeres  himmelske  forhold  styrket. 

Hvem  er  jeres  næste?  Som  den  barmhjerti- 
ge samaritaner  kan  I  bringe  det  sande  evan- 
gelium til  dem  som  venter  på  at  høre  det, 
yde  barmhjertighedstjeneste  og  lytte  til  folk 
-  forbinde  deres  sår  og  på  en  særlig  måde  frit 
dele  ud  til  alle  af  jeres  kærlige  omsorg. 

Da  Lynn  og  Dorothea  Shawcroft  ankom  til 
Ecuador,  led  de  af  en  slags  kulturchock  i  et 
par  uger,  før  de  kunne  kommunikere  no- 
genlunde. 

„Vi  tænkte  -  ,uha,  18  måneder  er  lang 
tid'" 

Men  de  sagde  videre: ,  Vi  så  tydeligt  hvilke 
tilstande  nogle  af  vore  missionærer  lever  un- 
der .  .  .  Vores  første  tanke  -  indtil  vi  lærte 
mere  om  vore  egne  pligter  -  var  at  vi  i  det 
mindste  kunne  gøre  livet  lidt  mere  behage- 
ligt for  (fuldtidsmissionærerne).  Vi  gik  der- 
for i  byen  og  købte  gryder  og  andet,  så  vi 
kunne  lave  småkager  og  kanelstænger.  Vi 
købte  chokolade  som  vi  brækkede  i  stykker 
og  lavede  chokoladesmåkager. 

Vi  lærte  så  meget  af  missionærerne.  Det 
betød  ikke  noget  at  de  lærte  sproget  hurtige- 
re end  vi,  men  at  se  deres  glæde,  når  de  nød 
kagerne,  det  var  alle  anstrengelserne  værd. 
Vi  repræsenterede  lidt  af  et  hjem,  lidt  af  det 
de  savnede. 

Det  lyder  som  om  vi  ikke  bestilte  andet 
end  at  bage  kager  til  missionærerne,  men  så- 
dan var  det  ikke  ...  vi  arbejdede  sammen 
med  de  lokale  ledere  med  aktiviteter,  med 
undervisning,  med  musik  ...  og  med  gene- 
alogi,  og  velfærd.  Vi  havde  åbent  hus  hver 
uge  for  missionærer  og  deres  undersøgere. 
Vi  arbejdede  sammen  .  .  . 

På  missionærernes  fridag  kom  missionær- 
erne, og  vi  talte  om  skrifterne.  Når  som  helst 
de  var  mismodige,  kom  de  og  vi  talte  med 
dem,  hvor  vi  dog  elskede  dem! 

Når  vi  havde  lært  et  ungt  par  at  læse  eller 
set  glæden  hos  en  familie,  fordi  faderen  atter 
var  begyndt  at  komme  i  kirken,  kunne  vi  gå 
hjem  til  vores  lille  lejlighed  med  sang  i  hjer- 
tet og  næsten  svævende  henover  de  stenede 
veje.  At  se  en  ung  mor  klappe  i  hænderne  af 
glæde,  når  hun  for  alvor  opdagede  at  hun 
kunne  læse,  eller  se  en  baby  ...  og  vide  at 
dette  barn  måske  ikke  havde  været  i  live, 


hvis  vi  ikke  havde  været  der  i  den  by,  på  det 
tidspunkt.  Sådanne  oplevelser  har  alle  som 
en,  gjort  vores  mission  værdifuld. 

Var  det  værd  at  lære  et  nyt  sprog?  Det  var 
det  bestemt! .  .  .  Syntes  vi  at  vi  var  nødt  til  at 
følge  med  de  unge  missionærer?  Nej .  Vi  ar- 
bejdede på  vores  egen  måde.  Blev  vi  accep- 
teret? „Som  aldrig  før!"  sagde  de. 

Søster  Shawcroft  anbefaler  alle  ægtepar  at 
tage  nogle  gode  kageopskrifter  med  på  de- 
res mission,  samt  en  masse  kærlighed  og  en 
god  opskrift  på  kanelstænger,  foruden  et 
stærkt  vidnesbyrd,  skrifterne  og  endnu  me- 
re kærlighed! 

Disse  ægtepar  viser  eksemplet  på  Frelse- 
rens lære  om  at  ofre  sig  for  at  nå  ud  til  men- 
nesker. Ved  at  gøre  dette  vil  de  opnå  noget 
værdifuldt  for  dem  selv,  deres  familie  og  kir- 
ken, på  grund  af  den  missionærgerning  de 
yder  i  deres  livs  gyldne  år. 

Der  er  ægtepar  som  for  tiden  er  på  deres 
anden  og  tredie  mission.  Andre  studerer  et 
fremmed  sprog,  så  de  kan  tage  til  et  land, 
hvor  der  er  brug  for  deres  talenter. 

For  et  par  år  siden  var  der  en  fremstående 
mand  i  Californien,  som  -  da  han  opdagede 
at  søster  Haight  og  j  eg  forlod  vort  forehaven- 
de og  tog  til  Skotland  for  at  tjene  vores  kirke 
-  sagde  til  mig:  „Jeg  ville  ønske  at  jeg  havde 
levet  på  en  sådan  måde,  at  nogen  ville  bede 
mig  om  at  gøre  noget  virkeligt  betydnings- 
fuldt." 

Dybt  nede  i  menneskesjælen  ligger  en 
længsel  efter  at  identificere  sig  med  og  enga- 

gere  sig  i  noget  som  har  virkelig  betydning. 
Der  kommer  et  tidspunkt  i  vort  liv  hvor  vi  er 
åndeligt  parate  til  at  blive  løftet  op  af  læne- 
stolen, væk  fra  det  til  tider  verdslige,  og 
træffe  en  større  beslutning  og  sige  ja  til  et 
kald  fra  vores  profet  om  at  forædle  vores  sjæl 
såvel  som  at  velsigne  andre. 

Målet  for  ethvert  fysisk  egnet  ægtepar,  så 
vel  som  for  enhver  19-årig  ung  mand  i  kir- 
ken, bør  være  at  udføre  en  mission.  Intet  fi- 
nere eksempel  og  intet  bedre  vidnesbyrd 
kan  forældre  bære  for  deres  børn  og  børne- 
børn, end  det  de  viser  ved  at  udføre  en  missi- 
on i  deres  modne  år. 

Hvem  er  vores  næste?  Det  er  alle  vor  Fa- 
ders børn.  Hvilken  velsignelse  vi  kan  være 
for  dem,  når  vi  med  vores  modenhed,  vis- 
dom og  kærlighed,  bringer  dem  Frelserens 
evangelium  med  dets  evige  pagter  og  velsig- 
nelser. 

Vi  beder  biskopperne  bønsomt  gennemgå 
mulighederne  for  at  kalde  passende  ægte- 
par, som  derefter  vil  få  del  i  Frelserens  løfte 
til  nephiterne,  når  de  vil  „bede  til  Faderen  i 
mit  navn  ...  og  tro,  I  skal  få  det,  se,  det  skal 
gives  jer",  og  så  vil  de  af  Helligånden  få  at  vi- 
de hvad  de  skal  svare  (se  3  Nephi  18:19-20). 

I  vil  få  større  glæde  og  tilfredsstillelse  hvis 
I  ydmygt  tjener  i  jeres  nyligt  udvidede  ver- 
den af  medmennesker  (næste). 

Dette  værk  er  guddommeligt  styret.  Gud 
lever.  Jesus  er  Guds  Søn.  Det  vidner  jeg  om 
i  Jesu  Kristi  navn.  Amen.  □ 

Velsignelserne 
ved  at  blive  forenet 


Ældste  Hugh  W.  Pinnock 

De  halvfjerds'  Præsidium 


„Når  vi  er  forenede  sker  der  store  ting.  Vi  glemmer  de  personlige 
bagateller  og  dumheder  når  vi  arbejder  sammen.  Vi  underordner  os 
arbejdet  for  organisationen  og  sagen. " 


Der  er  fire  alvorlige  befalinger,  fire  er- 
klæringer, som  Herren  har  fremsat, 
der  er  så  kraftige,  at  næsten  alt  an- 
det vi  kan  komme  i  tanke  om  vil  blegne  i 
sammenligning  med  dem. 

Det  er  nogle  af  Mesterens  lærdomme, 
hvor  han  siger: 

„  'Du  skal  elske  Herren  din  Gud  af  hele  dit 
hjerte,  af  hele  din  sjæl  og  af  hele  dit  sind.' 

Dette  er  det  største  og  første  bud. 

Der  er  et  andet,  som  er  dette  ligt:  ,Du  skal 
elske  din  næste  som  dig  selv'"  (Matt. 
22:37-39.  Fremhævelse  tilføjet). 

„Hvad  er  så  det  tredie?"  spørger  I.  „Hvis  I 
elsker  mig,  så  hold  mine  befalinger"  (Joh. 
14:15). 

Og  det  fjerde:  „Dersom  I  ikke  er  ét,  er  I  ik- 
ke mine"  (L&P  38:27). 

Og  det  er  det  fjerde  -  begrebet  enhed  - 
som  jeg  vil  tale  om. 

Vi  kunne  begynde  med  at  spørge:  „Er  vi  ét 
i  vore  familier?  Har  vi  virkelig  fred  i  hjem- 
met?" 


En  mand  der  bor  i  en  by  langt  herfra,  kæm- 
pede for  at  skabe  sig  en  levevej,  forsørge  sin 
familie  og  udføre  sine  kaldelser  i  kirken. 
Hans  gæld  hobede  sig  op,  der  var  stridighe- 
der i  hjemmet  og  hans  børn  opførte  sig  sta- 
dig værre  og  værre  -  alle  gik  i  hver  sin  ret- 
ning. Pludselig  var  hans  job  i  fare  og  spæn- 
dingerne toppede. 

Lige  på  det  tidspunkt,  hvor  han  ikke  synes 
at  han  kunne  tage  mere,  sagde  hans  teena- 
gedatter, som  havde  bemærket  hans  frustra- 
tioner og  lidelser:  „Far,  hvis  familien  slår  sig 
sammen  kan  vi  gøre  noget.  Lad  os  arbejde 
sammen!  Jeg  har  et  dejligt  job  efter  skoletid 
og  Bill  har  fået  sig  en  avisrute.  Er  det  i  øvrigt 
ikke  på  tide  at  vi  begynder  at  spise  noget  af 
det  forråd  vi  har  i  kælderen?" 

Hele  familien  fattede  ånden  i  det.  De  fore- 
nede deres  anstrengelser.  Ved  fælles  hjælp 
fik  de  efterhånden  tingene  i  orden. 

Kan  I  se  for  jer  hvordan  fader  Lehi  samlede 
sine  kære  omkring  sig  ved  sit  livs  afslutning? 
Denne  kærlige  patriark  var  blevet  prøvet  på 
alle  måder,  han  havde  bedt  sin  familie  forla- 
de deres  dejlige  hjem  for  at  rejse  langt  bort  til 
en  ny  verden.  Her  oplevede  de  nogle  forfær- 
delige forhold,  kom  i  fare  og  stridigheder. 
Han  sagde  til  sin  familie: 

„Og  nu,  for  at  min  sjæl  må  fryde  sig  over 
jer  og  mit  hjerte  må  forlade  denne  verden 
med  glæde  for  jeres  skyld,  og  at  jeg  ikke  skal 
gå  i  graven  af  sorg  og  bekymring,  rejs  jer  af 
støvet,  mine  sønner,  vær  mænd,  med  eet 
sind  og  med  eet  hjerte,  vær  standhaftige  og 
forenede  i  alle  ting,  så  at  I  ikke  skal  falde  i 
trældom"  (2  Nephi  1:21). 

Som  den  kærlige  far  han  var,  vidste  han  at 
dersom  de  skulle  have  fremgang,  måtte  de 
være  ét. 

Er  vi  ét  med  vor  næste?  Er  der  lidt  mere  fre- 
deligt på  den  vej  hvor  du  bor,  fordi  du  bor 
der? 

Der  var  to  landmænd  som  boede  ved  siden 


af  hinanden  i  det  sydvestlige  Montana.  De 
skændtes  og  sloges,  fordi  de  hver  især  men- 
te at  det  rustne  ståltrådshegn,  som  adskilte 
deres  ejendomme,  ikke  stod  lige  i  skellet.  De 
mente  hver  især  at  den  anden  gik  ind  på 
hans  jorde.  Det  fremgik  heller  ikke  helt  tyde- 
ligt af  ejendomspapirerne  på  rådhuset  hvor 
skellet  gik. 

De  forbød  deres  børn  at  lege  med  hinan- 
den. Konflikten  skærpedes.  Efter  mange  års 
ordstrid  og  trusler  sagde  den  ene  af  land- 
mændene omsider  til  sig  selv:  „Nu  kan  det 
være  nok."  Han  tog  sin  bil  og  kørte  hen  ad 
vejen,  op  ad  sin  nabos  indkørsel  og  hen  til 
hans  hus. 

„Hvad  vil  du?"  spurgte  hans  modstander. 

„Hør  her.  Få  fat  i  dine  karle  og  dine  søn- 
ner, og  jeg  får  fat  i  mine,  og  så  sætter  vi  det 
hegn  op,  der  hvor  du  synes,  for  nu  har  jeg  få- 
et nok  af  det  her.  Jeg  synes  at  vi  skal  være 
venner." 

Hans  stivnakkede  nabo  blev  blødgjort,  og 
tårerne  løb  ned  ad  kinderne  på  dem  begge. 
Naboen  svarede:  „Lad  os  køre  ind  til  byen 
Virginia  og  få  optegnet,  at  hegnet  nu  skal 
være  der  hvor  vi  begge  ønsker  at  skellet  skal 

gå-" 
Det  gjorde  de,  og  så  var  det  problem  løst. 

Hvorfor?  Fordi  en  nabo  ønskede  at  være  ét 

med  sin  nabofamilie. 

Vi  kunne  have  fået  alvorlige  stridigheder 
et  sted  her  i  nærheden,  men  en  gruppe  bebo- 
ere i  nabolaget  løste  i  forening  et  problem  før 
det  blev  alvorligt. 

En  kær,  ung  søster  har  fortalt  følgende  til 
en  stavskonference.  Hun  sagde:  „Jeg  er  om- 
vendt til  kirken  i  New  York.  Mine  forældre 

ønskede  at  deres  børn  skulle  indgå  evige  æg- 
teskaber. Der  var  ingen  sidste  dages  hellige 
at  gifte  sig  med  i  vores  lille  gren,  så  familien 
flyttede  til  Utah. 

Jeg  fandt  mig  omsider  en  mand.  Han  var 
leder  af  den  lokale  motorcykelklub  -  gik  med 
sort  læderjakke  og  motorcykelstøvler.  Vi 
kørte  sammen.  Det  var  måske  ikke  lige  det, 
min  mor  havde  håbet  på.  Men  på  det  tids- 
punkt var  jeg  kommet  bort  fra  kirken." 

Hun  fortalte:  „Vi  flyttede  ind  i  et  hus.  Vi 
samlede  ofte  vore  venner.  Jeg  er  bange  for  at 
vore  naboer  ikke  var  særlig  glade  for  os.  En 
af  naboerne  kaldte  i  det  mindste  sine  børn 
ind  så  snart  vi  drønede  rundt. 

Men  ved  I  hvad  vore  naboer  gjorde?  De 
slog  vores  græsplæne  og  gjorde  det  pænt, 
fordi  vi  ikke  havde  nogen  græsslåmaskine. 
De  kom  med  blomster,  når  en  af  os  var  syge 
og  de  kom  også  tit  med  mad  til  os.  Vores  lille 
datter  deltog  i  nogle  aktiviteter  sammen 
med  de  andre  børn  -  de  holdt  blandt  andet  et 
selskab  på  hendes  fødselsdag. " 

Søsteren  og  hendes  mand  forsøgte  at  tak- 
ke deres  naboer,  og  de  svarede:  „'Nå  ja,  vi 
kan  jo  alle  godt  lide  at  hjælpe  hinanden.'  De 
fik  os  til  at  føle  os  velkomne  blandt  vore  fore- 
nede og  kærlige  naboer." 

Hun  fortsatte:  „Ca  10  måneder  senere, 
byttede  vi  vore  sorte  læderjakker  og  støvler 
med  hvidt  tempeltøj  og  hvide  slippers.  Da  vi 
knælede  ned  overfor  hinanden  ved  alteret 
og  så  os  omkring  i  værelset,  stod  alle  vore 
naboer  der.  Det  var  dem  der  havde  slået  vo- 
res græsplæne  og  gjort  tingene  bedre  for 
os." 

Nu  er  de  virkelig  ét.  Hun  fortalte  mig  at  de 
stadig  føler  en  dejlig  enhed  med  deres  nabo- 
er og  ward.  Det  var  ikke  kun  noget  midlerti- 
digt. 


De  fleste  af  os  har  set  hvordan  basketball- 
hold og  fodboldhold  kan  blive  i  fuldkommen 
harmoni  med  hinanden,  hvordan  sådan 
fem,  ni  eller  elleve  sportsmænd  kan  virke 
som  ét.  Pludselig  ændres  spillet.  Hvis  holdet 
kan  bevare  denne  enhed,  så  ved  vi  hvem  der 
vinder  kampen. 

Ja,  vi  kan  næsten  alle  vegne  se  velsignel- 
serne ved  at  være  ét.  Mens  jeg  endnu  var  i 
tyverne,  blev  jeg  kaldet  til  at  være  biskop. 
Jeg  var  uerfaren  og  ikke  nogen  ekspert.  Jeg 
kaldte  to  ældre  mænd  som  rådgivere,  mænd 
som  vidste  langt  mere  end  jeg  gjorde,  mænd 
som  tilsyneladende  var  dygtigere  end  jeg. 
Men  hvad  gjorde  de?  De  forenede  sig  med 

mig  i  at  få  arbejdet  udført.  Vi  arbejdede  sam- 
men i  fem  dejlige  år,  fordi  de  var  modne 
mænd,  som  ønskede  at  velsigne  riget  i  har- 
moni. 

Hvor  tit  ser  vi  ikke  at  der  sker  store  ting, 
når  en  mission,  et  ward,  en  stav  eller  en  søn- 
dagsskoleklasse forener  sig.  Vi  glemmer  de 
personlige  bagateller  og  dumheder  når  vi  ar- 
bejder sammen.  Vi  underordner  os  arbejdet 
for  organisationen  og  sagen. 

Det  er  som  om  minder  aldrig  falmer,  når  vi 
endnu  kan  forestille  os,  præsident  Kimball 
sidde  foran  os  på  forhøjningen,  mens  han 
nænsomt  og  venligt  bliver  hjulpet  af  sine 
rådgivere,  og  til  sidst  kun  af  én  stærk  råd- 
giver. 

De  arbejdede  sammen  som  ét  i  disse  be- 
tydningsfulde år,  nøjagtigt  som  vort  øverste 
præsidentskab  gør  det  i  dag.  Og  ligesom  alle 
brødrene  er  ét  i  deres  arbejde  for  at  udføre 
kirkens  trefoldige  mission  -  at  forkynde 
evangeliet,  at  fuldkommengøre  de  hellige 
og  at  forløse  de  døde  -  således  er  vi  alle  ét, 
men  arbejder  vi  også  allesammen  i  forening 
med  at  udbringe  disse  evige  velsignelser  til 
dem  vi  kender? 

Jeg  husker  en  særlig  begivenhed  i  Idaho. 
Det  var  tidligt  på  foråret.  Stavspræsidenten 
ringede  til  mig  og  sagde:  „Jeg  tror  hellere  at 
du  må  komme  herop  og  se  på  tingene."  Så 
jeg  kørte  til  det  sydlige  Idaho.  Han  tog  mig 
med  ud  til  et  vandreservoir,  der  lå  et  lille 
stykke  udenfor  et  par  småbyer.  Vandet  var 
lige  ved  at  løbe  over  kanten.  Han  sagde: 
„Der  er  ikke  mange  mennesker,  der  er  klar 
over  at  vi  vil  få  oversvømmelse  i  år.  De  tager 
det  afslappet  nede  i  dalen.  De  færreste  for- 
står hvad  der  sker,  hvis  der  ikke  bliver  lavet 

en  kanal,  så  det  overskydende  vand  kan  løbe 
bort  fra  reservoiret." 

Han  fortalte  mig  at  han  som  dreng  og  se- 
nere som  ung  mand  havde  travet  rundt  i  dis- 
se bakker,  og  havde  aldrig  så  megen  sne 
blive  liggende  tilbage  eller  så  meget  vand  i 
reservoiret  på  den  tid  af  året.  Det  var  en 
mand  der  vidste  hvad  han  gjorde.  Det  ene- 
stejeg kunne  sige  til  ham  var:  „  Gør  det  rigti- 
ge. Gør  det  som  skal  gøres." 

Da  jeg  kom  tilbage  et  par  uge  senere,  så  jeg 
nogle  enormt  store  maskiner  køre  frem  og 
tilbage,  som  om  de  bevægede  sig  efter  et  for- 
udbestemt mønster,  under  udgravningen  af 
en  kanal.  Mænd  og  drenge  arbejdede  med 
skovle  og  alle  samarbejdede.  Der  blev  udført 
et  mirakel  mens  der  i  løbet  af  nogle  dage  blev 
gravet  en  kanal,  der  var  35-40  km  lang.  Da- 
len blev  reddet.  Jo  -  der  var  nok  nogle  gårde 
der  led  skade,  men  området  som  helhed  var 
nu  sikret.  Hvordan?  Hvorfor?  Fordi  nogle 
modige  mennesker  forenede  sig  og  sammen 
gjorde  det  nødvendige.  Et  menneske  kunne 
ikke  have  gjort  det.  En  lille  gruppe  mænd  el- 
ler kvinder  kunne  ikke  have  klaret  opgaven. 
Men  ved  hjælp  af  det  sammenhold  som  den- 
ne stavspræsident  skabte,  så  vi  nationalgar- 
den, et  byggeselskab  (som  ikke  vidste  hvor- 
når eller  om  de  fik  deres  løn),  og  mænd  fra 
fjern  og  nær  udlåne  deres  kostbare  maskiner 
for  at  dalen  kunne  blive  reddet.  Det  var  et 
sidste  dages  mirakel,  skabt  i  enhed. 

Jeg  talte  med  en  bemærkelsesværdig  for- 
retningsleder og  religionslærer  i  New  York 
City  for  et  par  uger  siden.  Han  arbejder  ak- 
tivt sammen  med  220  forskellige  kristne 
sammenslutninger.  Han  blev  ved  med  at  ta- 
le om  hvor  effektiv  de  sidste  dages  helliges 
kirke  er.  Han  sagde  mange  fine  ting  om 
medlemmerne,  om  deres  hengivenhed  for 
og  vished  om  deres  tro. 


Han  sagde:  „Noget  af  det  mest  karakteri- 
stiske og  bemærkelsesværdige  ved  Jesu  Kri- 
sti Kirke  af  Sidste  Dages  Hellige  er  når  man 
ser  jer  arbejde  sammen.  I  går  alle  i  samme 
retning.  I  koncentrerer  jer  som  ét  om  at  gøre 
det,  som  I  tror  at  Jesus  ønsker  I  skal  gøre.  I 
studerer  allesammen  den  samme  lære.  I  ret- 
ter jer  efter  jeres  ledere.  I  er  forenede." 

Det  var  en  stor  lektie!  Selv  om  jeg  nok  gen- 
kendte meget  af  det  han  sagde,  så  tilføjede 
det,  at  høre  det  fra  en  som  har  mere  kontakt 
med  andre  kirker  end  nogen  anden,  en  sær- 
lig betydning  til  vores  ligesind  og  harmoni. 

Ser  I,  det  som  gør  os  anderledes  er,  vores 
bestræbelser  på  at  være  ét.  Vi  støtter  vore  le- 
dere og  følger  stort  set  deres  råd  og  vejled- 
ning. Der  er  mange  grunde  til  at  forene  sig, 
men  måske  den  største  er,  at  vi  er  blevet  bedt 
om  at  være  ét.  I  Lære  og  Pagter  befaler  Her- 
ren os  at  blive  enige  om  hans  ord  (se  L&P 
41:2).  Joseph  Smith  sagde:  „Enighed  er 
magt"  (History  of  the  Church,  6:198),  da  han 
talte  om  stabile  regeringer.  Og  netop  således 
vil  enighed  øge  kirkens  og  vore  familiers 
magt. 

Lad  os  atter  se  på  Mormons  Bog,  hvor  Frel- 
seren taler  til  sine  andre  får.  Da  Jesus  bad 
sammen  med  dem  på  den  vestlige  halvkug- 
le, sagde  han:  „Og  nu  Fader,  beder  jeg  dig 
for  dem  og  ligeledes  for  alle  dem,  som  vil  tro 
på  deres  ord"  (3  Nephi  19:23).  Han  bad  ikke 
alene  for  de  troende  og  dem  der  skulle  være 
missionærer,  som  var  forsamlet  på  stedet, 
men  også  for  dem  de  kom  til  at  undervise, 
„at  de  må  tro  på  mig,  så  jeg  må  være  i  dem,  li- 
gesom du,  Fader,  er  i  mig,  så  at  vi  må  være 
eet"  (3  Nephi  19:23.  Fremhævelse  tilføjet). 

Ja,  vi  kan  næsten  se  Jesus  stå  foran  disse 
fordums  amerikanere,  idet  han  fortsætter: 
„Fader,  jeg  beder  ikke  for  verden,  men  for 
dem,  som  du  har  givet  mig  af  verden  for  de- 


res tros  skyld,  at  de  må  blive  renset  i  mig,  så 
at  jeg  må  være  i  dem,  som  du,  o  Fader,  er  i 
mig,  at  vi  må  være  eet,  så  jeg  må  blive  herlig- 
gjort i  dem"  (3  Nephi  19:29).  Det  var  den 
samme  Jesus,  som  er  Jehova  i  Det  gamle  Te- 
stamente, som  inspirerede  til  disse  ord:  „Se, 
hvor  godt  og  hvor  lifligt  er  det,  når  brødre 
bor  tilsammen"  (SI.  133:1). 

Hvordan  herliggør  vi  Jesus?  Hvordan  tak- 
ker vi  for  forsoningen?  Hvordan  viser  vi  tak- 
nemmelighed for  ordinanserne  og  pagter- 
ne? Hvordan  takker  vi  for  hans  lærdomme? 
Det  gør  vi  naturligvis  ved  at  elske  Gud,  ved 
at  elske  vor  næste,  ved  at  efterleve  budene 
og  ligeledes  ved  at  være  ét.  Vi  tilegner  os  Me- 
sterens lærdomme.  Vi  forener  os  og  andre 
med  „én  Herre,  én  tro,  én  dåb"  (Ef .  4:5).  Vi 
accepterer  dem  der  er  kaldet  til  at  stå  over  os 
som  vore  ledere,  uden  at  skabe  postyr.  Vore 
ledere  ved  at  vi  er  loyale,  fordi  vi  gør  hvad  de 
beder  os  om. 

Må  vi  forene  os  om  dette  fantastiske  værk, 
kære  søskende.  Må  vi  på  en  kærlig  og  følsom 
måde  virke  sammen  med  dem,  der  ikke  er 
medlemmer  af  kirken,  så  de  vil  lære  at  forstå. 
Må  vi  også  udsøge  dem  der  er  kommet  på  af- 
veje, og  hjælpe  dem  tilbage,  så  de  kan  forene 
sig  med  os.  Må  vore  børn  være  med  i  dette 
sammenhold  og  have  et  ægte  ønske  om  at 
være  med  til  at  berige  vor  tilværelse  med 
fred  og  kraft. 

Det  er  med  taknemmelighed  i  mit  hjerte, 
kære  søskende,  for  jer  og  for  det  vi  gør  sam- 
men, at  jeg  beder  til  at  vi,  i  denne  tid  hvor  vi 
lider  under  sociale  problemer  og  økonomi- 
ske vanskeligheder,  hver  især  må  beslutte  os 
til  i  enighed  at  følge  vor  profet-leder  og  an- 
dre som  er  kaldet  til  at  lede  os.  Må  vi  slippe 
for  de  smerter  og  problemer  som  rammer  fa- 
milier, nabolag  og  institutioner,  når  de  ikke 
er  enige,  i  Jesu  Kristi,  vor  Forløsers  navn. 
Amen.  □ 

Jeg  er  voksen  nu 


Ældste  Marvin  J.  Ashton 

De  tolvs  Kvorum 


„Det  er  farligt  tidsfordriv  at  dømme  sig  selv,  uanset  i  hvilken  retning 
det  er.  Livets  kendsgerning  er  at  det  er  vigtigere  i  hvilken  retning  vi 
bevæger  os,  end  hvor  vi  befinder  os. " 


For  nogle  uger  siden  blev  jeg  bedt  om  at 
gøre  en  særlig  tjeneste  for  en  mand, 
der  sidder  i  en  meget  stor  stilling  i  kir- 
ken. „Vil  du  være  venlig  at  give  dig  tilstræk- 
kelig tid  til  at  lytte  mens  en  mor,  far  og  deres 
teenage  datter,  som  er  mine  specielle  ven- 
ner, forsøger  at  føre  en  samtale?" 

Straks  efter  at  vi  fire  havde  sat  os  ned,  stod 
det  klart  for  mig  at  kommunikationslinien 
var  stoppet  af  fordomme,  trusler,  beskyld- 
ninger og  fornærmelser.  Efterhånden  som 
de  verbale  storme  blev  stadig  mere  bitre,  op- 
dagede jeg  at  jeg  var  den  eneste  der  lyttede. 
Selv  om  de  hver  for  sig  og  sammen  var  enige 
om  at  jeg  skulle  være  deres  rådgiver,  tone- 
angivende eller  dommer,  om  I  vil,  så  opda- 
gede jeg  at  jeg  tålmodigt  måtte  vente  på  en 
mulighed  for  at  blive  hørt.  Under  den  hede 
og  følelsesmæssige  konfrontation  gav  den 
unge  datter  gang  på  gang  udtryk  for  sin 
vilje:  „Sådan  kan  I  ikke  tillade  jer  at  tale  til 
mig.  Jeg  er  voksen  nu.  I  kan  ikke  behandle 
mig  på  den  måde.  Jeg  er  voksen  nu.  I  kan  ik- 
ke bestemme  over  mit  liv  længere.  Jeg  er 
voksen  nu." 


Hver  gang  hun  sagde :  „Jeg  er  voksen  nu, " 
så  krummede  jeg  tæer.  Definitionen  på  en 
voksen  er  et  menneske,  som  er  nået  moden- 
hedsalder  -  som  er  fuldt  udvokset.  Selvom 
sandheden  er,  at  et  menneske  efter  loven 
kan  kaldes  voksen,  når  han  eller  hun  har  nå- 
et en  bestemt  alder,  er  det  i  dag  meningen  at 
vi  skal  tale  om  den  voksne  status,  som  må 
fortjenes  gennem  gerninger  og  indstilling. 

Jeg  ved  ikke  helt  sikkert,  hvem  der  har  ret 
til  eller  ansvaret  for  at  erklære  et  menneske 
for  voksen,  men  jeg  er  sikker  på  at  den  på- 
gældende selv  ofte  er  den  mindst  kvalifice- 
rede til  at  afgive  erklæringen.  Hvis  et  men- 
neske er  modent,  så  vil  det  ikke  have  nødig 
at  erklære  det.  Den  personlige  opførsel  er 
den  eneste  rigtige  målestok  for  modenhed. 
Hvad  angår  opførsel,  så  bliver  man  ikke  vok- 
sen med  alderen,  rynkerne  eller  de  grå  hår. 
Det  er  måske  ikke  helt  forkert  at  sige  at  den 
voksne  adfærd  opnås  ved  en  proces.  Moden 
opførsel  udvikles  som  regel  gennem  selvdi- 
sciplin, ukuelighed  og  stadige  anstren- 
gelser. 

For  at  være  ærlig  mod  denne  teenager,  må 
jeg  sige  at  selv  om  hendes  „jeg  er  voksen 
nu",  ikke  imponerede  mig  synderligt,  så  var 
der  tidspunkter  under  besøget,  hvor  jeg 
syntes  at  hun  viste  større  modenhed  en  de 
andre  i  stuen.  Når  vi,  som  er  ældre,  har  ten- 
dens til  at  sige  omtrent  sådan:  „Jeg  er  ældre 
end  du",  for  at  fastslå  noget,  så  er  jeg  ikke  så 
sikker  på  at  det  er  særligt  effektivt.  Ville  det 
ikke  være  meget  bedre  at  vinde  respekt  og 
kærlighed,  ved  at  være  værdige  forældre  og 
opføre  os  som  sådan,  fremfor  at  forsøge  at 
gennemtrumfe  noget  ved  hjælp  af  aldersfor- 
skellen? 

Unge  mænd  og  piger  verden  over,  hver- 
ken I  eller  jeres  forældre  behøver  at  bekendt- 
gøre om  I  er  modne  eller  ej .  På  jeres  tro  og  je- 
res gerninger  skal  det  kendes,  hvad  I  er.  På 
jeres  frugter  skal  I  kendes.  Ingen  af  os,  som 
bruger  forkerte  argumenter,  som  lider  af  hu- 
mørsyge, kommer  med  nedværdigende  og 
pinlig  kritik,  nyttesløse  mod-beskyldninger 


og  viser  manglende  respekt,  vil  gavne  no- 
gen som  helst.  Lad  os  holde  op  med  de  små 
ondskabsfuldheder,  uvilje  og  gengældelse- 
saktioner, som  kun  ødelægger  os  selv,  og  lad 
os  vende  tilbage  til  den  trygge  vej  som  Den 
gode  Hyrde  har  afmærket  så  godt.  Det  kræv- 
er mod  at  trække  sig  ud  af  en  ordstrid.  Når 
modenheden  begynder  at  sætte  ind,  så  kom- 
mer den  voksnes  status.  „Al  bitterhed  og 
hidsighed  og  vrede  og  skrig  og  spot  være 
fjernt  fra  jer  som  i  det  hele  al  ondskab!  Men 
vær  gode  mod  hverandre  og  barmhjertige, 
så  I  tilgiver  hverandre,  ligesom  Gud  har  til- 
givet jer  i  Kristus"  (Ef.  4:31-32).  Deteruhyg- 
geligt  så  mange  ældre  mennesker  der  går 
gennem  livet  uden  nogensinde  at  blive 
voksne. 

Jeg  har  i  mange  år  haft  et  levende  billede  i 
mit  sind  af  Jesus  Kristus  stående  foran  Pila- 
tus.  Da  Jesus  stod  foran  den  vrede  pøbelhob, 
som  truede  ad  ham  og  fordømte  ham,  for- 
søgte Pilatus  at  få  ham  til  at  reagere  og  tage  til 
genmæle .  Han  forsøgte  at  få  ham  til  at  erklæ- 
re at  han  var  konge.  Jesus  forblev  tavs.  Hans 
levevis  var  hans  forkyndelse.  Han  havde  en 
fuldkommen  karakter,  Faderens  værdige, 
enbårne  Søn.  Jeg  synes  at  hans  modenhed 
talte  for  sig  selv. 

„Jesus  blev  nu  stillet  for  landshøvdingen, 
og  landshøvdingen  spurgte  ham  og  sagde: 
,Er  du  jødernes  konge?'  Jesus  svarede:  ,Du 
siger  det  selv.'  Og  da  ypperstepræsterne  og 
de  ældste  kom  frem  med  deres  anklager 
imod  ham,  svarede  han  intet.  Da  siger  Pila- 
tus til  ham: , Hører  du  ikke  alt  det,  de  vidner 
imod  dig?  Men  han  svarede  ham  end  ikke  på 
et  eneste  spørgsmål,  så  landshøvdingen 
undrede  sig  meget"  (Matt.  27:11-14). 

I  kirkens  organisationer  gives  der  mange 
muligheder  for  at  tilegne  sig  en  moden  ad- 
færd. Forleden  var  der  en  charmerende  ung 
pige  som  gav  sin  lærerinde  i  Unge  Piger  en 
velfortjent  hyldest.  Hun  sagde:  „Vi  har  gen- 
nem hendes  eksempel  og  gode  lektier  lært 
hvor  vigtigt  det  er  at  være  velplejet.  Vi  har 
lært  at  selv  om  vi  alle  er  forskellige,  så  har  vi 
lige  stor  betydning.  Hun  lærte  os  at  klare  vo- 
re uoverensstemmelser  ved  at  tale  om  dem, 
uden  at  råbe  op." 

Successen  i  spejderprogrammet  ligger  i  at 
lære  drengene  at  holde  sig  på  sporet.  Hver- 
ken klippeblokke  eller  bakker  kan  standse 
dem  på  turen  op  til  bjergtoppen.  Ingen  får 
topbelønninger,  med  mindre  de  har  klaret 
de  vanskelige  såvel  som  de  lette  opgaver. 
Det  er  den  faste  beslutning  om  at  fortsætte 
ad  spejdernes  vej  mod  målet,  der  modner  i 
dette  program,  og  ikke  æresmærkerne. 

Der  var  en  mand,  som  havde  to  sønner. 
Den  yngste  af  dem  sagde  til  faderen: , Fader! 
giv  mig  den  del  af  formuen,  som  tilkommer 
mig  (jeg  er  voksen  nu) ' .  Så  skiftede  han  ej  en- 
dommen  imellem  dem."  Vi  kender  allesam- 

men  lignelsen  om  den  fortabte  søn.  Han  for- 
lod hjemmet  og  ødede  sine  midler  bort  ved 
at  leve  et  udsvævende  liv.  Men  han  gik  i  sig 
selv  og  sagde: ...  Jeg  vil  stå  op  og  gå  til  min 
fader  og  sige  til  ham: , Fader!  jeg  har  syndet 
imod  Himmelen  og  over  for  dig,  jeg  er  ikke 
længer  værd  at  kaldes  din  søn  (men  jeg  er 
blevet  mere  voksen  nu)' . . .  Og  han  stod  op 
og  gik  til  sin  fader . . .  Da .  . .  hans  fader  (så) 
ham . . .  ynkedes  (han)  inderligt  og  kom  løb- 
ende og  faldt  ham  om  halsen  og  kyssede 
ham."  Jeg  tror  det  vil  være  passende  at  sige 
at  faderen  også  var  blevet  mere  moden  un- 
der adskillelsen.  Tænk  også  på  hvor  meget 
mere  moden  og  voksen  den  ældste  søn  blev, 
da  han  var  vidne  til  og  kunne  deltage  i  sin 
fars  kristne  eksempel  (se  Luk.  15:11-32). 

Der  er  for  mig  ingen  tvivl  om  at  en  af 
hovedårsagerne  til  at  Laman  og  Lemuel 
knurrede  og  brugte  hårde  ord  imod  deres 
bror,  Nephi,  og  slog  ham  med  en  kæp,  var  at 
de  var  ældre  og  troede  at  de  var  mere  voksne 
end  Nephi.  Kan  I  ikke  ligefrem  høre  Laman 
sige:  „Nephi,  sådan  kan  du  ikke  behandle 
mig.  Jeg  er  voksen  nu."  Nephi  udviste  ægte 
modenhed  da  han  sagde:  „Jeg,  Nephi,  sag- 
de til  min  fader:  jeg  vil  gå  og  gøre  det,  som 
Herren  har  befalet,  thi  jeg  ved,  at  Herren  ik- 
ke giver  menneskene  nogen  befaling,  uden 
at  han  åbner  en  udvej  for  dem,  så  at  de  kan 
udføre  det,  som  han  befaler  dem.  Og  da  min 
fader  hørte  disse  ord,  blev  han  meget  glad, 
thi  han  vidste,  at  jeg  var  blevet  velsignet  af 
Herren"  (1  Nephi  3:7-8).  Lehi  var  voksen 
nok  til  at  vide  hvilken  søn  der  var  mest  mo- 
den og  hvem  Herren  således  ville  velsigne. 


,A>- 


Alt  for  mange  af  os  glemmer  at  voksen  ad- 
færd kommer  efterhånden,  det  er  ikke  en  til- 
stand. Hvis  vi  skal  være  Jesu  Kristi  disciple 
må  vi  hele  tiden  leve  retfærdigt  efter  hans 
ord.  Når  nogen  med  begejstring  fortæller 
om  sin  glæde  ved  nu  at  være  aktivt  medlem 
i  kirken,  så  går  disse  tanker  gennem  mit  hov- 
ed: „Skønt,  men  hvor  længe  vil  det  vare?" 
For  nogle  år  siden  kom  jeg  tilfældigt  i  forbin- 
delse med  en  f  orsikringsagent.  Han  indledte 
sit  salgsfremstød  med:  „Jeg  er  aktivt  med- 
lem af  kirken,"  og  min  første  tanke  var: 
„Hvem  siger  det?" 

Når  et  menneske  har  overvundet  et  narko- 
tikaproblem, og  det  er  der  heldigvis  mange 
der  gør,  så  bør  de  bruge  lidt  mindre  tid  på  at 
bekendtgøre  deres  nuværende  status  og  lidt 


mere  på  at  holde  sig  fra  de  dårlige  vaner.  De, 
som  er  moralsk  rene,  vil  opføre  sig  mere  vok- 
sent, hvis  de  vil  bruge  mindre  tid  på  at  er- 
klære dette  og  mere  på  at  leve  således  og  læ- 
re andre  om  kyskhedens  velsignelser.  De, 
som  betaler  fuld  tiende,  vil  modtage  større 
glæder  og  belønninger  ved  at  være  lydige 
mod  dette  princip  end  ved  at  blive  bedømt 
eller  anbefalet  som  sådan. 

Nogle  mennesker  skælder  ud  på  ledere  og 
studenter  ved  højere  læreanstalter  og  ringe- 
agter dem,  fordi  de  håndhæver  en  standard 
for  deres  adfærd,  men  de,  der  på  passende 
måde  er  i  færd  med  at  modnes  i  adfærd 
og  selvdiciplin,  føler  sig  godt  tilpas  i  så- 
danne omgivelser.  Studenter,  der  opfører 
sig  ansvarligt,  vil  være  velset  på  ethvert 
universitet.  Et  løfte  om  „at  jeg  på  min  ære 
vil  gøre  mit  bedste"  -  enten  skriftligt  eller 
til  sig  selv,  kan  være  en  forskel  i  udviklingen 
af  karakterstyrke.  Det  kan  synes  som  en 
restriktion.  Det  at  indgå  og  holde  forpligtel- 
ser kan  i  vore  dage  synes  restriktivt  og  gam- 
meldags, hvor  parolen  er  „giv  bare  los", 
men  det  er  helt  klart  til  gavn  for  moden- 
heden. 

Umodne  mennesker  vil  afvise  råd  og  næg- 
te at  aflægge  rapporter.  De  synes  måske  at 
sådanne  interviews  er  barnagtige.  Menne- 
sker, som  bestræber  sig  på  stadigt  at  udvikle 
sig,  kan  indse  at  rådgivere  kan  hjælpe  os 
med  at  analysere  os  selv  og  finde  løsninger 
på  personlige  problemer.  I  vores  kirke  er 
rådgivere  en  kilde  til  stor  styrke  for  profeten 
såvel  som  for  alle  os  andre. 

Vær  på  vagt  overfor  dem  der  undskylder 
deres  opførsel  med  „jeg  er  voksen  nu,  du 
kan  ikke  behandle  mig  på  den  måde".  Der 
skal  en  blanding  af  moralsk  modenhed  og 
intellektuel  modenhed  til  for  at  frembringe 
et  virkeligt  voksent  menneske.  Vi  bør  priori- 
tere en  forpligtelse  til  dagligt  at  forbedre  os, 
højt  i  livet,  hvis  vi  vil  bevæge  os  i  den  rigtige 
retning. 

Der  er  styrke  i  Det  øverste  Præsidentskabs 
fortsatte  invitation  til  kirkens  medlemmer 
om  at  vende  tilbage.  Der  er  styrke,  udvikling 
og  lykke  i  at  analysere  i  hvilken  retning  vort 
liv  går.  De,  som  er  gået  tabt,  misforstået  eller 
fornærmet,  inviteres  tilbage  til  fællesskabet 
indenfor  Jesu  Kristi  evangeliums  rammer. 
Det  er  ikke  nok  bare  at  være  medlem  af  Jesu 
Kristi  Kirke  af  Sidste  Dages  Hellige.  Det  er 
nødvendigt  at  deltage  i  præstedømmet, 
hjælpeforeningen,  Unge  Mænd,  Unge  Pi- 
ger, primary  og  søndagsskolen,  for  at  vi  med 
iver  kan  gå  fremad  i  vor  voksne,  ærlige  og 
evige  personlige  udvikling.  Det  ville  måske 
være  godt  hvis  vi  allesammen  i  dag  ville  ind- 
se, at  mens  vi  forbedrer  vor  aktivitet  og  vort 
engagement  i  kirken,  ville  det  være  meget 
bedre  for  os  at  blive  klassificeret  som  væren- 
de „godt  på  vej"  fremfor  „stå  fast".  Det  er 
vort  ansvar  og  vort  privilegium  at  opmuntre 
de  umodne  og  give  dem  muligheder  for 
vækst  og  udvikling. 

Joseph  Smith  erklærede  for  verden  at  han 
var  som  en  rå  sten,  der  skulle  slibes  og  pole- 
res af  livets  strøm.  Det  var  slag,  skuffelser  og 
uventede  begivenheder,  der  hjalp  ham  til 
visdom  gennem  årene.  Ofte  kan  modenhed 
måles  ved  vor  udholdenhed. 

Kære  unge  venner,  jeg  vil  gerne  i  kærlig- 
hedens ånd  foreslå  jer  at  lade  være  med  at 
stemple  jer  selv.  At  I  klassificerer  jer  som 
USA-mestre  eller  måske  oven  i  købet  ver- 
densmestre, betyder  intet,  hvis  I  alene 
udpeger  vinderen,  og  giver  jer  selv  sejrspo- 
kalen.  Hvem  kan  på  samme  måde  med 
rette  kalde  sig  for  tabere,  frafaldne  eller 
fiaskoer. 

Det  er  farligt  tidsfordriv  at  dømme  sig  selv, 
uanset  i  hvilken  retning  det  er.  Livets  kends- 
gerning er  at  det  er  vigtigere  i  hvilken  ret- 
ning vi  bevæger  os,  end  hvor  vi  befinder  os. 
Jeg  har  aldrig  hørt  nogen  højt  uddannet  er- 
klære: „Nu  er  jeg  færdiguddannet."  Nogle 
af  de  mennesker  i  verden,  der  kunne  være 
blandt  de  viseste  i  verden,  bliver  ikke  be- 
dømt som  sådanne,  fordi  de  har  brugt  deres 
tid  til  at  bekendtgøre  deres  evner  og  viden, 
fremfor  at  bruge  deres  visdom  til  at  forbedre 
sig  og  hjælpe  deres  omgivelser. 

Mødre,  fædre  og  familiemedlemmer,  mo- 
denhed kommer  ikke  nødvendigvis  med  al- 
deren. Lad  os  vise  vor  omsorg  og  kærlighed 
til  hinanden  i  ord  og  gerning.  Trusler,  ører 
der  ikke  lytter,  øjne  der  ikke  ser  og  hjerter 
som  ikke  føler,  kan  ikke  bringe  glæde,  sam- 
menhold og  udvikling.  Tålmodighed  med 
andre,  sig  selv  og  Gud  fører  til  evig  moden- 
hed. Lad  Gud  og  vore  gerninger  afgøre  ægt- 
heden i  udtalelsen:  „Jeg  er  voksen  nu". 

Gud  er  vor  Fader.  Jesus  er  Kristus.  Må  vor 
fortsatte  kendskab  til  dem,  i  os  udvikle  en 
kristen,  voksen  opførsel,  beder  jeg  om  i  Jesu 
Kristi  navn.  Amen.  □ 


Den  indre  vilje 

Præsident  Thomas  S.  Monson 

Andenrådgiver  i  Det  øverste  Præsidentskab 


„Dybt  nede  i  underbevidstheden  hos  enhver  af  os  ligger  beslutningens 
ånd  begravet,  beslutningen  om  at  aflægge  det  gamle  menneske  og  hæve 
os  op  til  vore  sande  højder. " 


unge  mænd  og  piger,  som  har  opgivet  deres 
uddannelse,  som  ikke  har  været  så  kloge  i 
deres  valg  af  venner  og  som  har  tilegnet  sig 
disses  skikke  og  vaner,  som  får  dem  bort  fra 
den  vej  der  fører  til  fuldkommenhed,  og  som 
på  den  mest  snedige  måde,  ad  omveje,  fører 
dem  nedad  til  blindgyden  af  sorg  og  elen- 
dighed. 

Den  oprørske  søn,  den  stædige  datter  -  og 
må  jeg  tilføje  den  sure  ægtemand  eller  den 
vrisne  hustru  -  kan  allesammen  forandre 
sig.  Skyerne  kan  lette,  stormen  kan  stilne  af 
og  den  modenhed,  som  bror  Ashton  talte 
om,  kan  indtræffe.  Venskaber  skifter  og  for- 
hold ændres.  Udtrykket  „støbt  i  beton"  be- 
høver ikke  at  gælde  den  menneskelige  op- 
førsel. 

Set  i  et  evigt  perspektiv  er  vores  jordiske 
rejse  så  kort.  Nedture  koster  dyrt  og  de  må 
undgås.  Vi  må  ikke  tillade  vort  fysiske  jeg  at 
herske  over  vort  åndelige  jeg.  Vi  er  -  hver 
især  -  nødt  til  at  erindre  os  hvem  vi  er  og 
hvad  Gud  forventer  at  netop  vi,  hver  for  sig 
skal  blive  til. 

Digteren,  William  Wordsworth,  har  så 
smukt  beskrevet  hvordan  vi  hver  især  kom 
fra  vort  himmelske  hjem.  Han  sagde: 

„  Vor  fødsel  er  kun  en  søvn  og  en  glemsel, 

den  sjæl,  som  løfter  sig  med  os,  vort  livs  stjerne, 

har  sin  oprindelse  andetsteds 

og  kommer  fra  det  fjerne; 

ikke  i  det  fuldstændig  glemte, 

og  ikke  i  yderste  nøgenhed, 

men  som  voksende  skyer  af  herlighed  kommer  vi 

fra  Gud,  som  er  vort  hjem. " 

(Et  stort  og  forunderligt  værk,  s.  281). 

Hvis  vi  følger  dette  spor  -  forbindelsen 
med  det  uendelige  -  vil  vi  opdage  at  vi  kan 
modtage  hjælp  fra  Himlen.  Vor  Gud  vil  altid 
være  med  dem,  der  sætter  deres  lid  til  ham. 
Hvis  vi  dog  bare  ville  have  denne  tillid  til  vor 
himmelske  Fader.  Det  var  den  kloge  Job,  der 
erklærede:  „Dog,  Ånden,  den  er  i  menne- 
sket, og  den  Almægtige  .  .  .  giver  dem  ind- 
sigt." (Job  32:8).  Kære  søskende,  kun  hvis  vi 


Kære  søskende,  det  er  vidunderligt  at 
se  jer.  Det  minder  mig  meget  om  en 
oplevelse  jeg  havde  for  nogle  måne- 
der siden,  hvor  jeg  stod  foran  en  stor  forsam- 
ling i  Marriott  Center  ved  Brigham  Young 
University.  Foran  mig  havde  jeg  en  stor 
gruppe  unge  mænd  og  piger,  der  stod  som 
repræsentanter  for  familiers,  forældres,  le- 
deres, læreres,  ja  endog  Guds  største  håb, 
drømme  og  ambitioner.  Jeg  så  dem  allesam- 
men for  mig  som  deltagere  i  en  stor  jordisk 
parade,  der  gik  forbi  mig.  Nogle  var  kunst- 
nerisk begavede,  andre  havde  evner  inden- 
for det  humanistiske  og  atter  andre  søgte  fy- 
sikkens og  naturvidenskabens  strenge  di- 
scipliner. Det  var  studerende  på  alle  stader 
af  deres  studier,  snart  ville  de  være  spredt 
for  at  sætte  deres  præg  på  verden,  opfylde 
deres  skabelses  formål,  og  gennem  egen  er- 
faring lære  det  som  vil  hjælpe  dem  med  at 
kvalificere  sig  til  netop  den  ophøjelse,  som 
de  søger  at  opnå. 

Så  tænkte  jeg  på  andres  ønsker  om  at  blive 
dygtige  håndværkere  og  håndværksmestre. 
De  var  også  i  gang  med  at  uddanne  sig  på 
tekniske  skoler  og  fagskoler.  Og  derpå  gik 
mine  tanker  trist  nok  til  den  enorme  hær  af 

lader  inspirationens  lampe  brænde  på  lavt 
blus,  vil  vi  bevæge  os  på  et  plan,  som  ligger 
langt  under  vore  muligheder. 

Under  den  store  økonomiske  krise  kom  de 
hjemløse,  vagabonderne  og  de  sultne  køren- 
de forbi  os  med  jernbanen,  som  ikke  lå  ret 
langt  fra  vores  hus  i  Salt  Lake  City.  Det  skete 
ofte  at  nogen  bankede  på  vores  bagdør,  og 
når  jeg  lukkede  op  stod  der  en  mand  eller  to 
udenfor  -  underernæret,  dårligt  klædt  -  og 
ofte  også  dårligt  uddannet.  Af  og  til  stod  de 
med  den  kendte  kasket  i  hånden,  så  man 
kunne  se  en  forpjusket  hårtop  og  et  ubarbe- 
ret ansigt.  Spørgsmålet  var  altid  det  samme: 
„Tror  du  at  din  mor  har  lidt  mad  til  en  sulten 
mand,  min  dreng?"  Min  kære  mor  svarede 
uvægerligt  venligt:  „Kom  indenfor,  og  sæt 
Dem  ned  ved  køkkenbordet."  Så  skyndte 
hun  sig  at  smøre  et  stykke  mad,  skære  et 
stykke  af  en  æblepie,  hælde  mælk  op  i  et 
glas,  og  så  snakkede  min  mor,  mens  vore 
gæster  spiste.  Hun  spurgte  til  familie,  fortid 
og  børn.  Hun  gav  opmuntring  og  når  gæ- 
sterne rejste  sig  for  at  gå,  udtrykte  de  deres 
taknemmelighed  med  et  „tak  for  mad".  Jeg 
var  ikke  så  gammel,  men  gammel  nok  til  at 
bemærke  at  de  fortvivlede  udtryk  var  borte 
og  afløst  af  tilfredse  smil,  at  øjnene,  som  før 
var  matte,  nu  havde  fået  fornyet  glans.  Kær- 
ligheden -  denne,  menneskesjælens  ædle- 
ste egenskab,  havde  atter  engang  udvirket 
et  stort  under.  Det  kan  virke  for  jer.  Det  gjor- 
de det  dengang. 

På  vor  rejse  gennem  livet  opdager  vi,  at 
livet  er  fyldt  med  udfordringer  -  de  er  blot 
forskellige  fra  det  ene  menneske  til  det  an- 

Andenrådgiver  i  Det  øverste  Præsidentskab,  præsident  Thomas  S.  Monson,  leder  forsamlingen 
i  opretholdelsen  af  kirkens  ledere. 


det.  Vi  er  alle  indstillet  på  succes,  men  de- 
sværre er  der  nogle  som  stræber  efter  at  blive 
„superkvinder"  eller  „supermænd".  Blot 
tanken  om  fiasko  udmatter  dem  -  næsten  til 
fortvivlelsens  rand.  Men  hvem  af  os  har  ikke 
oplevet  fiasko  af  og  til? 

Jeg  husker  en  fiasko,  da  jeg  som  ung  spille- 
de basketball.  Kampen  ville  blive  hård.  Træ- 
neren satte  mig  på  en  nøgleplads.  Jeg  løb  ud 
på  banen  fra  sidelinien,  driblede  med  bol- 
den ned  mellem  mine  holdkammerater  og 
modspillerne,  hvorpå  jeg  hoppede  op  i  luf- 
ten for  at  skyde  et  højt  skud,  og  netop  som 
basketbolden  gled  ud  over  mine  fingerspid- 
ser opdagede  jeg  til  min  rædsel  at  jeg  skød 
mod  det  forkerte  mål.  Jeg  bad  den  korteste 
bøn  jeg  nogensinde  har  bedt  i  mit  liv.  Jeg 
sagde  ganske  enkelt:  „Kære  Fader,  vær  sød 
at  lade  bolden  gå  ved  siden  af. "  Min  bøn  blev 
hørt.  Bolden  tog  en  tur  langs  kanten  og  faldt 
på  gulvet,  og  i  samme  øjeblik  min  bøn  blev 
hørt  begyndte  mine  prøvelser  først  for  alvor. 
Jeg  kunne  høre  de  beundrende  fans  op- 
muntrende råb  -  en  høj  og  lang  remse  som 
alle  og  enhver  kunne  høre.  Jeg  glemmer  det 
aldrig.  De  råbte:  „Vi  vil  ha'  Monson,  vi  vil 
ha'  Monson,  vi  vil  ha'  Monson . . .  uud!"  Og 
træneren  var  tvunget  til  at  gøre  det. 

Sådanne  oplevelser  får  ikke  det  bedste 
frem  i  os.  Vi  har  alle  haft  sådanne  oplevelser 
og  vi  vil  få  endnu  flere  af  dem. 

Jeg  læste  for  kort  tid  siden  noget  fra  præsi- 
dent Harry  S.  Trumans  liv.  Han  havde  truk- 
ket sig  tilbage  fra  sit  offentlige  embede  og  be- 
fandt sig  i  Truman  Center  i  Independence, 
Missouri.  Han  havde  netop  ledsaget  en 
gruppe  unge  mennesker  gennem  centret,  og 
en  lille,  genert  dreng  spurgte  med  store  øjne 
præsident  Truman:  „Mr.  Truman,  da  du  var 


lille,  havde  du  så  mange  venner?"  Præsi- 
denten så  på  ham  og  sagde:  „Nej,  jeg  var  ik- 
ke særlig  populær  -  det  var  kun  dem  der  var 
gode  til  sport  og  havde  store  næver.  Sådan 
var  jeg  slet  ikke,  for  jeg  kunne  ikke  se  uden 
briller,"  sagde  han.  „Jeg  var  blind  som  en 
muldvarp.  Men  for  at  sige  det  som  det  var, 
så  tror  jeg  nok  at  jeg  var  en  tøsedreng. "  Den 
lille  dreng  begyndte  at  klappe  i  hænderne, 
hvorpå  alle  de  andre  drenge  og  piger  også 
begyndte.  De  havde  hørt  sandheden. 

Vi  må  indse  at  vi  har  et  ansvar  for  at  hæve 
os  fra  det  middelmådige  til  det  kompetente, 
fra  fiasko  til  resultater  -  til  at  blive  som  det 
bedste  i  os  og  erkende  at  ingen  fiasko  behøv- 
er at  være  endegyldig.  Jeg  tænker  på  den- 
gang i  1902  -  for  lang  tid  siden  -  da  redaktø- 
ren af  Atlantic  Monthly  returnerede  et  bundt 
digte  til  en  ung  digter  på  28  år,  med  en  notits 
hvorpå  der  stod:  „Vi  har  ikke  plads  til  dine 
barske  vers  i  vores  blad."  Digteren  -  Robert 
Frost  -  kom  fra  Harrow,  jeg  tror  fra  England, 
var  en  barsk  lærer.  Han  skrev  i  en  16-årigs 
meddelelsesbog:  „Påfaldende  mangel  på 
succes."  Den  16-årige  var  Winston  Chur- 
chill. 

Præsident  Theodore  Roosevelt  sagde: 
„Det  er  ikke  kritikken  der  tæller,  ej  heller 
den  der  peger  fingre,  når  den  stærke  snub- 
ler, eller  fortæller  at  den,  der  gør  gode  ger- 
ninger, burde  have  gjort  noget  mere.  Æren 
går  til  manden  i  arenaen." 

Vi  kender  allesammen  mænd  og  kvinder 
„på  arenaen",  som  viser  at  de  kan  forandre 
sig  til  det  bedre  og  gør  det.  En  af  mine  favo- 
ritter er  Saulus  fra  Tarsus.  Han  forfulgte 
Herrens  hellige.  Og  da  Himlens  lys  dalede 
ned  og  en  himmelsk  røst  kaldte  på  ham: 
„Saul!  Saul!  hvorfor  forfølger  du  mig?"  sva- 

rede  han:  „Hvem  er  du,  Herre?"  Røsten  sva- 
rede: „Jeg  er  Jesus,  som  du  forfølger." 
(Ap.G.  9:4-5).  Paulus'  reaktion  er  efterføl- 
gelsesværdig:  „Herre,  hvad  vil  du  at  jeg  skal 
gøre?"  (kun  i  King  James  version).  Forfølge- 
ren Saul,  blev  til  undersøgeren  Paulus.  Nat 
var  blevet  til  dag,  og  lyset  havde  spredt 
mørket. 

Jeg  tænker  på  Simon  Peter,  fiskeren,  der 
forlod  sine  garn  og  fulgte  Herren.  Også  han 
havde  fiasko  nu  og  da.  I  husker  sikkert  en  af 
dem  -  da  han  i  et  øjebliks  svaghed  fornægte- 
de Herren.  Men  bagefter  omvendte  Peter 
sig,  og  han  fandt  sin  plads  i  Guds  rige. 

Og  jeg  tænker  på  Alma  den  yngre.  Han 
omvendte  sig  fra  sine  syndige  laster  og  sin 
unyttighed.  Han  blev  en  foregangsmand  for 
sandheden,  og  hans  belæringer  til  sine  søn- 
ner, Helaman  og  Corianton  er  sande  perler. 
Han  sagde  til  Helaman:  „O,  min  søn,  husk 
at  lære  visdom  i  din  ungdom;  ja,  lær  i  din 
ungdom  at  holde  Guds  bud."  (Alma  37:35). 
Og  til  Corianton:  „Lad  dig  ikke  forlede  af  no- 
get forfængeligt  eller  dårligt"  (Alma  39:11). 
Der  måtte  omvendelse  til. 

Præsident  David  O.  McKay  elskede  at  un- 
dervise i  at  Jesu  Kristi  evangelium  kan  gøre 
dårlige  mennesker  gode  og  gode  mennesker 
bedre.  Det  kan  ændre  den  menneskelige  na- 
tur og  menneskenes  tilværelse. 

I  december  1985  udsendte  Det  øverste 
Præsidentskab  en  særlig  bekendtgørelse  til 


de  passive  medlemmer,  til  kritikerne  og 
overtræderne.  I  den  stod  der:  „Kom  tilbage. 
Kom  tilbage  og  mæt  jer  ved  Herrens  bord, 
smag  endnu  engang  på  de  søde  og  velgøren- 
de fællesskabets  frugter  sammen  med  de 
hellige."  Hundredevis,  hvis  ikke  tusinder, 
er  kommet  tilbage .  Deres  tilværelse  er  blevet 
velsignet.  Deres  familier  er  blevet  styrket. 
Jeg  tror  at  deres  sjæle  er  blevet  frelst. 

Dybt  nede  i  underbevidstheden  hos  en- 
hver af  os  ligger  beslutningens  ånd  begra- 
vet, beslutningen  om  at  aflægge  det  gamle 
menneske  og  hæve  os  op  til  vore  sande  høj- 
der. Men  vejen  er  stenet  og  vi  har  ikke  med- 
vind. Det  måtte  en  ung  mand,  John  Helan- 
der  fra  Goteborg,  sande.  Han  er  handicap- 
pet. Han  har  ingen  kontrol  over  sine  bevæg- 
elser. 

Alligevel  besluttede  John  Helander  at  del- 
tage i  et  1500  meter  løb  til  ungdomskonfe- 
rencen i  Kungsbacka.  Han  havde  ikke  en 
chance  for  at  vinde.  Han  havde  kun  mulig- 
hed for  at  blive  ydmyget,  hånet,  spottet  og 
latterliggjort.  Han  tænkte  måske  på  en  an- 
den, som  levede  for  lang  tid  siden,  på  et  sted 
i  det  fjerne,  som  vi  kalder  Det  hellige  Land. 
Blev  ikke  også  han  hånet?  Blev  ikke  også  han 
spottet?  Jo,  men  han  tabte  ikke  ansigt. 
Måske  ville  John  Helander  heller  ikke  gøre 
det. 

Og  det  blev  alle  tiders  løb!  Mange  menne- 
sker, puffen  og  skubben,  banen  med  løberne 


Præsident  Ezra  Taft  Benson  sammen  med  andenrådgiveren,  præsident  Thomas  S.  Monson. 


og  lyden  af  startskudet  -  og  bagefter  kom 
stakkels  John  Helander.  Tilskuerne  tænkte: 
„Hvem  er  han,  der  kommer  fægtende?  Er 
han  kommet  til  skade?"  Men  han  kæmpede 
videre.  Hovedfeltet  bevægede  sig  hurtigt 
fremad.  De  var  nu  på  anden  omgang  -  sidste 
omgang,  idet  de  passerede  John,  der  var 
kommet  halvt  igennem  første  runde.  Så  var 
feltet  næsten  henne  ved  mållinien.  Spæn- 
dingen steg  blandt  tilskuerne .  Publikums  til- 
råb lød  stadig  højere.  Hvem  vandt?  Hvem 
blev  nummer  to?  Og  med  en  sidste  kraftan- 
strengelse gik  tempoet  i  vejret  -  målsnoren 
brast  og  vinderen  blev  kåret. 

Løbet  var  forbi.  Eller  var  det?  Hvem  var 
den  løber,  der  kæmpede  sig  vej  tilbage?  Vid- 
ste han  da  ikke  at  han  havde  tabt?  Forstod 
han  ikke  at  løbet  var  forbi?  Jo,  det  vidste  John 
Helander  godt.  Men  han  vidste  også  at  løbet 
også  var  hans,  og  at  han  måtte  løbe  det  igen- 
nem -  og  vinde.  Så  han  kæmpede  -  videre 
og  videre.  Omsider  havde  publikum  fået 
stillet  deres  nysgerrighed.  Alles  øjne  var  ret- 
tet imod  John.  Forundringen  havde  nu  ænd- 
ret sig  til  beundring.  Alle  løb  i  tankerne  de- 
res eget  løb  -  hver  sit  livsløb.  Og  da  John 
fuldendte  dette  løb,  rejste  alle  tilskuerne  sig 
op,  alle  som  en,  og  betragtede  hvordan  den- 
ne unge  løber,  kæmpede  og  faldt,  udmattet, 
men  sejrherre.  Den  nye  målsnor,  der  var  op- 
sat, brast.  Ledere  er  også  mennesker.  Hyl- 
destråbene kunne  høres  vidt  omkring,  og 
hvis  I  hørte  rigtigt  efter,  så  kunne  I  måske  og- 
så høre  den  Store  Målvogter  sige:  „Godt 
gjort,  du  gode  og  tro  tjener." 

Livets  løb  er  for  os  alle.  Men  det  er  en  trøst 
at  vi  er  så  mange  løbere  som  kan  forsikre  hi- 
nanden om  at  Målvogteren  er  retfærdig,  han 
udfordrer  hver  eneste  en  af  os  til  at  løbe. 
Men  du  og  jeg  løber  ikke  alene.  Det  store 
publikum,  bestående  af  familie  og  venner,  af 
ledere  og  lærere,  vil  råbe  opmuntrende  til  os 
og  give  os  mod,  de  vil  klappe  over  vor  beslut- 
ning om  at  klare  løbet,  om  at  rejse  os,  når  vi 
falder.  Husk  teksten  til  salmen: 

Frygt  ej,  jeg  er  med  dig,  vær  kun  ved  godt  mod! 
Thi  jeg  er  din  Gud  og  vil  være  dig  god; 
ja,  styrke  dig,  hjælpe  dig,  give  dig  ånd, 
opholde  dig  ved  min  almægtige  hånd. 

Den  sjæl,  som  til  Jesus  sin  lid  kun  har  sat, 
jeg  vil  ej  forlade  i  mørkeste  nat. 
Den  sjæl,  om  al  helved  imod  den  mon  stå, 
skal  gennem  min  nåde  sin  salighed  få. 
(Sange,  nr.  166). 

Lad  os  afvise  enhver  tanke  om  fiasko.  Lad 
os  aflægge  enhver  dårlig  vane,  som  står  os  i 
vejen.  Kære  søskende,  lad  os  løbe  livets  løb 
og  vinde  den  ønskede  belønning  -  ophøjelse 
i  vor  Guds  celestiale  rige.  Det  er  mit  ønske  og 
min  bøn  i  Jesu  Kristi  navn.  Amen.  □ 

Mødet  sondag  eftermiddag 
den  5.  april  1987 


I  skal  sejre, 
ligesom  også  jeg  har  sejret 


// 


// 


Ældste  Neal  A.  Maxwell 

De  tolv  apostles  Råd 


„  Vi  skal  blive  som  Jesus,  og  lade  hans  dyder  vinde  stadig  genklang  i 
vort  liv.  Selv  midt  i  vor  åbenlyse  ufuldkommenhed  foregår  en  hellig 
fremadskridende  proces,  der  går  omend  langsomt  så  dog  sikkert. " 


Begivenheder  og  forhold  i  de  sidste  da- 
ge, gør  det  nødvendigt  for  os  med- 
lemmer af  kirken  at  blive  mere  rodfæ- 
stede, befæstede  og  fast  forankrede  (se  Kol. 
1:23;  2:7;  2  Pet.  1:13).  Jesus  sagde  til  sine  di- 
sciple: „Lad  dette  synke  dybt  i  jeres  hjerter, 
så  I  vil  gøre  det  som  jeg  lærer  og  befaler  jer" 
(Joseph  Smiths  oversættelse  af  Luk.  14:28). 
Hvis  Jesu  lærdomme  ikke  grundfæster  sig 
på  den  måde,  vil  de  skabe  alvorlig  uro.  Hvis 
de  rodfæster  sig,  så  vil  vi  ikke  blive  „kastet 
hid  og  did"  -  uanset  rygter,  falske  lærdom- 
me eller  ved  verdens  sociologiske  og  intel- 
lektuelle modefænomener.  Vi  vil  heller  ikke 
komme  til  kort  i  mentale  diskussionsoptrin 
eller  bruge  vores  tid  som  de  gamle  athenere 
på  kun  at  „fortælle  eller  høre  nyt"  (Ap.G. 
17:21).  Hvorfor  overhovedet  bekymre  sig 
om  de  skiftende  modeluner  i  verden?  Fordi 


„verden  i  sin  nuværende  skikkelse  går  mod 
sin  undergang"  (1  Kor.  7:31). 

Men  vi  kan  ikke  blive  rodfæstet  ved  at  gøre 
som  Jesus  har  befalet  os,  med  mindre  vi  først 
har  en  grundfæstet  tro  på  ham.  Hvis  Jesus 
blot  var  et  almindeligt  menneske,  selv  om 
han  også  var  et  virkelig  godt  menneske,  så 
ville  hans  råd  ikke  betyde  mere  end  en  mora- 
lists råd  fra  tidernes  midte.  Han,  der  skabte 
utallige  verdener,  og  hvis  største  bekymring 
er  vores  personlige  lykke,  så  helt  anderledes 
på  det,  for  han  befalede:  „I  må  ikke  bedrive 
hor."  Det  er  derfor  op  til  os  at  „under- 
kastes) Guds  vilje  og  ikke  .  .  .  kødets  vilje" 
(2  Nephi  10:24). 

Digter-profeten,  Jakob,  vidnede  blandt 
kirkens  medlemmer  om  hvordan  overtræ- 
delser sårede  „ømme  følelser"  og  hvordan 
hjerter  blev  „gennemboret  af  dybe  sår"  (Ja- 
kob2:9, 35).  Han  var  „besjælet  af .  .  .bekym- 
ring" og  ulykkelig,  fordi  nogle  af  medlem- 
merne tog  for  let  på  deres  pagter  (vers  3). 
Når  jeg  i  dag  ser  nogle,  som  går  rundt  og  er 
sårede,  så  forstår  jeg  bedre  Jakobs  følelser 
end  nogensinde  før! 

Der  er  desværre  nogle  af  kirkens  medlem- 
mer, som  hverken  er  i  harmoni  med  Guds 
vilje  eller  tilstrækkeligt  stabile  overfor  deres 
pagter. 

Nogle  indgår  uværdigt  pagter  påny  og  ny- 
der det  brudte  brød,  selv  om  de  har  brudt  de- 
res ægteskabspagter. 

Nogle  bidrager  med  deres  tid,  mens  de 
holder  sig  personligt  tilbage,  de  er  til  stede 
uden  at  være  nærværende  og  de  går  overfla- 
disk med,  fordi  de  er  medlemmer  og  ikke 
fordi  de  er  dybt  følelsesmæssigt  engageret 
og  hengivne  disciple. 

Nogle  forsøger  at  klare  sig  igennem  med 


kun  at  kende  evangeliets  overskrifter,  uden 
at  tale  ret  meget  om  Kristus  eller  fryde  sig  i 
ham,  og  de  vurderer  ikke  hans  standardvær- 
ker særlig  højt,  de  bøger,  som  omhandler  og 
forklarer  hans  pagter  (se  2  Nephi  25:26). 

Nogle  er  så  stolte  at  de  aldrig  lærer  lydig- 
hed og  åndelig  underkastelse .  De  vil  have  al- 
vorlig gigt  i  knæene  den  dag  hvor  ethvert 
knæ  skal  bøje  sig.  Der  vil  ikke  være  noget 
publikum  at  spille  op  til,  alle  vil  være  på 
scenen! 

Hvis  vi  bevarer  vort  medlemskab  af  kirken 
udelukkende  på  vore  egne  betingelser,  er  vi 
derfor  ingen  ærlig  discipel. 

Virkelige  disciple  slukker  den  ondes  glo- 
ende pile  ved  at  holde  troens  skjold  højt 
hævet  i  den  ene  hånd  og  godt  fast  i 
jernstangen  med  den  anden  (se  Ef.  6:16;  1 
Nephi  15:24;  L&P  27:17).  Vi  bør  ikke  tage 
fejl,  det  kræver  begge  hænder! 

Ægte  disciple  vil  også  bud  på  bud  og  erfa- 
ring på  erfaring  efterhånden  komme  til  at 
ligne  den  Mester  mere,  som  de  tjener.  Hver- 
ken mænd  eller  kvinder  kan  blive  „Kristi  ef- 
terfølgere" (Helaman  3:29),  med  mindre  vi 
har  fået  „Kristi  sind"  (1  Kor.  2:16).  Paulus 
skrev  at  denne  proces  lykkeligvis  også  kan 
blive  den  „fjendske  af  sind"  til  del  (Kol. 
1:21;  se  også  Fil.  2:5).  Vi  kan  blive  lige  så  klo- 
ge som  modstanderen  og  stadig  ikke  kende 
Guds  sind!  (se  Moses  4:6). 

Vi  kan  blive  „ved  med  at  lære",  og  allige- 
vel miste  de  evige  sandheder  i  livets  forvi- 
klinger, som  i  denne  klagesang: 

Hvor  er  det  liv  vi  mistede  i  livet? 

Hvor  er  den  visdom  vi  tabte  i  kundskab? 

Hvor  er  den  kundskab  vi  mistede 

i  informationen? 

(T.  S.  Eliot:  „The  Rock",  The  Complete 
Poems  and  Plays,  1909-1950,  s.  96.  Harcourt, 
Brace,  and  World,  Ney  York,  1971). 

Herren  har  givet  os  profeterne  og  stan- 
dardværkerne, for  at  hjælpe  os  til  at  blive 
ægte  disciple  og  for  at  styrke  os  og  „berede 
de  svage  på  det,  som  skal  komme  over  jor- 
den, og  for  at  udrette  Herrens  ærinde  den 
dag,  da  . .  .  (Herren  med)  de  svage  ting  skal 
bearbejde  folkene  ved  sin  ånds  kraft"  (L&P 
133:58-59). 

Hvis  vi  mætter  os  med  evangeliet  i  dets  fyl- 
de, vil  vi  få  hjælp  til  at  overvinde.  Hvis  vi 
dertil  vil  holde  vore  pagter,  så  vil  vi  være  ån- 
deligt sikret. 

En  dag,  og  hvorfor  ikke  nu  snart,  vil  denne 
profeti  gå  i  opfyldelse  ved  kirkens  folk: 
„Guds  Lams  kraft  (vil)  komme  ned  over 
Lammets  kirkes  hellige  og  over  Herrens 
pagts  folk,  som  var  spredt  over  den  hele 
jord;  og  de  blev  udrustet  med  retfærdighed 
og  med  Guds  kraft  i  stor  herlighed"  (1  Nephi 
14:14). 

Men  vort  fælles  lys  skinner  ikke  klart  nok 
endnu  til  at  være  „et  banner  for  folkene" 
(L&P  115:5). 

Kirken  ville  vokse  endnu  hurtigere,  i  antal 
og  åndelighed,  dersom  det  ikke  var  for  ver- 
dens ondskab  og  ugudelighed  (se  1  Nephi 
14:12).  Den  ville  også  vokse  meget  hurtige- 
re, hvis  du  og  jeg  var  bedre  til  dagligt  at  tage 
Kristi  kors  op  (se  Luk.  9:23) .  Dertil  hører  at  vi 
afstår  fra  kødets  lyster.  „Thi  det  er  bedre," 
forsikrede  Jesus,  „at  I  nægter  jer  alt  dette  og 
tager  jeres  kors  op"  (3  Nephi  12:30). 

At  tage  sit  kors  op  dagligt  betyder  at  vi  dag- 
ligt afstår  fra  kødets  lyster. 

Vi  må  følge  Mesterens  eksempel,  han  som 

modstod  fristelserne,  uden  at  „give  efter  for 
dem".  Også  vi  kan  leve  i  en  verden  fyldt 
med  fristelser,  der  kun  er  „almindelige, 
menneskelige  fristelser"  (1  Kor.  10:13).  Je- 
sus bemærkede  naturligvis  de  enorme  fri- 
stelser han  blev  udsat  for,  men  han  indledte 
sig  ikke  på  dem  gang  på  gang.  I  stedet  afviste 
han  dem  omgående.  Hvis  vi  gør  os  til  gode 
med  fristelser,  så  vil  de  snart  gøre  sig  til  gode 
med  os!  Afvis  disse  uønskede  gæster  ved 
tankens  dør,  det  er  én  af  måderne  at  undgå 
at  give  efter  for  dem.  Disse  ubudne  gæster  er 
desuden  i  virkeligheden  barbarer,  som  det 
koster  store  smerter  at  slippe  af  med,  der- 
som de  først  er  lukket  ind. 

I  omgivelser,  der  er  i  forfald,  er  sindet  den 
sidste  retfærdighedsskanse,  og  den  må  og 
skal  bevares,  selvom  det  regner  ned  med 
djævelske  stimulanser.  Kristus  kan  bringe 
os  igennem,  „thi  som  den,  der  selv  er  blevet 
fristet  og  har  lidt,  kan  han  komme  dem  til 
hjælp,  som  fristes"  (Hebr.  2:18). 

Han  vil,  som  lovet,  skabe  enten  „en  vej  ud 
af  den"  eller  skabe  udvej  for  at  vi  „kan  stå 
den  igennem"  (1  Kor.  10:13). 

Vi  er  sandelig  blevet  advaret  igen  og  igen, 
i  en  periode  hvor  koncentrerede  udfordrin- 
ger får  et  år  til  at  virke  som  ti.  Medlemmerne 
vil  blive  hånet  og  spottet  af  de  kloge  i  den 
„store  og  rummelige  bygning",  der  repræ- 
senterer verdens  stolthed  (1  Nephi  8:26; 
11:36).  Han,  der  blev  oprejst  på  trediedagen, 
vil  jævne  denne  rummelige  bygning  med 
jorden,  som  et  tredieklasses  hotel! 

For  vort  vedkommende  vil  det  blive  en  tid 


med  store  omvæltninger  såvel  som  megen 
fremturen,  eftersom  nogle  vil  kalde  det  gode 
for  ondt  og  det  onde  for  godt  (se  Es.  5:20;  2 
Nephi  15:20;  L&P  64:16;  2  Nephi  2:5).  Andre 
vil  i  deres  uvidenhed  om  åndelige  sandhe- 
der „spotte  alt  det,  de  ikke  kender  til"  (Jud. 
1:10;  se  2  Pet.  2:12). 

Freden  er  allerede  blevet  borttaget  fra  jor- 
den (se  L&P  1:35).  Rige  vil  rejse  sig  mod  rige 
(se  Matt.  24:7).  Det  vil  også  være  en  tid  hvor 
folk  vil  forhærde  deres  hjerter  og  kærlighe- 
den vil  blive  kold,  lovløsheden  vil  blive 
mangfoldig  (se  L&P  45:27).  Verdens  gejstli- 
ge vil  komme  ind  i  en  periode  med  stor  for- 
virring, alt  imens  „folkene  ængstes  i  råd- 
vildhed" (Luk.  21:25)  og  forskellige  fortræ- 
deligheder vil  få  menneskenes  sminke  til  at 
virke  latterlig: 

Hvor  lille  en  del  af  alt  det, 

menneskehjerter  kan  tåle, 

er  den  del  som  love  eller  konger 

kan  forårsage  eller  kurere! 

(Samuel  Johnson:  „Lines  added  to  Gold- 
smith's  Traveller",  Familiar  Quotations, 
s.  428.  Comp.  John  Bartlert,  Little,  Brown, 
and  Company,  Boston,  1968). 

Vi  kan  ikke  forvente  at  leve  i  verden,  uden 
at  opleve  visse  konsekvenser  af  disse  tilstan- 
de. Men  vi  kan  altid  holde  vore  pagter,  selv 
om  vi  ikke  kan  forhindre  sådanne  tilstande. 

Herren,  som  ved  alt  hvad  vi  skal  igennem, 
vil  hjælpe  os  til  at  overvinde  „om  kort  tid" 
(L&P  122:4).  Hvis  vi  er  standhaftige  kan  vi 
klare  det  (L&P  121:89  og  „holde  fast" 
(1  Tess.  5:21).  Hvis  vi  holder  ud  i  retfærdig- 
hed, skal  „alt  dette  give  (os)  erfaring  og  tjene 
(os)  tilbedste"  (L&P  122:7).  „I  skal  ikke  und- 
re jer  .  .  .  som  om  det  var  noget  mærkeligt, " 
sagde  Peter,  da  disciplene  blev  bedt  om  at 
gennemgå  „ildprøven"  (1  Pet.  4:12). 

Selv  om  de  hellige  også  undrer  sig,  så  vil 
de  til  sidst,  som  profeteret,  „råbe  til  Herren 
dag  og  nat,  lige  til  de  bliver  udfriet"  (Prophe- 
tic  Sayings  ofHeber  C.  Kimball,  s.  6). 

Den,  som  er  åndelig  standhaftig,  vil  overv- 
inde til  sidst  og  få  dette  herlige  løfte  opfyldt: 
„Den,  der  sejrer,  ham  vil  jeg  lade  sidde  sam- 
men med  mig  på  min  trone,  ligesom  også  jeg 
har  sejret  og  taget  sæde  hos  min  Fader  på 
hans  trone"  (Åb.  3:21). 

Lad  os  imens  huske  på  „hvad  slags  mænd 
(vi)  burde  . . .  være"  (2  Pet.  3:11;  3  Nephi 
27:27).  Vi  har  evner  til  at  blive  som  Jesus,  og 
lade  hans  dyder  vinde  stadig  genklang  i  vort 
liv.  Selv  midt  i  vor  åbenlyse  ufuldkommen- 
hed foregår  en  hellig  fremadskridende  pro- 
ces, der  går  omend  langsomt  så  dog  sikkert. 
Hvordan  vi  end  udfolder  os,  så  kan  vi  sejre, 
hvis  vi  kommer  til  at  ligne  Kristus  mere. 

Selv  de,  som  har  ar  fra  tidligere  tider,  har 
Jesus  givet  dette  løfte,  dersom  de  er  søn- 

derknuste:  „Jeg  skal  helbrede  dem"  (3  Ne- 
phi  18:32).  Sådanne  mennesker  vil  blive  „le- 
vende .  .  .  igen"  (Luk.  15:32)  „i  Kristus  på 
grund  af  (deres)  tro"  (2  Nephi  25:25).  Jesu 
uendelige  forsoning  omfatter  blandt  andet 
at  han  kender  til  alt  hvad  vi  skal  igennem 
„ifølge  kødet"  (Alma  7:11-12).  Han  har  lidt 
under  alle  mænds,  kvinders  og  børns  syn- 
der, sorger  og  smerter,  erklærede  Jakob  (se  2 
Nephi  9:21) .  Jesus,  der  kunne  sætte  sig  fuld- 
komment ind  i  det  hele,  ved  således  hvor- 
dan han  skal  komme  os  til  undsætning. 

Vi  kan  derfor,  gøre  præcist  som  Peter  op- 
fordrede os  til  og  kaste  alle  vore  bekymrin- 
ger på  Herren  (se  1  Peter  5:7).  Han  ved  hvor- 
dan det  er  og  kender  blandt  andet  også  de  fø- 
lelser man  har,  når  man  bliver  ladt  alene  (se 
Mark.  14:50, 15:34).  Hans  forløsning  rækker 
ud  over  alt,  og  han  kan  sætte  sig  ind  i  det  he- 
le. Derfor  skal  vi  ikke  beklage  os  over  at  vort 
liv  ikke  er  nogen  dans  på  roser,  når  vi  tænker 
på  hvem  der  bar  tornekronen. 

Jeg  vil  nu  slutte  med  at  tale  om  Jesus,  som 
den  jordiske  Messias.  Lukas  skrev  at  det  Je- 
sus svedte  i  Getsemane  have,  „blev  som 
bloddråber,  der  faldt  til  jorden"  (Luk. 
22:44).  Denne  kendsgerning  bekræftes  fuldt 
ud  i  de  „andre  bøger"  -  som  er  fremkommet 
ved  genoprettelsen  (1  Nephi  13:39-40): 
„Og  mine  lidelser  gjorde,  at  selv  jeg,  Gud, 
den  største  af  alle .  .  .  blødte  fra  hver  pore  og 

led  på  både  legeme  og  sjæl  og  ønskede,  at  jeg 
ikke  skulle  drikke  den  bitre  kalk"  (L&P 
19:18). 


Fra  venstre  til  højre:  Ældste  Neal  A.  Maxwell  fra  De  tolvs  Kvorum  sammen  med  ældste 
James  A.  Paramore  fra  De  halvfjerds '  første  Kvorum. 


De  nødvendige,  men  dog  så  ærefrygtind- 
gydende lidelser  Jesus  var  igennem,  da  han 
udgød  sit  blod,  var  således  ikke  noget  som 
kun  fandt  sted  da  han  blev  pisket  så  gru- 
somt, men  allerede  i  Getsemane.  Here  læger 
har  for  nylig  skrevet  en  filosofisk  artikel  om 
Jesu  Kristi  fysiske  død,  og  de  erklærer  at  „de 
forfærdelige  piskeslag,  de  intense  smerter 
derved  og  det  store  blodtab,  sikkert  har  sat 
Jesus  i  en  chocktilstand" .  (Vi  kan  naturligvis 
allesammen  huske  at  Jesus,  der  var  frygtelig 
svækket,  havde  brug  for  hjælp  til  at  bære 
korset).  „Derfor  var  Jesu  fysiske  tilstand  al- 
lerede før  den  egentlige  korsfæstelse  mindst 
lige  så  alvorlig  og  muligvis  også  kritisk  . . . 
Selv  om  piskeslagene  kan  have  medført  et 
betydeligt  blodtab,  så  var  selve  korsfæstel- 
senikke så  blodig  som  så"  (Journal  ofthe  Ame- 
rican Medical  Association  21.  marts  1986,  s. 
1458, 1461). 

Udover  de  følger  som  pinslerne  fik,  så 
havde  Kristus  allerede  udgydt  blod  i  Getse- 
mane! Husk  at  han  led  „både  på  legeme  og 
sjæl"  (L&P  19:18).  Kong  Benjamin  erklære- 
de at  Kristus  ville  lide  „mere  end  mennesker 
kan  udholde,  uden  at  det  forvolder  døden; 
thi  se,  blod  kommer  fra  hver  pore,  så  stor 
skal  hans  ængstelse  være"  (Mosiah  3:7). 

Hans  kjortel  må  have  været  rød  af  blod  i 
Getsemane,  hans  kappe  højrød! 

Det  er  ikke  underligt  at  Kristus  som  en  på- 
mindelse vil  være  i  røde  klæder,  når  han 
kommer  i  magt  og  Herlighed  (se  L&P 
133:48),  ikke  kun  som  et  symbol  på  en  per- 
setræder,  men  også  for  at  minde  os  om  hvor- 
dan han  har  lidt  for  enhver  af  os  i  Getsemane 
og  på  Golgata. 

Når  jeg  i  de  senere  år  har  sunget  med  på 
salmerne  om  forsoningen,  har  mit  hjerte 
især  været  opfyldt  -  ligeledes  når  jeg  med 
fuld  røst  har  sunget  linier  som:  „O,  se  hvil- 
ken kærlighed,  Jesus  har  vist  til  mig",  „ja, 
ofte  jeg  tænker  på  vunderne  i  hans  kød",  „at 
lide  og  dø  for  en  synder  så  arm  som  jeg"  og 
„o,  hvilken  kærlighed!"  (Sange,  nr  87). 

Men,  kære  søskende,  lad  os  ikke  stoppe 
op  ved  de  udødelige  aspekter  ved  Jesu  forso- 
ning, ved  „at  dødens  bånd  er  løst"  (Alma 
11:41).  Lad  os  fornemme  tilbudet  om  evigt 
liv.  Resultatet  vil  blive  at  vi  enten  vælger  at 
leve  som  Kristus  eller  at  lide  som  han.  Det  vil 
sige  enten  at  „lide,  ligesom  jeg"  (L&P 
19:16-17)  eller  at  sejre  „ligesom  også  (han) 
har  sejret"  (Åb.  3:21).  Hans  indbydelse  ly- 
der at  vi  skal  blive  „som  jeg  er"  (3  Nephi 
27:27).  De  åndeligt  standhaftige  accepterer 
denne  indbydelse  og  vil  „gennem  forsonin- 
gen ved  .  .  .  Kristus"  komme  og  sejrel  (se  Mo- 
siah 3:18, 19). 

Må  vi,  i  denne  usikre  verden,  være  stand- 
haftige i  vore  hjerter  i  beslutningen  om  at  nå 
dertil,  beder  jeg  om  i  Jesu  Kristi  hellig  navn. 
Amen.  □ 

Alle  ting  fuldbyrdes 
gennem  tro  og  håb 


Ældste  Paul  H.  Dunn 

De  halvfjerds'  første  Kvorum 


„  Lige  så  vel  som  vi  må  se  de  ubehagelige  kendsgerninger  i  øjnene  i  alle 
vore  dage,  lad  os  da  også  erkende  at  vi  er  omgivet  af  tusinder  af  skønne 
ting  i  livet,  og  lad  os  prise  dem. " 


Lige  her  i  nærheden  ligger  en  høj  byg- 
ning på  26  etager.  Der  er  to  elevatorer, 
en  som  kører  med  ekspresfart  og  en 
der  bevæger  sig  lidt  mere  normalt. 

For  ikke  så  længe  siden  kørte  jeg  med  den 
hurtige  elevator.  Nogle  af  de  ansatte  sagde 
at  den  godt  kunne  bruges  i  Disneyland.  I  ele- 
vatoren var  der  desuden  en  lille  dreng  sam- 
men med  sin  far.  Elevatoren  satte  sig  pludse- 
lig i  gang,  og  den  lille  dreng,  der  ikke  havde 
forventet  at  det  kildede  sådan  i  maven,  tabte 
vejret,  så  tillidsfuldt  op  på  sin  far  og  sagde: 
„Far,  ved  vor  himmelske  Fader  godt  at  vi 
kommer?" 

Vi  kan  lære  meget  af  denne  oplevelse. 

Dr  JoAnn  Larsen,  der  er  familierådgiver  i 
Salt  Lake  City,  gav  for  nylig  nogle  kloge  og 
praktiske  råd  om  at  undervise  børn  og  op- 
bygge deres  selvtillid.  Hun  mindede  os  om 
en  tendens  som  de  fleste  forældre  har  i  deres 
anstrengelser  for  at  lære  deres  børn  ansvars- 
følelse. De  fremhæver  ofte  det  negative  som 
børnene  gør  -  de  fejltagelser  og  fejlbedøm- 


melser de  gør  og  de  ubehageligheder  og 
problemer  det  forårsager.  Hun  sagde  at  et 
gennemsnitsmenneske  mellem  sin  fødsel  og 
20-års  alderen,  får  omkring  et  hundrede 
tusinde  negative  budskaber  fra  forældre,  læ- 
rere, søskende  og  kammerater,  og  de  posi- 
tive budskaber  kan  sjældent  måle  sig  med 
dette.  Hvis  børn  er  meget  heldige  vil  de  for- 
modentlig få  ti  negative  budskaber  mod  én 
positiv,  og  hun  hævder  at  det  kan  være  meg- 
et ødelæggende  for  et  barns  selvagtelse  og 
selvtillid  -  ofte  for  hele  livet. 

Hun  opfordrede  os  til  at  anlægge  et  objek- 
tivt syn  og  se  det  positive  fremfor  det  nega- 
tive, for  på  den  måde  er  det  somme  tider  mu- 
ligt at  udføre  mirakler  og  således  vil  vi  helt 
sikkert  få  bedre  resultater  af  vore  anstrengel- 
ser med  at  undervise  vore  børn  og  forbedre 
forældre-barn  forholdet.  Vi  vil  sikkert  aldrig 
helt  kunne  opgøre  hvor  meget  det  vil  betyde 
for  at  skabe  en  bedre  verden,  hvis  vi  lærer  at 
nærme  os  situationer  i  livet  med  opbyggen- 
de tillid  fremfor  at  bruge  en  metode  der  ned- 
bryder. 

Hvordan  kan  det  være  at  vi  mennesker  har 
en  tendens  til  at  fremhæve  det  negative,  når 
der  er  så  meget  vi  kan  betragte  positivt?  Vi 
kritiserer  ikke  alene  konstant  vore  børn  og 
andre  mennesker,  finder  fejl,  er  fordøm- 
mende, men  vi  forsøger  ofte  også  at  bygge 
videre  på  folks  svagheder  og  fejl,  fremfor  de- 
res stærke  sider  og  successer,  mens  nogen  af 
os  i  vor  egen  levevis  ustandselig  bekymrer 
os.  Vi  bekymrer  os  om  alt  det  negative  der 
kunne  ske,  men  som  i  reglen  ikke  gør  det, 
fremfor  at  tænke  på  det  positive  og  forsøge 
at  imødegå  problemer  med  en  vis  tro  på  og 
håb  om  succes. 

Af  en  eller  anden  grund  dvæler  vi  i  vort 
samfund  ved  det  ejendommelige,  det  tragi- 
ske, det  blasfemiske  og  onde  i  vore  dage.  Of- 
te koncentrerer  journalister  og  tv  sig  om  de 
negative  aspekter  ved  livet  -  unges  selv- 


mord, narkotika,  AIDS,  mord,  utroskab, 
uærlighed  og  en  mængde  andre  sociale 
onder. 

Når  jeg  rejser  rundt  for  kirken,  oplever  jeg 
ind  imellem  en  anden  måde  at  tænke  på, 
som  kan  være  ret  så  negativ  -  medlemmer 
som  er  tynget,  somme  tider  rædsomt  tynget, 
af  den  alvorlige  opgave  det  er  at  skulle  tjene 
til  livets  opretholdelse,  betale  terminer,  op- 
drage børn,  udføre  deres  kaldelser  i  kirken 
trofast,  gå  i  skole  og  deres  ansvar  i  samfun- 
det, leve  retfærdigt  og  værdigt  -  og  sådan 
kunne  jeg  blive  ved  i  en  uendelighed. 

Jeg  tænker  ofte  på,  at  for  nogle  af  disse 
mennesker  må  glæden  og  spændingen  ved 
deres  liv  være  forsvundet,  og  det  eneste  de 
kan  se  tilbage  på  er  en  lang  række  forfærde- 
lig dage,  som  ofte  har  været  optaget  af  stor 
skyldfølelse,  på  grund  af  presset  ved  at 
prøve  på  at  udrette  alt  det  de  synes  er  nød- 
vendigt, og  for  at  blive  fuldkommen  her  og 
nu.  Det  er  interessant  at  en  negativ  indstil- 
ling kan  påvirke  os  i  den  retning. 

Livet  er  naturligvis  alvorligt.  Børn  skal  un- 
dervises, regninger  betales  og  vi  skal  leve 
retfærdigt  -  det  har  Herren  rådet  os  til.  Vi 
kan  ikke  lade  være  med  engang  imellem  at 
bekymre  os.  Der  vil  altid  være  en  uendelige 
række  negative  ting  omkring  os,  som  vi  skal 
se  i  øjnene,  behandle  og  løse.  Men  jeg  har 
spekuleret  på  om  ikke  det  stadige  bombar- 
dement med  problemer  og  udfordringer,  og 
de  ofte  håbløse  situationer,  både  personligt 
og  på  landsplan,  ikke  frustrerer  os  og  gør  os 
mismodige,  og  somme  tider  deprimerer  os, 
så  vore  tanker  og  holdninger  fjerner  sig  fra 
selveste  de  principper  der  kan  hjælpe  os  til 
at  hæve  os  over  det  negative  og  finde  de  po- 
sitive løsninger  vi  har  brug  for. 

Trods  det  meget  negative  der  sker  i  livet,  er 
der  dog  mennesker  som  synes  at  have  lært 
den  kunst  at  se  tingene  fra  den  positive  side. 
En  ung  forretningsmand  skulle  åbne  en  ny 
filial  og  en  ven  sendte  ham  en  blomst  for  at 
fejre  det.  Da  vennen  ankom  ved  åbningen, 
blev  han  bestyrtet  da  han  så  at  der  på  kortet 
ved  buketten  stod:  „Hvil  i  fred."  Han  blev 
vred  og  klagede  til  blomsterhandleren,  som 
først  gav  en  undskyldning  og  derpå  sagde: 
„Hvis  vi  nu  i  stedet  ser  sådan  på  det,  at  der 
et  eller  andet  sted  i  dag  ligger  en  mand  be- 
gravet under  en  buket,  hvorpå  der  står:  til- 
lykke med  de  nye  lokaler.'" 

I  Mormons  Bog,  hvor  vi  kan  finde  svar  på 
mangt  og  meget  og  anvisninger  på  hvordan 
man  løser  problemer,  står  et  skriftsted  som 
for  mig  i  høj  grad  belyser  spørgsmålet  om  en 
positiv,  tillidsfuld,  forhåbningsfuld  indstil- 
ling til  at  vi  kan  erstatte  skuffelser  og  fortviv- 
lelse med  tro.  Hør  profeten  Ethers  ord,  hvor 
han  formaner  os  til  at  kende  Gud  og  tro  på 
ham,  så  håb  og  tro  bliver  den  grundvold  vi 
bygger  på. 

„Gennem  tro  bliver  alle  ting  fuldbyrdet. 

Derfor  kan  den,  som  tror  på  Gud,  visselig 
have  håb  om  en  bedre  verden,  ja  en  plads 
ved  Guds  højre  hånd;  og  dette  håb  kommer 
af  tro  og  er  et  anker  for  menneskesjælene, 
som  vil  gøre  dem  sikre  og  standhaftige,  altid 
rige  på  gode  gerninger  til  forherligelse  af 
Gud"  (Ether  12:3-4). 

Hele  vejen  igennem  dette  forunderlige  ka- 
pitel lærer  vi  om  de  undere  som  troen,  kær- 
ligheden og  håbet  kan  udrette.  Jeg  synes,  at 
når  man  dvæler  ved  de  negative  tanker  og 
metoder,  så  modarbejder  man  faktisk  direk- 
te håbet,  troen  og  tilliden  til  Herren,  sig  selv 
og  andre,  og  det  giver  uophørligt  dystre  fø- 
lelser, mens  det  positive  opløfter  og  opbyg- 
ger os,  det  opmuntrer  til  at  stræbe  fremad, 
og  det  er  en  indstilling  som  man  godt  kan 
udvikle,  en  vane  som  kan  opdyrkes. 

Det  lille  uddrag  i  Thomas  Moores  historie, 
hvor  han  hylder  det  smukke  og  glemmer  det 
uheldige,  er  bare  historien  om  ham. 

Kort  efter  at  Thomas  Moore  var  blevet  gift, 
blev  han,  den  berømte  irske  forfatter  fra  det 
nittende  århundrede,  kaldt  ud  på  en  forret- 
ningsrejse. Da  han  kom  hjem  blev  han  mødt 
i  døren  -  ikke  af  sin  smukke  brud,  men  af  fa- 
miliens læge. 

„Deres  hustru  er  ovenpå,"  sagde  lægen. 
„Men  hun  bad  Dem  om  ikke  at  gå  derop." 
Så  fik  Moore  den  frygtelige  sandhed  at  vide: 
Hans  hustru  havde  fået  kopper.  Sygdom- 
men havde  fyldt  hendes  hud  med  fordyb- 
ninger og  gjort  den  arret.  Hun  havde  kastet 
et  enkelt  blik  i  spejlet  og  befalede  derpå  at 

skodderne  blev  lukket  og  at  hun  aldrig  mere 
ville  se  sin  mand.  Det  ville  Moore  ikke  vide 
af.  Han  løb  op  af  trapperne  og  rev  døren  til 
sin  hustrus  værelse  op.  Der  var  helt  mørkt 
derinde.  Der  kom  ikke  en  lyd  derinde  fra. 
Moore  følte  sig  frem  langs  væggen  for  at  fin- 
de gasblusset. 

Da  lød  et  forskrækket  skrig  fra  en  mørk 
krog  i  værelset.  „Nej!"  sagde  hun.  „Tænd 
ikke  lyset!" 

Moore  tøvede,  han  var  blevet  usikker  på 
grund  af  det  tryglende  i  stemmen. 

„Gå, "  tiggede  hun.  „Vær  sød  at  gå!  Det  er 
det  bedste  du  kan  gøre  for  mig  nu." 

Moore  gik.  Han  gik  ned  i  sit  studerekam- 
mer, hvor  han  sad  oppe  det  meste  af  natten, 
mens  han  bad  og  skrev.  Denne  gang  var  det 
ikke  et  digt,  men  en  sang.  Han  havde  aldrig 
før  skrevet  sange,  men  nu,  i  den  stemning 
han  befandt  sig,  fandt  han  det  mere  naturligt 
at  skrive  en  sang  end  bare  et  digt.  Han  skrev 
ikke  alene  teksten,  men  også  musikken.  Den 
næste  morgen  gik  han  tilbage  til  sin  hustrus 
værelse,  så  snart  solen  var  stået  op. 

Han  følte  sig  frem  til  en  stol  og  satte  sig. 
„Er  du  vågen?"  spurgte  han. 

„Ja, "  lød  en  stemme  fra  den  anden  ende  af 
værelset.  „Men  lad  være  med  at  spørge  mig 
om  noget.  Du  må  ikke  presse  mig,  Thomas. " 

„Men  så  vil  jeg  synge  for  dig,"  sagde 
han.  Og  for  første  gang  sang  Thomas  Moore 
en  sang  til  sin  hustru,  sangen  lever  stadig 
i  dag: 

„Tro  mig,  om  al  denne  henrivende  char- 
me, som  jeg  betragter  så  kærligt  i  dag,  skulle 
ændre  sig  i  morgen  og  falde  i  mine  arme  som 
eventyrgaver,  der  svinder  bort,  så  ville  jeg 
stadig  tilbede  dig,  som  du  er  i  dette  sekund  - 
så  kan  din  yndighed  falme  som  den  vil." 

Moore  hørte  nogen  bevæge  sig  i  den  mør- 
ke krog,  hvor  hans  hustru  lå  i  sin  ensomhed. 
Han  fortsatte: 

„Lad  din  yndighed  falme  som  den  vil, 
men  jeg  vil  af  hele  mit  hjerte  omfavne  det  el- 
skede som  blev  tilbage,  stadig  lige  uskylds- 
rent -" 

Sangen  sluttede.  Idet  den  sidste  tone  lød, 
hørte  Moore  sin  brud  rejse  sig.  Hun  gik  gen- 

nem  værelset  hen  til  vinduet,  rakte  armene 
op  og  skød  skodderne  til  side. 

Det  er  en  sådan  indstillig  vi  har  brug  for 
noget  mere  af  i  verden.  Der  er  også  beretnin- 
gen om  den  mand  og  kone,  som  havde  spar- 
et sammen  til  en  ny  bil.  Da  de  havde  fået  bi- 
len leveret,  fortalte  manden  sin  kone  at  alle 
de  nødvendige  papirer  og  forsikringspoli- 
cen lå  i  handskerummet.  Den  første  dag  hun 
var  ude  at  køre  i  bilen  blev  hun  involveret  i 
en  ulykke,  hvor  hele  bilens  forparti  blev  øde- 
lagt. Hun  var  ikke  kommet  noget  til,  og  med 
tårerne  løbende  ned  ad  kinderne  og  på  pa- 
nikkens rand,  åbnede  hun  kuverten  for  at  vi- 
se politiet  sine  papirer.  Der  fandt  hun  en 
seddel,  som  hendes  mand  havde  skrevet. 
Der  stod:  „Nu,  hvor  du  har  været  ude  for  en 
ulykke,  så  husk  på  at  jeg  altid  kan  erstatte  bi- 
len, men  ikke  dig.  Vær  venlig  at  huske  på 
hvor  højt  jeg  elsker  dig!" 

Som  jeg  sagde  i  begyndelsen,  så  ser  vi  of- 
test først  det  negative  fremfor  det  positive 
med  hensyn  til  børn.  En  lille  dreng  var  næ- 
sten knust  i  sit  forsøg  på  at  vise  sine  følelser, 
fordi  en  voksen  ikke  forstod  ham.  En  af  mine 
særlige  venner,  dr.  Thomas  Myers,  har  for- 
talt denne  oplevelse: 

Der  kom  en  lille  dreng  ind  i  hans  konsulta- 
tionsværelse  sammen  med  sin  far  og  sine 
bedsteforældre.  Den  gamle  mand  støttede 
sig  til  den  lille  drengs  opstrakte  arme,  mens 


han  gik.  Barnet  opmuntrede  ham:  „Kom  så 
bedstefar,  du  kan  godt!  .  .  .  Nu  skal  du  kun 
et  lille  stykke  til,  bedstefar .  . .  lægen  vil  gøre 
dine  ben  bedre."  Bagefter  gik  en  sød  bed- 
stemor. 

Efter  lægebesøget  gik  de  alle  ud  på  samme 
måde .  Den  lille  dreng  fik  en  gasballon  på  vej- 
en ud.  Han  hjalp  sin  bedstefar  ned  til  bilen, 
og  løb  tilbage  igen,  hævede  sig  op  over 
skranken  og  spurgte  sekretæren:  „Må  jeg 
gerne  få  en  ballon  til?" 

Hans  bedstemor,  som  stadig  var  der, 
skændte  på  ham:  „Selvfølgelig  må  du  ikke 
det.  Jeg  sagde  jo  at  du  skulle  passe  på  at  bal- 
lonen ikke  slap  fra  dig."  Hun  undskyldte 
overfor  sekretæren.  „Det  samme  skete  i  sid- 
ste uge  -  lige  så  snart  han  kom  udenfor  var 
hans  ballon  væk.  Men  denne  gang  bad  jeg 
ham  passe  godt  på." 

Den  lille  dreng  forsøgte  at  fortælle  bedste- 
moderen noget.  Hun  bøjede  sig  ned  og  lytte- 
de, hvorpå  hun  rejste  sig,  og  med  tårerne 
løbende  ned  ad  sit  rynkede  ansigt,  spurgte 
hun:  „Må  han  godt  få  endnu  en  ballon? 
Hans  lillesøster  døde  for  et  par  måneder  si- 
den, og  han  ville  også  gerne  have  at  hun 
skulle  have  en  ballon  at  lege  med!" 

Hvor  kritiske  og  fordømmende  vi  end  kan 
være,  så  må  vi  være  parate  til  at  ændre  os.  Li- 
ge så  vel  som  vi  må  se  de  ubehagelige  kends- 
gerninger i  øjnene  alle  vore  dage,  lad  os  da 


også  erkende  at  vi  er  omgivet  af  tusinder  af 
skønne  ting  i  livet,  og  lad  os  prise  dem  -  de 
mange  skønne  eksempler  på  en  retskaffen 
levevis.  De  giver  styrke  og  mod  til  mange 
sjæle.  Vor  families,  vore  venners  og  bekend- 
tes enestående  bedrifter  og  resultater.  De 
utallige  velsignelser  vi  modtager.  Noget, 
som  ofte  er  blevet  citeret,  passer  udmærket 
her: 

„Der  stod  to  mænd  og  så  ud  over  et  ræk- 
værk: 

Den  ene  så  mudderet  og  den  anden  stjern- 
erne." 

(Frederick  Langbridge:  A  Cluster  of  Quiet 
Thoughts,  citeret  i  The  Oxford  Dictionary  of 
Quotations,  s.  310.  2.  udg.,  Oxford  Univ. 
Press.  London,  1966). 

Som  også  profeten  Mormon  sagde: 

„Men  den  kærlighed,  som  er  Kristi  rene 
kærlighed  (i  dette  tilfælde  omtanke  og  på- 
skønnelse for  andre),  forbliver  evindelig;  og 
den,  som  på  den  yderste  dag  findes  i  besid- 
delse af  den,  med  ham  er  alt  vel"  (Moroni 
7:47). 

Husk,  kære  søskende,  og  især  jer  unge 
mennesker,  at  Kristus  kom  for  at  opløfte  os, 
ikke  for  at  nedbryde  os.  Jeg  står,  sammen 
med  disse  storslåede  brødre  på  denne  for- 
højning, som  hans  vidne,  og  jeg  opfordrer 
jer  til  at  komme  til  ham. 

I  Jesu  Kristi  navn.  Amen.  □ 

„Der  er  barmhjertige, 
som  udgør  en  forskel' 


Biskop  Robert  D.  Hales 

Præsiderende  biskop 


,  Sjæle  er  af  stor  værdi  i  Guds  øjne. " 


Mennesker  har  i  enhver  af  tidernes 
uddelinger  modtaget  undervis- 
ning og  påbud  af  levende  profe- 
ter, om  at  de  skal  tage  sig  af  hinanden. 

Mosiahs  sønner  „ønskede  nu,  at  frelse 
skulle  forkyndes  for  hver  skabning,  thi  de 
kunne  ikke  tænke  sig,  at  nogen  sjæl  skulle 
omkomme;  ja,  selv  tanken  om,  at  nogen  sjæl 
skulle  lide  evig  straf,  fik  dem  til  at  skælve  og 
bæve"  (Mosiah  28:3). 

Ånden,  denne  iver  efter  at  være  med  til  at 
tage  sig  af  dem  der  ikke  har  del  i  evangeliets 
velsignelser,  tilhører  ikke  kun  dem  der  er 
kaldet  som  hyrder,  men  bør  gennemsyre  al- 
le Guds  børns  tilværelse. 

De  sande  hyrder  nærer  omsorg  for  ethvert 
medlem  af  hjorden  og  holder  sig  dem  i  er- 
indring. De  nøjes  ikke  med  at  tælle  dem. 
Hyrderne  kender  deres  får  og  passer  på 
dem.  En  hyrde  kan  ikke  hvile,  hvis  et  af  fåre- 
ne er  gået  tabt. 

Da  jeg  var  ung  fik  jeg  i  nogle  år  mulighed 
for  om  sommeren  at  arbejde  på  en  gård  sam- 
men med  min  kloge  onkel  Frank,  der  lærte 
mig  en  vigtig  lektie  om  at  være  hyrde.  Han 


beskrev  for  mig  hvordan  lammene  bliver 
lokket  på  afveje,  bort  fra  deres  mors  tryghed 
og  den  flok  som  elsker  dem  og  passer  på 
dem. 

De  snu  prærieulve  sender  deres  hvalpe  ud 
for  at  lege  i  nærheden  af  fårene  -  og  de  løber 
rundt  og  tumler  sig  -  det  virker  indbydende 
på  de  små  lam.  De  glade  hvalpe  ser  ud  til  at 
have  det  så  morsomt,  at  lammene  lader  sig 
lokke  bort  fra  deres  beskyttende  omgivelser 
i  flokken  og  fra  deres  mors  omsorg.  I  uviden- 
hed glemmer  de  at  lægge  mærke  til  hvordan 
de  voksne  prærieulve  går  i  ring  omkring 
dem,  parate  til  at  rive  dem  bort  fra  flokken, 
for  til  sidst  at  dræbe  og  fortære  dem. 

Det  er  også  Satans  metode.  Han  benytter 
sig  af  vores  handlefrihed  til  at  lokke  os  med 
til  noget  som  ser  spændende  ud.  Det  varer 
ikke  længe  før  vi  er  fanget,  og  hvis  vi  ikke 
bliver  ført  tilbage  til  hjorden,  kan  vi  ikke  læn- 
gere komme  i  templet  og  indgå  de  pagter  og 
ordinanser,  som  er  nødvendige  for  at  opnå 
evigt  liv,  så  vi  kan  bo  hos  Gud  Faderen  og  Je- 
sus Kristus. 

Nogle  af  os  er  kommet  på  afveje  fra  tid  til 
anden.  Nogle  har  omvendt  sig  og  er  kommet 
tilbage.  Men  af  en  eller  anden  grund  er  der 
nogle  som  stadig  søger  det  rette  øjeblik,  det 
rette  menneske  eller  de  rette  omstændighe- 
der til  at  komme  tilbage. 

Som  en  hyrde  i  vor  himmelske  Faders 
hjord,  må  vi  ikke  dømme  hvorfor  folk  kom- 
mer på  afveje,  men  hellere  uophørligt  for- 
søge at  bringe  dem  tilbage  igen  til  folden,  i 
bevidstheden  om  at  Jesus  kan  helbrede 
dem,  når  ingen  andre  kan. 

1 1829  befalede  Herren  gennem  en  sidste 
dages  profet,  Joseph  Smith,  at  vi  skal  „kom- 
me i  hu,  at  sjæle  er  af  stor  værdi  i  Guds  øjne 
. .  .  Og  hvor  stor  er  ikke  hans  glæde  over  den 
sjæl,  der  omvender  sig!"  (L&P  18:10, 13).  Vi 
må  være  som  Lehi,  der  på  Mormons  Bogs  tid 
sagde:  „Jeg  har  intet  andet  øjemed  end  jeres 
sjæls  evige  velfærd"  (2  Nephi  2:30). 

I  denne  sidste  uddeling  har  vi  profeter  til 


at  vejlede  og  styre  os  med  deres  råd. 

Ved  juletid  i  1985  udsendte  Det  øverste 
Præsidentskab  en  vigtig  proklamation.  Det 
var  en  indbydelse  til  at  vende  tilbage.  Lad 
mig  læse  dette  særlige  budskab  fra  profeter  i 
vor  tid,  fordi  det  er  så  betydningsfuldt  og  det 
er  et  grundlæggende  påbud  som  gælder  en- 
hver af  os,  under  vore  tjenester  for  hi- 
nanden. 

Et  udsnit  af  proklamationen  fra  Det  øver- 
ste Præsidentskab  lyder  således: 

„Vi  er  opmærksomme  på  at  nogle  er  pas- 
sive, andre  er  blevet  kritiske  og  parate  til  at 
finde  fejl,  og  nogle  af  disse  er  blevet  udeluk- 
ket af  fællesskabet  eller  kirken,  på  grund  af 
alvorlige  overtrædelser. 

Vi  rækker  dem  kærligt  hånden.  Vi  længes  efter 
at  tilgive  i  hans  ånd,  som  sagde:  Jeg,  Herren, 
tilgiver,  hvem  jeg  vil,  men  af  jer  forlanges 
det,  at  I  tilgiver  alle  mennesker.'  (L&P 
64:10). 

Vi  opfordrer  kirkens  medlemmer  til  at  tilgive 
dem  der  har  handlet  forkert  imod  dem.  Vi  siger  til 
dem  der  er  blevet  mindre  aktive  og  til  dem 
der  er  blevet  kritiske:  ,Kom  tilbage.  Kom  til- 
bage og  gør  jer  til  gode  ved  Herrens  bord, 
smag  atter  på  de  søde  og  mættende  frugter  i 
fællesskab  med  de  hellige.' 

Vi  ved  godt  at  mange  har  en  lang  vej  at  gå 
tilbage,  og  at  de  føler  sig  generte  ved  det. 
Men  vi  forsikrer  jer  at  I  vil  blive  beredvilligt  mod- 
taget med  åbne  arme  .  .  . 

Vi  ved  at  der  er  mange  som  er  tynget  af  sto- 
re skyldfølelser  og  bitterhed.  Til  dem  siger 
vi:  Aflæg  jer  dem  og  følg  Frelserens  ord: 
,Kom  hid  til  mig,  alle  I,  som  er  trætte  og  tyn- 
gede af  byrder,  og  jeg  vil  give  jer  hvile. 

Tag  mit  åg  på  jer  og  lær  af  mig,  thi  jeg  er 
sagtmodig  og  ydmyg  af  hjertet;  så  skal  I  fin- 
de hvile  for  jeres  sjæle. 

Thi  mit  åg  er  gavnligt,  og  min  byrde  er  let' 
(Matt.  11:28-30). 

Vi  bønfalder  jer.  Vi  beder  for  jer .  Vi  invite- 
rer jer  og  byder  jer  velkommen  i  kærlighed 
og  påskønnelse"  (Ensign,  marts  1986,  s.  88. 
Fremhævelse  tilføjet). 

I  og  jeg,  som  er  medlemmer  af  Jesu  Kristi 
Kirke  af  Sidste  Dages  Hellige,  har  et  klart  an- 
svar. Vi  skal: 

-  række  en  kærlig  hånd  til  dem  der  har 
gjort  os  fortræd,  være  ivrige  efter  at  tilgive 
dem  og 

-  hjælpe  dem,  ved  at  inddrage  dem  i  fæl- 
lesskabet og  tage  os  af  dem,  der  ønsker  at 
komme  tilbage,  idet  vi  modtager  dem  bered- 
villigt med  åbne  arme. 

Vi  skal  gøre  som  Judas,  Jakobs  bror, 
påbød: 

„Der  er  nogle,  som  I  skal  være  barmhjertige 
imod:  dem,  der  tvivler"  (Judas  1:22.  Fremhæv- 
else tilføjet). 

Vi  har  nogle  principper  som  kan  hjælpe  os 
til  at  „vise  barmhjertighed,  som  udgør  en 
forskel".  Disse  principper  omtales  i  Lukas, 
kapitel  15,  hvor  Jesus  fortæller  tre  lignelser      bliver  ved  med  at  søge  til  han  har  fundet  det 

som  eksempel  på  hvor  vigtigt  han  synes  det 
er  at  finde  dem  der  er  gået  tabt  og  vise  dem 
den  barmhjertighed  der  udgør  forskellen. 

I  lignelsen  om  det  mistede  får,  går  hyrden 
ud  og  leder  efter  det  får  han  har  mistet,  og 


Derpå  går  han  hjem  med  glæde  (se  vers 
4-7). 


de  den  tabte  mønt  (se  vers  8-10). 

Begge  disse  lignelser  er  eksempler  på  no- 
gen der  gør  noget  i  deres  søgen,  lyser  op  i 


Det  præsiderende  biskopråd  (fra  venstre):  Førsterådgiver,  biskop  Henry  B,  Eyring;  biskop  Robert  D.  Hales 
og  andenrådgiver,  biskop  Glenn  L.  Pace. 


I  lignelsen  om  den  tabte  sølvmønt,  tænder  mørket  og  fejer  indtil  kostbarheden  eller  den 
enken  et  lys,  som  kan  lyse  for  hende  mens  tabte  sjæl  er  fundet,  hvorpå  de  går  hjem  med 
hun  fej  er  huset  ud  til  enhver  krog,  for  at  fin-      glæde . 

På  den  anden  side  handler  lignelsen  om 
den  fortabte  søn  om  en  omsorgsfuld  far,  der 
tålmodigt  venter  på  at  hans  søn  skal  „blive 
levende"  (se  vers  11-32).  Han  skabte  en 
kærlig  atmosfære  i  hjemmet,  ved  velvilligt  at 
byde  sin  søn  velkommen  hjem  med  åbne  ar- 
me, så  de  kunne  glæde  sig  med  hinanden. 
Hemmeligheden  ligger  i  at  sønnen  vidste  at 
han  ville  møde  kærlighed  og  blive  budt  vel- 
kommen hjem  af  sin  far,  når  han  kom.  Det 
kan  også  være  noget  af  en  udfordring  at  be- 
give sig  hjem.  Da  den  fortabte  søn  kom 
hjem,  var  hans  trofaste  bror  jaloux,  fordi 
broderen,  der  havde  omvendt  sig,  fik  ekstra 
opmærksomhed.  Den  trofaste  bror  var  for- 
dømmende og  havde  ikke  udviklet  tilstræk- 
kelig åndelighed  til  at  kunne  glæde  sig  over 
broderens  hjemkomst.  Faderen  måtte  for- 
sikre den  trofaste  søn  om  sin  kærlighed  til 
ham. 

Den  fortabte  søn,  som  kom  hjem,  fik  over 
for  sin  bror  en  chance  for  at  praktisere  den 
samme  tilgivelse  og  vise  sin  accept  mod  sin 
jaloux  bror,  som  han  oplevede  hos  sin  far. 
Den  der  vender  tilbage,  er  også  nødt  til  at  ha- 
ve en  tilgivende  indstilling  overfor  andre 
som  gør  fejl,  ellers  er  det  ikke  muligt  at  om- 
vende sig  fuldt  ud. 

Hvis  vi  ønsker  at  Herren  og  andre  skal  til- 
give os  vore  fejl,  så  er  vi  nødt  til  også  at  til- 
give andre.  De,  som  kommer  tilbage,  må  ik- 
ke være  fordømmende,  men  skal  huske  på  at 
heller  ingen  af  os  er  fuldkomne. 

Hvordan  kan  vi  medlemmer  af  Jesu  Kristi 
Kirke  af  Sidste  Dages  Hellige  udvikle  de  om- 
givelser i  vort  hjem  og  i  kirken,  som  appelle- 
rer til  at  vise  omsorg  og  trøste  dem  der  øn- 
sker at  komme  tilbage,  så  de  ved  at  de  vil 
blive  budt  velkommen  og  være  afholdt  når 
de  kommer  tilbage? 

Vi  har  et  godt  eksempel  på  barmhjertig- 
hed og  tjenesteydelser,  som  kan  betyde  en 
forskel,  i  noget  som  missionærægteparret, 
Don  og  Marian  Summers  gjorde.  De  arbej- 
dede i  England,  og  der  blev  de  sendt  på  et 
halvt  års  mission  til  Swindon  gren,  hvor  de 
skulle  undervise  og  hjælpe  passive  medlem- 
mer. Swindon  gren  havde  bestået  i  80  år  og 
været  en  gren,  hvor  der  kun  var  få  trofaste 
og  hvor  mange  gode  medlemmer  blev  stadig 
mindre  aktive. 

Don  og  Marian  skrev  for  nylig  følgende  til 
mig: 

„Vort  første  besøg  i  Swindon  gren  var  lidt 
mismodigt,  eftersom  vi  mødtes  med  de  helli- 
ge i  en  kold  sal,  som  var  lejet.  Der  var  17  til 
stede,  inklusive  præsident  og  søster  Hales 
og  fire  missionærer.  Vi  beholdt  vore  vinter- 
frakker på,  mens  vi  trængtes  om  et  lille  util- 
strækkeligt varmeapparat  og  lyttede  til  søn- 
dagsskolelektien." 

Brevet  fortsætter: 

„En  dag  kom  en  af  grenens  medlemmer 
hen  til  mig:  , Ældste  Summers,  må  jeg  give 
dig  et  godt  råd?  Du  skal  ikke  nævne  ordet  ti- 
ende for  medlemmerne  i  Swindon.  De  tror  ik- 
ke på  dette  princip,  og  du  vil  bare  gøre  dem 
vrede.'" 

Bror  Summers  sagde :  „Vi  belærte  om  tien- 
de og  alle  de  andre  evangeliske  principper. 
Ved  hjælp  af  en  grenspræsidents  eksempel 
og  opmuntringer  skete  der  en  ændring  i 
medlemmernes  hjerter,  og  troen  og  aktivite- 
ten begyndte  at  øges.  Medlemsoptegnelsen 
blev  ført  op  til  dato,  da  vi  begyndte  at  besøge 
dem  alle  i  deres  hjem.  Da  lederne  begyndte 
at  vise  deres  omsorg,  begyndte  medlemmer- 
ne at  reagere,  og  der  herskede  en  hel  ny  ånd 
i  grenen.  Medlemmerne  kunne  atter  glæde 
sig  over  evangeliet  og  hjælpe  hinanden. 

Der  blev  afholdt  firesides  i  hjemmene,  og 
vi  arbejde  nært  sammen  med  stavsmissio- 
nærerne  og  de  andre  missionærer.  Vi  gav 
Herren  det  løfte  at  vi  ikke  ville  tillade  noget 
nyt  eller  genaktiveret  medlem  at  blive  pas- 
siv, mens  vi  var  i  Swindon. 

Et  ung  ægtepar  havde  svært  ved  at  tilpasse 
sig,  fordi  deres  vaner,  adfærd  og  påklæd- 
ning var  anderledes.  De  blev  fornærmede, 
da  vi  foreslog  dem  visse  ændringer.  Ægte- 
parret skrev  to  gange  til  biskoppen  (da  var 
grenen  blevet  et  ward),  og  bad  om  at  få  deres 
navne  slettet  i  kirkens  optegnelser.  I  det  sid- 
ste brev  forbød  de  noget  medlem  at  besøge 
dem,  så  Marian  og  jeg  gik  hen  til  blomster- 
handleren og  købte  en  smuk  plante  med  kry- 


santemummer, og  fik  den  sendt  ud  til  det 
unge  ægtepar.  Vi  satte  et  kort  ved,  hvor  der 
ganske  enkelt  stod: ,  Vi  elsker  jer.  Vi  savner  jer. 
Vi  har  brug  for  jer.  Vær  sød  at  komme  tilbage. ' 
Underskrevet,  Swindon  ward. 

Den  næste  søndag  var  en  faste-  og  vidnes- 
byrdsøndag, og  det  var  vores  sidste  søndag 
i  Swindon.  Der  var  103  medlemmer  til  stede 
-  til  sammenligning  med  de  17  et  halvt  år  før. 
Det  unge  ægtepar  var  der  også  og  den  unge 
mand  bar  sit  vidnesbyrd  og  takkede  Swin- 
don ward,  fordi  de  ikke  havde  opgivet 
dem." 

Vi  kan  allesammen  få  lignende  oplevelser 
i  vore  lokale  ward  og  grene,  hvis  vi  arbejder 
på  det  og  elsker  dem  der  er  mindre  aktive. 
Hvilken  glæde  at  vise  „barmhjertighed,  som 
gør  en  forskel"  overfor  dem  der  måske  er  pa- 
rate til  at  „blive  levende"  og  ønsker  at  kom- 
me tilbage. 

Om  dem,  der  ikke  tælles  blandt  Herrens 
folk,  sagde  Jesus  til  nephiterne: 

„I  skal  alligevel  ikke  støde  ham  ud  af  jeres 
synagoger  eller  jeres  bedehuse,  thi  I  skal 
blive  ved  med  at  belære  sådanne,  thi  I  ved  ik- 
ke, om  de  ikke  vil  omvende  sig  og  angre  deres 
synder  og  komme  til  mig  af  hele  hjertet,  og 
jeg  skal  helbrede  dem,  og  I  skal  være  midlet  til  at 
bringe  dem  frelse"  (3  Nephi  18:32.  Frem- 
hævelse tilføjet). 

Kære  søskende,  må  vi  forlade  denne  kon- 
ference med  en  fornyet  beslutning  om,  gen- 
nem troens  bøn  og  i  barmhjertighed  som 
skaber  en  forandring,  at  bringe  mindst  én 
kostbar  sjæl  til  frelse  og  ophøjelse.  Må  vi  og- 
så tilslutte  os  Almas  bøn: 

„O,  Herre,  vil  du  trøste  min  sjæl  og  give 


mig  fremgang  og  ligeledes  mine  medarbej- 
dere .  .  . 

Vil  du  skænke  dem  styrke  til  at  udholde  de 
lidelser,  der  vil  komme  til  dem  .  . . 

O,  Herre,  vil  du  give  os  kraft  til  at  bringe 
dem  tilbage  til  dig  i  Kristus? 

O,  Herre,  deres  sjæle  er  dyrebare,  og  man- 
ge af  dem  er  vore  brødre;  giv  os  derfor,  o  Her- 
re, magt  og  visdom  til  at  bringe  disse  vore  brødre 
tilbage  til  dig"  (Alma  31:32-35). 

„Vi  elsker  jer.  Vi  savner  jer .  Vi  har  brug  for 
jer.  Vær  sød  at  komme  tilbage. "  Kom  tilbage 
til  templet,  indgå  pagterne  og  modtag  frel- 
sens evige  ordinanser.  I  vor  Frelsers  og  For- 
løsers, Jesu  Kristi  navn.  Amen.  □ 


BHBWW 

HH 
HH 


71 


Se  hen  til  Frelseren 


Ældste  Adney  Y.  Komatsu 

De  halvfjerds'  første  Kvorum 


„Frelseren  viste,  som  Guds  Søn,  dig  og  mig  lydighedens  store 
eksempel,  ved  at  holde  sin  Faders  bud" 


Kære  søskende,  nu  hvor  vi  nærmer  os 
påsken,  går  vore  tanker  til  Herren, 
Jesus  Kristus,  hans  korsfæstelse, 
opstandelse  og  forsonende  offer  for  verdens 
synder. 

Johannes  Døber,  der  blev  kaldet  til  at  være 
Frelserens  forløber  i  sin  tid,  erklærede  at  vor 
Fader  i  Himlen  ikke  havde  glemt  sine  børn 
på  denne  jord.  Han  sagde: 

„Faderen  elsker  Sønnen,  og  alt  har  han 
givet  i  hans  hånd. 

Den,  som  tror  på  Sønnen,  har  evigt  liv; 
den,  som  ikke  lyder  Sønnen,  skal  ikke  se 
livet,  men  Guds  vrede  bliver  over  ham" 
(Joh.  3:35-36). 

Mange  profeter  har  i  Bibelen  og  Mormons 
Bog  profeteret  om  Frelserens  komme.  I  Det 
gamle  Testamente  forkyndte  Esajas  Frelse- 
rens kommende  fødsel,  da  han  sagde: 

„Derfor  vil  Herren  selv  give  eder  et  tegn: 
se,  jomfruen  bliver  frugtsommelig  og  føder 
en  søn,  og  hun  kalder  ham  Immanuel" 
(Es.  7:14). 

„Thi  et  barn  er  født  os,  en  søn  er  os  givet, 
på  hans  skuldre  skal  herredømmet  hvile;  og 
hans  navn  skal  være:  Underf uld-Rådgiver, 


Vældig-Gud,  Evigheds-Fader,  Fredsfyrste" 
(Es.  9:6). 

I  Mormons  Bog,  som  er  endnu  et  vidne  om 
Jesus  Kristus,  står  om  en  engel  der  viste  sig 
for  kong  Benjamin  og  gav  ham  det  glade 
budskab,  124  år  før  Kristus  blev  født.  Englen 
sagde: 

„Thi  se,  den  tid  kommer  og  er  ikke  langt 
borte,  da  Herren,  den  Almægtige,  som  rege- 
rer, som  var  og  er  fra  al  evighed  til  al  evig- 
hed, skal  komme  ned  fra  himlen  med  kraft 
blandt  menneskenes  børn  og  bo  i  et  jordisk 
hylster  og  gå  omkring  blandt  menneskene 
og  gøre  kraftige  gerninger,  såsom  at  helbre- 
de de  syge,  oprejse  de  døde,  få  de  lamme  til 
at  gå,  gengive  de  blinde  deres  syn,  få  de 
døve  til  at  høre  og  helbrede  alle  slags  syg- 
domme . . . 

Og  han  skal  kaldes  Jesus  Kristus,  Guds 
Søn,  himlens  og  jordens  Fader,  som  har 
skabt  alle  ting  fra  begyndelsen,  og  hans  mo- 
der skal  kaldes  Maria"  (Mosiah  3:5,  8). 

Gennem  Mormons  Bogs  tusindårige  hi- 
storie har  mange  profeter  båret  højtideligt 
vidnesbyrd  om  Jesu  Kristi  guddommelighed 
som  Guds  Søn,  om  hans  gudestilling  før  det- 
te liv,  om  hans  jordiske  mission  -  hans  lidel- 
ser, hans  død,  hans  opstandelse  -  og  om 


frelsesplanen,  hvorved  vi  kan  få  hans  forso- 
ning til  at  virke  i  vort  liv. 

Disse  profeter  talte  udfra  deres  rene  kund- 
skab, som  de  havde  fået  ved  personligt  at 
have  haft  besøg  af  Frelseren,  ved  engle  som 
bar  deres  vidnesbyrd  for  dem,  gennem 
syner  og  Helligåndens  kraft.  De  vidste  hvad 
de  talte  om  og  deres  vidnesbyrd  var  urokke- 
lige. 

Lad  os  se  på  Jakobs  eksempel.  Jakob  blev 
konfronteret  med  Sherem,  der  fornægtede 
Kristus  og  yppede  kiv  med  Jakob,  fordi  han 
krævede  et  tegn.  Sherem  smigrede  folk  og 
talte  med  stor  kraft,  idet  han  udspurgte  Ja- 
kob om  hans  vidnesbyrd.  Jakob  sagde: 

„Og  han  gjorde  sig  håb  om  at  kunne  rokke 
mig  fra  troen  til  trods  for  de  mange  åbenbar- 
inger og  de  mange  ting,  jeg  havde  set  angå- 
ende disse  ting;  thi  jeg  havde  i  sandhed  set 
engle,  og  de  havde  betjent  mig.  Og  jeg  hav- 
de også  hørt  Herrens  røst  tale  til  mig  i  virkeli- 
ge ord  fra  tid  til  anden;  derfor  kunne  jeg  ikke 
rokkes"  (Jakobs  bog  7:5). 

Vor  elskede  profet,  præsident  Ezra  Taft 
Benson,  har  opfordret  os  til  at  studere  Mor- 
mons Bog,  for,  som  han  sagde,  „den  bog, 
der  kan  bringe  et  menneske , nærmere  Gud, 
ved  overholdelse  af  dens  forskrifter,  end  no- 
gen anden  bog'  er  nødt  til  at  studeres  hele 
tiden". 

Jeg  håber  og  beder  til  at  vi  vil  følge  vor  el- 
skede profets,  præsident  Ezra  Taft  Bensons 
påbud,  og  studere  Mormons  Bog  hele  tiden. 
Vi  har  alle  brug  for  at  vide  helt  sikkert  at  vi  ef- 
terlever Guds  bud,  så  vi  kan  modtage  Ånd- 
en og  dagligt  blive  vejledt  af  den. 

Frelseren  viste,  som  Guds  Søn,  dig  og  mig 
lydighedens  store  eksempel,  ved  at  holde 
sin  Faders  bud.  Nephi  sagde  at  Kristus  blev 
døbt  for  at  menneskene  kunne  følge  i  hans 
fodspor  og  modtage  Helligånden: 

„Ved  I  ikke,  at  han  var  hellig?  Men  uagtet 
han  var  hellig,  viste  han  dog  menneskenes 
børn,  at  han  efter  kødet  ydmygede  sig  for  Fa- 
deren og  vidnede  for  Faderen,  at  han  ville 

være  ham  lydig  i  at  holde  hans  befalinger" 
(2Nephi31:7). 

For  nogle  uger  siden  fik  jeg  til  opgave  at 
deltage  i  en  stavskonference  i  Provo.  Der  var 
berammet  et  velfærdsmøde  til  klokken  7.30 
søndag  morgen,  så  jeg  var  nødt  til  at  tage 
hjemmefra  klokken  6.15.  Lige  før  jeg  nåede 
indkørslen  til  motorvejen,  kom  jeg  til  et  lys- 
reguleret kryds,  hvor  lyset  i  samme  øjeblik 
skiftede  til  rødt.  Da  jeg  stoppede  op  denne 
tidlige  morgenstund,  klokken  var  da  6,30, 
var  der  ingen  biler  at  se.  Jeg  var  den  eneste 
der  holdt  for  rødt  lys. 

Jeg  fik  pludselig  den  tanke  at  jeg  kunne  ig- 
norere at  lyset  var  rødt,  ingen  ville  komme  til 
skade  derved,  for  der  var  ingen  biler  at  se  så 
tidligt.  Jeg  ventede  ikke  desto  mindre  til  ly- 
set skiftede,  hvorpå  jeg  kørte  over  for  grønt. 
Hvis  jeg  havde  drejet  til  venstre  for  rødt  lys, 
ville  ingen  havde  vidst  noget  om  det,  men 
jeg  ville  vide  at  jeg  havde  overtrådt  en  trafik- 
regel, og  Herren  ville  selvfølgelig  også  vide 
det.  Det  fik  mig  til  at  tænke  på  et  skriftsted, 
hvor  der  står: 

„Når  man  ved,  hvad  der  er  det  rigtige,  og 


ikke  gør  det,  er  man  skyldig  i  synd"  (Jakobs 
brev  4:17). 

Kære  søskende,  vi  fristes  ofte  til  at  indgå 
kompromisser  i  en  situation,  men  vi  må  væ- 
re varsomme  og  efterleve  principperne  for 
en  retfærdig  levevis  til  enhver  tid,  så  vi  kan 
vide  hvad  vi  skal  gøre  når  vi  bliver  bedt  om  at 
tage  en  beslutning  af  større  vigtighed.  Vi, 
medlemmer  af  Herrens  rige,  må  altid  være 
eksempler  for  verden  og  holde  landets  og 
Guds  love. 

Herren  har  i  en  sidste  dages  åbenbaring 
sagt: 

„Bliv  derfor  ikke  trætte  af  at  gøre  godt,  thi 
I  lægger  grundvolden  til  et  stort  værk,  og  af 
de  små  ting  kommer  det,  som  er  stort. 

Se,  Herren  fordrer  hjertet  og  et  villigt  sin- 
delag; og  den,  der  er  villig  og  lydig,  skal  i  dis- 
se sidste  dage  nyde  det  gode  i  Zions  land" 
(L&P  64:33-34). 

Jeg  var  for  nylig,  som  medlem  af  Utahs 
søndre  områdepræsidentskab,  inviteret 
med  til  et  institutprogram  sammen  med 
mænd  og  kvinder  som  var  indsat  i  Utahs 
fængsel.  Mens  jeg  var  sammen  med  disse 


mænd  og  kvinder  fik  jeg  nogle  varme  følel- 
ser for  dem,  for  de  er  allesammen  vor  him- 
melske Faders  børn.  Mange  af  dem  var  der, 
fordi  de  havde  truffet  nogle  forkerte  valg  i 
livet,  når  de  blev  udsat  for  fristelser.  Jeg  kun- 
ne se  i  deres  øjne  hvor  de  led  og  pintes,  og  da 
jeg  kom  til  at  tænke  på  deres  kære  -  foræld- 
re, søskende,  hustruer  og  børn  -  vidste  jeg  at 
også  de  havde  lidt  meget  og  at  de  måske  ville 
blive  udsat  for  flere  lidelser  i  fremtiden.  Præ- 
sident Kimball  sagde  at  vi  skulle  hade  syn- 
den, men  elske  synderen.  Han  sagde  endvi- 
dere at  lidelser  kan  gøre  folk  hellige,  når  de 
lærer  tålmodighed,  langmodighed  og  selv- 
beherskelse. 

Han  sagde  også  at  vor  Frelsers  lidelser  var 
et  led  i  hans  uddannelse. 

„Skønt  han  var  Søn,  lærte  han  lydighed  af 
det,  han  led, 

og  da  han  havde  nået  fuldendelsen,  blev 
han  ophav  til  evig  frelse  for  alle,  som  er  lydi- 
ge mod  ham"  (Hebr.  5:8-9). 

Ældste  James  E.  Talmage  skrev:  „Der  vil 
være  kompensation  for  enhver  smerte  som 
mænd  eller  kvinder  har  lidt  her  på  jorden 
.  .  .  hvis  de  tages  med  tålmodighed"  (som  ci- 
teret af  Spencer  W.  Kimball  i  „Tragedy  or 
Destiny",  Speeches  of  the  Year,  1955-56,  s. 
5-6.  Brigham  Young  University,  Provo, 
1956). 

På  den  anden  side  kan  forkerte  valg  knuse 
os,  ved  den  enorme  virkning  de  har,  hvis  vi 
ikke  kan  slippe  vore  svagheder  eller  holde 
op  med  at  beklage  os  og  kritisere. 

Lad  mig  slutte  med  at  citere  Orson  F. 
Whitney,  som  sagde: 

„Ingen  af  de  smerter  eller  trængsler  vi  op- 
lever, har  vi  lidt  forgæves.  Dem  får  vi  for  at 
lære,  for  at  udvikle  egenskaber  som  tålmo- 
dighed, tro,  standhaftighed  og  ydmyghed. 
Alt  hvad  vi  lider  og  alt  hvad  vi  udholder  - 
især  når  vi  holder  ud  i  tålmodighed  -  lutrer 
vort  hjerte,  øger  vores  karakterstyrke,  gør 
vores  sjæl  større  og  hjælper  os  til  at  blive  me- 
re kærlige  og  barmhjertige,  mere  værdige  til 
at  kaldes  Guds  børn  ...  og  det  er  gennem 
sorger  og  lidelser,  problemer  og  vanskelig- 
heder at  vi  lærer  det,  som  vi  er  kommet  for  at 
lære  og  som  vil  hjælpe  os  til  at  komme  til  at 
ligne  vor  Fader  og  Moder  i  Himlen  mere" 
(som  citeret  i  „Tragedy  or  Destiny",  s.  6). 

Herren,  som  led  så  meget  på  grund  af 
menneskehedens  synder,  som  blev  korsfæ- 
stet og  opstod,  sagde: 

„Hvis  I  holder  mine  bud,  vil  I  blive  i  min 
kærlighed,  ligesom  jeg  har  holdt  min  Faders 
bud  og  bliver  i  hans  kærlighed. 

Dette  har  jeg  sagt  til  jer,  for  at  min  glæde 
skal  være  i  jer,  og  jeres  glæde  kan  blive  fuld- 
kommen. 

Dette  er  mit  bud,  at  I  skal  elske  hverandre, 
ligesom  jeg  har  elsket  jer"  (Joh.  15:10-12).  I 
Jesu  Kristi  navn.  Amen.  □ 

„Selv  om  der  findes  problemer  i  mange  hjem  i  vort  samfund,  kan 
hjemmet  ikke  sige  sig  fri  for  at  være  det  sted  hvor  der  undervises  mest  i 
moralske  værdier.  De  kan  ikke  læres  lige  så  effektivt  noget  andet  sted. " 


Nu,  hvor  vi  nærmer  os  afslutningen 
på  denne  store  konference,  er  vore 
sjæle  overvældede  og  opløftede  af 
de  inspirerede  råd  og  håb  vi  har  fået.  Jeg  gik 
til  denne  talerstol  med  en  bøn  i  mit  hjerte  - 
ikke  for  at  dømme,  men  for  at  undervise  og 
advare. 

For  nylig  så  jeg  på  væggen  i  en  stavspræsi- 
dents  kontor  i  Brisbane,  Australien,  et  bille- 
de af  en  lille  bedrøvet  pige.  Oven  over  bille- 
det stod  der:  „Kan  jeg  blive  lykkelig?"  Jeg 
tror  alle  mennesker  i  verden  kunne  stille  det- 
te spørgsmål:  „Kan  jeg  blive  lykkelig?"  Frel- 
seren bad  til  at  alle  hans  disciple  „fuldt  ud 
(måtte)  have  .  . .  glæde  i  sig"  (Joh.  17:13). 

Jeg  vil  gerne  tale  om  mit  håb  om  at  børn  vil 
opleve  en  fremtid  med  nogen  lykke  og  fred. 
Vi  kan  ikke  få  nogen  mere  kostbar  gave  end 
børn.  De  er  et  bevis  på  at  Gud  stadig  elsker 
os.  De  er  vor  fremtids  håb. 

Jeg  kan  ikke  lade  være  med  at  spekulere  på 
hvem  der  mon  vil  elske  dem  tilstrækkeligt  til 
at  de  kan  være  lykkelige  i  vore  dages  verden. 
Hvem  vil  elske  dem  tilstrækkeligt  til  at  lære 
dem  tro  og  moralske  værdier?  De  skal  lære 
meget  mere  end  blot  at  overleve  og  at  til- 


fredsstille deres  egne  behov.  Der  er  så  stor 
brug  for  at  undervise  hjerter,  og  ikke  nok  al- 
men opdragelse  i  undervisningen.  Hvor  læ- 
rer børn  om  dyd?  Hvem  er  tilstrækkelig  inte- 
resseret i  at  forme  deres  moralske  karakter? 
Hvordan  bliver  børn  menneskelige,  gode  og 
lykkelige  og  hvordan  lærer  de  at  berige  de- 
res egen  og  andres  tilværelse? 

Den  undervisning  af  den  kommende  ge- 
neration, er  ikke  let  i  et  samfund,  hvor  tro- 
ens grundvold  på  mange  måder  er  ved  at 
smuldre.  Dødsensfarlige  salgsfremstød  er 
en  udfordring  til  næsten  enhver  af  de  værd- 
satte menneskelige  værdier.  Grænseløs  til- 
ladelighed, under  devisen:  personlig  frihed, 
ligger  som  en  drivkraft  bag  det  hele.  Det  er 
næsten  umuligt  at  opnå  offentlig  enighed 
om  hvilke  værdier  den  næste  generation  bør 
undervises  i.  Folk  er  højst  uenige  om  næsten 
alting.  Samfundets  normer  bliver  svækket. 

Dette  betyder  at  vi  må  lære  vore  børn  vores 
egen  livsstil  og  sørge  for  at  de  får  et  moralsk 
anker  at  holde  sig  til  i  det  selvoptagelsens, 
egoismens  og  egeninteressernes  hav,  som 
de  flyder  rundt  i. 

Hvordan  kan  dette  tidevand,  med  forkerte 
værdinormer,  vendes?  Kan  vi  gøre  noget  for 
at  kæmpe  imod  disse  udfordringer?  Lad  mig 
foreslå  tre  måder,  hvorved  vi  kan  øge  håbet 
for  at  den  næste  generation  vil  vokse  op  med 
en  større  chance  for  at  finde  varig  lykke. 

For  det  første  er  de  voksne  nødt  til  at  forstå 
at  vore  børn  skal  undervises,  at  personlige 
valg  ikke  er  en  privatsag  -  de  vil  alle  få  kon- 
sekvenser der  involverer  andre. 

Der  er  en  populær  forestilling  om  at  når 
man  gør  noget  for  sig  selv  eller  noget  man  sy- 
nes om,  påvirker  det  ingen  andre  end  os 
selv.  Denne  svøbe,  som  har  ramt  hele  ver- 
den, florerer  på  baggrund  af  denne  populæ- 
re forestilling.  Men  den  er  ganske  enkelt  ik- 
ke sandt. 

Enhver  umoralsk  handling  øver  direkte 
indflydelse  på  samfundet.  Selv  uskyldige 
mennesker  rammes.  Narkotika-  og  alkohol- 
misbrug får  offentlige  konsekvenser,  lige  så- 


vel som  ulovligheder,  pornografi  og  uan- 
stændighed gør  det.  Disse  såkaldte  private 
valg  koster  samfundet  enorme  summer  i 
menneskeliv  og  skattepenge  -  det  være  sig 
fattigdom,  kriminalitet,  en  dårligere  uddan- 
net arbejdsstyrke  og  stigende  krav  til  rege- 
ringen om  at  løse  problemer,  der  ikke  kan  lø- 
ses med  penge.  Det  er  simpelthen  ikke  sandt 
at  vores  personlige  handlemåde  ikke  kom- 
mer andre  ved.  Vort  samfund  er  et  produkt 
af  det  som  millioner  af  mennesker  gør  i  deres 
privatliv.  Til  sammen  får  folks  private  hand- 
lemåder enorme,  offentlige  konsekvenser 
på  verdensplan.  Der  er  ingen  fuldstændig 
private  valg. 

For  det  andet,  er  voksne  og  børn  nødt  til  at 
forstå  at  offentlig  og  privat  moral  ikke  er  gået 
af  mode.  Vi  må  elske  vore  børn  nok  til  at  un- 
dervise dem  i  at  love,  retningslinier  og  of- 
fentlige programmer  der  bygger  på  moral  og 
etik,  er  nødvendige  for  at  bevare  et  fredeligt, 
produktivt,  barmhjertigt  og  lykkeligt  sam- 
fund. Uden  retskafne,  ærlige,  pligtopfyld- 
ende, loyale,  hensynsfulde,  tro  og  dydige 
egenskaber  og  karaktertræk,  vil  et  frit  og 
åbent  samfund  ikke  kunne  eksistere. 

Ældste  Dallin  H.  Oaks  har  for  nylig  svaret 
dem,  som  siger:  „Lad  være  med  at  lovgive 
om  moral."  Ældste  Oaks  sagde:  „Jeg  tror  at 
mennesker,  der  benytter  dette  kendte  slo- 
gan, mener  at  de  siger  noget  dybsindigt. 
Hvis  dette  overhovedet  er  noget  argument, 
så  er  det  faktisk  så  overfladisk  at  et  velud- 
dannet menneske  burde  skamme  sig  over  at 
benytte  det.  Det  burde  være  tydeligt  for  et- 
hvert tænkende  menneske  at  størstedelen  af 
al  lovgivning  bygger  på  moral.  Det  gælder 
alle  loiminallove,  de  fleste  love  om  familie- 
forhold, forretninger  og  handelsaftaler, 
mange  love  vedrørende  ejendom  og  en  hel 
masse  mere"  („Gambling  -  Morally  Wrong 
and  Politically  Unwise",  afskrift  af  en  tale 
holdt  på  Ricks  College,  6.  jan.  1987,  s.  20). 

Indtil  for  nylig  var  etiske  og  moralske  filo- 
sofier grundlaget  for  højere  uddannelse.  Det 
var  en  arv,  der  gik  fra  den  ene  generation  til 
den  næste.  Disse  værdinormer  er  lige  så  re- 
levante i  vore  dage  som  de  var  da  Aristoteles 
underviste  i  dem.  Han  sagde:  „Mennesker, 
der  er  fuldkommengjort  af  samfundet,  er 
det  bedste  af  alle  dyr.  Det  er  det  mest  forfær- 
delige af  dem  alle,  dersom  det  lever  uden  lov 
og  ret"  (Politics,  1.1253a  31-34).  Derfor  bør 
der  overalt  lægges  større  vægt  på  den  offent- 
lige og  private  moral. 

Den  tredie  og  vigtigste  måde  at  berede  vo- 
re børn  til  en  vis  varig  lykke,  er  at  styrke  fa- 
milien. I  århundreder  har  familien  været 
denne  og  mange  andre  nationers  grund- 
vold. Det  var  den  lim  der  holdt  samfundet 
sammen.  Nu  har  mange  familier  store  van- 
skeligheder og  limningen  er  gået  op.  Som 
følge  deraf  er  mange  børn  i  vildrede:  de  vok- 

ser  rent  fysisk,  men  de  mangler  en  støtte,  en 
disciplinerende  moralsk  ramme,  og  den 
kærlighed  og  forståelse  som  en  stærk  familie 
kan  give. 

Det  er  normalt  i  hjemmet  og  sammen  med 
en  familie  at  værdinormer  ansættes,  traditi- 
oner næres  og  forpligtelser  overfor  andre 
fastsættes.  Der  findes  ingen  passende  er- 
statning. Kirkers,  skolers  og  staters  pro- 
grammer kan  kun  bestyrke  og  supplere  det 
som  børnene  får  hjemme. 

Hvis  familien  skal  styrkes,  må  moralbeg- 
reberne om  menneskelig  seksualitet  genind- 
føres. Bryce  Christensen  skrev  for  nylig: 
„Børn,  som  har  set  deres  forældre  behandle 
hinanden  kærligt  og  høfligt,  har  allerede 
lært  mere  om  forholdet  mellem  kønnene 
end  de  nogensinde  kan  lære  om  forplant- 
ning i  en  fysiologitime"  (The  Family  in  Ameri- 
ca, marts  1987,  bind  1, 1:3). 

Ifølge  Herrens  ord  skal  alle  mænd  og  kvin- 
der leve  i  kyskhed  før  ægteskabet  og  være 
tro  mod  hinanden  når  de  er  gift.  „Du  må  ik- 
ke bedrive  hor!"  sagde  Herren  (2  Mos. 
20:14),  „eller  gøre  noget  sådant"  (L&P  59:6). 
Apostlen  Paulus  sagde  det  mere  detaljeret  i 
sit  brev  til  korinterne  (se  1  Kor.  6:9).  Det 
samme  gjorde  Alma  i  Mormons  Bog  (se 
Alma  39:1-13). 

Alternativer  til  det  lovlige  og  kærlige  ægte- 
skab mellem  en  mand  og  en  kvinde  hjælper 
med  til  at  ødelægge  det  menneskelige  sam- 
fundsmønster.  Dette  mønster  er  naturligvis 
familien.  De  såkaldte  alternative  levemåder 
kan  ikke  accepteres  som  rigtige,  fordi  de  går 
imod  Guds  befalinger  om  den  lovlige  forbin- 
delse mellem  mand  og  kvinde  indenfor  et 
legalt  ægteskab  (se  1  Mos.  1:28).  Hvis  alle 


voksne  praktiserede  disse  alternative  leve- 
måder, ville  det  gøre  en  ende  på  familierne. 
Skrifterne  fordømmer  klart  og  konsekvent 
alle  seksuelle  forbindelser  uden  for  det  lovli- 
ge ægteskab  som  moralsk  forkert.  Hvorfor  er 
det  således?  Det  er  det  fordi  Gud  har  sagt 
det.  Det  er  således  fordi  vi  er  skabt  i  Guds  bil- 
lede, som  mand  og  kvinde  (se  1  Mos.  1:27). 
Vi  er  hans  åndelige  børn  (se  L&P  76:24).  Vi 
var  sammen  med  ham  i  begyndelsen  (se 
L&P  93:23).  Det  er  hans  gerning  og  herlig- 
hed at  tilvejebringe  vor  ophøjelse  (se  Moses 
1:39).  Vi  har  fået  befaling  om  at  være  lysets 


børn  (se  L&P  106:5).  Vi  er  arvinger  til  evigt 
liv.  Ånden  giver  hvert  menneske,  som  kom- 
mer til  verden,  lys  (se  L&P  84:46). 

Hvilke  værdinormer  kan  mest  effektivt  læ- 
res i  hjemmet?  Forældre  i  denne  kirke  har  få- 
et befaling  om  at  undervise  deres  børn  i  tro 
på  Kristus,  omvendelse,  dåb  og  Helligånd- 
ens gave  (se  L&P  68:25).  Det  er  hjemmets 
varme,  trygge  disciplinering  og  kærlighed, 
der  lærer  os  de  evige  værdier,  som  aldrig 
ændres.  Her  lærer  vi  at  kende  forskel  på 
hvad  der  er  rigtigt  og  forkert,  såvel  som  selv- 
disciplin, selvbeherskelse,  ansvarsfølelse  og 
alle  andre  gode  karakteregenskaber,  omsorg 
for  andre  og  hvordan  man  opfører  sig  blandt 
andre. 

Værdinormer,  offentlige  såvel  som  priva- 
te, kan  ikke  blive  ved  med  at  holde,  hvis  ikke 
de  hele  tiden  motiveres  og  støttes  af  en  reli- 
giøs tro.  Der  skal  hele  tiden  påny  belæres  om 
dem.  Det  er  nødvendigt  at  troen  på  religiøse 
værdier  vækkes.  Undervisningen  i  hjemmet 
understøttes  af  kirken,  og  kirken  forener  til 
gengæld  den  evige  familie,  gennem  pagter 
og  ordinanser.  Vore  templer  vidner  om  vor 
tro  på  den  evige  familie. 

Nogle  siger  af  familien  ikke  kan  klare  det- 
te, fordi  der  er  så  mange  mennesker  som  in- 
gen familie  har.  Det  er  rigtigt  at  der  er  man- 
ge, der  ikke  har  en  familie,  som  fungerer.  El- 
ler også  siger  man  at  der  er  alt  for  mange  fa- 
milier der  slår  fejl.  Det  er  desværre  også  rig- 
tigt. Men  trods  alle  disse  skavanker,  er 
familien  helt  afgjort  den  største  samfunds- 
enhed,  den  bedste  løsning  på  menneskehe- 
dens problemer  i  hele  dens  historie.  Familie- 
båndene trænger  til  at  blive  styrket,  fremfor 
at  blive  yderligere  svækket.  Kirken  har,  for 


Unge  Pigers  hovedpræsidentskab  (fra  venstre):  Førsterådgiver,  søster  Jayne  B.  Malan;  præsidentinde, 
Ardeth  G.  Kapp  og  andenrådgiver,  søster  Elaine  L.  Jack. 

at  hjælpe  forældrene,  stillet  en  gennem- 
tænkt bog  til  deres  rådighed  -  En  forældrevej- 
ledning. Jeg  vil  gerne  opfordre  overbebyrde- 
de forældre  til  at  tage  imod  enhver  hjælp. 
Kunne  bedsteforældre,  søskende,  tanter, 
onkler,  kusiner,  fætre  og  venner  ikke  også 
styrke  familierne  ved  deres  eksempel,  og 
yde  deres  kærlighed  og  omsorg  for  familie- 
medlemmer længere  ude? 

Min  tante  Angie  har  håndsyet  175  quiltede 
tæpper  til  sine  børn,  børnebørn,  niecer,  ne- 
vøer og  andre.  Det  er  kunstværker,  men  de 
er  også  hver  især  et  kærlighedsarbejde,  hvil- 
ket er  vigtigere.  Hun  siger  måske,  når  hun 
overrækker  et  tæppe  til  et  familiemedlem 
længere  ude  i  familien:  „Ved  hvert  sting 
tænkte  jeg  kærligt  på  dig  -  undtagen  når  jeg 
stak  mig  i  fingeren. " 

Et  godt  familieliv  synes  ikke  at  have  så 
meget  at  gøre  med  om  man  lever  i  velstand 
eller  beskedne  kår.  Over  hele  verden  findes 
der  fattige  som  har  gode,  ukuelige  familier. 
De  gør  deres  bedste  for  at  opdrage  deres 
børn  og  være  gode  ved  deres  næste.  De  er 
„fattige  på  penge",  men  „rige  på  værdier". 
Både  de  velhavende  og  de  mindre  heldigt 
stillede  har  familieproblemer. 

I  en  rapport  fra  konferencen  i  Det  hvide 
Hus  om  familier,  hedder  det:  „Gode  famili- 
er, rige  eller  fattige  eller  midt  imellem,  giver 
opmuntring  og  støtte  til  deres  børn,  men  in- 
gen undskyldninger.  De  lærer  dem  karak- 
terstyrke. De  indprenter  dem  standarder. 
De  kræver  respekt.  De  udretter  noget"  (The 
White  House  Report  on  the  Family,  a  report  of 


the  working  group  on  family,  nov.  1986,  s. 
32). 

Rapporten  fra  Det  hvide  Hus,  fortsætter: 

„Livet  er  for  det  meste  .  . .  ikke  kampe  om 
lovgivningen,  retsforfølgelser  og  store  be- 
slutninger. Det  er  en  virksomhed,  beståen- 
de af  hjælpende  hænder  og  gode  naboer, 
godnathistorier  og  fælles  bønner,  madpak- 
ker smurt  med  kærlighed  og  husholdnings- 
regnskaber  der  balancerer,  tårer  der  tørres 
væk  og  kostbar  arv  der  videreføres,  det  er 
hårdt  arbejde  og  lidt  der  sættes  til  side  til  se- 
nere. I  et  sundt  samfund  er  heltene 
de  mænd,  kvinder  og  børn  der  holder  ver- 
den sammen,  hjem  for  hjem;  forældre  og 
bedsteforældre  der  forsager  goder,  ud- 
sætter indkøb,  ser  bort  fra  deres  valg,  og  det 
meste  af  deres  liv  forpligter  sig  overfor 
deres  borgerskab,  opdrager  børn,  som, 
når  de  sidder  på  skuldrene  af  den  forrige 
generation,  kan  se  længere  end  vi  og  nå 
højere"  (s.  8-9). 

Selv  om  der  findes  problemer  i  mange 
hjem  i  vort  samfund,  kan  hjemmet  ikke  sige 
sig  fri  for  at  være  det  sted,  hvor  der  undervi- 
ses mest  i  moralske  værdier.  De  kan  ikke  læ- 
res lige  så  effektivt  noget  andet  sted.  Vi  må, 
som  Brigham  Young  rådede  os  til,  undervise 
vore  børn  „ved  tro  fremfor  spanskrør,  og  fø- 
re an  ved  et  kærligt  og  godt  eksempel  på 
alle  sandheder  og  al  hellighed"  (Journal  of 
Discourses,  12:174). 

Det  er  særdeles  nødvendigt  at  børnene  at- 


ter får  den  trøst,  som  troen  og  fornemmelsen 
af  at  høre  til  kan  give  dem.  Velstand,  tekno- 
logi og  videnskab  kan  ikke  tilfredsstille  de- 
res indre  trang  til  åndelighed. 

Hvis  vi  ikke  vender  tilbage  til  vor  Skabers 
ord,  vil  ingen  være  klog  nok  til  at  adskille  de 
etiske,  åndelige  og  moralske  værdier,  som 
næste  generation,  samt  deres  børn  og  børne- 
børn er  nødt  til  at  lære. 

Der  er  dog  et  begrundet  håb.  Det  ser  ud  til 
at  stadig  flere  kan  indse  at  det  offentliges  løs- 
ninger ikke  virker  effektivt  som  en  families 
løsninger.  Det  virker  som  om  at  nogle  myn- 
digheder atter  henvender  sig  til  hjemmets 
overhoved.  Men  det  vigtigste  er  at  jeg  ser 
mange  voksne,  mest  forældre  og  bedstefor- 
ældre, som  er  „vilde  med  børn" .  Hvis  vi  der- 
med atter  kan  tilføre  vort  liv  og  bibringe  vore 
hjem  hellig  åndelighed  og  moralske  sandhe- 
der, så  kan  vi  igen  påberåbe  os  en  hellig  og 
kostbar  del  af  vor  arv. 

Der  er  nogle  som  må  elske  børn  højt  nok  til 
at  gøre  dette.  Og  hvis  det  er  tilfældet  overalt, 
så  vil  vi  kunne  svare  drengene  og  pigerne 
som  spørger:  „Kan  jeg  blive  lykkelig?"  såle- 
des: „Naturligvis!  Du  vil  blive  mere  og  mere 
lykkelig.  Hvis  du  holder  de  pagter  du  har 
indgået  og  Guds  bud,  så  vil  du  få  den  glæde 
som  Frelseren  lovede  da  han  gik  her  på  jord- 
en. Du  vil  få  ,fred  i  denne  verden  og  evigt  liv 
i  den  tilkommende'  (L&P  59:23)",  hvilket  er 
kirkens  endelige  budskab  til  verden.  I  Jesu 
Kristi  navn.  Amen.  D 


Medlemmer  af  De  halvfjerds'  første  Kvorum  (fra  venstre):  Ældste  Franklin  D.  Richards, 
ældste  Jacob  de  Jager  og  ældste  Carlos  E.  Assay. 

Mormons  Bog 
og  Lære  og  Pagter 

Præsident  Ezra  Taft  Benson 


„Mormons  Bog  er  vor  religions  slutsten,  og  Lære  og  Pagter 
er  dens  dæksten,  med  fortsat  åbenbaring.  Herren  har  sat  sit 
godkendelsesstempel  på  både  dækstenen  og  slutstenen. " 


Mine  kære  søskende,  jeg  nyder 
denne  storslåede  konference.  Jeg 
bliver  et  bedre  menneske  af  at  væ- 
re her.  Jeg  takker  Herren  for  den  storslåede 
optegnelse  der  er  kommet  ud  af  det.  Vi  har 
atter  haft  en  herlig  konference  i  kirken.  Jeg 
vil  gerne  anbefale  jer  hver  især  de  råd  som 
disse,  mine  brødre,  har  givet  i  deres  taler  til 
os.  Jeg  elsker  og  støtter  dem,  og  jeg  elsker 
kirkens  medlemmer  overalt. 

Jeg  vil  gerne  tale  til  jer  om  to  hellige  bøger 
med  vor  tids  skrifter  -  Mormons  Bog  og  Læ- 
re og  Pagter. 

Mormons  Bog  og  Lære  og  Pagter  hører 
sammen,  fordi  de  er  åbenbaringer  fra  Israels 
Gud,  som  er  givet  for  at  samle  og  berede 
Herrens  folk  til  hans  andet  komme. 

Frembringelsen  af  disse  hellige  skrifter  „til 
den  faldne  verdens  frelse"  har  kostet  „det 
nittende  århundredes  ædleste  blod"  (L&P 
135:6). 

Begge  disse  guddommelige  vidner  prokla- 
merer noget  storslået  til  hele  verden  -  på  ti- 
telbladet til  Mormons  Bog  og  i  afsnit  1,  med 


Herrens  forord  til  Lære  og  Pagter. 

„Denne  slægt,"  sagde  Herren  til  Joseph 
Smith,  „skal  modtage  mit  ord  gennem  dig" 
(L&P  5:10).  Og  dette  er  sket  gennem  Mor- 
mons Bog,  Lære  og  Pagter  og  vor  tids  åben- 
baringer. 

Mormons  Bog  og  Lære  og  Pagter  vidner 
om  hinanden.  Man  kan  ikke  tro  på  den  ene 
og  ikke  den  anden. 

Mormons  Bog  vidner  om  vor  tids  skrifter. 
Den  henviser  til  dem  som  „andre  bøger"  og 
„sidste  optegnelser"  som  „skal  stadfæste 
sandheden"  om  Bibelen  og  „åbenbare  de  ty- 
delige og  dyrebare  ting,  der  blev  taget  bort" 
fra  Bibelen  (1  Nephi  13:39-40). 

Bortset  fra  vidnesbyrdene  i  Mormons  Bog 
er  Lære  og  Pagter  langt  det  største  yderligere 
vidnesbyrd  og  bevis  vi  har  fra  Herren  om  at 
Mormons  Bog  er  sand.  Der  er  mindst  tretten 
afsnit  i  Lære  og  Pagter,  som  giver  os  bekræf- 
tende kundskab  og  guddommeligt  vidnes- 
byrd om  at  Mormons  Bog  er  Guds  ord  (se 
L&P  1;  3;  5;  8;  10-11;  17-18;  20;  27;  42;  84; 
135). 

Lære  og  Pagter  er  forbindelsesledet  mel- 
lem Mormons  Bog  og  gengivelsens  fortsatte 
arbejde,  som  blev  udført  af  profeten  Joseph 
Smith  og  hans  efterfølgere. 

I  Lære  og  Pagter  lærer  vi  om  tempelarbej- 
de,  evige  familier,  herlighedsgraderne,  kir- 
kens organisation  og  mange  andre  store 
sandheder,  som  er  gengivet. 

„Ransag  disse  befalinger,"  siger  Herren  i 
Lære  og  Pagter,  „thi  de  er  sande  og  trovær- 
dige, og  de  profetier  og  forjættelser,  som  de 
indeholder,  skal  alle  gå  i  opfyldelse. 

Hvad  jeg,  Herren,  har  talt,  har  jeg  talt,  og 
jeg  undskylder  mig  ikke;  og  selv  om  himlen 
og  jorden  forgår,  skal  mit  ord  dog  ikke  forgå, 
men  skal  gå  i  opfyldelse,  enten  ved  min  egen 
røst  eller  mine  tjeneres,  thi  det  er  det  sam- 
me" (L&P  1:37-38). 

Mormons  Bog  fører  folk  til  Kristus.  Lære 
og  Pagter  fører  folk  ind  i  Kristi  rige,  nemlig 


ind  i  Jesu  Kristi  Kirke  af  Sidste  Dages  Helli- 
ge, „den  eneste  sande  og  levende  kirke  på 
hele  jorden  overflade"  (vers  30).  Jeg  ved 
dette. 

Mormons  Bog  er  vor  religions  slutsten,  og 
Lære  og  Pagter  er  dens  dæksten,  med  fortsat 
åbenbaring.  Herren  har  sat  sit  godkendel- 
sesstempel på  både  dækstenen  og  slut- 
stenen. 

Mormons  Bogs  tilblivelse  i  fordums  tid, 
dens  bevarelse  og  dens  udgivelse  bekræfter 
Nephis  ord  om  at  „Herren  kender  alt  fra  be- 
gyndelsen, og  derfor  åbner  han  en  udvej  til 
at  fuldbyrde  alle  sine  gerninger  blandt  men- 
neskene; thi  se,  han  har  al  magt  til  at  fuld- 
byrde alle  sine  ord"  (1  Nephi  9:6). 

Det  kræves  ikke  af  os  at  vi  beviser  at  Mor- 
mons Bog  er  sand  eller  at  den  er  en  autentisk 
optegnelse  ud  fra  ydre  beviser  -  skønt  der  er 
mange  af  dem.  Det  har  aldrig  været  tilfæl- 
det, og  det  er  det  heller  ikke  nu,  at  de  lærdes 
studium  af  Mormons  Bog  skulle  bevise  om 
den  er  sand  eller  falsk.  Oprindelsen,  forbe- 
redelsen, oversættelsen  og  bekræftelsen  på 
Mormons  Bogs  sandhed  har  altid  været 
overladt  Herren,  og  Herren  gør  ingen  fejlta- 
gelser. Det  kan  I  være  sikre  på. 

Gud  har  opbygget  sit  eget  system  for  at  be- 
vise Mormons  Bog,  og  det  står  i  Moroni,  ka- 
pitel 10  og  i  de  3  og  de  8  vidners  vidnesbyrd, 
samt  i  forskellige  afsnit  i  Lære  og  Pagter. 

Vi  er  hver  især  nødt  til  at  få  vort  eget  vid- 
nesbyrd om  Mormons  Bog  gennem  Hellig- 
ånden. Så  skal  vi,  sammen  med  Mormons 
Bog,  vidne  for  andre  om  at  den  er  sand,  så 
også  de  kan  få  dette  at  vide  gennem  Hellig- 
ånden. 

Nephi  vidnede  om  at  Mormons  Bog  inde- 

holder  „Kristi  ord"  og  at  hvis  folk  „tror  på 
Kristus",  så  vil  de  tro  på  Mormons  Bog 
(2  Nephi  33:10). 

Det  er  vigtigt  at  vi  i  vor  undervisning  be- 
nytter de  hellige  skrifters  sprog.  Alma  sag- 
de: „Jeg  .  .  .  befaler  jer  nu  i  hans  sprog,  som 
har  befalet  mig"  (Alma  5:61). 

Ordene  i  Mormons  Bog  og  Lære  og  Pagter 
samt  den  måde,  som  Herren  benytter  dem 
på,  bør  være  en  kilde  til  forståelse  for  os,  og 
vi  bør  benytte  dem  i  vor  undervisning  i  evan- 
geliets principper. 

Gud  benytter  kraften  i  Mormons  Bogs  ord, 
som  et  redskab  til  at  ændre  folks  levevis: 
„Og  ordets  forkyndelse  gjorde  meget  til  at  få 
folket  til  at  gøre  det,  der  var  retfærdigt;  ja, 
det  havde  øvet  større  indflydelse  på  folkets 
sind  end  sværdet  eller  noget  andet,  der  var 
hændt  dem  -  derfor  mente  Alma,  at  det  var 
nødvendigt  at  forsøge  Guds  ords  kraft" 
(Alma  31:5). 

Alma  mindede  sine  brødre  i  kirken  om 
hvordan  Gud  forløste  deres  fædres  sjæle  fra 
helvede:  „Han  forandrede  deres  hjerter,  ja, 
han  vækkede  dem  af  en  dyb  søvn,  og  de  blev 
vundet  for  Gud.  De  var  i  mørket,  men  allige- 
vel blev  deres  sjæl  oplyst  ved  det  evige  ords 
lys"  (Alma  5:7). 

Vi  er  nødt  til  at  benytte  de  evige  ord  til  at 
vække  dem  som  er  i  dyb  søvn,  så  de  vil  blive 
„vundet  for  Gud". 


Jeg  er  dybt  interesseret  i  hvad  vi  gør  for  at 
undervise  de  hellige  på  alle  stadier  i  Jesu  Kri- 
sti evangelium  lige  så  fuldkomment  og  auto- 
ritativt, som  det  sker  i  Mormons  Bog  og  Lære 
og  Pagter.  Dermed  mener  jeg  undervisning 
i  „den  evige  Guds  store  plan"  som  Amulek 
udtrykker  det  (Alma  34:9). 

Benytter  vi  budskaberne  og  den  undervis- 
ningsmetode som  står  omtalt  i  Mormons 
Bog  og  andre  standardværker,  som  er  gen- 
givet til  at  undervise  i  den  evige  Guds  store 
plan? 

Der  er  mange  eksempler  på  undervisning 


i  denne  storslåede  plan,  men  jeg  vil  blot 
nævne  et  enkelt.  Det  er  Mormons  sammen- 
fatning af  Arons  arbejde  som  missionær: 

„Og  da  Aron  så,  at  kongen  ville  tro  hans 
ord,  begyndte  han  at  læse  skrifterne  for  kon- 
gen fra  Adams  skabelse  -  hvorledes  Gud 
skabte  mennesket  efter  sit  billede,  og  at  Gud 
gav  ham  befalinger,  og  at  mennesket  faldt  på 
grund  af  overtrædelse. 

Og  Aron  udlagde  skrifterne  for  ham  fra 
Adams  skabelse  og  skildrede  for  ham  men- 
neskets fald  og  dets  kødelige  tilstand  og  lige- 
ledes f  orløsningsplanen,  som  var  beredt  ved 

Kristus  fra  verdens  begyndelse  for  alle,  som 
vil  tro  på  hans  navn. 

Og  efter  at  mennesket  var  faldet,  kunne 
det  ikke  tilregne  sig  selv  nogen  fortjeneste, 
men  Kristi  lidelse  og  død  forsoner  for  men- 
neskenes synder  ved  tro  (og)  omvendelse" 
(Alma  22:12-14). 

De  hellige  i  Mormons  Bog  vidste  at  forløs- 
ningsplanen  måtte  begynde  med  en  beret- 
ning om  Adams  fald .  Sagt  med  Moronis  ord : 
„Gennem  Adam  kom  menneskets  fald.  Og 
på  grund  af  menneskets  fald  ...  og  ved  Je- 
sus Kristus  kom  menneskets  forløsning" 
(Mormon  9:12). 

Lige  som  et  menneske  ikke  rigtigt  har  lyst 
til  mad  før  han  er  sulten,  således  har  han  hel- 
ler ikke  lyst  til  Kristi  frelse  før  han  ved  hvor- 
for han  har  brug  for  Kristus. 

Ingen  ved  rigtigt  hvorfor  han  har  brug  for 
Kristus,  før  han  forstår  og  accepterer  læren 
om  faldet  og  dets  virkninger  for  menneske- 
heden. Der  findes  ingen  anden  bog  i  verden, 
som  forklarer  denne  vigtige  læresætning 
nær  så  godt  som  Mormons  Bog. 

Kære  søskende,  vi  er  alle  nødt  til  at  ransa- 
ge hvor  godt  vi  gør  tingene,  såvel  som  hvor 
godt  de,  som  vi  præsiderer  over,  gør  tinge- 
ne, så  vi  kan  sikre  os  at  vi  underviser  de  helli- 
ge i  „den  evige  Guds  store  plan". 

Accepterer  vi  de  åbenbaringer  som  fortæl- 


ler os  om  skabelsen,  om  Adam  og  menne- 
skenes fald,  om  forløsningen  fra  faldet  gen- 
nem Kristi  forsoning,  og  underviser  vi  i  disse 
ting?  Gennemgår  vi  hyppigt  de  alvorlige 
spørgsmål  som  Alma  stiller  medlemmerne 
af  denne  kirke,  i  Alma  kapitel  5  i  Mormons 
Bog? 

Forstår  vi,  og  underviser  og  forkynder  vi 
effektivt  om  forsoningen?  Hvad  betyder 


Herrens  lidelser  i  Getsemane  og  på  Golgata 
for  os  personligt? 

Hvad  betyder  forløsningen  fra  faldet  for 
os?  Sagt  med  Almas  ord,  synger  vi  „sangen 
om  den  forløsende  kærlighed"?  (Alma 
5:26).  Og  ud  fra  hvilken  kilde  bør  vi  undervi- 
se om  den  evige  Guds  store  plan?  Standard- 
værkerne naturligvis  -  især  Mormons  Bog. 
Men  også  udfra  andre  nutidsåbenbaringer. 

Præsident  Ezra  Taft  Benson  sammen  med  præsident  Thomas  S.  Monson,  andenrådgiveren  i  Det  øverste  Præsidentskab. 

De  bør  sammenstilles  med  apostlenes  og 
profeternes  ord  og  efter  Åndens  tilskyn- 
delser. 

Alma  „forbød  dem  at  lære  andet  end  det, 
som  han  havde  lært  dem,  og  som  var  talt  ved 
de  hellige  profeters  mund"  (Mosiah  18:19). 

I  Lære  og  Pagter  står  der:  „Og  derfra  skal 
de  rejse  og  prædike  ordet  undervejs  og  ikke 
sige  andet  end  det,  som  profeterne  og  apost- 
lene har  skrevet,  og  det,  som  Talsmanden 
lærer  dem  gennem  tro  og  bøn"  (L&P  52:9). 

Når  vi  nu  har  undervist  i  den  evige  Guds 
store  plan,  så  må  vi  bære  vort  personlige  vid- 
nesbyrd om  dens  sandhed. 

Da  Alma  havde  givet  et  storslået  budskab 
til  de  hellige  om  at  blive  født  påny  og  om  be- 
hovet for  at  de  oplevede  en  „stor  forand- 
ring" i  deres  hjerter,  beseglede  han  sin  un- 
dervisning med  sit  vidnesbyrd  i  disse  ord: 

„Og  det  er  ikke  alt.  Tror  I  ikke,  at  jeg  selv 
kender  disse  ting?  Jeg  vidner  for  jer,  at  jeg 
ved,  at  de  ting,  jeg  har  talt  om,  er  sandfærdi- 
ge. Og  hvordan  tror  I,  at  jeg  ved  dette  med 
sikkerhed? 

Jeg  siger  jer,  de  er  kundgjort  for  mig  ved 
Guds  hellige  ånd.  Jeg  har  fastet  og  bedt  i 
mange  dage,  så  jeg  selv  kunne  vide  disse 
ting.  Og  nu  ved  jeg  for  mig  selv,  at  de  er 
sandfærdige,  thi  Gud  Herren  har  åbenbaret 
dem  til  mig  ved  sin  Helligånd;  og  det  er 
åbenbaringens  ånd,  som  er  i  mig"  (Alma 
5:45-46). 

Senere  tilsluttede  Amulek  sig  Alma  som 
hans  missionærkammerat.  Da  Alma  havde 


overbragt  zoramiterne  sit  budskab  om  tro  på 
Kristus,  beseglede  Amulek  sin  kammerats 
budskab  med  sit  vidnesbyrd  med  disse  ord: 

„Og  nu  vil  jeg  selv  vidne  for  jer,  at  disse 
ting  er  sande.  Jeg  siger  jer,  at  jeg  ved,  at  Kri- 
stus skal  komme  blandt  menneskenes  børn 
for  at  påtage  sig  sit  folks  overtrædelser,  og  at 
han  skal  sone  for  verdens  synder,  thi  Gud 
Herren  har  talt  det"  (Alma  34:8). 

I  forordet  til  Lære  og  Pagter,  sagde  Herren 
at  en  „advarselsrøst  skal  gå  ud  til  alle  men- 
nesker gennem  mine  disciples  mund,  som 
jeg  har  udvalgt  i  disse  sidste  dage"  (L&P 
1:4). 

Det  ansvar  som  vi  har  for  Abrahams  sæd, 
ligger  i  at  vi  skal  være  missionærer  som  „bæ- 
rer denne  gerning  og  dette  præstedømme  til 
alle  nationer"  (Abraham  2:9).  I  Kirtland 
templet  overdrog  Moses  Joseph  Smith  nøg- 
lerne til  Israels  indsamling  (se  L&P  110:11). 

Hvad  er  det  nu  for  et  redskab  Gud  har  be- 
regnet til  at  foretage  denne  indsamling?  Det 
er  det  samme  redskab  som  skulle  overbevise 
verden  om  at  Jesus  er  Kristus,  at  Joseph 
Smith  er  hans  profet  og  at  Jesu  Kristi  Kirke  af 
Sidste  Dages  Hellige  er  sand.  Det  er  den  hel- 
lige bog  som  er  vor  religions  slutsten. 

Det  er  den  mest  korrekte  bog,  og  hvis 
menneskene  vil  adlyde  dens  forskrifter,  vil 
de  komme  nærmere  Gud  end  ved  nogen  an- 
den bog.  Det  er  Mormons  Bog  (se  Joseph 
Smiths  Lærdomme,  s.  232). 

Gud  velsigne  os  alle  til  at  benytte  de  helli- 
ge skrifter,  men  især  det  redskab  som  er  be- 


regnet på  at  føre  os  til  Kristus  -  Mormons 
Bog,  vor  religions  slutsten  -  sammen  med 
dens  ledsager,  dækstenen,  Lære  og  Pagter, 
som  redskaber  til  at  føre  os  ind  i  Kristi  rige  - 
nemlig  Jesu  Kristi  Kirke  af  Sidste  Dages  Hel- 
lige. 

I  kraft  af  det  hellige  præstedømme  som  jeg 
har,  giver  jeg  nu  alle  sidste  dages  hellige  og 
alle  gode  mennesker  overalt  en  Herrens  vel- 
signelse. 

Jeg  velsigner  jer  med  yderligere  kraft  til  at 
holde  ud  i  retfærdighed,  midt  i  den  stadigt 
stigende  ondskab,  som  vi  har  hørt  en  hel  del 
om  ved  denne  konference. 

Jeg  lover  jer  at  dersom  I  vil  være  flittigere 
til  at  studere  evangeliske  emner  i  vor  tids 
åbenbaringer,  så  vil  jeres  magt  til  at  undervi- 
se og  forkynde  blive  større  og  I  vil  føre  Zions 
sag,  så  der  vil  komme  flere  i  Herrens  hus,  så- 
vel som  ud  i  missionsmarken. 

Jeg  velsigner  jer  med  et  stigende  ønske  om 
at  lade  Mormons  Bog  tilflyde  hele  jorden, 
om  at  samle  Guds  udvalgte  ud  af  verden,  de 
som  længes  efter  sandheden,  men  ikke  ved 
hvor  de  skal  finde  den. 

Jeg  lover  jer  at  I  med  stadig  større  deltagel- 
se i  Guds  templer,  skal  få  mere  personlig 
åbenbaring,  til  velsignelse  for  jeres  egen  til- 
værelse, efterhånden  som  I  velsigner  dem 
der  er  døde. 

Jeg  vidner  om  at  Mormons  Bog  er  Guds 
ord,  at  Jesus  er  Kristus  og  Joseph  Smith  hans 
profet.  Jesu  Kristi  Kirke  af  Sidste  Dages  Hel- 
lige er  sand.  I  Jesu  Kristi  navn.  Amen.  □ 


80 


